**Ανάλυση Συνεπειών Ρύθμισης**

**ΣΧΕΔΙΟ ΝΟΜΟΥ**

**με τίτλο**

**«Εκσυγχρονισμός του πλαισίου λειτουργίας της Επιτροπής Κεφαλαιαγοράς - Πρόγραμμα συνεισφοράς Δημοσίου σε ευάλωτους οφειλέτες μέχρι τη μεταβίβαση της κατοικίας τους στον φορέα απόκτησης και επαναμίσθωσης του κεφαλαίου Α’ του μέρους δευτέρου του τρίτου βιβλίου του ν. 4738/2020 (Α’ 207) - Ενσωμάτωση στην ελληνική νομοθεσία των Οδηγιών (ΕΕ) 2020/1151 και (ΕΕ) 2021/1159, νέος μειωμένος Ενιαίος Φόρος Ιδιοκτησίας Ακινήτων (ΕΝ.Φ.Ι.Α.), επείγουσες φορολογικές και τελωνειακές ρυθμίσεις για την αντιμετώπιση ιδίως της ενεργειακής κρίσης και άλλες διατάξεις»**

**Επισπεύδον Υπουργείο**

**ΥΠΟΥΡΓΕΙΟ ΟΙΚΟΝΟΜΙΚΩΝ**

**Στοιχεία επικοινωνίας:**

**Μιχάλης Καλλιάνης (Μέρος Α’ – Μέρος Β’),**

**Γεωργία Σ. Μπέη (Μέρος Γ’ – Μέρος Δ’ ),**

**Δήμητρα Καββαδά (Μέρος Ε’) Γραφείο Υπουργού Οικονομικών, τηλ. 210 3332621,** [**ministeroffice@minfin.gr**](mailto:ministeroffice@minfin.gr)**;, Γραφείο Υφυπουργού Οικονομικών (οδός Καρ. Σερβίας 10, Τ.Κ.101 84, τηλ. 210 3375718, ηλ. ταχ.:** [**yfyp.fpdp@minfin.gr**](mailto:yfyp.fpdp@minfin.gr)**;**

**Δέσποινα Δεληγιαννάκη, Κωνσταντίνα Κούστα, Bάσω Σκλάβου**

*Επιλέξατε από τον παρακάτω κατάλογο τον τομέα ή τους τομείς νομοθέτησης στους οποίους αφορούν οι βασικές διατάξεις της αξιολογούμενης ρύθμισης:*

|  |  |
| --- | --- |
| **ΤΟΜΕΙΣ ΝΟΜΟΘΕΤΗΣΗΣ** | (Χ) |
| **ΕΚΠΑΙΔΕΥΣΗ - ΠΟΛΙΤΙΣΜΟΣ**[[1]](#footnote-1) |  |
|  |  |
| **ΕΘΝΙΚΗ ΑΜΥΝΑ – ΕΞΩΤΕΡΙΚΗ ΠΟΛΙΤΙΚΗ**[[2]](#footnote-2) |  |
|  |  |
| **ΟΙΚΟΝΟΜΙΚΗ / ΔΗΜΟΣΙΟΝΟΜΙΚΗ / ΦΟΡΟΛΟΓΙΚΗ ΠΟΛΙΤΙΚΗ**[[3]](#footnote-3) | **Χ** |
|  |  |
| **ΚΟΙΝΩΝΙΚΗ ΠΟΛΙΤΙΚΗ**[[4]](#footnote-4) | **Χ** |
|  |  |
| **ΔΗΜΟΣΙΑ ΔΙΟΙΚΗΣΗ – ΔΗΜΟΣΙΑ ΤΑΞΗ – ΔΙΚΑΙΟΣΥΝΗ**[[5]](#footnote-5) |  |
|  |  |
| **ΑΝΑΠΤΥΞΗ – ΕΠΕΝΔΥΤΙΚΗ ΔΡΑΣΤΗΡΙΟΤΗΤΑ**[[6]](#footnote-6) | **Χ** |

Α. Αιτιολογική έκθεση

|  |  |
| --- | --- |
|  | Η «ταυτότητα» της αξιολογούμενης ρύθμισης |
| 1. | Ποιο ζήτημα αντιμετωπίζει η αξιολογούμενη ρύθμιση; |
|  | **Μέρος Α’**  Οι προτεινόμενες διατάξεις αποτελούν στοχευμένες παρεμβάσεις για τη βελτίωση της αποτελεσματικότητας και την ενίσχυση της διαφάνειας και της ασφάλειας δικαίου της τομεακής νομοθεσίας που αφορά στη διάρθρωση και στη λειτουργία της Επιτροπής Κεφαλαιαγοράς, συμβάλλοντας στη βελτίωση της εποπτείας της ελληνικής κεφαλαιαγοράς και αποσκοπώντας στην προσέλκυση νέων κεφαλαίων σε αυτή.  **Μέρος Β’**  Στο πλαίσιο της Οδηγίας (ΕΕ) 2019/1023 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, περί πλαισίου για την προληπτική αναδιάρθρωση, την απαλλαγή από τα χρέη και τις ανικανότητες ή την έκπτωση οφειλετών, καθώς και περί μέτρων βελτίωσης των διαδικασιών αυτών, και για την τροποποίηση της Οδηγίας (ΕΕ) 2017/1132 (Οδηγία για την αναδιάρθρωση και την αφερεγγυότητα), ψηφίσθηκε ο ν 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (Α’ 207). Στον νόμο αυτό προβλέπεται, στο Κεφάλαιο Β΄ του Δεύτερου Μέρους του Τρίτου Βιβλίου του, η παραχώρηση από το Δημόσιο καθηκόντων και αρμοδιοτήτων σε «Φορέα Απόκτησης και Επαναμίσθωσης», ως αυτός ορίζεται στην περ. (στ) του άρθρου 217 με σκοπό την παροχή κοινωνικών μέτρων πρόνοιας για την κύρια πρώτη (1η) κατοικία των ευάλωτων οφειλετών. Ως «ευάλωτος οφειλέτης» (άρθρο 217), νοείται ο οφειλέτης, στο πρόσωπο του οποίου πληρούνται σωρευτικά συγκεκριμένα εισοδηματικά, περιουσιακά και λοιπά κριτήρια που θεσπίστηκαν και ισχύουν στο προνοιακό πρόγραμμα «επίδομα στέγασης», σύμφωνα με το άρθρο 3 του ν. 4472/2017 (Α΄ 74) και την υπ΄αρ. 71670/2021 κοινή απόφαση των υπουργών Οικονομικών, Παιδείας και Θρησκευμάτων, Εργασίας και Κοινωνικών Υποθέσεων, Ψηφιακής Διακυβέρνησης και Επικρατείας (Β΄4500). Ειδικότερα, σύμφωνα με το άρθρο 218 του ν. 4738/2020, το Δημόσιο παραχωρεί τα καθήκοντα και τις αρμοδιότητες του Φορέα Απόκτησης και Επαναμίσθωσης σε νομικό πρόσωπο ιδιωτικού δικαίου, βάσει σύμβασης παραχώρησης, με την οποία ο παραχωρησιούχος αναλαμβάνει την εκπλήρωση των σχετικών καθηκόντων και αρμοδιοτήτων.  Ο Φορέας Απόκτησης και Επαναμίσθωσης αναλαμβάνει την υποχρέωση απόκτησης της κύριας κατοικίας των ευάλωτων οφειλετών, που αδυνατούν να ρυθμίσουν τις οφειλές τους, με σκοπό να αποτραπεί η εκποίηση (λόγω πλειστηριασμού ή πτώχευσης) και συνεπακόλουθα η απόκτησή της από τρίτους ιδιώτες, γεγονός που θα οδηγούσε εν τέλει στην έξωσή τους, με συνεπαγόμενο σημαντικό κοινωνικό και οικονομικό πρόβλημα. Μέχρι την ολοκλήρωση της διαγωνιστικής διαδικασίας, οπότε και θα ενεργοποιηθεί ο Φορέας Απόκτησης και Επαναμίσθωσης, με τις διατάξεις του παρόντος ενεργοποιείται ένα ενδιάμεσο πρόγραμμα προστασίας ευάλωτων οφειλετών. Μέσω αυτού, προβλέπεται η επιδότηση του Δημοσίου σε προκαθορισμένο στον νόμο ποσό δόσης, που θα απομειώνει τη συνολική οφειλή, το οποίο θα καταβάλλεται, προκειμένου να ανασταλεί η διαδικασία πλειστηριασμού της κύριας κατοικίας των ευάλωτων οφειλετών, για χρονικό διάστημα δεκαπέντε (15) μηνών ή μέχρι τη μεταβίβασή της στον Φορέα, όποιο από τα δύο προηγηθεί.  **ΜΕΡΟΣ Γ’**  **Άρθρα 27-33**  Με τις προτεινόμενες διατάξεις ενσωματώνεται στο εθνικό δίκαιο η Οδηγία (ΕΕ) 2020/1151 του Συμβουλίου της 29ης Ιουλίου 2020, με την οποία έχουν επέλθει τροποποιήσεις σε ορισμένα άρθρα της Οδηγίας 92/83/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των Ειδικών Φόρων Κατανάλωσης που επιβάλλονται στην αλκοόλη και τα αλκοολούχα ποτά (L 250), η οποία έχει ενσωματωθεί στην εθνική νομοθεσία με τα άρθρα 79 έως και 93 του Εθνικού Τελωνειακού Κώδικα (ν. 2960/2001, Α΄ 265).  **Άρθρα 34-36**  Με τις προτεινόμενες διατάξεις επέρχεται τροποποίηση ορισμένων διατάξεων του ν. 2969/2001 (Α΄281) με στόχο την επικαιροποίησή τους και βελτιώσεις στους όρους που διέπουν το καθεστώς των διήμερων μικρών αποσταγματοποιών. Η αναγκαιότητα για την τροποποίηση των εν λόγω διατάξεων επισημάνθηκε στο πλαίσιο της ανάρτησης σε δημόσια διαβούλευση του Κεφαλαίου A’ του παρόντος. Ειδικότερα επί του άρθρου 27 που αφορά στην επιβολή ειδικού φόρου κατανάλωσης στο προϊόν απόσταξης των διήμερων μικρών αποσταγματοποιών υπεβλήθησαν σχόλια για ζητήματα σχετικά με το καθεστώς των διήμερων μικρών αποσταγματοποιών, τα οποία σε μεγάλο βαθμό ρυθμίζονται από τον ν. 2969/2001. Κατόπιν αξιολόγησης των σχετικών σχολίων καταρτίστηκε το Κεφάλαιο B’ του παρόντος, το οποίο περιλαμβάνει τα άρθρα 34 έως και 36.  **Άρθρο 37**  Με τις προτεινόμενες διατάξεις προβλέπεται η απαλλαγή από Φ.Π.Α. των εισαγωγών, των παραδόσεων αγαθών, καθώς και των παροχών υπηρεσιών στην Ευρωπαϊκή Επιτροπή ή σε οργανισμό ή φορέα που έχει συσταθεί βάσει του ενωσιακού δικαίου, κατά την εκτέλεση των καθηκόντων που τους έχουν ανατεθεί, με σκοπό την αντιμετώπιση της πανδημίας του κορωνοϊού COVID-19. Οι προτεινόμενες διατάξεις αποτελούν ενσωμάτωση στο εσωτερικό μας δίκαιο της Οδηγίας (ΕΕ) 2021/1159 του Συμβουλίου της 13ης Ιουλίου 2021 για την τροποποίηση της Οδηγίας 2006/112/ΕΚ, με αναδρομική εφαρμογή από την 1η.1.2021.  **ΜΕΡΟΣ Δ’**  **Άρθρα 40-49**  Με τις προτεινόμενες διατάξεις επέρχονται αναγκαίες τροποποιήσεις στους νόμους 4223/2013, 3427/2005 και 3842/2010, λόγω αναπροσαρμογής των τιμών εκκίνησης αντικειμενικού προσδιορισμού αξίας ακινήτων, οι οποίες εφαρμόζονται από την 1η Ιανουαρίου 2022. Επιπλέον, καταργείται ο συμπληρωματικός φόρος φυσικών προσώπων, αλλάζει ο υπολογισμός του κυρίου φόρου φυσικών προσώπων και επέρχονται τροποποιήσεις στον ΕΝ.Φ.Ι.Α., προκειμένου να αντιμετωπιστούν στρεβλώσεις και να καταστεί ο φόρος πιο δίκαιος, ορθολογικός και αναλογικός.  Οι προτεινόμενες διατάξεις ισχύουν για τον ΕΝ.Φ.Ι.Α. ετών 2022 και επομένων.  **Άρθρο 50**  Με την προτεινόμενη διάταξη το πετρέλαιο εσωτερικής καύσης (DIESEL) κινητήρων της περ. στ΄ της παρ. 1 του άρθρου 73 του ν. 2960/2001 (Α΄265) που χρησιμοποιείται αποκλειστικά στη γεωργία φορολογείται για το έτος 2022 με μηδενικό συντελεστή ειδικού φόρου κατανάλωσης. Για το εν λόγω διάστημα, κατά τη θέση σε ανάλωση του ως άνω προϊόντος εφαρμόζεται ο συντελεστής ειδικού φόρου κατανάλωσης της περ. στ΄ της παρ. 1 του άρθρου 73 του ίδιου νόμου, ο οποίος σήμερα ανέρχεται σε τετρακόσια δέκα (410) ευρώ ανά χιλιόλιτρο και επιστρέφεται σε χρόνο που θα καθοριστεί με τη σχετική κανονιστική πράξη ποσό ίσο με τον ως άνω οριζόμενο συντελεστή Ε.Φ.Κ., σύμφωνα με τους όρους που καθορίζονται στην κανονιστική πράξη της ίδιας διάταξης.  Περαιτέρω, με την προτεινόμενη διάταξη εξουσιοδοτούνται οι Υπουργοί Οικονομικών, Αγροτικής Ανάπτυξης και Τροφίμων και ο Διοικητής της ΑΑΔΕ για την έκδοση κοινής απόφασης στην οποία καθορίζονται οι όροι, οι προϋποθέσεις, η διαδικασία επιστροφής του ειδικού φόρου κατανάλωσης, ο χρόνος επιστροφής, τα δικαιούχα επιστροφής πρόσωπα, τα κριτήρια για τον προσδιορισμό των ποσοτήτων πετρελαίου κινητήρων για τις οποίες υπολογίζεται η επιστροφή του ειδικού φόρου κατανάλωσης, η αρμόδια για την επιστροφή του ειδικού φόρου κατανάλωσης αρχή, ο τρόπος ελέγχου της νόμιμης χρήσης του πετρελαίου κινητήρων για το οποίο χορηγείται επιστροφή του φόρου, καθώς και κάθε σχετικό θέμα με την εφαρμογή της διάταξης.  Η προτεινόμενη διάταξη έχει αναδρομική ισχύ από την 1η Ιανουαρίου 2022.  **Άρθρο 51**  Με την προτεινόμενη διάταξη τα αγαθά της παρ. 38 του Κεφαλαίου Α ΑΓΑΘΑ τουΠαραρτήματος ΙΙΙ του Κώδικα ΦΠΑ,ήτοι Λιπάσματα, των ΔΚ 3101, 3102, 3103, 3104 και 3105 μετατάσσονται από τον μειωμένο συντελεστή ΦΠΑ δεκατρία τοις εκατό (13%) στον υπερμειωμένο συντελεστή ΦΠΑ έξι τοις εκατό (6%). Παρέχεται η δυνατότητα στους αγρότες και τους σχετιζόμενους με την αγροτική παραγωγή να προμηθεύονται στο εσωτερικό της χώρας τα εν λόγω αγαθά με μικρότερη επιβάρυνση.  **Άρθρο 52**  Με την προτεινόμενη διάταξη με την οποία αντικαθίσταται το τελευταίο εδάφιο της παρ. 4α του άρθρου 6 του Κώδικα ΦΠΑ (ν. 2859/2000, Α΄ 248) δίνεται μέχρι τις 30.6.2022 η δυνατότητα στον υποκείμενο στον φόρο κατασκευαστή οικοδομών προς πώληση, που έχει άδεια εκδοθείσα έως τις 31.12.2021, να επιλέξει την υπαγωγή στο καθεστώς αναστολής του φόρου, προκειμένου η παράδοση των ιδιοκτησιών να μην επιβαρύνεται με ΦΠΑ, χωρίς αντίστοιχα να υφίσταται δικαίωμα έκπτωσης του φόρου για τις πράξεις αυτές. Για άδειες εκδοθείσες από 1.1.2022 και εφεξής εφαρμόζεται εξάμηνη προθεσμία από την έκδοση της άδειας για την επιλογή της δυνατότητας υπαγωγής στο καθεστώς αναστολής του φόρου.  **Άρθρο 53**  Η αξιολογούμενη ρύθμιση αντιμετωπίζει την ανάγκη της παράτασης της προθεσμίας υποβολής: α) αίτησης υπαγωγής στις διατάξεις του άρθρου αυτού μέχρι το τέλος του επόμενου έτους από την ανάληψη υπηρεσίας ή έναρξης εργασιών, β) αίτησης για υπαγωγή στις διατάξεις του άρθρου 5Γ του Κώδικα Φορολογίας Εισοδήματος (ΚΦΕ) στο έτος 2021, καθώς επίσης την ανάγκη της ανάκλησης απορριπτικής απάντησης της φορολογικής διοίκησης σε περίπτωση προσκόμισης εκ των υστέρων των απαιτούμενων δικαιολογητικών από το φυσικό πρόσωπο.  **Άρθρο 54**  Με την προτεινόμενη ρύθμιση ρυθμίζεται η εξαίρεση του Κοινού Κεφαλαίου από τον φόρο εισοδήματος, ως υποκειμένου φόρου, καθώς επίσης και η απαλλαγή από τον φόρο εισοδήματος των προσόδων που αποκτούν οι Φορείς Γενικής Κυβέρνησης είτε από τη συμμετοχή τους στο Κοινό Κεφάλαιο είτε από τους Λογαριασμούς Ταμειακής Διαχείρισης που τηρούνται στην Τράπεζα της Ελλάδος.  **Άρθρο 55**  Η αξιολογούμενη ρύθμιση αντιμετωπίζει το ζήτημα της επιβολής φόρου εισοδήματος επί της επιχορήγησης που έχουν λάβει ή λαμβάνουν ορισμένοι φορείς Γενικής Κυβέρνησης για τον σκοπό της αποπληρωμής ληξιπρόθεσμων υποχρεώσεών τους. Η ρύθμιση κρίνεται επιβεβλημένη, προκειμένου οι επιχορηγήσεις του Υπουργείου Οικονομικών να εξαιρούνται αντικειμενικά του φόρου εισοδήματος, ανεξαρτήτως μετοχικής σύνθεσης του εκάστοτε φορέα, καθώς σε διαφορετική περίπτωση ματαιώνεται ουσιαστικά ο σκοπός της επιχορήγησης, ήτοι η διευκόλυνση των φορέων να ικανοποιήσουν οφειλές τους και τελικά επιβαρύνεται περαιτέρω ο κρατικός προϋπολογισμός.  **Άρθρο 56**  Τροποποιείται το άρθρο 49 του ν. 4172/2013, προκειμένου να προβλεφθεί η δυνατότητα παροχής πλήρους ή επιπλέον του τριάντα τοις εκατό (30%) έκπτωσης του υπερβαίνοντος κόστους δανεισμού για φορολογούμενους που ανήκουν σε ενοποιημένο όμιλο, εφόσον πληρούνται συγκεκριμένες προϋποθέσεις.  **Άρθρο 57**  Με τις προτεινόμενες διατάξεις διευρύνεται η απαλλαγή από τον φόρο κληρονομιάς των κοινών τραπεζικών λογαριασμών, περιλαμβάνοντας, αφενός αυτούς της αλλοδαπής, και, αφετέρου, όλα τα κοινά επενδυτικά προϊόντα, σε ευρώ ή/και σε ξένο νόμισμα, που αποκτώνται αυτοδίκαια από τους συνδικαιούχους, και μέχρι τον τελευταίο από αυτούς (όχι όμως και τους δικούς τους κληρονόμους), για υποθέσεις με χρόνο γένεσης φορολογικής υποχρέωσης από τη δημοσίευση του παρόντος στην Εφημερίδα της Κυβερνήσεως. Η απαλλαγή δεν περιλαμβάνει τα προαναφερόμενα προϊόντα, τα οποία βρίσκονται σε μη συνεργάσιμα κατά τη φορολογική νομοθεσία κράτη ή σε κράτη τα οποία δεν εφαρμόζουν ανταλλαγή πληροφοριών για τους χρηματοοικονομικούς λογαριασμούς με την Ελλάδα.  **Άρθρο 58**  Το ζήτημα που αντιμετωπίζει η αξιολογούμενη ρύθμιση είναι η ανάγκη για πρόβλεψη περισσότερων δόσεων για την καταβολή του φόρου εισοδήματος φυσικών και νομικών προσώπων και οντοτήτων για το φορολογικό έτος 2021.  **Άρθρο 59**  Με τις προτεινόμενες διατάξεις επιλύονται διαδικαστικά θέματα για τη βεβαίωση και την είσπραξη του ελλείμματος της Νέας Οικειοθελούς Παροχής του άρθρου 7ου του Νέου Συνυποσχετικού όπως κυρώθηκε με το άρθρο 56 του ν. 4607/2019.  **Άρθρο 60**  Σύμφωνα με τα οριζόμενα στο άρθρο 71 ν. 4712/2020 (Α’146), η «Εταιρεία Ανάπτυξης Επιχειρηματικού Πάρκου Thess INTEC ΑΕ» («ΕΑΝΕΠ Thess INTEC AE») αποτελεί μη κερδοσκοπική ΑΕ ως προς τους μετόχους της και κοινωφελούς χαρακτήρα. Σύμφωνα με το καταστατικό της και τον νόμο, η ΕΑΝΕΠ έχει σκοπό την ανάπτυξη, διοίκηση και διαχείριση Διεθνούς Τεχνολογικού Πάρκου 4ης γενιάς, επί ακινήτου ιδιοκτησίας της «Αλεξάνδρειας Ζώνης Καινοτομίας ΑΕ» (Α.Ζ.Κ. Α.Ε.), το οποίο της έχει παραχωρηθεί προς χρήση και εκμετάλλευση για ενενήντα εννέα (99) έτη, με τη μορφή παραχώρησης δικαιώματος επιφανείας. Μετά δε τη λήξη του δικαιώματος επιφανείας, η χρήση και εκμετάλλευση του ακινήτου, μετά των κτιριακών εγκαταστάσεων και υποδομών, που θα έχουν ανεγερθεί και δημιουργηθεί επ’ αυτού, θα περιέλθει αυτοδικαίως και χωρίς αντάλλαγμα, στη διοίκηση, διαχείριση και εκμετάλλευση της ιδιοκτήτριας «Α.Ζ.Κ. Α.Ε.», η οποία υποχρεούται να συνεχίσει τη λειτουργία του Διεθνούς Τεχνολογικού Πάρκου 4ης γενιάς στη Θεσσαλονίκη, απαγορευομένης της τροποποίησης του σκοπού της μεταβίβασης και του προορισμού του ακινήτου (άρθρο 18 παρ. 2 ν.4690/2020). Σκοπός της διάταξης είναι να κατοχυρώσει τον μη κερδοσκοπικό χαρακτήρα της Εταιρείας, όσον αφορά τους μετόχους της, να αυξήσει το κύρος της και, παράλληλα, να ενθαρρύνει τους δωρητές, καθώς θα γνωρίζουν ότι από τις δωρεές δεν θα υπάρξει ίδιον όφελος μετόχου, αλλά αυτές θα κατευθυνθούν αποκλειστικά στην ανάπτυξη της Εταιρείας και την υλοποίηση των σκοπών της. Συνεπώς, καθίσταται σαφές ότι η ανάπτυξη του Διεθνούς Τεχνολογικού Πάρκου 4ης γενιάς, εξυπηρετεί σκοπούς γενικότερου συμφέροντος και, ιδίως, την οικονομική πρόοδο και την επιχειρηματική ανάπτυξη της χώρας, στο πλαίσιο εφαρμογής του εθνικού χωροταξικού σχεδιασμού, την προστασία του περιβάλλοντος, την προώθηση της πράσινης ανάπτυξης και επιχειρηματικότητας και τη βελτίωση της ποιότητας της ζωής των πολιτών, όπως ρητά προκύπτει και από το άρθρο 42 του ν. 3982/2011. Η φορολόγηση ως εισόδημα των δωρεών που δέχεται από τρίτα πρόσωπα η ΕΑΝΕΠ οδηγεί εκ των πραγμάτων σε καθυστέρηση υλοποίησης και επίτευξης των σκοπών της, καθώς μειώνονται σημαντικά τα χρηματικά διαθέσιμα που μπορούν να αξιοποιηθούν παραγωγικά για την κατασκευή του Διεθνούς Τεχνολογικού Πάρκου 4ης γενιάς, αλλά και καθυστερεί την έναρξη της λειτουργίας του Πάρκου, η οποία θα αποφέρει φορολογητέα έσοδα στην ΕΑΝΕΠ. Προκειμένου να επιταχυνθεί η ολοκλήρωση των εργασιών και να μπορούν να αξιοποιηθούν στο ακέραιο οι χρηματικές δωρεές από τρίτους για την κατασκευή του Διεθνούς Τεχνολογικού Πάρκου 4ης γενιάς, ρυθμίζεται το ζήτημα της φορολογικής αντιμετώπισης των δωρεών. Συγκεκριμένα, λαμβάνοντας υπόψη τον μη κερδοσκοπικό για τους μετόχους χαρακτήρα της ΕΑΝΕΠ, αλλά και το γεγονός ότι το ακίνητο θα επιστρέψει άνευ ανταλλάγματος στο Δημόσιο (Α.Ζ.Κ. Α.Ε.) μετά την λήξη του δικαιώματος επιφανείας, αντιμετωπίζεται η φορολογική μεταχείριση των δωρεών, που αφορούν αποκλειστικά στην ανάπτυξη του τεχνολογικού πάρκου, με την εμφάνισή τους σε διακεκριμένο λογαριασμό αποθεματικού το οποίο από την 1η.1.2026 και μετά, θα μεταφέρεται τμηματικά και για μία πενταετία για φορολογικούς σκοπούς στα ακαθάριστα έσοδα της ΕΑΝΕΠ κατά ποσοστό είκοσι τοις εκατό (20%) κατ’ έτος. Σε περίπτωση που μέχρι τις 31.12.2025 το έργο δεν έχει ολοκληρωθεί, το σύνολο του σχηματισμένου αποθεματικού θα μεταφερθεί για φορολογικούς σκοπούς στα ακαθάριστα έσοδα της ΕΑΝΕΠ κατά τον χρόνο εκείνο.  **Άρθρο 61**  Με την αξιολογούμενη ρύθμιση επιδιώκεται η συμπλήρωση του πλαισίου σύστασης και λειτουργίας των εταιρειών ειδικού σκοπού διαχείρισης οικογενειακής περιουσίας, με την προσθήκη της διαχείρισης των δαπανών, που πραγματοποιούνται από τα φυσικά πρόσωπα που καταλαμβάνει η διάταξη για την κάλυψη των αναγκών τους και του κόστους της εν γένει διαβίωσής τους και των φιλανθρωπικών και πολιτιστικών δράσεών τους, καθώς και την αποσαφήνιση λοιπών ζητημάτων, προς διευκόλυνση τόσο των φορολογουμένων, όσο και της Φορολογικής Διοίκησης.  **ΜΕΡΟΣ Ε΄**  **Άρθρο 62**  Με την αξιολογούμενη ρύθμιση διευκρινίζεται ότι, στο πλαίσιο υλοποίησης εκ μέρους του ΤΑΙΠΕΔ της διαδικασίας ωρίμανσης των Συμβάσεων Στρατηγικής Σημασίας που έχουν ενταχθεί στο «Αναπτυξιακό Πρόγραμμα Συμβάσεων Στρατηγικής Σημασίας» του ν. 4799/2021 (Α’ 78), της διενέργειας των διαγωνιστικών διαδικασιών και της παρακολούθησης της εκτέλεσης των έργων που ανατίθενται και για λόγους εξυπηρέτησης του δημοσίου συμφέροντος, δεν απαιτείται η υποβολή ισόποσης ή άλλης εγγύησης από το ΤΑΙΠΕΔ, για την προκαταβολή και κάθε καταβολή στο Ταμείο των ποσών που ορίζονται στην παρ. 4 του άρθρου 5Β του ν. 3986/2011. Η έναρξη ισχύος της ρύθμισης ορίζεται αναδρομικά από την 5η.6.2021, ημερομηνία κατά την οποία τέθηκε σε ισχύ ο ν. 4804/2021 (A΄ 90), με το άρθρο 104 του οποίου προστέθηκε νέο άρθρο 5Β στον ν. 3986/2011 και ορίσθηκε ότι το ΤΑΙΠΕΔ είναι αρμόδιο για την ωρίμανση συμβάσεων του Αναπτυξιακού Προγράμματος Συμβάσεων Στρατηγικής Σημασίας του άρθρου 126 του ν. 4799/2021 (Α` 78) και την υλοποίηση αυτών, μέσω της Μονάδας Ωρίμανσης Συμβάσεων Στρατηγικής Σημασίας, λειτουργούσας ως νέας διακριτής λογιστικής μονάδας.    **Άρθρο 63**  Με την αξιολογούμενη ρύθμιση αντιμετωπίζεται το ζήτημα της παράτασης της καταληκτικής ημερομηνίας σύγκλησης Γενικής Συνέλευσης και της θητείας των διοικητικών και εποπτικών συμβουλίων των αστικών συνεταιρισμών του ν. 1667/1986 (Α΄196), που έληξε ή λήγει πριν τις 30.6.2022, έως την ημερομηνία αυτή, προκειμένου να δοθεί ικανός χρόνος για την ασφαλή διοργάνωση των σχετικών διαδικασιών, δεδομένων των έκτακτων συνθηκών, λόγω πανδημίας.  Επίσης, εισάγεται ρητή, σαφής και πάγια νομοθετική πρόβλεψη στις διατάξεις του ν. 1667/1986 για τη δυνατότητα συμμετοχής των μελών των αστικών συνεταιρισμών στη Γενική Συνέλευση και στην ψηφοφορία από απόσταση, δια αλληλογραφίας ή με ηλεκτρονικά μέσα, σε πραγματικό χρόνο και με επιστολική ψήφο, κατόπιν απόφασης του Διοικητικού Συμβουλίου, με σκοπό αφενός την αποτελεσματικότερη διαχείριση της πανδημίας και αφετέρου την αποφυγή των όποιων προβλημάτων από τη συστηματική και δυνητικά εν μέρει αναλογική εφαρμογή για τους αστικούς συνεταιρισμούς, των αντίστοιχων διατάξεων του εμπορικού νόμου (άρθρα 125 και 126 του ν. 4548/2018, A΄ 104), που επιτρέπει το άρθρο 17 του ν. 1667/1986 περί αστικών συνεταιρισμών.  **Άρθρο 64**  Με την αξιολογούμενη ρύθμιση επέρχονται οι αναγκαίες τροποποιήσεις στην παρ. 2 του άρθρου 6 του ν. 1816/1988 (Α΄ 251), προκειμένου να θεσπισθεί ένα πλήρες, σαφές και αναλυτικό θεσμικό πλαίσιο για τα ζητήματα της παρακράτησης των αμοιβών των λειτουργών του Ν.Σ.Κ. που ορίζονται διαιτητές ή επιδιαιτητές. Σκοπός της ρύθμισης αυτής είναι η καθιέρωση ενός διαφανούς συστήματος ορθολογικής διαχείρισης και δίκαιης κατανομής των ποσών, που παρακρατούνται από τις αμοιβές των διαιτητών-λειτουργών του Ν.Σ.Κ. και επιτυγχάνεται η βέλτιστη και αμέσως συνυφασμένη προς τους ίδιους τους λειτουργούς του Ν.Σ.Κ. αξιοποίηση αυτών, όπως επιτάσσει η συνταγματική αρχή της ισότητας. Ειδικότερα, διατηρείται σε ισχύ η αναλογική εφαρμογή των διατάξεων του ΚΠολΔ, που αφορούν στους δικαστικούς λειτουργούς και τους λειτουργούς Ν.Σ.Κ., που ορίζονται διαιτητές ή επιδιαιτητές, και συγκεκριμένα των διατάξεων του άρθρου 871Α, εκτός των παρ. 1, 2 και 8, καθώς και του άρθρου 882Α παρ. 1 και 3 ΚΠολΔ. Επίσης, σε αντιστοιχία προς τις ρυθμίσεις του ΚΠολΔ περί της αμοιβής των δικαστικών λειτουργών, ορίζονται ρητά το ποσοστό της διαιτητικής αμοιβής, που λαμβάνει ο λειτουργός του Ν.Σ.Κ. και τα ποσοστά που κατατίθενται σε λογαριασμούς που τηρούνται στην Τράπεζα της Ελλάδος και την Εθνική Τράπεζα της Ελλάδος και καθορίζονται ο τρόπος και σκοπός διάθεσης των κατατεθειμένων στους λογαριασμούς αυτούς χρηματικών ποσών.  Ειδικώς, ως προς το παρακρατούμενο ποσοστό 25%, η παραπάνω προτεινόμενη ρύθμιση αποσκοπεί στην εναρμόνιση προς τη διάταξη του πρώτου εδαφίου της παρ. 2 του άρθρου 882 A του ΚΠολΔ, που θεσπίζει, μεταξύ άλλων, υποχρέωση καταβολής σε ειδικό λογαριασμό του ΤΑΧΔΙΚ ποσοστού 25% επί του ποσού της αμοιβής των δικαστικών λειτουργών. Συγκεκριμένα, οι διατάξεις των τέταρτου και έκτου εδαφίων της τροποποιούμενης παρ. 2 του άρθρου 6 του ν. 1816/1988 προβλέπουν τη διάθεση των κεφαλαίων που προέρχονται από την παρακράτηση του ποσοστού 25% επί των αμοιβών διαιτησίας των λειτουργών του Ν.Σ.Κ., μεταξύ άλλων, για την έκδοση επιστημονικών μελετών, νομικών περιοδικών και την προμήθεια ηλεκτρονικών υπολογιστών (βλ. αντίστοιχα άρθρο 4 ν. 1816/1988 για τους δικαστικούς λειτουργούς). Επίσης, η υπό στοιχεία. 2/31233/Α0024/2001 (Β΄ 707) κοινή απόφαση των Υπουργών Δικαιοσύνης και Οικονομικών, με την οποία καταργήθηκε ο ειδικός λογαριασμός, που συστάθηκε στο ΤΑΧΔΙΚ με το άρθρο 35 παρ. 8 του ν. 1968/1991 για την καταβολή του ποσοστού 25% από αμοιβές των λειτουργών του Ν.Σ.Κ. και τηρείτο στην Τράπεζα της Ελλάδος χωρίς πράξη του Υπουργού Οικονομικών (βλ. παρ. 2 και 3 άρθρου 60 ν. 2362/1995), προϋπέθετε τη συνέχιση εκπλήρωσης από τον Κρατικό Προϋπολογισμό των σκοπών που επιδιώκονταν από τον καταργούμενο λογαριασμό, σύμφωνα με τα ρητώς οριζόμενα στις παρ. 5 και 6 του ιδίου άρθρου 60 του ν. 2362/1995 (Α΄ 247), σε κάθε δε περίπτωση την επιβάρυνση αυτού με τις σχετικές δαπάνες (βλ. άρθρο 2 παρ. 5 ν. 3697/2008, Α΄ 194, για τους καταργούμενους με το νόμο αυτό ειδικούς λογαριασμούς). Έτσι, με την προτεινόμενη ρύθμιση και σε συμφωνία με το άρθρο 69 Α παρ. 3 του ν. 4270/2014, προβλέπεται η κατάθεση του παρακρατούμενου από τις αμοιβές διαιτησίας των λειτουργών του Ν.Σ.Κ. ποσοστού 25% σε τραπεζικό λογαριασμό στην Τράπεζα της Ελλάδος με τίτλο «έσοδα Νομικού Συμβουλίου του Κράτους από αμοιβές διαιτησιών», που θα ανοιχθεί με απόφαση του Υπουργού Οικονομικών, ώστε να διατίθεται ευθέως προς εξυπηρέτηση σκοπών που συνδέονται με τις αρμοδιότητες και υποχρεώσεις του Ν.Σ.Κ., δεδομένου ότι δεν υφίσταται δικαιολογητικός λόγος διαφορετικής αντιμετώπισης του παραπάνω ποσού επί των αμοιβών των λειτουργών του Ν.Σ.Κ. σε σχέση με το αντίστοιχο ποσό των δικαστικών λειτουργών.  Περαιτέρω, για την πληρότητα της ρύθμισης, επαναλαμβάνεται και η πρόβλεψη του άρθρου 54 παρ. 2 περ. β΄ του Οργανισμού του Ν.Σ.Κ. (ν. 4831/2021, Α΄170), σύμφωνα με την οποία οι παρακρατήσεις επί των αμοιβών εφαρμόζονται σε όλες τις περιπτώσεις ορισμού λειτουργών του Ν.Σ.Κ. ως διαιτητών ή επιδιαιτητών, δηλαδή όχι μόνο σε εθνικές, αλλά και σε διεθνείς διαιτησίες.  Επιπροσθέτως, υπό το πνεύμα και της διάταξης του τρίτου εδαφίου της παρ. 7 του άρθρου 871Α ΚΠολΔ, με την οποία ορίζεται ότι η μεταβολή της υπηρεσιακής κατάστασης του λειτουργού δεν επιδρά στην ιδιότητά του ως διαιτητή ή επιδιαιτητή, εισάγεται η ρύθμιση ότι η διάταξη περί της παρακράτησης των ποσοστών των αμοιβών εφαρμόζεται και στην περίπτωση που ο λειτουργός του Νομικού Συμβουλίου του Κράτους, που διορίσθηκε υπό την ιδιότητά του αυτή, δεν είναι μέλος του Νομικού Συμβουλίου του Κράτους, για οιονδήποτε λόγο (π.χ. παραίτηση, συνταξιοδότηση), κατά τον χρόνο που του καταβάλλεται η αμοιβή ως διαιτητή ή επιδιαιτητή.  Περαιτέρω, με την παρ. 3, αντιστοίχως προς τα προβλεπόμενα στη διάταξη του άρθρου 882 παρ. 7 εδάφιο τρίτο ΚΠολΔ, ορίζεται ότι η κατάθεση των κατά την προηγούμενη παράγραφο παρακρατούμενων ποσών, στις περιπτώσεις που το αντικείμενο είναι αποτιμητό σε χρήμα, ανάγεται σε προϋπόθεση για την κατά το άρθρο 893 ΚΠολΔ κατάθεση της διαιτητικής απόφασης και την περιαφή του τύπου της εκτέλεσης, διασφαλίζοντας με τον τρόπο αυτό την καταβολή τους.  Με τις παρ. 4 και 5 εισάγεται ένα πλήρες και ασφαλές σύστημα καταγραφής στοιχείων και πληροφοριών των διαιτησιών, στις οποίες ορίζεται ως διαιτητής ή επιδιαιτητής λειτουργός του Ν.Σ.Κ, ρυθμίζονται ειδικότερα ζητήματα λειτουργίας του συστήματος αυτού και καθορίζονται οι ειδικότερες υποχρεώσεις των μελών του Ν.Σ.Κ., που ορίσθηκαν ως διαιτητές ή επιδιαιτητές για την αποστολή των απαραίτητων στοιχείων και πληροφοριών προς διαρκή ενημέρωση του συστήματος.  Με την παρ. 6 η διαχείριση και ο έλεγχος των κατά την παρ. 2 λογαριασμών που τηρούνται της Τράπεζα της Ελλάδος και την Εθνική Τράπεζα, ανατίθενται σε τριμελή Επιτροπή, που απαρτίζεται από τον εκάστοτε Πρόεδρο του Ν.Σ.Κ. και μέλη του Ν.Σ.Κ. Η Επιτροπή έχει ικανότητα διαδίκου και ικανότητα δικαστικής παράστασης, νομιμοποιούμενη να αναζητήσει τα καταβλητέα στους λογαριασμούς ποσά, ενώ ως όργανο αρμόδιο για την κίνηση των ανωτέρω λογαριασμών ορίζεται ο Πρόεδρος του Ν.Σ.Κ., που ενεργεί στο πλαίσιο σχετικών αποφάσεων της Επιτροπής.  Με την παρ. 7 περιγράφεται εκ νέου ο σκοπός για τον οποίο διενεργείται η προβλεπόμενη στην παρ. 1 παρακράτηση ποσοστού 25% επί των αμοιβών που καταβάλλονται στους διαιτητές ή επιδιαιτητές λειτουργούς του Ν.Σ.Κ. και ορίζεται ότι ο οικείος λογαριασμός χρεώνεται με εντολή του Προέδρου του Ν.Σ.Κ. για κάλυψη δαπανών που συνδέονται με τις αρμοδιότητες και υποχρεώσεις του Ν.Σ.Κ., όπως δαπανών για την υποστήριξη λειτουργίας ή τον εκσυγχρονισμό και την αναβάθμιση πληροφοριακών συστημάτων, προμήθεια συγγραμμάτων, συμμετοχή στη δαπάνη για πρόσβαση σε τράπεζες νομικών πληροφοριών. Περαιτέρω, ορίζεται ότι η Επιτροπή της παρ. 6 αποφασίζει για τη διάθεση των ποσών, με τα οποία πιστώνεται ο λογαριασμός αυτός, μετά από σχετική εισήγηση του Γραφείου Μελετών, Επιστημονικών Δραστηριοτήτων και Δημοσίων Σχέσεων της Γραμματείας του Ν.Σ.Κ. και του Τμήματος Πληροφορικής και Υποστήριξης Συστημάτων του Ν.Σ.Κ.  Με την παρ. 8, κατ’ αναλογία των οριζομένων για τους δικαστικούς λειτουργούς, ρυθμίζονται ζητήματα του χρόνου, του τρόπου και των όρων της διανομής στους λειτουργούς του Ν.Σ.Κ., καθώς και της, τυχόν, διάθεσης για άλλους σκοπούς μετά από απόφαση της Διοικητικής Ολομέλειας του Ν.Σ.Κ., των χρηματικών ποσών που κατατίθενται στο λογαριασμό που τηρείται στην Εθνική Τράπεζα.  Με την παρ. 9 ρυθμίζονται ζητήματα ελέγχου των κατά την παρ. 2 λογαριασμών από την παραπάνω Επιτροπή διαχείρισής τους.  Με την παρ. 10 ρυθμίζονται τα θέματα για το άνοιγμα του, κατά την παρ. 2, λογαριασμού στην Τράπεζα της Ελλάδος και τα της πίστωσης των προβλεπομένων εσόδων του.  Με την παρ. 11 παρέχονται εξουσιοδοτήσεις για τον καθορισμό των θεμάτων λειτουργίας και άσκησης αρμοδιοτήτων της Επιτροπής διαχείρισης των παραπάνω λογαριασμών.  Με την παρ. 12 τίθεται μεταβατική διαχρονικού δικαίου διάταξη, σύμφωνα με την οποία οι διατάξεις της προτεινόμενης ρύθμισης εφαρμόζονται στις διαιτησίες, στις οποίες ο διορισμός του λειτουργού του Ν.Σ.Κ., ως διαιτητή ή επιδιαιτητή, γίνεται μετά την έναρξη ισχύος αυτής.  **Άρθρο 65**  Με την αξιολογούμενη ρύθμιση θεσπίζεται και για το έτος 2022, η εξαιρετική διάταξη που ίσχυσε δυνάμει του άρθρου 20 του ν. 4690/2020 (Α’ 104) και του άρθρου δέκατου τρίτου του ν. 4787/2021 (Α΄44) για τα έτη 2020 και 2021, αντίστοιχα. Η συγκεκριμένη ρύθμιση διατηρείται σε ισχύ λόγω της συνεχιζόμενης οικονομικής κρίσης που προκαλεί η παρατεταμένη πανδημία, η οποία έπληξε το σύνολο της εθνικής οικονομίας, ιδίως δε τον τουρισμό και τις επιχειρήσεις που ασκούν συναφείς με αυτόν δραστηριότητες, αλλά και λόγω των έκτακτων συνθηκών που προκαλούν διεθνώς οι εξελίξεις στις σχέσεις Ρωσίας - Ουκρανίας. Ειδικότερα, προβλέπεται ότι η παραχώρηση απλής χρήσης αιγιαλού και παραλίας θα δοθεί και για την φετινή χρονιά και αυστηρώς μέχρι τις 31.10.2022, όχι μόνο σε κύρια ξενοδοχειακά καταλύματα και καταστήματα υγειονομικού ενδιαφέροντος, όπως ήδη προβλέπεται από την ισχύουσα νομοθεσία, αλλά και σε ενοικιαζόμενα επιπλωμένα δωμάτια, για λόγους αμιγώς οικονομικής ενίσχυσης των τουριστικών αυτών επιχειρήσεων. Αυτονοήτως βέβαια, ισχύουν οι περιορισμοί που ισχύουν και για τις υπόλοιπες επιχειρήσεις.  Με την προτεινόμενη διάταξη της παρ. 2, για το έτος 2022, λόγω των συνεπειών της πανδημίας αλλά και των οικονομικών επιπτώσεων σε όλους τους επαγγελματικούς κλάδους, διατηρείται η αύξηση του ποσοστού υπέρ του Ο.Τ.Α. επί του ανταλλάγματος παραχώρησης απλής χρήσης αιγιαλού και παραλίας, η οποία ίσχυσε για τα έτη 2020 και 2021, από 60 % σε 70 % με παράλληλη μείωση του ποσοστού του Δημοσίου από 40 % σε 30 %.  Με την προτεινόμενη διάταξη της παρ. 3 ορίζεται ότι το ύψος του καταβαλλόμενου ανταλλάγματος, και για το έτος 2022, θα ανέρχεται σε ποσοστό 65 % επί του αρχικώς υπολογισθέντος ανταλλάγματος. Με αυτόν τον τρόπο διευκολύνονται οι επιχειρήσεις που δραστηριοποιούνται στον τουρισμό, την αναψυχή και την εστίαση να ανταπεξέλθουν στις οικονομικές δυσχέρειες που προκάλεσε η πανδημία, οι οποίες γίνονται πιο έντονες εξαιτίας των έκτακτων συνθηκών που προκαλούν διεθνώς οι εξελίξεις στις σχέσεις Ρωσίας Ουκρανίας.  **Άρθρο 66**  Με την προτεινόμενη τροποποίηση του πρώτου εδαφίου της περ. α’ της παρ. 1 του άρθρου 14Α του ν. 2971/2001 (Α’ 285), δίδεται χρονική παράταση μέχρι τις 23.4.2024, ώστε για έργα των άρθρων 12, 12Α (προσχώσεις και τεχνικά έργα προστασίας από την θαλάσσια διάβρωση) και των παρ. 1, 2 και 3 του άρθρου 14 (δηλαδή έργα που εξυπηρετούν σκοπούς κοινωφελείς ή προστασίας του περιβάλλοντος, ναυταθλητικούς, ερευνητικούς, ύδρευσης, αποχέτευσης, επιστημονικούς, ανάπλασης, βιομηχανικούς, εξορυκτικούς, συγκοινωνιακούς, λιμενικούς, ναυπηγοεπισκευαστικούς, ενεργειακούς, αλιευτικούς κ.λπ.), τα οποία κατασκευάστηκαν μέχρι τις 28.7.2011 στον αιγιαλό, την παραλία, την όχθη, την παρόχθια ζώνη, το υδάτινο στοιχείο, τον πυθμένα και το υπέδαφος του βυθού της θάλασσας, λιμνοθάλασσας, λίμνης και κοίτης πλεύσιμου ποταμού χωρίς απόφαση παραχώρησης της χρήσης, να μπορεί να υποβληθεί πλήρης αίτηση, προκειμένου να καταστεί δυνατό να λάβουν παραχώρηση χρήσης με αιτιολογημένη απόφαση του Υπουργού Οικονομικών.  Με την προτεινόμενη τροποποίηση του πρώτου εδαφίου της περ. γ’ της παρ. 2 του άρθρου 14Α του ν. 2971/2001 (Α’ 285), προβλέπεται ότι η αποκλειστική προθεσμία της παρ. 1 του άρθρου 14Α του ν. 2971/2001 και η αναστολή που προβλέπεται στην περ. β’ της παρ. 2 του άρθρου 14Α του ν. 2971/2001, αναστέλλουν με την σειρά τους την παραγραφή των απαιτήσεων και δικαιωμάτων του ελληνικού Δημοσίου καθώς και την παραγραφή των ποινικών αδικημάτων που σχετίζονται με την κατασκευή και χρήση των έργων και εγκαταστάσεων του άρθρου 14Α αλλά και την αναγκαστική είσπραξη των επιβληθέντων προστίμων και αποζημιώσεων.  Με την προτεινόμενη τροποποίηση του δευτέρου εδαφίου της περ. γ’ της παρ. 2 του άρθρου 14Α του ν. 2971/2001, προβλέπεται ότι κατά τη διάρκεια της αποκλειστικής προθεσμίας της παρ. 1 του άρθρου 14Α του ν. 2971/2001, αλλά και κατά το διάστημα που εκκρεμεί η απόφαση επί της υποβληθείσας αίτησης για παραχώρηση της χρήσης, αναστέλλεται η πρόοδος των ποινικών διαδικασιών που σχετίζονται με την κατασκευή και χρήση των έργων και εγκαταστάσεων του άρθρου 14Α.  **Άρθρο 67**  Με την αξιολογούμενη ρύθμιση προβλέπεται ότι από την έναρξη ισχύος του άρθρου 63, και για λόγους εναρμόνισης προς τη διάταξη αυτή, καταργείται η υπό στοιχεία 2/31233/Α0024/2001 κοινή απόφαση των Υπουργών Δικαιοσύνης και Οικονομικών (Β΄ 707).  **ΜΕΡΟΣ ΣΤ΄**  **Άρθρο 68**  Με την αξιολογούμενη ρύθμιση προβλέπεται ότι η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επιμέρους διατάξεις του. |
| 2. | Γιατί αποτελεί πρόβλημα; |
|  | **ΜΕΡΟΣ Α’**  Η αξιολογούμενη ρύθμιση πραγματοποιείται στο πλαίσιο της βελτίωσης της οργάνωσης και της λειτουργίας της Επιτροπής Κεφαλαιαγοράς. Αποσκοπεί στον εκσυγχρονισμό του ρυθμιστικού και εποπτικού της πλαισίου για την αποτελεσματικότερη εποπτεία της κεφαλαιαγοράς.  **ΜΕΡΟΣ Β’**  Το συγκεκριμένο ενδιάμεσο πρόγραμμα είναι ιδιαίτερα σημαντικό, προκειμένου να ενεργοποιηθεί η κοινωνική προστασία των ευάλωτων νοικοκυριών μέχρι την ολοκλήρωση της διαγωνιστικής διαδικασίας και τη μεταβίβαση της κύριας κατοικίας στον Φορέα Απόκτησης και Επαναμίσθωσης, καθότι, μέσω αυτού, το κράτος επιδοτεί τη δόση, η καταβολή της οποίας αποτρέπει τον πλειστηριασμό της κύριας κατοικίας του ευάλωτου οφειλέτη.  **ΜΕΡΟΣ Γ’**  **Άρθρα 27-33**  Η Οδηγία 92/83/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά έχει ενσωματωθεί στο εθνικό δίκαιο της χώρας με τα άρθρα 79 έως και 93 τουΕθνικού Τελωνειακού Κώδικα.  Μετά την αναθεώρηση ορισμένων διατάξεων της ως άνω οδηγίας με την Οδηγία (ΕΕ) 2020/1151 του Συμβουλίου της 29ης Ιουλίου 2020 (L 256) απαιτείται η τροποποίηση ορισμένων άρθρων του Εθνικού Τελωνειακού Κώδικα, προκειμένου να ευθυγραμμιστεί η εθνική νομοθεσία με τις νέες διατάξεις της εν λόγω Οδηγίας. Ειδικότερα απαιτείται η τροποποίηση των άρθρων 82, 83, 87, 89, 90, και 92 του Εθνικού Τελωνειακού Κώδικα, καθώς και η προσθήκη νέου άρθρου 93Γ στον ίδιο κώδικα.  **Άρθρα 34-36**  Οι σχετικές ρυθμίσεις του άρθρου 34 προτείνονται για λόγους ασφάλειας δικαίου με σκοπό την ενσωμάτωση παλαιότερων διατάξεων (που είναι σε ισχύ με το βασιλικό διάταγμα της 25ης.12.1917) στον ισχύοντα ν. 2969/2001, αλλά και αποσαφήνισης των εφαρμοζόμενων σχετικών διαδικασιών αναφορικά με τα αποστακτικά μηχανήματα των διαφόρων επιτηδευματιών.  Επιπλέον με το άρθρο 31 ικανοποιούνται αιτήματα του ενδιαφερόμενου κλάδου των διήμερων μικρών αποσταγματοποιών, τα οποία τέθηκαν επί του άρθρου 27 στο πλαίσιο της δημόσιας διαβούλευσης, υπερβαίνουν όμως το πεδίο εφαρμογής του εν λόγω άρθρου, καθώς πρόκειται για ζητήματα που ρυθμίζονται από τον ν. 2969/2001.  Το άρθρο 36 ορίζει την επιβολή κυρώσεων για την προσκόμιση ψευδούς βεβαίωσης Δ.Α.Ο.Κ. της οικείας Περιφερειακής Ενότητας ή του οικείου Δήμου, καθώς καταργείται πλέον η υποχρέωση προσκόμισης των εν λόγω δικαιολογητικών.  **Άρθρο 37**  Η ενσωμάτωση των προτεινόμενων διατάξεων είναι αναγκαία, προκειμένου η εθνική μας νομοθεσία να είναι εναρμονισμένη με το ενωσιακό δίκαιο.  H Οδηγία (ΕΕ) 2021/1159 του Συμβουλίου τροποποιεί διατάξεις της Οδηγίας 2006/112/ΕΚ του Συμβουλίου, σχετικά με το κοινό σύστημα του φόρου προστιθεμένης αξίας, αναφορικά με την απαλλαγή από τον Φ.Π.Α. ορισμένων εισαγωγών, καθώς και παραδόσεων αγαθών και παροχών υπηρεσιών στην Επιτροπή ή σε άλλο φορέα ή οργανισμό που έχει συσταθεί με βάση το δίκαιο της Ένωσης, με σκοπό την αντιμετώπιση της πανδημίας του κορωνοϊού COVID-19.  Ειδικότερα, κρίθηκε αναγκαίο για λόγους αμεσότητας και ετοιμότητας στην αντιμετώπιση της τρέχουσας υγειονομικής κρίσης, να διασφαλιστεί η απαλλαγή από τον Φ.Π.Α. στις εξής περιπτώσεις:  α) για την εισαγωγή αγαθών από την Ευρωπαϊκή Επιτροπή ή από οργανισμό ή φορέα που έχει συσταθεί βάσει του ενωσιακού δικαίου,  β) για την παράδοση αγαθών και την παροχή υπηρεσιών στην Ευρωπαϊκή Επιτροπή ή σε οργανισμό ή φορέα που έχει συσταθεί βάσει του ενωσιακού δικαίου, κατά την εκτέλεση των καθηκόντων τους, τα οποία, εν συνεχεία, η Ευρωπαϊκή Επιτροπή ή οργανισμός ή φορέας που έχει συσταθεί βάσει του ενωσιακού δικαίου, διαθέτουν δωρεάν στην Ελλάδα, όπως και στα άλλα κράτη μέλη, όπως εθνικές αρχές, ιδρύματα και άλλα νομικά πρόσωπα, προκειμένου να αντιμετωπιστεί η πανδημία του κορωνοϊού COVID-19.  Με τον τρόπο αυτό διασφαλίζεται ότι τα μέτρα που λαμβάνονται, στο πλαίσιο των διάφορων πρωτοβουλιών της Ε.Ε. σε τέτοια περίπτωση, δεν παρεμποδίζονται από ποσά Φ.Π.Α. που δεν μπορούν να ανακτηθούν από τα θεσμικά όργανα της Ευρωπαϊκής Ένωσης, ούτε από το βάρος της συμμόρφωσης που απορρέει από τις υποχρεώσεις εγγραφής στα μητρώα Φ.Π.Α..  **ΜΕΡΟΣ Δ’**  **Άρθρα 40-49**  Με την υπό στοιχεία 57732/ΕΞ2021/18.5.2021 (Β΄2375) κοινή απόφαση του Υπουργού και Υφυπουργού Οικονομικών αναπροσαρμόστηκαν, με ημερομηνία εφαρμογής την 1η Ιανουαρίου 2022, οι τιμές εκκίνησης των περιοχών που είναι ενταγμένες στο αντικειμενικό σύστημα προσδιορισμού φορολογητέας αξίας ακινήτων και καθορίστηκαν τιμές εκκίνησης και συντελεστές αυξομείωσής τους για τον προσδιορισμό της φορολογητέας αξίας των ακινήτων που βρίσκονται σε λοιπές περιοχές εντός σχεδίου ή ορίων οικισμού κατά το αντικειμενικό σύστημα.  Με την εν λόγω απόφαση, επήλθε αύξηση των τιμών εκκίνησης για το 60% των ζωνών που ήταν ενταγμένες στο αντικειμενικό σύστημα, με αποτέλεσμα τον κίνδυνο αύξησης του ΕΝ.Φ.Ι.Α. για την πλειοψηφία των φορολογουμένων.  Με τις προτεινόμενες διατάξεις τροποποιούνται:  α) τα άρθρα 1-8 του ν. 4223/2013 (Α΄287) για τον ενιαίο φόρο ιδιοκτησίας ακινήτων,  β) το άρθρο 23 του ν. 3427/2005 (Α΄312) για τον χρόνο υποβολής της δήλωσης στοιχείων ακινήτων και  γ) το άρθρο 32 του ν. 3842/2010 (Α΄58) για τον προσδιορισμό Συντελεστή Αξιοποίησης Οικοπέδου (ΣΑΟ) αναγκαίου για τον υπολογισμό φόρου ακίνητης περιουσίας για περιπτώσεις για τις οποίες δεν προκύπτει τιμή ΣΑΟ από τη βάση δεδομένων του αντικειμενικού συστήματος προσδιορισμού αξίας ακινήτων.  Με τις προτεινόμενες τροποποιήσεις:  -αναπροσαρμόζονται φορολογικοί συντελεστές και κλιμάκια υπολογισμού του κύριου φόρου κτισμάτων και οικοπέδων (ως επί το πλείστον μειώνονται συντελεστές και ενοποιούνται κλιμάκια για χαμηλές και μεσαίες τιμές ζώνης),  -αυξάνονται τα ποσοστά των μειώσεων του φόρου που υπολογίζονται με βάση τη συνολική αξία της ακίνητης περιουσίας για συνολική αξία ακίνητης περιουσίας ως εκατόν πενήντα χιλιάδες (150.000) ευρώ,  - καταργείται ο συμπληρωματικός φόρος για τα φυσικά πρόσωπα (ενώ διατηρείται για τα νομικά πρόσωπα και τις νομικές οντότητες),  - εισάγεται νέος τρόπος υπολογισμού του κύριου φόρου φυσικών προσώπων και  - διευκολύνονται οι φορολογούμενοι στην αποπληρωμή του φόρου καθώς παρέχεται η δυνατότητα πληρωμής του φόρου σε δέκα (10) ισόποσες μηνιαίες δόσεις.  **Άρθρο 50**  Λόγω της αύξησης της τιμής του πετρελαίου εσωτερικής καύσης (DIESEL) κινητήρων, οι αγρότες που χρησιμοποιούν πετρέλαιο κινητήρων για την εκτέλεση εργασιών τους αντιμετωπίζουν αύξηση του λειτουργικού κόστους της παραγωγής των προϊόντων τους.  **Άρθρο 51**  Λόγω της ενεργειακής κρίσης και της συνεπακόλουθης αύξησης της τιμής των λιπασμάτων, οι αγρότες αντιμετωπίζουν αύξηση του λειτουργικού κόστους στην παραγωγή των προϊόντων τους. Ως εκ τούτου για την ενίσχυση του αγροτικού τομέα παραγωγής είναι απαραίτητη η περαιτέρω μείωση του συντελεστή ΦΠΑ των λιπασμάτων.  **Άρθρο 52**  Η προβλεπόμενη στο άρθρο αυτό παράταση παρέχεται στο πλαίσιο της ανάγκης εξυπηρέτησης και διευκόλυνσης των υποκειμένων στον φόρο για την υποβολή της αίτησης αναστολής, ανάγκη που ανέκυψε λόγω και της αλλαγής του τρόπου επικοινωνίας και συναλλαγής των φορολογουμένων με τις Δημόσιες Οικονομικές Υπηρεσίες της Α.Α.Δ.Ε., λόγω των μέτρων πρόληψης της διασποράς του κορωνοϊού COVID 19.  **Άρθρο 53**  Κατά το πρώτο έτος εφαρμογής των διατάξεων προέκυψε ότι η ισχύουσα προθεσμία υποβολής αίτησης υπαγωγής στις διατάξεις του άρθρου 5Γ του ν. 4172/2013 (Α΄167) (εντός του έτους ανάληψης ή έναρξης εργασιών και όχι πέραν της 31ης Ιουλίου του έτους αυτού) είναι περιορισμένη, καθώς πλήθος φυσικών προσώπων που πληρούσαν τις προϋποθέσεις του νόμου δεν υπέβαλαν αίτηση υπαγωγής ή δεν προσκόμισαν το σύνολο των απαιτούμενων δικαιολογητικών λόγω των σύντομων προθεσμιών, με κίνδυνο ενδεχόμενη ματαίωση του σκοπού των διατάξεων αυτών.  **Άρθρο 54**  Αποτελεί πρόβλημα καθώς μέχρι σήμερα δεν ήταν σαφής η φορολογική μεταχείριση του Κοινού Κεφαλαίου της παρ. 11 του άρθρου 15 του ν. 2469/1997 (Α΄38), καθώς και των αντίστοιχων προσόδων που αποκτούν οι δικαιούχοι από τη συμμετοχή τους στο Κοινό Κεφάλαιο, καθώς και από τους Λογαριασμούς Ταμειακής Διαχείρισης που τηρούνται στην Τράπεζα της Ελλάδος.  **Άρθρο 55**  Αποτελεί πρόβλημα καθώς στην περίπτωση που τα ποσά αυτά της επιχορήγησης επιβαρύνονται με φόρο εισοδήματος, ο σκοπός της επιχορήγησης, δηλαδή η διευκόλυνση των φορέων να ικανοποιήσουν οφειλές τους, ματαιώνεται και τελικά επιβαρύνεται περαιτέρω ο κρατικός προϋπολογισμός.  **Άρθρο 56**  Αποτελεί πρόβλημα καθώς μέχρι σήμερα δεν υπήρχε η δυνατότητα παροχής πλήρους ή επιπλέον του τριάντα τοις εκατό (30%) έκπτωσης του υπερβαίνοντος κόστους δανεισμού για νομικά πρόσωπα και νομικές οντότητες που ανήκουν σε ενοποιημένο όμιλο.  **Άρθρο 57**  Η ισχύουσα νομοθεσία προβλέπει περιοριστικά την απαλλαγή των κοινών λογαριασμών, στους οποίους έχει τεθεί ο πρόσθετος όρος ότι με τον θάνατο οποιουδήποτε από τους κοινούς συνδικαιούχους η κατάθεση περιέρχεται αυτοδίκαια στους λοιπούς συγκαταθέτες.  Η εν λόγω διάταξη έχει δημιουργήσει στην πράξη ερμηνευτικά προβλήματα ως προς το εύρος της απαλλαγής, δεδομένου ότι δεν αναφέρεται αφενός στους κοινούς λογαριασμούς σε λοιπά επενδυτικά προϊόντα σε κοινή μερίδα και αφετέρου σε λογαριασμούς που τηρούνται σε χώρες της αλλοδαπής. Εξάλλου, η ρητή αναφορά της ισχύουσας ρύθμισης στον ν. 5638/1932 περιόριζε στην πράξη τη χορηγούμενη απαλλαγή.  **Άρθρο 58**  Απαιτείται η πρόβλεψη περισσότερων δόσεων για την καταβολή του φόρου εισοδήματος φυσικών και νομικών προσώπων και νομικών οντοτήτων προς διευκόλυνση των φορολογουμένων για την εκπλήρωση των φορολογικών τους υποχρεώσεων.  **Άρθρο 59**  Απαιτείται συμπλήρωση, προκειμένου να γίνει αναλογική εφαρμογή συγκεκριμένων διατάξεων του Κώδικα Φορολογικής Διαδικασίας, που αφορούν στη βεβαίωση και την είσπραξη του ελλείμματος από την αρμόδια Δ.Ο.Υ. πλοίων της Α.Α.Δ.Ε.  **Άρθρο 60**  Η φορολόγηση των δωρεών προς την εταιρεία με την επωνυμία «ΕΤΑΙΡΕΙΑ ΑΝΑΠΤΥΞΗΣ ΕΠΙΧΕΙΡΗΜΑΤΙΚΟΥ ΠΑΡΚΟΥ Thess-INTEC A.E.», ως εισόδημα από επιχειρηματική δραστηριότητα, έχει ως αποτέλεσμα τη μείωση των χρηματικών διαθεσίμων της εταιρείας.  **Άρθρο 61**  Με την προτεινόμενη ρύθμιση επιλύονται ζητήματα σχετικά με τον αποκλειστικό σκοπό των εταιρειών ειδικού σκοπού διαχείρισης οικογενειακής περιουσίας, ώστε να καταλαμβάνει και τη διαχείριση των εν γένει αναγκών και της κοινωνικής ζωής των φυσικών προσώπων που υποστηρίζονται από τις εν λόγω εταιρείες, καθώς και λοιπά ζητήματα αποτελεσματικότερης εφαρμογής του πλαισίου των εταιρειών αυτών στην Ελλάδα γενικότερα.  **ΜΕΡΟΣ Ε’**  **Άρθρο 62**  Το ΤΑΙΠΕΔ ως φορέας ωρίμανσης των Συμβάσεων Στρατηγικής Σημασίας που έχουν ενταχθεί στο «Αναπτυξιακό Πρόγραμμα Συμβάσεων Στρατηγικής Σημασίας» του ν. 4799/2021 (Α’ 78) έχει αποκτήσει, σύμφωνα με το άρθρο 5Β του ν. 3986/2011, και τις αρμοδιότητες διενέργειας της διαγωνιστικής διαδικασίας και παρακολούθησης της εκτέλεσης συμβάσεων. Συνεπώς, το ΤΑΙΠΕΔ θα λειτουργεί ως «Διενεργούσα τον διαγωνισμό Αρχή», ενώ ο Δικαιούχος του Προγράμματος παραμένει Αναθέτουσα Αρχή. Για λόγους εξυπηρέτησης δημοσίου συμφέροντος, με την αξιολογούμενη ρύθμιση διευκρινίζεται ότι δεν απαιτείται η υποβολή ισόποσης ή άλλης εγγύησης από το ΤΑΙΠΕΔ, για την προκαταβολή και κάθε καταβολή στο Ταμείο των ποσών που ορίζονται στην παρ. 4 του άρθρου 5Β του ν. 3986/2011 (Α΄152).  **Άρθρο 63**  Η αξιολογούμενη ρύθμιση κρίνεται αναγκαία, προκειμένου να δοθεί η δυνατότητα παράτασης της καταληκτικής ημερομηνίας σύγκλησης Γενικής Συνέλευσης και λειτουργίας των διοικητικών συμβουλίων των αστικών συνεταιρισμών του ν. 1667/1986 (Α’ 196) έως την 30η.06.2022, εφόσον στο μεταξύ δεν διενεργηθούν οι σχετικές αρχαιρεσίες. Επιβάλλεται η διασφάλιση της ομαλής λειτουργίας της διοίκησης των αστικών συνεταιρισμών λόγω πανδημίας και δίνεται παράλληλα ο απαιτούμενος χρόνος στους αστικούς συνεταιρισμούς να λάβουν τα επαρκή και αναγκαία μέτρα και να υιοθετήσουν τις αναγκαίες διαδικασίες για τη νόμιμη και ασφαλή διεξαγωγή της γενικής συνέλευσης από απόσταση, δια της συμμετοχής των μελών τους στη Γενική Συνέλευση και στην ψηφοφορία με αλληλογραφία ή με ηλεκτρονικά μέσα, σε πραγματικό χρόνο. Η νομοθετική αυτή πρόβλεψη υπαγορεύεται και για λόγους άρσης των ερμηνευτικών δυσχερειών που προκαλούνται από τη συστηματική και εν μέρει αναλογική εφαρμογή για τους αστικούς συνεταιρισμούς των αντίστοιχων διατάξεων του εμπορικού νόμου (άρθρα 125 και 126 του ν. 4548/2018, Α΄104), που επιτρέπουν οι διατάξεις του άρθρου 17 του ν. 1667/1986.  **Άρθρο 64**  Η αξιολογούμενη ρύθμιση είναι αναγκαία, προκειμένου να θεσπισθεί ένα πλήρες, σαφές και αναλυτικό θεσμικό πλαίσιο για τα ζητήματα της παρακράτησης των αμοιβών των λειτουργών του Νομικού Συμβουλίου του Κράτους (Ν.Σ.Κ) που ορίζονται διαιτητές ή επιδιαιτητές. Σκοπός της ρύθμισης αυτής είναι η καθιέρωση ενός διαφανούς συστήματος ορθολογικής διαχείρισης και δίκαιης κατανομής των ποσών, που παρακρατούνται από τις αμοιβές των διαιτητών-λειτουργών του Ν.Σ.Κ., και επιτυγχάνεται η βέλτιστη και αμέσως συνυφασμένη προς τους ίδιους τους λειτουργούς του Ν.Σ.Κ. αξιοποίηση αυτών, όπως επιτάσσει η συνταγματική αρχή της ισότητας. Ειδικότερα, διατηρείται σε ισχύ η αναλογική εφαρμογή των διατάξεων του ΚΠολΔ, που αφορούν τους δικαστικούς λειτουργούς, και στους λειτουργούς Ν.Σ.Κ., που ορίζονται διαιτητές ή επιδιαιτητές, και συγκεκριμένα των διατάξεων του άρθρου 871Α, εκτός των παρ. 1, 2 και 8, καθώς και του άρθρου 882Α παρ.1 και 3 ΚΠολΔ. Επίσης, σε αντιστοιχία προς τις ρυθμίσεις του ΚΠολΔ περί της αμοιβής των δικαστικών λειτουργών, ορίζονται ρητά το ποσοστό της διαιτητικής αμοιβής, που λαμβάνει ο λειτουργός του Ν.Σ.Κ. και τα ποσοστά που κατατίθενται σε λογαριασμούς που τηρούνται στην Τράπεζα της Ελλάδος και την Εθνική Τράπεζα της Ελλάδος και καθορίζονται ο τρόπος και σκοπός διάθεσης των κατατεθειμένων στους λογαριασμούς αυτούς χρηματικών ποσών.  Με την υπό στοιχεία 2/31233/Α0024/2001 (Β΄ 707) κοινή απόφαση των Υπουργών Δικαιοσύνης και Οικονομικών καταργήθηκε ο ειδικός λογαριασμός, που συστάθηκε στο ΤΑΧΔΙΚ με το άρθρο 35 παρ. 8 του ν. 1968/1991 (Α΄150) για την καταβολή του ποσοστού 25% από αμοιβές των λειτουργών του Ν.Σ.Κ. και τηρείτο στην Τράπεζα της Ελλάδος. Έτσι, με την προτεινόμενη ρύθμιση και σε συμφωνία με το άρθρο 69 Α παρ. 3 του ν. 4270/2014 (Α΄143), προβλέπεται η κατάθεση του παρακρατούμενου από τις αμοιβές διαιτησίας των λειτουργών του Ν.Σ.Κ. ποσοστού 25% σε τραπεζικό λογαριασμό στην Τράπεζα της Ελλάδος με τίτλο «έσοδα Νομικού Συμβουλίου του Κράτους από αμοιβές διαιτησιών», που θα ανοιχθεί με απόφαση του Υπουργού Οικονομικών, ώστε να διατίθεται ευθέως προς εξυπηρέτηση σκοπών που συνδέονται με τις αρμοδιότητες και υποχρεώσεις του Ν.Σ.Κ., δεδομένου ότι δεν υφίσταται δικαιολογητικός λόγος διαφορετικής αντιμετώπισης του παραπάνω ποσού επί των αμοιβών των λειτουργών του Ν.Σ.Κ. σε σχέση με το αντίστοιχο ποσό των δικαστικών λειτουργών.  **Άρθρο 65**  Λόγω της συνεχιζόμενης οικονομικής κρίσης εξαιτίας της παρατεταμένης πανδημίας που έπληξε το σύνολο της εθνικής οικονομίας, ιδίως δε τον τουρισμό και τις επιχειρήσεις που ασκούν συναφείς με αυτόν δραστηριότητες, αλλά και των έκτακτων συνθηκών που προκαλούν διεθνώς οι εξελίξεις στις σχέσεις Ρωσίας - Ουκρανίας, απαιτείται η λήψη ειδικών μέτρων για λόγους αμιγώς οικονομικής ενίσχυσης των τουριστικών αυτών επιχειρήσεων, καθώς και των παραθαλάσσιων δήμων.  **Άρθρο 66**  Λόγω της πανδημίας του κορωνοϊού COVID-19, που υφίσταται από τον Μάρτιο του 2020 και του συνεπακόλουθου περιορισμού των μετακινήσεων που επιβλήθηκαν για μεγάλο χρονικό διάστημα, αφενός είναι δυσχερής η αναζήτηση και εύρεση των απαιτούμενων στοιχείων, καθώς και η σύνταξη των απαραίτητων μελετών (τοπογραφικών, λιμενικών, στατικών, περιβαλλοντικών, κ.λπ.) και αφετέρου υπάρχει δυσκολία από τους συναρμόδιους φορείς για την έκδοση των απαραίτητων γνωμοδοτήσεων και από τις αρμόδιες κτηματικές υπηρεσίες για την έγκαιρη επεξεργασία της πληρότητας των υποβαλλόμενων στοιχείων και γνωμοδοτήσεων. Επιπροσθέτως, επειδή με τη λήξη της πανδημίας θα συγκεντρωθεί μεγάλος αριθμός αιτήσεων, η πρόβλεψη περί παροχής προθεσμίας δύο (2) ετών, αναμένεται να συμβάλλει στην εύρυθμη λειτουργιά των αρμόδιων υπηρεσιών με σκοπό την διεκπεραίωση των σχετικών αιτήσεων. |
| 3. | Ποιους φορείς ή πληθυσμιακές ομάδες αφορά; |
|  | **ΜΕΡΟΣ Α’**  Αφορά άμεσα στην Επιτροπή Κεφαλαιαγοράς και έμμεσα το σύνολο των εμπλεκόμενων φορέων και προσώπων στην ελληνική κεφαλαιαγορά.  **ΜΕΡΟΣ Β**’  Αφορά αποκλειστικά σε οφειλέτες που έχουν χαρακτηριστεί από τον ν. 4738/2020 (Α’ 207) ως «ευάλωτοι».  **ΜΕΡΟΣ Γ’**  **Άρθρα 27-33**  Η συγκεκριμένη ρύθμιση αφορά στο σύνολο των επιχειρήσεων που δραστηριοποιούνται στον κλάδο παραγωγής και εμπορίας αιθυλικής αλκοόλης και αλκοολούχων προϊόντων, στα οποία επιβάλλεται Ειδικός Φόρος Κατανάλωσης, σύμφωνα με τον Εθνικό Τελωνειακό Κώδικα, καθώς και στους μικρούς διήμερους αποσταγματοποιούς της παρ. 5 του άρθρου 5 του ν. 2969/2001 (Α΄ 281).  Επιπλέον, αφορά στις τελωνειακές και χημικές αρχές της Ανεξάρτητης Αρχής Δημοσίων Εσόδων, οι οποίες θα εφαρμόσουν τις παραπάνω προβλέψεις.  **Άρθρα 34-36**  Οι ρυθμίσεις του άρθρου 35 αφορούν στους επιτηδευματίες που δραστηριοποιούνται στον τομέα παραγωγής αιθυλικής αλκοόλης, προϊόντων απόσταξης και αποσταγμάτων όπως αυτοί ορίζονται στο άρθρο 5 του ν.2969/2001.  Οι ρυθμίσεις των άρθρων 35 και 36 αφορούν στους διήμερους μικρούς αποσταγματοποιούς, όπως αυτοί ορίζονται στην παρ. 5 του άρθρου 5 του ν. 2969/2001.  Επιπλέον, τα άρθρα 34 έως και 36 αφορούν στις τελωνειακές και χημικές αρχές της Α.Α.Δ.Ε., οι οποίες καθίστανται κατά περίπτωση αρμόδιες για την εφαρμογή τους.  **Άρθρο 37**  Η ρύθμιση αφορά στην Ευρωπαϊκή Επιτροπή ή οργανισμό ή φορέα που έχει συσταθεί βάσει του ενωσιακού δικαίου, όσον αφορά σε πράξεις, όπως εισαγωγή αγαθών, απόκτηση αγαθών και λήψη υπηρεσιών, που πραγματοποιούν στο πλαίσιο αντιμετώπισης της πανδημίας του κορωνοϊού COVID-19, όταν αυτά τα αγαθά και οι υπηρεσίες πρόκειται να διατεθούν δωρεάν σε κράτη μέλη ή σε τρίτους, όπως εθνικές αρχές ή ιδρύματα για τον ίδιο σκοπό.  Επιπλέον, αφορά στις φορολογικές και τελωνειακές αρχές της Α.Α.Δ.Ε., οι οποίες πρόκειται να εφαρμόσουν τις προτεινόμενες διατάξεις.  **ΜΕΡΟΣ Δ’**  **Άρθρα 40-49**  Αφορά όλους τους φορολογούμενους, φυσικά και νομικά πρόσωπα και νομικές οντότητες, οι οποίοι είναι υποκείμενοι σε ΕΝ.Φ.Ι.Α.  **Άρθρο 50**  Η εν λόγω ρύθμιση αφορά τους αγρότες που χρησιμοποιούν πετρέλαιο κίνησης για την εκτέλεση των εργασιών τους. Με την κατ’ εξουσιοδότηση κοινή απόφαση των Υπουργών Οικονομικών, Αγροτικής Ανάπτυξης και Τροφίμων και του Διοικητή της ΑΑΔΕ θα καθοριστούν τα πρόσωπα που είναι δικαιούχοι επιστροφής του ειδικού φόρου κατανάλωσης.  **Άρθρο 51**  Υποκείμενα στον φόρο πρόσωπα και επιχειρήσεις που δραστηριοποιούνται στους κλάδους που αφορούν στα λιπάσματα και κατ’ επέκταση τους τελικούς καταναλωτές των λιπασμάτων.  **Άρθρο 52**  Υποκείμενα στον φόρο πρόσωπα και επιχειρήσεις που δραστηριοποιούνται στον κλάδο της κατασκευής ακινήτων προς πώληση, αλλά και τους αγοραστές ιδιοκτησιών, οι οποίες έχουν υπαχθεί στο καθεστώς αναστολής του Φ.Π.Α.  **Άρθρο 53**  Φυσικά πρόσωπα που μεταφέρουν τη φορολογική τους κατοικία στην Ελλάδα, προκειμένου να υπαχθούν στον ειδικό τρόπο φορολόγησης του άρθρου 5Γ και την αρμόδια για την εξέταση των αιτημάτων φορολογική αρχή.  Επίσης, ειδικότερα αφορά φυσικά πρόσωπα που έχουν υποβάλει ή θα υποβάλουν αίτημα υπαγωγής στο άρθρο 5Γ του ΚΦΕ για το φορολογικό 2021.  **Άρθρο 54**  Τους Φορείς Γενικής Κυβέρνησης που συμμετέχουν στο Κοινό Κεφάλαιο της παρ. 11 του άρθρου 15 του ν. 2469/1997 (Α΄38).  **Άρθρο 55**  Τους Φορείς Γενικής Κυβέρνησης συμπεριλαμβανομένων και των κεφαλαιουχικών εταιρειών, σύμφωνα με το άρθρο 6 του ν. 4281/2014 (Α’ 160) ή την παρ. 2α της υποπαρ. Γ2 του άρθρου πρώτου του ν. 4093/2012 (Α΄222) και τις κατ’ εξουσιοδότηση των άρθρων αυτών υπουργικές αποφάσεις,ανεξαρτήτως ποσοστού συμμετοχής στους φορείς αυτούς του κράτους ή νομικού προσώπου δημοσίου δικαίου.  **Άρθρο 56**  Νομικά πρόσωπα και νομικές οντότητες που ανήκουν σε ενοποιημένο όμιλο.  **Άρθρο 57**  Φυσικά πρόσωπα και υπηρεσίες της Φορολογικής Διοίκησης.  **Άρθρο 58**  Φυσικά και νομικά πρόσωπα και νομικές οντότητες.  **Άρθρο 59**  Πρόσωπα του άρθρου 56 του ν.4607/2019.  **Άρθρο 60**  Αφορά την εταιρεία με την επωνυμία «ΕΤΑΙΡΕΙΑ ΑΝΑΠΤΥΞΗΣ ΕΠΙΧΕΙΡΗΜΑΤΙΚΟΥ ΠΑΡΚΟΥ Thess-INTEC A.E.».  **Άρθρο 61**  Η προτεινόμενη διάταξη αφορά φυσικά πρόσωπα, φορολογικούς κατοίκους Ελλάδας.  **ΜΕΡΟΣ Ε’**  **Άρθρο 62**  Αφορά το ΤΑΙΠΕΔ.  **Άρθρο 63**  Η αξιολογούμενη ρύθμιση αφορά τους αστικούς συνεταιρισμούς όλων των κατηγοριών, που υπάγονται στις διατάξεις του ν. 1667/1986 (πιστωτικούς, ειδικών δραστηριοτήτων, τουριστικούς, παραγωγικούς, γυναικών, φαρμακευτικούς, μεταφορικούς, αλληλασφαλιστικούς, καταναλωτικούς, προμηθευτικούς, προμηθευτικούς εργαζομένων σε δημόσιες υπηρεσίες και ν.π.ι.δ., οικοδομικούς).  **Άρθρο 64**  Η αξιολογούμενη ρύθμιση αφορά τους λειτουργούς του Ν.Σ.Κ.  **Άρθρο 65**  Οι προτεινόμενες διατάξεις αφορούν στις τουριστικές κυρίως επιχειρήσεις και στους λοιπούς συναφείς κλάδους, που δραστηριοποιούνται στους παραθαλάσσιους δήμους της χώρας και δικαιούνται, είτε με την ιδιότητα του ομόρου, είτε μέσω δημοπρασίας να συνάψουν σύμβαση παραχώρησης απλής χρήσης αιγιαλού. Επίσης αφορούν και σε όλους τους παραθαλάσσιους δήμους.  **Άρθρο 66**  Οι προτεινόμενες διατάξεις αφορούν σε φορείς του Δημοσίου, ΝΠΔΔ, ΟΤΑ Α΄ και Β΄ βαθμού, τουριστικές επιχειρήσεις ή ξενοδοχειακές μονάδες, στις περιπτώσεις που τα εν λόγω έργα έχουν κατασκευαστεί από το Δημόσιο, τον Ε.Ο.Τ. ή για λογαριασμό του ή των οποίων το Δημόσιο ή ο Ε.Ο.Τ είχαν τη διαχείριση ή έργα που είναι ουσιωδώς απαραίτητα για τη λειτουργία των εν λόγω ξενοδοχειακών μονάδων του Ε.Ο.Τ.. Επίσης, υπάγονται και οι αυθαίρετες κατασκευές που εξυπηρετούν τη λειτουργία των μονάδων υδατοκαλλιέργειας, για τις οποίες έχει γίνει υπαγωγή στις διατάξεις είτε του άρθρου 121 του ν. 4495/2017 (Α’ 167) είτε της περ. α΄ της παρ. 19 του άρθρου 23 του ν. 4178/2013 (Α’ 174). |

|  |  |  |  |  |  |  |  |
| --- | --- | --- | --- | --- | --- | --- | --- |
|  | Η αναγκαιότητα της αξιολογούμενης ρύθμισης | | | | | | |
| 4. | Το εν λόγω ζήτημα έχει αντιμετωπιστεί με νομοθετική ρύθμιση στο παρελθόν;  ΝΑΙ  ΟΧΙ   ΜΕΡΟΣ Γ’  Άρθρα 27 – 33 ΝΑΙ x ΟΧΙ ❒  Άρθρο 37 ΝΑΙ ❒ ΟΧΙ x  ΜΕΡΟΣ Δ’  Άρθρα 50, 52, 53, 58, 61 ΝΑΙ x ΟΧΙ ❒  Άρθρο 40-49 ΝΑΙ ❒ ΟΧΙ x  Άρθρα 51, 54, 56, 60 ΝΑΙ ❒ ΟΧΙ x  Εάν ΝΑΙ, ποιο είναι το ισχύον νομικό πλαίσιο που ρυθμίζει το ζήτημα; | | | | | | |
|  | **ΜΕΡΟΣ Α’**  Τα ζητήματα διέπονται από τον ν. 1969/1991 (Α΄ 167), τον ν. 2324/1995 (Α΄ 146), και τον π.δ. 65/2009 (Α΄ 88).  **ΜΕΡΟΣ Β’**  Μέσω του ν. 4738/2020 (Α’ 207) έχουν θεσπιστεί μέτρα κοινωνικής προστασίας των ευάλωτων νοικοκυριών μέσω της δημιουργίας Φορέα Απόκτησης και Επαναμίσθωσης, προκειμένου να προστατευθεί αφενός μεν το δικαίωμα στέγασης των ευάλωτων νοικοκυριών, μέσω της μίσθωσης, και αφετέρου να τους δοθεί το δικαίωμα επαναγοράς της κατοικίας τους. Ωστόσο, μέχρι τη δημιουργία του Φορέα Απόκτησης και Επαναμίσθωσης, είναι σημαντική η ενεργοποίηση του ενδιάμεσου προγράμματος προστασίας, προκειμένου να αποτραπεί ο πλειστηριασμός της κύριας κατοικίας τους, μέχρι τη σύσταση του Φορέα στον οποίο και θα μεταβιβαστεί η εν λόγω κύρια κατοικία.  **ΜΕΡΟΣ Γ’**  **Άρθρο 27-33**   * Άρθρα 79 έως και 93 τουΕθνικού Τελωνειακού Κώδικα, στα οποία έχει ενσωματωθεί η Οδηγία 92/83/ΕΟΚ του Συμβουλίου της 19ης Οκτωβρίου 1992.   **ΜΕΡΟΣ Δ’**  **Άρθρο 48**   * Παρ. 4 του άρθρου 22 του ν. 3634/2008 (Α΄9), με την οποία προστέθηκε παρ. 5 στο άρθρο 78 του ν. 2960/2001 (Α΄265). * Με την περ. 1β της υποπ.Ε.3 του πρώτου άρθρου του ν. 4093/2012 (Α΄222) αντικαταστάθηκαν τα δύο πρώτα εδάφια της παρ. 5 του άρθρου 78. * Με την περ. 1 της υποπαρ. Δ.5 της παρ. Δ του άρθρου 2 του ν. 4336/2015 (Α΄94).Με τις περ. 2 & 3 της ίδιας υποπαραγράφου καταργήθηκε η παρ. 5 του άρθρου 78 του ν. 2960/2001 από την 1η.10.2016.   **Άρθρο 50**   * Το τελευταίο εδάφιο της παρ. 4α του άρθρου 6 του Κώδικα ΦΠΑ (ν. 2859/2000, Α’ 248), όπως αντικαταστάθηκε με το άρθρο 79 του ν. 4821/2021 (Α’ 134)   **Άρθρο 51**   * Άρθρα 5Γ και 72 § 69 του ΚΦΕ   **Άρθρο 55**   * ν. [5638/1932](javascript:open_links('305937,56362')) (Α΄307)   **Άρθρο 59**   * Άρθρα 71 Η του ΚΦΕ   **ΜΕΡΟΣ Ε’**  **Άρθρο 62**   * Άρθρο 5Β ν. ν. 3986/2011 (Α΄ 152)   **Άρθρο 63**   * Άρθρο 5 ν. 1667/1986 (Α’ 196)   **Άρθρο 64**   * Άρθρο 6 του ν. 1816/1988 (Α΄ 251)   **Άρθρο 65**   * Άρθρο 20 ν. 4690/2020 (Α’ 104), άρθρο δέκατο τρίτο ν.4787/2021 (Α΄44)   **Άρθρο 66**   * Άρθρο 14Α ν. 2971/2001 (Α΄285) | | | | | | |
| 5. | Γιατί δεν είναι δυνατό να αντιμετωπιστεί στο πλαίσιο της υφιστάμενης νομοθεσίας | | | | | | |
|  | 1. με αλλαγή προεδρικού διατάγματος, υπουργικής απόφασης ή άλλης κανονιστικής πράξης; | | | **ΜΕΡΟΣ Α’**  Τα ζητήματα αφορούν σε στοχευμένες τροποποιήσεις της νομοθεσίας σε θέματα οργάνωσης της Επιτροπής Κεφαλαιαγοράς και, συνεπώς, μπορούν να ρυθμιστούν μόνον κατόπιν νομοθετικής παρέμβασης.  **ΜΕΡΟΣ Β’**  Χρειάζεται συγκεκριμένη νομοθετική διάταξη για να ενεργοποιηθεί το ενδιάμεσο πρόγραμμα κοινωνικής προστασίας των ευάλωτων οφειλετών.  **ΜΕΡΟΣ Γ’**  **Άρθρα 27-33**  Η Οδηγία (ΕΕ) 2020/1151, η οποία μεταφέρεται στο εσωτερικό δίκαιο της χώρας με τις αξιολογούμενες ρυθμίσεις των άρθρων 28 έως και 34, τροποποιεί την Οδηγία 92/83/ΕΟΚ, οι οποίες έχουν ενσωματωθεί στα άρθρα 79 έως και 93 τουΕθνικού Τελωνειακού Κώδικα.  Επομένως, για την ενσωμάτωση των νέων διατάξεων απαιτείται αντίστοιχη τροποποίηση του Εθνικού Τελωνειακού Κώδικα, ως εκ τούτου απαιτούνται νομοθετικές ρυθμίσεις.  **Άρθρα 34- 36**  Οι σχετικές ρυθμίσεις δύναται να προβλεφθούν μόνο με τροποποίηση του υφιστάμενου νομοθετικού πλαισίου, όπως αυτό ορίζεται στον ν. 2969/2001.  **Άρθρο 37**  Η τροποποίηση επιβάλλεται από την υποχρέωση ενσωμάτωσης ενωσιακής νομοθεσίας και αναφέρεται σε διατάξεις περί Φ.Π.Α., οι οποίες υπάγονται στον ν. 2859/2000 (Α΄ 248).  **ΜΕΡΟΣ Δ’**  **Άρθρα 40-49**  Με τις προτεινόμενες διατάξεις τροποποιούνται υφιστάμενες ρυθμίσεις φορολογικού περιεχομένου ή εισάγονται τέτοιες ρυθμίσεις ορίζοντας και φορολογικούς συντελεστές, ως εκ τούτου απαιτούν νομοθετικές ρυθμίσεις με τυπικό νόμο σύμφωνα με το άρθρο 78 του Συντάγματος και δεν συνιστούν λεπτομέρειες για τις οποίες παρέχεται εξουσιοδότηση ρύθμισης με απόφαση, ούτε πρόκειται για ζητήματα που μπορούν να επιλυθούν με εγκύκλιο της Διοίκησης.  **Άρθρα 50-61**  Με τις προτεινόμενες διατάξεις τροποποιούνται υφιστάμενες ρυθμίσεις φορολογικού και τελωνειακού περιεχομένου ή εισάγονται τέτοιες ρυθμίσεις, ορίζοντας και φορολογικούς συντελεστές, ως εκ τούτου δεν είναι δυνατό να αντιμετωπιστούν στο πλαίσιο της υφιστάμενης νομοθεσίας και απαιτούν νομοθετικές ρυθμίσεις με τυπικό νόμο σύμφωνα με το άρθρο 78 του Συντάγματος.  **ΜΕΡΟΣ Ε’**  **Άρθρα 62 έως και 64 και 66**  Οι προτεινόμενες ρυθμίσεις επιφέρουν τροποποίηση του ισχύοντος νομικού πλαισίου, η οποία είναι εφικτή μόνο μέσω της νομοθετικής οδού.  **Άρθρο 62**  Δεν υφίσταται εξουσιοδότηση για την έκδοση σχετικής κανονιστικής πράξης. | | | |
|  | 1. με αλλαγή διοικητικής πρακτικής συμπεριλαμβανομένης της δυνατότητας νέας ερμηνευτικής προσέγγισης της υφιστάμενης νομοθεσίας; | | | **ΜΕΡΟΣ Γ’**  **Άρθρα 27-37**  Οι προτεινόμενες ρυθμίσεις δεν θα μπορούσαν να εισαχθούν με αλλαγή διοικητικής πρακτικής, συμπεριλαμβανομένης της δυνατότητας νέας ερμηνευτικής προσέγγισης της νομοθεσίας, καθώς αφορούν σε φορολογικές και τελωνειακές υποχρεώσεις που απαιτούν νομοθετική πρόβλεψη.  **ΜΕΡΟΣ Δ’**  **Άρθρα 40-61**  Οι προτεινόμενες ρυθμίσεις δεν θα μπορούσαν να εισαχθούν με αλλαγή διοικητικής πρακτικής, συμπεριλαμβανομένης της δυνατότητας νέας ερμηνευτικής προσέγγισης της νομοθεσίας, καθώς αφορούν σε φορολογικές και τελωνειακές υποχρεώσεις που απαιτούν νομοθετική πρόβλεψη. | | | |
|  | 1. με διάθεση περισσότερων ανθρώπινων και υλικών πόρων; | | | **ΜΕΡΟΣ Γ’**  **Άρθρα 27-37**  Η διάθεση περισσότερων ανθρώπινων και υλικών πόρων δεν δύναται να θεραπεύσει την ανάγκη ρύθμισης των θεμάτων των άρθρων 27 έως και 37.  **ΜΕΡΟΣ Δ’**  **Άρθρα 40-61**  Η διάθεση περισσότερων ανθρώπινων και υλικών πόρων δεν δύναται να θεραπεύσει την ανάγκη ρύθμισης των θεμάτων των άρθρων 40 έως και 61. | | | |
|  | Συναφείς πρακτικές | | | | | | |
| 6. | Έχετε λάβει υπόψη συναφείς πρακτικές;  ΜΕΡΟΣ Α’ ΝΑΙ  ΟΧΙ   Εάν ΝΑΙ, αναφέρατε συγκεκριμένα: | | | | | | |
|  | i) σε άλλη/ες χώρα/ες της Ε.Ε. ή του ΟΟΣΑ: | | | | |  | |
|  | ii) σε όργανα της Ε.Ε.: | | | | | Ευρωπαϊκή Αρχή Κινητών Αξιών και Αγορών (ESMA) | |
|  | iii) σε διεθνείς οργανισμούς: | | | | |  | |
|  | Στόχοι αξιολογούμενης ρύθμισης | | | | | | |
| 7. | Σημειώστε ποιοι από τους στόχους βιώσιμης ανάπτυξης των Ηνωμένων Εθνών επιδιώκονται με την αξιολογούμενη ρύθμιση | | | | | | |
|  |  |  |  | |  | |  |
|  |  |  | |  | |  |
|  |  |  | |  | |  |
|  |  |  | |  | |  |

|  |  |  |  |  |  |
| --- | --- | --- | --- | --- | --- |
| 8. | Ποιοι είναι οι στόχοι της αξιολογούμενης ρύθμισης; | |  |  | |
|  | i) βραχυπρόθεσμοι: | **ΜΕΡΟΣ Α’**  Η άμεση βελτίωση της οργάνωσης και της λειτουργίας της Επιτροπής Κεφαλαιαγοράς.  **ΜΕΡΟΣ Β’**  Ο άμεσος στόχος του ενδιάμεσου προγράμματος είναι η αποτροπή του πλειστηριασμού της κύριας κατοικίας των ευάλωτων οφειλετών μέχρι την ολοκλήρωση του Φορέα Απόκτησης και Επαναμίσθωσης που προβλέπεται στον ν. 4738/2020 (Α’ 207) ο οποίος και θα προβεί στην αγορά αυτής και την επαναμίσθωση στον ευάλωτο οφειλέτη για χρονικό διάστημα μέχρι 12 έτη, εντός του οποίου εκείνος μπορεί να προβεί στην επαναγορά.  **ΜΕΡΟΣ Γ’**  **Άρθρα 27-33**  Με τις προτεινόμενες διατάξεις επιτυγχάνεται η ευθυγράμμιση της εθνικής νομοθεσίας με την Οδηγία (ΕΕ) 2020/1151 του Συμβουλίου της 29ης Ιουλίου 2020.  Επιπλέον, επιδιώκεται η θέση σε ισχύ των προτεινόμενων διατάξεων από την 1η.1.2022 σύμφωνα με τις προβλέψεις της ίδιας Οδηγίας.  **Άρθρα 34-36**  Οι προτεινόμενες ρυθμίσεις αποσκοπούν στη βελτίωση των όρων του υφιστάμενου καθεστώτος απόσταξης πρώτων υλών παραγωγής των διήμερων μικρών αποσταγματοποιών, οι οποίες θα εφαρμοστούν από την νέα αποστακτική περίοδο 2022-2023.  **Άρθρο 37**  Οι προτεινόμενες διατάξεις αποσκοπούν στην αντιμετώπιση της πανδημίας του COVID-19 με τη χορήγηση των σχετικών απαλλαγών από Φ.Π.Α., καθώς και στην εναρμόνιση της εθνικής μας νομοθεσίας με την αντίστοιχη ενωσιακή, ώστε να αποφευχθεί το ενδεχόμενο παράβασης της χώρας μας λόγω μη ορθής ενσωμάτωσης.  **ΜΕΡΟΣ Δ’**  **Άρθρα 40-49**  α) Μείωση του ΕΝ.Φ.Ι.Α. φυσικών προσώπων παρά την εφαρμογή των νέων τιμών εκκίνησης αντικειμενικού προσδιορισμού αξίας ακινήτων, με τις οποίες αυξήθηκαν οι τιμές για το 60% των ζωνών που ήταν ενταγμένες στο αντικειμενικό σύστημα και  β) κατάργηση του συμπληρωματικού ΕΝ.Φ.Ι.Α. για τα φυσικά πρόσωπα και αλλαγή του υπολογισμού του κύριου φόρου αυτών.  Ειδικότερα με τις προτεινόμενες τροποποιήσεις επιτυγχάνονται τα εξής:  - αναπροσαρμόζονται φορολογικοί συντελεστές και κλιμάκια υπολογισμού του κυρίου φόρου κτισμάτων και οικοπέδων (ως επί το πλείστον μειώνονται συντελεστές και ενοποιούνται κλιμάκια για χαμηλές και μεσαίες τιμές ζώνης),  - αυξάνονται τα ποσοστά των μειώσεων του φόρου που υπολογίζονται με βάση τη συνολική αξία της ακίνητης περιουσίας για συνολική αξία ακίνητης περιουσίας ως 150.000 ευρώ,  - καταργείται ο συμπληρωματικός φόρος για τα φυσικά πρόσωπα, ενώ διατηρείται για τα νομικά πρόσωπα και τις νομικές οντότητες,  - αλλάζει ο υπολογισμός του κύριου φόρου φυσικών προσώπων και  - διευκολύνονται οι φορολογούμενοι στην αποπληρωμή του φόρου καθώς παρέχεται η δυνατότητα πληρωμής του φόρου σε δέκα (10) ισόποσες μηνιαίες δόσεις.  **Άρθρο 50**  Ενίσχυση των αγροτών που θα καθορίζονται με την κατ’ εξουσιοδότηση κοινή υπουργική απόφαση, οι οποίοι χρησιμοποιούν πετρέλαιο κινητήρων για την εκτέλεση των εργασιών τους.  **Άρθρο 51**  Μείωση της τελικής αξίας των λιπασμάτων, αγαθών απαραίτητων για την ενίσχυση τομέων της αγροτικής παραγωγής.  **Άρθρο 52**  Επιδιώκεται να παρασχεθεί η δυνατότητα επιλογής του καθεστώτος της αναστολής, με συνέπεια η παράδοση των ιδιοκτησιών να μην επιβαρύνεται με ΦΠΑ και να διευκολυνθούν οι υποκείμενοι στον φόρο κατασκευαστές οικοδομών προς πώληση για τους οποίους παρήλθε ο χρόνος δυνατότητας επιλογής, εξαιτίας και της αλλαγής του τρόπου επικοινωνίας και συναλλαγής των φορολογουμένων με τις ΔΟΥ, λόγω των μέτρων πρόληψης και ανάσχεσης της διασποράς του κορωνοϊού COVID 19.  **Άρθρο 53**  Στόχος είναι να διευκολυνθούν τα φυσικά πρόσωπα που πληρούν τις προϋποθέσεις υπαγωγής στις διατάξεις του άρθρου 5Γ του ν. 4172/2013 (Α’ 167), ειδικά κατά το πρώτο έτος εφαρμογής της διάταξης.  **Άρθρο 54**  Επιδιώκεται να ρυθμιστεί η εξαίρεση του Κοινού Κεφαλαίου της παρ. 11 του άρθρου 15 του ν. 2469/1997 (Α΄38) από τον φόρο εισοδήματος, ως υποκείμενο φόρου, καθώς και η απαλλαγή από τον φόρο εισοδήματος των προσόδων που αποκτούν οι Φορείς Γενικής Κυβέρνησης είτε από τη συμμετοχή τους στο Κοινό Κεφάλαιο είτε από τους Λογαριασμούς Ταμειακής Διαχείρισης που τηρούνται στην Τράπεζα της Ελλάδος.  **Άρθρο 55**  Η απαλλαγή των επιχορηγήσεων των φορέων Γενικής Κυβέρνησης για εξόφληση ληξιπρόθεσμων χρεών τους από τον φόρο εισοδήματος.  **Άρθρο 56**  Διευκόλυνση των φορολογούμενων μέσω της παροχής πλήρους ή επιπλέον του τριάντα τοις εκατό (30%) έκπτωσης του υπερβαίνοντος κόστους δανεισμού για νομικά πρόσωπα και νομικές οντότητες που ανήκουν σε ενοποιημένο όμιλο, υπό την προϋπόθεση ότι πληρούνται συγκεκριμένες προϋποθέσεις.  **Άρθρο 57**  Εναρμόνιση με τους κανόνες της Ευρωπαϊκής Ένωσης. ύστερα από έναρξη διαδικασίας παράβασης κατά της χώρας και αποστολή προειδοποιητικής επιστολής.  **Άρθρο 58**  Διευκόλυνση των φορολογουμένων φυσικών και νομικών προσώπων και νομικών οντοτήτων για την εκπλήρωση των φορολογικών τους υποχρεώσεων.  **Άρθρο 59**  Ομαλή και απρόσκοπτη βεβαίωση και είσπραξη του ελλείμματος του Συνυποσχετικού.  **Άρθρο 60**  Επιδιώκεται να επιταχυνθεί η υλοποίηση και επίτευξη του σκοπού της εταιρείας με την επωνυμία «ΕΤΑΙΡΕΙΑ ΑΝΑΠΤΥΞΗΣ ΕΠΙΧΕΙΡΗΜΑΤΙΚΟΥ ΠΑΡΚΟΥ Thess-INTEC A.E.».  **Άρθρο 61**  Επιδιώκεται η συμπλήρωση του πλαισίου σύστασης και λειτουργίας των εταιρειών ειδικού σκοπού διαχείρισης οικογενειακής περιουσίας και εν συνεχεία η κατά το δυνατόν ταχύτερη έκδοση κανονιστικών πράξεων και εγκυκλίων.  **ΜΕΡΟΣ Ε’**  **Άρθρο 62**  Η αποτελεσματικότερη υλοποίηση εκ μέρους του ΤΑΙΠΕΔ της διαδικασίας ωρίμανσης των Συμβάσεων Στρατηγικής Σημασίας που έχουν ενταχθεί στο «Αναπτυξιακό Πρόγραμμα Συμβάσεων Στρατηγικής Σημασίας» του ν. 4799/2021 (Α’ 78), της διενέργειας των διαγωνιστικών διαδικασιών και της παρακολούθησης της εκτέλεσης των έργων που ανατίθενται.  **Άρθρο 63**  Η διασφάλιση της ομαλής λειτουργίας των αστικών συνεταιρισμών, σύμφωνα με την αρχή της νομιμότητας και της δυνατότητας των διοικητικών και εποπτικών συμβουλίων, καθώς και των λοιπών οργάνων της διοίκησης αυτών για την έκδοση αποφάσεων.  **Άρθρο 64**  Η καθιέρωση ενός διαφανούς συστήματος ορθολογικής διαχείρισης και δίκαιης κατανομής των ποσών, που παρακρατούνται από τις αμοιβές των διαιτητών-λειτουργών του Ν.Σ.Κ., και η βέλτιστη και αμέσως συνυφασμένη προς τους ίδιους τους λειτουργούς του Ν.Σ.Κ. αξιοποίηση αυτών, όπως επιτάσσει η συνταγματική αρχή της ισότητας.  **Άρθρο 65**  Η οικονομική ενίσχυση των τουριστικών, εμπορικών και λοιπών συναφών επιχειρήσεων και η διευκόλυνσή τους, ώστε να ανταπεξέλθουν στις οικονομικές επιπτώσεις της συνεχιζόμενης πανδημίας οι οποίες επιτείνονται λόγω έκτακτων συνθηκών που προκαλούν οι εξελίξεις στις σχέσεις Ρωσίας- Ουκρανίας.  **Άρθρο 66**  Παρέχεται η δυνατότητα να αδειοδοτηθούν και να λάβουν παραχώρηση χρήσης τα έργα που εξυπηρετούν κοινωφελείς σκοπούς. Αν τα έργα δεν λάβουν την παραχώρηση χρήσης, σύμφωνα με την ανωτέρω διαδικασία θεωρούνται αυθαίρετα και κατεδαφιστέα, εκδιδομένης σχετικής διαπιστωτικής πράξης του Υπουργού Οικονομικών. |
|  | ii) μακροπρόθεσμοι: | **ΜΕΡΟΣ Α’**  Η γενικότερη βελτίωση της αποτελεσματικότητας και της αποδοτικότητας της ελληνικής κεφαλαιαγοράς και της προσέλκυσης νέων κεφαλαίων.  **ΜΕΡΟΣ Β’**  Η θέσπιση πολιτικών κοινωνικής προστασίας για τους ευάλωτους οφειλέτες.  **ΜΕΡΟΣ Γ’**  **Άρθρα 27-33**  Με τις προτεινόμενες διατάξεις επιτυγχάνεται η πλήρης ευθυγράμμιση της εθνικής νομοθεσίας με την Οδηγία (ΕΕ) 2020/1151 του Συμβουλίου της 29ης Ιουλίου 2020.  **Άρθρο 37**  Με τις προτεινόμενες διατάξεις, διασφαλίζεται η βέλτιστη δυνατή χρήση του προϋπολογισμού της Ε.Ε. στην αντιμετώπιση των συνεπειών της πανδημίας του κορωνοϊού COVID-19, διότι αν καταβαλλόταν Φ.Π.Α. για συναλλαγές που συνδέονται με τα μέτρα στήριξης έκτακτης ανάγκης, στο πλαίσιο της αντιμετώπισης της πανδημίας, θα υπήρχε στέρηση πολύτιμων πόρων, με αποτέλεσμα να παρέχονται λιγότερα αγαθά και υπηρεσίες στην Ελλάδα και στα άλλα κράτη μέλη της Ε.Ε., κατ’ αναλογία προς το ποσό του καταβλητέου φόρου.  **ΜΕΡΟΣ Δ’**  **Άρθρα 40-49**  Δίκαιη φορολογική πολιτική και ενίσχυση της κοινωνικής συνοχής.  **Άρθρο 50**  Η βιωσιμότητα των αγροτών που δραστηριοποιούνται στον τομέα παραγωγής και η στήριξη του πρωτογενούς τομέα της χώρας.  **Άρθρο 51**  Ενίσχυση, στήριξη και ομαλή λειτουργία της αγοράς που συνδέεται άρρηκτα με τον πρωτογενή τομέα της χώρας.  **Άρθρο 52**  Ενίσχυση και στήριξη λειτουργίας της αγοράς ακινήτων.  **Άρθρο 53**  Η επίτευξη των σκοπών του άρθρου 5Γ του ΚΦΕ.  **Άρθρο 55**  H εκπλήρωση χωρίς στρεβλώσεις του σκοπού αυτών των επιχορηγήσεων και η προστασία του κρατικού προϋπολογισμού από περαιτέρω επιβαρύνσεις.  **Άρθρο 57**  - Η φορολογική ισότητα  - Ανάπτυξη επενδύσεων και διευκόλυνση συναλλαγών  **Άρθρο 61**  Η σύσταση μεγαλύτερου αριθμού εταιρειών ειδικού σκοπού διαχείρισης οικογενειακής περιουσίας.  **ΜΕΡΟΣ Ε’**  **Άρθρο 63**  Η εύρυθμη λειτουργία της παραγωγικής διαδικασίας παροχής υπηρεσιών των αστικών συνεταιρισμών.  Η καλλιέργεια στους αποδέκτες των υπηρεσιών των αστικών συνεταιρισμών του αισθήματος νομιμότητας, ισονομίας, χρηστής διοίκησης και ασφάλειας δικαίου αναφορικά με τη λειτουργία των αστικών συνεταιρισμών και τις υπηρεσίες που αυτοί παρέχουν.  Η προστασία και μέριμνα ανάπτυξης των αστικών συνεταιρισμών (άρθρο 12 του Συντάγματος).  Η υποβοήθηση της ανάπτυξης του συνεταιριστικού κινήματος (άρθρο 13 του ν. 1667/1986).  Η προώθηση του υγιούς ανταγωνισμού.  Η συμβολή στην προστασία της δημόσιας υγείας.  **Άρθρα 65 και 66**  Η αποφυγή διατάραξης της απρόσκοπτης κοινωνικής και οικονομικής δραστηριότητας των τουριστικών, εμπορικών και λοιπών συναφών επιχειρήσεων. |  |  |

|  |  |
| --- | --- |
| 9. | Ειδικότεροι στόχοι ανάλογα με τον τομέα νομοθέτησης[[7]](#footnote-7) |

* *Οικονομική / Δημοσιονομική / Φορολογική πολιτική:*

|  |  |  |  |  |  |  |  |
| --- | --- | --- | --- | --- | --- | --- | --- |
| **ΟΙΚΟΝΟΜΙΑ** | **Εξέλιξη την τελευταία 5ετία** | | | | | **Πρόσφατα στοιχεία** | **Επιδιωκόμενος στόχος (3ετία)** |
| Ακαθάριστο εγχώριο προϊόν σε αγοραίες τιμές (δισ.) |  |  |  |  |  |  |  |
| Ρυθμός μεταβολής ΑΕΠ σε σταθερές τιμές |  |  |  |  |  |  |  |
| Ισοζύγιο τρεχουσών συναλλαγών (% ΑΕΠ) |  |  |  |  |  |  |  |
| Ισοζύγιο γενικής κυβέρνησης (χωρίς τις τράπεζες, % ΑΕΠ) |  |  |  |  |  |  |  |
| Χρέος γενικής κυβέρνησης (κατά Μάαστριχτ, % ΑΕΠ) |  |  |  |  |  |  |  |
| Πρωτογενές πλεόνασμα (ως % ΑΕΠ) |  |  |  |  |  |  |  |
| Εναρμονισμένος Δείκτης Τιμών Καταναλωτή |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ΦΟΡΟΛΟΓΙΑ** | **Εξέλιξη την τελευταία 5ετία** | | | | | **Πρόσφατα στοιχεία** | **Επιδιωκόμενος στόχος (3ετία)** |
| Φορολογικά έσοδα ως ποσοστό του ΑΕΠ |  |  |  |  |  |  |  |
| Αναλογία άμεσης και έμμεσης φορολογίας |  |  |  |  |  |  |  |
| Ποσά που εισπράττονται μέχρι σήμερα από τον φόρο ή τους φόρους στους οποίους αφορούν οι διατάξεις του νομοσχεδίου. |  |  |  |  |  |  |  |
| Ποσά που εισπράχθηκαν από φορολογικούς ελέγχους |  |  |  |  |  |  |  |
| Ποσοστό πράξεων διοικητικού προσδιορισμού φόρου ή επιβολής προστίμων που ακυρώθηκαν εν μέρει ή εν όλω από τα δικαστήρια |  |  |  |  |  |  |  |

|  |  |  |
| --- | --- | --- |
|  | Ψηφιακή διακυβέρνηση | |
| 10. | Σε περίπτωση που προβλέπεται η χρήση πληροφοριακού συστήματος, ποια θα είναι η συμβολή αυτού στην επίτευξη των στόχων της αξιολογούμενης ρύθμισης:  ΜΕΡΟΣ Β’ - ΜΕΡΟΣ Δ’ **ΑΜΕΣΗ**  ή/και **ΕΜΜΕΣΗ**  | |
|  | i) Εάν είναι άμεση, εξηγήστε: | **ΜΕΡΟΣ Β’**  Έχει ήδη αναπτυχθεί πληροφοριακό σύστημα, με το οποίο ελέγχονται τα κριτήρια και οι προϋποθέσεις χαρακτηρισμού ενός οφειλέτη ως «ευάλωτου» και χορηγείται σχετική βεβαίωση ευάλωτου οφειλέτη. Θα επεκταθεί περαιτέρω το εν λόγω πληροφοριακό σύστημα, ώστε να παρακολουθούνται η επιδότηση και η καταβολή της ίδιας συμμετοχής του οφειλέτη, προκειμένου να αναστέλλεται ο πλειστηριασμός της κύριας κατοικίας του μέχρι τη μεταβίβαση στο Φορέα.  **ΜΕΡΟΣ Δ’**  **Άρθρα 40-49**  Οι τροποποιήσεις επηρεάζουν άμεσα τη σύνθεση δήλωσης – πράξη διοικητικού προσδιορισμού ΕΝ.Φ.Ι.Α., η οποία συντίθεται – εκδίδεται μηχανογραφικά.  Η εφαρμογή των προβλεπόμενων διατάξεων θα πραγματοποιηθεί μέσω του υποσυστήματος της Α.Α.Δ.Ε. ΟΠΣ Περιουσιολόγιο Ακινήτων από τη Γενική Διεύθυνση Ηλεκτρονικής Διακυβέρνησης (Γ.Δ.ΗΛΕ.Δ.) της Α.Α.Δ.Ε. |
|  | ii) Εάν είναι έμμεση, εξηγήστε: | **ΜΕΡΟΣ Γ’**  **Άρθρο 35**  Οι δηλώσεις – αιτήσεις των διήμερων μικρών αποσταγματοποιών υποβάλλονται μέσω του πληροφοριακού συστήματος τελωνείων ICISnet και οι προβλεπόμενες άδειες εκδίδονται μέσω του ίδιου συστήματος.  **ΜΕΡΟΣ Δ’**  **Άρθρο 58**  Η βεβαίωση του φόρου εισοδήματος σε δόσεις θα πραγματοποιηθεί μέσω των εφαρμογών εκκαθάρισης των δηλώσεων φορολογίας εισοδήματος. |
| 11. | Το προβλεπόμενο πληροφοριακό σύστημα είναι συμβατό με την εκάστοτε ψηφιακή στρατηγική της χώρας (Βίβλος Ψηφιακού Μετασχηματισμού); ΝΑΙ  ΟΧΙ  | |
|  | Εξηγήστε: | **ΜΕΡΟΣ Β’**  Είναι απόλυτα εναρμονισμένο με την ψηφιακή στρατηγική της χώρας, καθότι έχει γίνει διαβούλευση με το αρμόδιο υπουργείο Ψηφιακής Διακυβέρνησης και η εν λόγω ψηφιακή υπηρεσία δημιουργίας και επεξεργασίας της αίτησης διατίθεται μέσω της Ενιαίας Ψηφιακής Πύλης της Δημόσιας Διοίκησης (gov.gr). |
| 12. | Διασφαλίζεται η διαλειτουργικότητα του εν λόγω πληροφοριακού συστήματος με άλλα υφιστάμενα συστήματα; ΝΑΙ  ΟΧΙ  | |
|  | Αναφέρατε ποια είναι αυτά τα συστήματα: | **ΜΕΡΟΣ Β’**  Έχει εξασφαλιστεί η διαλειτουργικότητα τόσο με τα πληροφοριακά συστήματα της Φορολογικής διοίκησης όσο και με τα κεντρικά πληροφοριακά συστήματα της διοίκησης, καθότι, όπως αναφέρθηκε και ανωτέρω, η εν λόγω ψηφιακή υπηρεσία δημιουργίας και επεξεργασίας της αίτησης διατίθεται μέσω της Ενιαίας Ψηφιακής Πύλης της Δημόσιας Διοίκησης (gov.gr). |
| 13. | Έχει προηγηθεί μελέτη βιωσιμότητας του προβλεπόμενου πληροφοριακού συστήματος; ΝΑΙ  ΟΧΙ  | |
|  | Εξηγήστε: | **ΜΕΡΟΣ Β’**  Το πληροφοριακό σύστημα αποτελεί επέκταση της ηλεκτρονικής πλατφόρμας για τη χορήγηση βεβαίωσης ευάλωτου οφειλέτη στο πλαίσιο του ν. 4738/2020 (Α’ 207).  **ΜΕΡΟΣ Δ’**  Η εφαρμογή εκκαθάρισης του ΕΝ.Φ.Ι.Α. είναι υφιστάμενη εφαρμογή στο υφιστάμενο πληροφοριακό σύστημα ΟΠΣ Περιουσιολόγιο της Α.Α.Δ.Ε.. |

|  |  |  |
| --- | --- | --- |
|  | Κατ’ άρθρο ανάλυση αξιολογούμενης ρύθμισης | |
| 14. | Σύνοψη στόχων κάθε άρθρου | |
|  | *Άρθρο* | *Στόχος* |
|  |  | Ο σκοπός του παρόντος νόμου συνίσταται στον εκσυγχρονισμό του πλαισίου οργάνωσης και λειτουργίας της Επιτροπής Κεφαλαιαγοράς, μέσω στοχευμένων παρεμβάσεων στην τομεακή νομοθεσία που αφορά στη λειτουργία της Επιτροπής Κεφαλαιαγοράς, ώστε να βελτιωθούν η αποτελεσματικότητα, η διαφάνεια και η ασφάλεια δικαίου. |
|  |  | Το αντικείμενο του παρόντος νόμου συνίσταται στην ενίσχυση των αρμοδιοτήτων της Επιτροπής Κεφαλαιαγοράς και του Διοικητικού της Συμβουλίου, στον εκσυγχρονισμό του περιεχομένου του Οργανισμού και του Κανονισμού Εσωτερικής Λειτουργίας της Επιτροπής Κεφαλαιαγοράς, στην εισαγωγή νέας Διεύθυνσης Αξιολογήσεων εντός της Επιτροπής Κεφαλαιαγοράς, και στην καθιέρωση προθεσμίας ειδικής παραγραφής του δικαιώματος της Επιτροπής Κεφαλαιαγοράς για την επιβολή κυρώσεων, ώστε να βελτιωθούν η εσωτερική λειτουργία και η εποπτεία που ασκεί η Επιτροπή Κεφαλαιαγοράς. |
|  |  | Στο εν λόγω άρθρο αντικαθίσταται η περί. ε΄ της παρ. 1 του άρθρου 78 του ν. 1969/1991 (Α΄ 167) και ορίζονται οι αρμοδιότητες της Επιτροπής Κεφαλαιαγοράς, σχετικά με την επιβολή κυρώσεων, πειθαρχικών ποινών και συστάσεων, καθώς και τη μη επιβολή κυρώσεων για παραβάσεις τυπικού ή διαδικαστικού χαρακτήρα, κατά την κρίση της, σε περιπτώσεις που διαπιστώνεται συμμόρφωση. |
|  |  | Στο εν λόγω άρθρο αντικαθίσταται η παρ. 2 του άρθρου 78 του ν. 1969/1991, με την οποία επικαιροποιούνται οι αρμοδιότητες που ασκούνται από το Διοικητικό Συμβούλιο. |
|  |  | Προστίθενται παρ. 5, 6 και 7 στο άρθρο 78 του ν. 1969/1991, με τις οποίες προβλέπεται η δημοσίευση στον διαδικτυακό τόπο της Επιτροπής Κεφαλαιαγοράς των αποφάσεων, με τις οποίες η Επιτροπή Κεφαλαιαγοράς επιβάλλει διοικητική κύρωση ή μέτρο για παραβάσεις, με σκοπό την ενίσχυση της διαφάνειας στη δράση της. Με απόφαση του Διοικητικού Συμβουλίου της καθορίζονται οι αποφάσεις, οι οποίες αναρτώνται. Ιδίως αναρτώνται οι αποφάσεις των οποίων η δημοσιοποίηση είναι αναγκαία για την προστασία του καταναλωτικού κοινού. |
|  |  | Προβλέπεται η πενταετής παραγραφή της εξουσίας της Επιτροπής Κεφαλαιαγοράς για την επιβολή διοικητικών κυρώσεων. |
|  |  | Στην προτεινόμενη διάταξη αντικαθίσταται η παρ. 2 του άρθρου 30 του ν. 2324/1995 (Α΄ 146) και ορίζεται ότι ο Οργανισμός της Επιτροπής Κεφαλαιαγοράς καταρτίζεται σύμφωνα με το άρθρο 20 του ν. 4622/2019 και επιπλέον καθορίζει τα προσόντα και την ειδικότερη διαδικασία πρόσληψης εξωτερικών συμβούλων. |
|  |  | Με την αντικατάσταση της παρ. VI του άρθρου 33 του ν. 2324/1995, εκσυγχρονίζεται η οργανωτική δομή της Επιτροπής Κεφαλαιαγοράς. Επίσης, διευκρινίζεται ότι οι υπηρεσίες της Επιτροπής Κεφαλαιαγοράς που αναφέρονται θα εξειδικευτούν περαιτέρω στον Οργανισμό. Οι παρ. Ι έως V του άρθρου 33 του ν. 2324/1995 έχουν ήδη καταργηθεί με το άρθρο 24 του π.δ. 25/2003 (Α΄ 26). |
|  |  | Με την προτεινόμενη διάταξη προστίθεται το άρθρο 33Α στον ν. 2324/1995 με το οποίο συστήνεται η Διεύθυνση Αξιολογήσεων και διευκρινίζεται ότι οι λεπτομέρειές της θα εξειδικευτούν περαιτέρω στον Οργανισμό. Η Διεύθυνση Αξιολογήσεων διερευνά και αξιολογεί τα αποτελέσματα και τα πορίσματα των εισηγήσεων ελέγχου και έναρξης διαδικασίας επιβολής κυρώσεων που της υποβάλλονται από τις διευθύνσεις ή μονάδες της Επιτροπής Κεφαλαιαγοράς και εισηγείται στο Διοικητικό Συμβούλιο την επιβολή διοικητικών κυρώσεων, ή μέτρων, ή την αρχειοθέτηση της υπόθεσης. Για την ως άνω διερεύνηση, η Διεύθυνση Αξιολογήσεων λαμβάνει υπόψη τις απόψεις του ελεγχόμενου προσώπου. Η εισαγωγή της νέας Διεύθυνσης Αξιολογήσεων ακολουθεί τις αρχές της Ευρωπαϊκής Αρχής Κινητών Αξιών και Αγορών (ESMA), στο μέτρο κατά το οποίο η αξιολόγηση, η εποπτεία και η επιβολή κυρώσεων διενεργούνται από διαφορετικά όργανα. |
|  |  | Με την προτεινόμενη διάταξη αντικαθίσταται η παρ. 13 του άρθρου 35 του ν. 2324/1995 και εξειδικεύεται το περιεχόμενο του Κανονισμού Εσωτερικής Λειτουργίας της Επιτροπής Κεφαλαιαγοράς. Επίσης, διευκρινίζεται ότι ο εν λόγω Κανονισμός καταρτίζεται από το Διοικητικό Συμβούλιο και εγκρίνεται από τον Υπουργό Οικονομικών, κατόπιν διενέργειας ελέγχου νομιμότητας. |
|  |  | Με το εν λόγω άρθρο προβλέπεται μεταβατικός χρόνος έξι (6) μηνών από την ημερομηνία έναρξης ισχύος του νόμου, προκειμένου η Επιτροπή Κεφαλαιαγοράς να υποβάλει στον Υπουργό Οικονομικών σχέδιο του Οργανισμού της Επιτροπής Κεφαλαιαγοράς και να καταρτίσει τον Κανονισμό Εσωτερικής Λειτουργίας, το Στρατηγικό Σχέδιο και το Ετήσιο Επιχειρησιακό Σχέδιο. |
|  |  | Με το εν λόγω άρθρο, δίνεται η δυνατότητα στην Επιτροπή Κεφαλαιαγοράς, μετά από απόφαση του Διοικητικού Συμβουλίου, να αναθέσει σε εξωτερικό σύμβουλο, διεθνούς κύρους, με αναγνωρισμένη εμπειρία και εξειδίκευση, το έργο της κατάρτισης των σχεδίων του άρθρου 11. |

|  |  |
| --- | --- |
| **13** | Με το άρθρο 13 καθορίζεται ο σκοπός του συγκεκριμένου Μέρους. |
| **14** | Με το άρθρο 14 καθορίζονται το πεδίο εφαρμογής των προτεινόμενων διατάξεων και οι προϋποθέσεις επιλεξιμότητας. |
| **15** | Με το άρθρο 15 λαμβάνει χώρα ο απαιτούμενος εννοιολογικός προσδιορισμός των όρων που χρησιμοποιούνται στις επιμέρους διατάξεις, για λόγους συνεκτικότητας και ενιαίας ερμηνείας των διατάξεων. |
| **16** | Με το άρθρο 16 προβλέπεται ότι η διαδικασία υποβολής και διαχείρισης των αιτήσεων του εισαγόμενου πλαισίου θα γίνεται αποκλειστικά ηλεκτρονικά, μέσω ψηφιακής πλατφόρμας, η οποία αναπτύσσεται από τη Γενική Γραμματεία Πληροφοριακών Συστημάτων και Δημόσιας Διοίκησης, σε συνεργασία με την Ειδική Γραμματεία Διαχείρισης Ιδιωτικού Χρέους. |
| **17** | Με το άρθρο 17 καθορίζονται οι διαδικασίες υποβολής της αίτησης στο νέο πλαίσιο. Επίσης, περιγράφεται λεπτομερώς η διαδικασία συμπλήρωσης των απαραίτητων στοιχείων εκ μέρους του οφειλέτη, αλλά και η αυτόματη ανάκτηση στοιχείων από διαθέσιμες βάσεις δεδομένων, που συνεπάγεται η από μέρους του υποβολή της αίτησης. Τέλος, ορίζονται οι αποκλειστικές προθεσμίες, εντός των οποίων μπορεί να υποβληθεί η εν λόγω αίτηση συμμετοχής στο πρόγραμμα. |
| **18** | Με το άρθρο 18 καθορίζεται η διαδικασία έγκρισης της αιτήσεως, καθώς και οι έννομες συνέπειες που εκκινούν με την ανάρτηση της απόφασης έγκρισης συνεισφοράς του Δημοσίου, και υπό τον όρο της καταβολής της δόσης που ορίζεται στο άρθρο 8, οι οποίες συνίστανται στην αναστολή της συνέχισης της διαδικασίας αναγκαστικής εκτέλεσης επί της κύριας κατοικίας του ευάλωτου οφειλέτη, μέχρι τη μεταβίβασή της στον Φορέα Απόκτησης και Επαναμίσθωσης, σύμφωνα με το άρθρο 219 του ν. 4738/2020 (Α’ 207). |
| **19** | Με το άρθρο 19 καθορίζεται η διαδικασία της συνεισφοράς του Δημοσίου στις καταβαλλόμενες δόσεις. Συγκεκριμένα, ορίζεται ότι καταβάλλεται σε ειδικό ακατάσχετο λογαριασμό εξυπηρέτησης της οφειλής υπέρ του πιστωτή που έχει εμπράγματο βάρος α’ τάξης επί της κύριας κατοικίας, και αν δεν υφίσταται τέτοιος, υπέρ του επισπεύδοντος πιστωτή, ενώ αν δεν έχει ακόμα επισπευσθεί αναγκαστική εκτέλεση, αποτελεί μέρος της πτωχευτικής περιουσίας. |
| **20** | Με το άρθρο 20 καθορίζεται το ύψος της πληρωτέας δόσης, συμπεριλαμβανομένης και της επιδότησης, η οποία απομειώνει τη συνολική οφειλή του οφειλέτη και η καταβολή της οποίας επιφέρει την αναστολή του πλειστηριασμού της κύριας κατοικίας, μέχρι τη μεταβίβαση στον Φορέα Απόκτησης και Επαναμίσθωσης. Επίσης, θεσπίζονται τα ανώτατα όρια της κρατικής επιδότησης, ανάλογα με τα χαρακτηριστικά του κάθε νοικοκυριού, καθώς και το ανώτατο ποσοστό επιδότησης. |
| **21** | Στο άρθρο 21 καθορίζονται οι υποχρεώσεις του οφειλέτη καθ’ όλη τη διάρκεια της καταβολής συνεισφοράς του Δημοσίου, προς αποφυγή κατάχρησης της ενίσχυσης που παρέχεται από τον προτεινόμενο νόμο. Ειδικότερα, καθ’ όλη τη διάρκεια της καταβολής της συνεισφοράς του Δημοσίου, ο οφειλέτης καταβάλλει εμπρόθεσμα το ποσό της οφειλής που βαρύνει τον ίδιο, είτε κατά την ημερομηνία πληρωμής, είτε το αργότερο έως την τριακοστή (30η) ημέρα από την καταληκτική ημερομηνία πληρωμής που έχει ορίσει ο επισπεύδων πιστωτής, ή ο σύνδικος, ανάλογα. Στη συνέχεια, ορίζονται οι έννομες συνέπειες της μη τήρησης των υποχρεώσεων αυτών, οι οποίες συνίστανται στην αναδρομική έκπτωσή του από τη συνεισφορά και την αναζήτηση όσων δόθηκαν ως αχρεώστητα, την έκπτωση από το δικαίωμα να προσφύγει στον Φορέα Απόκτησης και Επαναμίσθωσης για το μέλλον και την παύση αναστολής της διαδικασίας πλειστηρισμού της κύριας κατοικίας του. |
| **22** | Με το άρθρο 22 ορίζονται οι περιπτώσεις, στις οποίες η συνεισφορά του Δημοσίου διακόπτεται, λαμβάνοντας μέριμνα για τα συμφέροντα του Δημοσίου. Συγκεκριμένα, ορίζεται ότι, μόλις συσταθεί ο Φορέας, παύει η καταβολή επιδότησης για το μέλλον, ώστε να δρομολογηθούν οι πρόνοιες του νόμου αναφορικά με τον Φορέα, καθώς, επίσης, και όταν ο οφειλέτης για οποιοδήποτε λόγο δεν προβεί τελικώς σε αίτημα προς τον Φορέα. Στην περίπτωση αυτή, επέρχεται αναδρομική έκπτωση από την επιδότηση και το σύνολο του ποσού αναζητείται ως αχρεωστήτως καταβληθέν, ενώ παύει κάθε δικαίωμα να καταφύγει στο μέλλον στον Φορέα Απόκτησης και Επαναμίσθωσης, ενώ παράλληλα αναβιώνουν και τα καταδιωκτικά μέτρα κατά της πρώτης κατοικίας από το σημείο στο οποίο είχε επέλθει η αναστολή. |
| **23** | Με το άρθρο 23 αναγνωρίζεται το δικαίωμα του Δημοσίου να αναζητά από τον οφειλέτη την επιστροφή της καταβληθείσας συνεισφοράς, αν ο οφειλέτης εκπέσει από το δικαίωμά του. Η ρύθμιση αποσκοπεί στο να διασφαλίσει και να θεσμοθετήσει τη διαδικασία αναζήτησης των αχρεωστήτως καταβληθέντων, σε περίπτωση μη τήρησης των υποχρεώσεων από τον οφειλέτη. |
| **24** | Με τη διάταξη του άρθρου 24 επιδιώκονται η διευκόλυνση και η αποτελεσματικότητα της διαδικασίας μέσω της υποχρέωσης των εμπλεκόμενων φορέων, δηλαδή του Δημοσίου και των χρηματοδοτικών φορέων, να συνδράμουν τη διαδικασία μέσω της παροχής στοιχείων. |
| **25** | Η διάταξη του άρθρου 25 διασφαλίζει την ενημέρωση της Διοίκησης για την τήρηση των όρων καταβολής της συνεισφοράς, εισάγοντας ρύθμιση διευκόλυνσης του ελεγκτικού μηχανισμού. Τα δεδομένα της αίτησης εκάστου οφειλέτη, μπορούν να διαβιβάζονται σε ελεγκτικούς φορείς του δημοσίου τομέα, προκειμένου να λαμβάνουν χώρα τακτικοί ή έκτακτοι έλεγχοι αναφορικά με την τήρηση των προϋποθέσεων και των υποχρεώσεων στο πλαίσιο του νόμου, εφόσον από τα δεδομένα αυτά προκύπτουν η επιλεξιμότητα του οφειλέτη και η τήρηση των υποχρεώσεών του, σύμφωνα με τα οριζόμενα στον νόμο. |
| **26** | Με το άρθρο 26 θεσπίζεται εξουσιοδοτική διάταξη σχετικά με την έκδοση υπουργικών αποφάσεων για τις λειτουργικές προδιαγραφές της ηλεκτρονικής πλατφόρμας και για τον καθορισμό των λεπτομερειών καταβολής της συνεισφοράς. |
| **27** | Με τις προτεινόμενες διατάξεις, με τις οποίες αντικαθίσταται το άρθρο 82 του Εθνικού Τελωνειακού Κώδικα και ενσωματώνεται σε αυτό η παρ. 12 του άρθρου 1 της Οδηγίας (ΕΕ) 2020/1151, επιδιώκονται ειδικότερα τα εξής:  α) η εφαρμογή μειωμένου έως και ογδόντα πέντε τοις εκατό (85%) συντελεστή Ε.Φ.Κ. αιθυλικής αλκοόλης, έναντι του ισχύοντος κανονικού συντελεστή στο προϊόν απόσταξης, που παράγεται από τους μικρούς αποσταγματοποιούς (διήμεροι), σύμφωνα με την παρ. Ε΄ του άρθρου 7 του ν. 2969/2001 (Α΄ 281). Ο νέος, μειωμένος συντελεστής καθορίζεται σε τριακόσια εβδομήντα ευρώ (370 €) ανά εκατόλιτρο άνυδρης αιθυλικής αλκοόλης∙  β) ο καθορισμός ανώτατου επιτρεπόμενου ορίου της ετήσιας παραγωγής, ανά διήμερο, ποσοτικά, πέντε (5) εκατόλιτρα άνυδρης αιθυλικής αλκοόλης και χρονικά, οκτώ (8) εικοσιτετράωρα∙  γ) η έκδοση απόφασης του Υπουργού Οικονομικών, κατόπιν εισήγησης του Διοικητή της Α.Α.Δ.Ε., για τον καθορισμό της διαδικασίας βεβαίωσης και είσπραξης του Ειδικού Φόρου Κατανάλωσης, αλλά και των λεπτομερειών, σχετικά με τον νέο τρόπο υπολογισμού του ειδικού φόρου κατανάλωσης που αναλογεί στο παραγόμενο από τους μικρούς αποσταγματοποιούς (διήμερους) προϊόν. |
| **28** | Με τις προτεινόμενες διατάξεις, με τις οποίες τροποποιείται το άρθρο 83 του Εθνικού Τελωνειακού Κώδικα, σύμφωνα με την παρ. 15 του άρθρου 1 της Οδηγίας (ΕΕ) 2020/1151, επιδιώκεται η απαλλαγή από τον Ε.Φ.Κ. της αιθυλικής αλκοόλης που χρησιμοποιείται για την παρασκευή συμπληρωμάτων διατροφής, τα οποία περιέχουν αιθυλική αλκοόλη και εμπίπτουν στην Οδηγία 2002/46/ΕΚ, η οποία έχει μεταφερθεί στο εθνικό μας δίκαιο με την υπό στοιχεία Γ5α/53625/2017 κοινή απόφαση των Υπουργών Οικονομίας και Ανάπτυξης και Υγείας (Β΄ 3328). Για τη χορήγηση της απαλλαγής τίθενται ως προϋποθέσεις η μονάδα συσκευασίας του συμπληρώματος διατροφής που διατίθεται στην κατανάλωση να μην υπερβαίνει το 0,15/λίτρο και τα συμπληρώματα διατροφής να διατίθενται στην αγορά δυνάμει του άρθρου 10 της Οδηγίας 2002/46/ΕΚ, σύμφωνα με το άρθρο 10 της ανωτέρω κοινής απόφασης. |
| **29** | Με το προτεινόμενο άρθρο, με το οποίο προστίθεται νέο εδάφιο στην αρχή της περ. β της παρ. 1 του άρθρου 87 του Εθνικού Τελωνειακού Κώδικα, σύμφωνα με την παρ. 1 του άρθρου 1 της Οδηγίας (ΕΕ) 2020/1151, καθορίζεται ο τρόπος μέτρησης των βαθμών PLATO για τη μπύρα, που έχει υποστεί γλύκανση ή αρωματισμό, και ορίζεται ότι, για τους σκοπούς μέτρησης των βαθμών PLATO κατ’ όγκο, λαμβάνονται υπόψη όλα τα συστατικά της μπίρας, συμπεριλαμβανομένων εκείνων που προστίθενται μετά την ολοκλήρωση της ζύμωσης. |
| **30** | Με το προτεινόμενο άρθρο, με το οποίο τροποποιείται το άρθρο 89 του Εθνικού Τελωνειακού Κώδικα, σύμφωνα με την παρ. 9 του άρθρου 1 της Οδηγίας (ΕΕ) 2020/1151, επιδιώκεται η επικαιροποίηση της παραπομπής στον σχετικό Κανονισμό του Ευρωπαϊκού Κοινοβουλίου και του Συμβουλίου για τα προϊόντα, για τα οποία εφαρμόζεται μειωμένος συντελεστής Ειδικού Φόρου Κατανάλωσης. |
| **31** | Με τις προτεινόμενες διατάξεις, με τις οποίες τροποποιείται το πρώτο εδάφιο της παρ. 2 του άρθρου 90 του Εθνικού Τελωνειακού Κώδικα, σύμφωνα με την παρ. 3 του άρθρου 1 της Οδηγίας (ΕΕ) 2020/1151, με την οποία τροποποιείται το άρθρο 8 της Οδηγίας 92/83/ΕΟΚ, επιδιώκεται η επικαιροποίηση των παραπομπών στους κωδικούς της συνδυασμένης ονοματολογίας που χρησιμοποιούνται για την περιγραφή (ορισμό) της κατηγορίας προϊόντων «αφρώδη κρασιά». |
| **32** | Με τις προτεινόμενες διατάξεις, με τις οποίες τροποποιείται το πρώτο εδάφιο της παρ. 2 του άρθρου 92 του Εθνικού Τελωνειακού Κώδικα, σύμφωνα με την παρ. 5 του άρθρου 1 της Οδηγίας (ΕΕ) 2020/1151, με την οποία τροποποιείται το άρθρο 12 της Οδηγίας 92/83/ΕΟΚ, επιδιώκεται η επικαιροποίηση των παραπομπών στους κωδικούς της συνδυασμένης ονοματολογίας που χρησιμοποιούνται για την περιγραφή (ορισμό) της κατηγορίας προϊόντων «λοιπά αφρώδη ποτά παρασκευαζόμενα με ζύμωση». |
| **33** | Με τις προτεινόμενες διατάξεις προστίθεται νέο άρθρο 93Γ στον Εθνικό Τελωνειακό Κώδικα, με το οποίο ενσωματώνεται η παρ. 13 του άρθρου 1 της Οδηγίας (ΕΕ) 2020/1151, με την οποία προστέθηκε νέο άρθρο 23α στην Οδηγία 92/83/ΕΟΚ.  Ειδικότερα, με την προτεινόμενη παρ. 1 καθορίζονται τα κριτήρια, τα οποία προβλέπεται να πληρούνται για την πιστοποίηση μιας επιχείρησης παραγωγής αλκοολούχων προϊόντων ως μικρού αποστακτηρίου, μικρού ανεξάρτητου ζυθοποιείου, μικρού ανεξάρτητου παραγωγού ενδιάμεσων προϊόντων, μικρού οινοπαραγωγού και ανεξάρτητου μικρού παραγωγού λοιπών παρασκευαζόμενων με ζύμωση ποτών.  Με την προτεινόμενη παρ. 2 του νέου άρθρου 93Γ, προβλέπεται η χορήγηση από τις αρμόδιες τελωνειακές αρχές στα ανεξάρτητα μικρά ζυθοποιεία ετήσιου πιστοποιητικού, με το οποίο βεβαιώνεται η συνολική ετήσια παραγωγή τους και η συμμόρφωση τους ως προς τα κριτήρια, όπως αυτά καθορίζονται στο άρθρο 87 του ν. 2960/2001.  Με την παρ. 3 προβλέπεται η χορήγηση ετήσιου πιστοποιητικού στους ανεξάρτητους μικρούς παραγωγούς των προϊόντων του άρθρου 90 του ν. 2960/2001, με το οποίο βεβαιώνονται η συνολική ετήσια παραγωγή τους καθώς και η συμμόρφωσή τους με τα κριτήρια για τον χαρακτηρισμό τους ως μικρών ανεξάρτητων οινοπαραγωγών. Το εν λόγω πιστοποιητικό εκδίδεται από τις αρμόδιες αρχές του Υπουργείου Αγροτικής Ανάπτυξης και Τροφίμων κατόπιν σχετικού αιτήματος.  Όσον αφορά στους παραγωγούς των λοιπών αλκοολούχων προϊόντων των άρθρων 80, 88 και 92 του ν. 2960/2001, με την παρ. 4 του προτεινόμενου άρθρου παρέχεται η δυνατότητα να πιστοποιούν οι ίδιοι τη συνολική ετήσια παραγωγή τους, καθώς και τη συμμόρφωσή τους προς τα κριτήρια για τον χαρακτηρισμό τους ως ανεξάρτητων μικρών παραγωγών.  Στόχος της διάταξης είναι η πιστοποίηση της ιδιότητας του ανεξάρτητου μικρού παραγωγού, βάσει ενός κοινού πιστοποιητικού, ο τύπος του οποίου καθορίζεται με τον Εκτελεστικό Κανονισμό (ΕΕ) 2021/2266 της Επιτροπής της 17ης Δεκεμβρίου 2021 για τη θέσπιση κανόνων εφαρμογής της Οδηγίας 92/83/ΕΟΚ του Συμβουλίου, όσον αφορά στην πιστοποίηση και την αυτοπιστοποίηση ανεξάρτητων μικρών παραγωγών αλκοολούχων ποτών, για σκοπούς ειδικών φόρων κατανάλωσης.  Το εν λόγω πιστοποιητικό προβλέπεται είτε να χορηγείται από τις αρμόδιες τελωνειακές αρχές ή υπηρεσίες του Υπουργείου Αγροτικής Ανάπτυξης και Τροφίμων, είτε να εκδίδεται από τον ίδιο τον παραγωγό, στο πλαίσιο της αυτοπιστοποίησής του, δηλαδή, της συμμόρφωσής του με τα κριτήρια που τίθενται για την αναγνώρισή του ως ανεξάρτητου μικρού παραγωγού αναλόγως του είδους του αλκοολούχου ποτού που παράγει. |
| **34** | Με την παρ. 1 του προτεινόμενου άρθρου τροποποιείται η παρ. 2 του άρθρου 4 του ν. 2969/2001, προκειμένου να ενσωματωθεί στο ισχύον νομοθετικό πλαίσιο (ν. 2969/2001) η διάταξη της παρ. 2 του άρθρου 4 του β.δ. της 25ης.12.1917 (Α΄ 301), με την οποία παρέχεται η εξαίρεση από τη διαδικασία σφράγισης των αποστακτικών μηχανημάτων χωρητικότητας κάτω των σαράντα (40) λίτρων, τα οποία κατέχονται από τα δημόσια επιστημονικά ιδρύματα και χρησιμοποιούνται  αποκλειστικά για την επιστημονική τους έρευνα, καθώς και να καθοριστούν σαφώς οι αρμόδιες για τη σφράγιση των αποστακτικών μηχανημάτων υπηρεσίες της Ανεξάρτητης Αρχής Δημοσίων Εσόδων.  Με την παρ. 2 του προτεινόμενου άρθρου τροποποιείται η παρ. 6 του άρθρου 4 του ν. 2969/2001, με σκοπό τη  θέσπιση εξουσιοδοτικής διάταξης, προκειμένου να καθορίζονται με απόφαση του Υπουργού Οικονομικών, κατόπιν σχετικής εισήγησης του Διοικητή της Α.Α.Δ.Ε., αντί του προβλεπόμενου σήμερα προεδρικού διατάγματος, η διαδικασία σφράγισης και αποσφράγισης των αποστακτικών μηχανημάτων των επιτηδευματιών που δραστηριοποιούνται στην παραγωγή αιθυλικής αλκοόλης, προϊόντων απόσταξης και αποσταγμάτων, καθώς και οι όροι και οι προδιαγραφές λειτουργίας των μετρητικών τους συστημάτων. Οι εν λόγω διαδικασίες αφορούν και στους άμβικες των διήμερων μικρών αποσταγματοποιών. |
| **35** | Με το προτεινόμενο άρθρο επέρχονται βελτιώσεις στο καθεστώς των διήμερων μικρών αποσταγματοποιών. Ειδικότερα, με την παρ. 1 πραγματοποιούνται νομοτεχνικές βελτιώσεις στον τίτλο της παρ. Ε΄ του άρθρου 7 του ν. 2969/2001 και με τις παρ. 2 και 3 αντικαθίστανται αντιστοίχως οι υποπαρ. 2 και 3 της ίδιας παραγράφου. Οι εν λόγω τροποποιήσεις αποσκοπούν αφενός στην προσθήκη νέων πρώτων υλών τις οποίες δύνανται να αποστάζουν οι διήμεροι μικροί αποσταγματοποιοί, όπως αυτοί ορίζονται στην παρ. 5 του άρθρου 5 του ν. 2969/2001, και αφετέρου στον επανακαθορισμό της διαδικασίας και των δικαιολογητικών που απαιτούνται για τη χορήγηση της άδειας απόσταξης που λαμβάνουν από τις τελωνειακές αρχές οι εν λόγω παραγωγοί. Στο πλαίσιο αυτό αντικαθίσταται η υποχρέωση προσκόμισης βεβαίωσης της αρμόδιας Δ.Α.Ο.Κ. της οικείας Περιφερειακής Ενότητας ή κατά περίπτωση, βεβαίωσης του οικείου δήμου, με αντίγραφο οριστικοποιημένης δήλωσης συγκομιδής την οποία μπορούν να εκδώσουν οι ίδιοι οι παραγωγοί μέσω του σχετικού ηλεκτρονικού συστήματος.  Περαιτέρω, με την παρ. 4 αντικαθίσταται η υποπαρ. 8 της παρ. Ε' του άρθρου 7 του ν. 2969/2001 με σκοπό να απαλλάσσονται από την έκδοση στοιχείων και την τήρηση βιβλίων του ν. 4308/2014 για το προϊόν απόσταξης που παράγουν οι διήμεροι μικροί αποσταγματοποιοί, οι οποίοι είναι ταυτόχρονα και αγρότες του ειδικού καθεστώτος. Απαλείφονται οι περιορισμοί της χονδρικής διάθεσης του προϊόντος απόσταξης των διήμερων μικρών αποσταγματοποιών, όπως αυτό ορίζεται στην παρ. 9 του άρθρου 3 του ν. 2969/2001 και θεσπίζεται κοινή ονομασία για το εν λόγω προϊόν. Με την ίδια παράγραφο γίνεται αναγωγή του ισχύοντος ορίου ποσοτήτων για προσωπική κατανάλωση στη νέα μονάδα φορολόγησης του προϊόντος απόσταξης των διημέρων, από 120 κιλά, σε 51 λίτρα άνυδρα.  Με την παρ. 5 της αξιολογούμενης ρύθμισης αντικαθίσταται η υποπαρ. 12 της παρ. Ε΄ του άρθρου 7 του ν. 2969/2001, με σκοπό την πρόβλεψη εξουσιοδοτικής διάταξης στον Υπουργό Οικονομικών για την έκδοση κανονιστικού πλαισίου με σκοπό τον καθορισμό των λεπτομερειών εφαρμογής της παρ. Ε΄ του άρθρου 7 του ν. 2969/2001, που αφορά στη λειτουργία του καθεστώτος των διήμερων μικρών αποσταγματοποιών, όπως αυτοί ορίζονται στην παρ. 5 του άρθρου 5 του ν. 2969/2001. |
| **36** | Με το προτεινόμενο άρθρο αντικαθίσταται η περ. ι) της παρ. 3 του άρθρου 11 του ν. 2969/2001, με σκοπό την επικαιροποίηση των διατάξεων, αναφορικά με την επιβολή διοικητικών κυρώσεων στην περίπτωση των διημέρων μικρών αποσταγματοποιών, που υποβάλλουν ψευδή ή ανακριβή δήλωση και ψευδή δικαιολογητικά για την έκδοση άδειας απόσταξης. |
| **37** | Με τις προτεινόμενες διατάξεις ενσωματώνεται στο εσωτερικό μας δίκαιο το άρθρο 1 της Οδηγίας (ΕΕ) 2021/1159 του Συμβουλίου της 13ης Ιουλίου 2021 για την τροποποίηση της Οδηγίας 2006/112/ΕΚ, αναφορικά με την απαλλαγή από τον Φόρο Προστιθέμενης Αξίας στις εισαγωγές αγαθών από την Ευρωπαϊκή Επιτροπή ή από οργανισμό ή φορέα που έχει συσταθεί βάσει του ενωσιακού δικαίου, καθώς και στις παραδόσεις αγαθών και τις παροχές υπηρεσιών στα πρόσωπα αυτά, όταν τα εν λόγω αγαθά ή οι υπηρεσίες προορίζονται για την αντιμετώπιση της πανδημίας του κορωνοϊού COVID-19. |
| **38** | Με την παρ. 1 του προτεινόμενου άρθρου ρυθμίζεται με μεταβατικό τρόπο η επιβολή του ειδικού φόρου κατανάλωσης στο προϊόν απόσταξης των διήμερων μικρών αποσταγματοποιών, κατά την τρέχουσα αποστακτική περίοδο.  Περαιτέρω, με την παρ. 2 παρέχεται η δυνατότητα αυτοπιστοποίησης στους ανεξάρτητους μικρούς οινοπαραγωγούς για μέγιστο διάστημα μέχρι και τριάντα (30) ημέρες από την ημερομηνία ισχύος της κοινής απόφασης της περ. β’ της παρ. 5 του άρθρου 93Γ του ν. 2960/2001, όπως προστίθεται με το άρθρο 34 του παρόντος, ώστε να υπάρχει και σχετικό περιθώριο έως τη λήψη της σχετικής πιστοποίησης από τις αρμόδιες αρχές.  Τέλος, με την παρ. 3 εισάγεται πρόβλεψη για την εξακολούθηση προσκόμισης κατά την αποστακτική περίοδο 2022-2023 των δικαιολογητικών που ισχύουν σήμερα, δηλαδή της βεβαίωσης του οικείου δήμου, για τους διήμερους μικρούς αποσταγματοποιούς, που κατέχουν συνολικώς εκτάσεις κάτω του ενός (1) στρέμματος, ώστε να υπάρχει εύλογος χρόνος για την εγγραφή τους στο αμπελουργικό μητρώο και την υποβολή δήλωσης συγκομιδής, αντίγραφο της οποίας προσκομίζουν στις τελωνειακές αρχές για την έκδοση άδειας απόσταξης. |
| **39** | Στην παρ. 1 ορίζεται ότι με την έκδοση της κανονιστικής πράξης της παρ. 6 του άρθρου 4 του ν. 2969/2001, όπως αυτή τροποποιείται από την παρ. 2 του άρθρου 35, καταργούνται οι σχετικές διατάξεις του β.δ. της 25ης.12.1917 (Α΄301), δηλαδή:  α) του άρθρου 4 περί της διαδικασίας σφράγισης και των εξαιρέσεων σφράγισης μηχανημάτων, που είναι κατάλληλα για την παραγωγή οινοπνεύματος,  β) των παρ. 1 και 2 του άρθρου 18 περί σφράγισης μηχανημάτων και τοποθέτησης μηχανικών μετρητών,  γ) της παρ. 1 του άρθρου 21 περί ελέγχου μετρητών,  δ) των άρθρων 43 και 44 περί μηχανικών μετρητών και άλλων μέσων μετρήσεως οινοπνεύματος,  ε) του άρθρου 47 περί της ειδικής σφραγίδος για τη σφράγιση μηχανημάτων παραγωγής οινοπνεύματος.  Στην παρ. 2 ορίζεται ότι από την έναρξη ισχύος του παρόντος καταργούνται οι παρ. 148 και 149 του άρθρου 2 της υπό στοιχεία Δ6Α/1015213/ΕΞ2013/13 ΑΥΟ κοινής απόφασης του Υπουργού και του Υφυπουργού Οικονομικών (Β΄130) με τις οποίες είχαν μεταβιβαστεί στον Γενικό Γραμματέα Δημοσίων Εσόδων (νυν Διοικητή Α.Α.Δ.Ε.) οι αρμοδιότητες έκδοσης των κανονιστικών πράξεων των υποπαρ. 2 και 12 της παρ. Ε του άρθρου 7 του ν. 2969/2001, οι οποίες αναμεταβιβάζονται με το άρθρο 10 στον Υπουργό Οικονομικών. Σημειώνεται ότι σύμφωνα με την παρ. 4 του άρθρου 1 του ν. 4389/2016 (Α΄ 94) οι αρμοδιότητες που έχουν μεταβιβαστεί στον Διοικητή Α.Α.Δ.Ε. (πρώην Γ.Γ.Δ.Ε.) δεν μπορούν να αναμεταβιβαστούν με κανονιστική πράξη. |
| **40** | Με τις διατάξεις του Μέρους Δ’ τροποποιούνται διατάξεις των ν. 4223/2013, 3427/2005 και 3842/2010, που αφορούν στον ΕΝ.Φ.Ι.Α. ετών 2022 και επομένων.  Ειδικότερα, με το προτεινόμενο άρθρο τροποποιείται η παρ. 3 του άρθρου 1 του ν. 4223/2013, ως προς τον υπολογισμό του ΕΝ.Φ.Ι.Α. φυσικών προσώπων, λόγω της κατάργησης του συμπληρωματικού φόρου για τα φυσικά πρόσωπα και του νέου τρόπου υπολογισμού του κύριου φόρου αυτών. Ειδικότερα, με τις προτεινόμενες διατάξεις ορίζεται ότι ο ΕΝ.Φ.Ι.Α. των φυσικών προσώπων ισούται με τον κύριο φόρο και την επ’ αυτού προσαύξηση. Ο ΕΝ.Φ.Ι.Α. των νομικών προσώπων και νομικών οντοτήτων υπολογίζεται χωρίς μεταβολή, ως το άθροισμα του κύριου και του συμπληρωματικού φόρου. |
| **41** | Με το προτεινόμενο άρθρο με το οποίο τροποποιείται το άρθρο 2 του ν. 4223/2013 επιδιώκεται:  α) να επέλθουν αναγκαίες βελτιώσεις για τον μετά από αποποίηση κληρονόμο ως υποκείμενο στον φόρο,  β) ο φόρος επί της συνολικής αξίας ανά εμπράγματο δικαίωμα επί ακινήτου και η προσαύξηση του κύριου φόρου, που υπολογίζονται για τα φυσικά πρόσωπα να επιμερίζεται, ανά δικαίωμα και ποσοστό, σύμφωνα με τα οριζόμενα στις παρ. 3 έως και 8 του άρθρου 2 του ν. 4223/2013. |
| **42** | Με το προτεινόμενο άρθρο τροποποιείται το άρθρο 3 του ν. 4223/2013 επιδιώκεται να επεκταθούν και για το έτος 2022 υφιστάμενες απαλλαγές από τον ΕΝ.Φ.Ι.Α.  Ειδικότερα επεκτείνονται και για το έτος 2022 απαλλαγές από τον ΕΝ.Φ.Ι.Α. ακινήτων που βρίσκονται:  α) σε περιοχές της Αττικής και της Κορινθίας που επλήγησαν από τις πυρκαγιές του Ιουλίου 2018,  β) στη Βόρεια Εύβοια που επλήγη από τις πυρκαγιές του Αυγούστου 2021,  γ) σε οικισμούς της Κοζάνης και των Γρεβενών που μεταφέρονται, γιατί κρίθηκαν γεωλογικά επισφαλείς, και  δ) σε οικισμούς του Δήμου Αμυνταίου Φλώρινας λόγω αναγκαστικής απαλλοτρίωσης συνεπεία κατολισθήσεων. |
| **43** | Με το προτεινόμενο άρθρο επέρχονται τροποποιήσεις στο άρθρο 4 του ν. 4223/2013 για τον υπολογισμού του κύριου ΕΝ.Φ.Ι.Α.. Με τις βασικές αυτές τροποποιήσεις επιδιώκεται:  α) η αναπροσαρμογή φορολογικών συντελεστών και κλιμακίων υπολογισμού του βασικού φόρου κτισμάτων και οικοπέδων, που εφαρμόζονται τόσο για τα φυσικά πρόσωπα, όσο και για τα νομικά πρόσωπα και τις νομικές οντότητες,  β) η πρόβλεψη ειδικών μεταβατικών ρυθμίσεων για τον ΕΝ.Φ.Ι.Α. του 2022, προκειμένου να αποφευχθεί αύξηση του φόρου για ακίνητα που βρίσκονται σε μικρά χωριά και περιοχές του αστικού ιστού, ενταγμένες στο αντικειμενικό σύστημα, όπου παρατηρήθηκε ιδιαίτερα μεγάλη αύξηση των τιμών εκκίνησης, καθώς και για ακίνητα που βρίσκονται σε περιοχές της Αρχαίας Ολυμπίας, που επλήγησαν από τις πυρκαγιές το καλοκαίρι του 2021, και οι οποίες εντάσσονται για πρώτη φορά στο αντικειμενικό σύστημα με μεγάλη αύξηση των τιμών εκκίνησης,  β) ο υπολογισμός του φόρου για τα φυσικά πρόσωπα με βάση τη συνολική αξία ανά εμπράγματο δικαίωμα επί ακινήτου,  γ) η προσαύξηση του κυρίου φόρου φυσικών προσώπων κατά ποσοστό που υπολογίζεται επί της συνολικής αξίας της ακίνητης περιουσίας.  Ειδικότερα:   * Με την παρ. 1 του προτεινόμενου άρθρου αντικαθίσταται ο πίνακας της περ. α της παρ. 2 της Ενότητας Α του άρθρου 4 του ν. 4223/2013 με τους συντελεστές του βασικού φόρου κτισμάτων και οι συντελεστές αυτοί μειώνονται για τιμές ζώνης έως 4.000€ και αυξάνονται για τιμές ζώνης από 4.501€ και άνω. Η μείωση των συντελεστών επέρχεται και με ενοποίηση κλιμακίων για χαμηλές και μεσαίες τιμές ζώνης. * Με την παρ. 2 του προτεινόμενου άρθρου εισάγονται ειδικές μεταβατικές ρυθμίσεις για τον ΕΝ.Φ.Ι.Α. 2022, ώστε να αποφευχθεί η αύξηση του φόρου για ακίνητα που βρίσκονται σε περιοχές με πολύ μεγάλη αύξηση αντικειμενικών αξιών και στην Αρχαία Ολυμπία, που επλήγη πρόσφατα από καταστροφικές πυρκαγιές. Με τη ρύθμιση ορίζεται ότι κτίσματα, τα οποία, με βάση τις Τιμές Ζώνης που εφαρμόζονται από την 1η Ιανουαρίου 2022, εντάσσονται στις Φορολογικές Ζώνες 2 και 3, κατατάσσονται, για τον υπολογισμό του ΕΝΦΙΑ έτους 2022, στις Φορολογικές Ζώνες 1 και 2 αντίστοιχα, εφόσον για αυτά κατά την 1.1.2021 ίσχυε το αντικειμενικό σύστημα, εντάσσονταν στις Φορολογικές Ζώνες 1 και 3 και η Τιμή Ζώνης η οποία ισχύει την 1η.1.2022 απέχει από την καταληκτική Τιμή Ζώνης της αμέσως προηγούμενης Φορολογικής Ζώνης έως και πενήντα (50) ευρώ. Για παράδειγμα: κτίσμα το οποίο κατά την 1η.1.2021 βρισκόταν εντός αντικειμενικού συστήματος με τιμή εκκίνησης ζώνης 500€ (Φορολογική Ζώνη 1) και του οποίου η τιμή ζώνης με τις νέες αντικειμενικές αξίες διαμορφώνεται στα 800€ (Φορολογική Ζώνη 2, Τιμή Ζώνης 751-1500€), για τον υπολογισμό του ΕΝ.Φ.Ι.Α. 2022 εντάσσεται στη Φορολογική Ζώνη 1 (Τιμή Ζώνης 0-750€), καθώς η καταληκτική τιμή ζώνης της Φορολογικής Ζώνης 1 είναι 750€ και η νέα τιμή ζώνης του κτίσματος (800€) απέχει από αυτή 50€. * Με την παρ. 3 του προτεινόμενου άρθρου αντικαθίσταται ο πίνακας της Ενότητας Β του άρθρου 4 του ν. 4223/2013 με τους συντελεστές βασικού φόρου οικοπέδων και οι συντελεστές αυτοί μειώνονται για όλα τα κλιμάκια υπολογισμού του φόρου. Η μείωση επέρχεται και με ενοποίηση κλιμακίων για πολύ χαμηλές και χαμηλές αξίες.   Με την παρ. 4 του προτεινόμενου άρθρου προστίθενται Ενότητες Γ, Δ και Ε στο άρθρο 4 του ν. 4223/2013 για τον υπολογισμό του κυρίου φόρου φυσικών προσώπων. Με τη νέα Ενότητα Γ ορίζεται ότι υπολογίζεται φόρος επί της συνολικής αξίας επί των δικαιωμάτων επί ακινήτου για τα φυσικά πρόσωπα. Ο φόρος υπολογίζεται ανά εμπράγματο δικαίωμα επί ακινήτου, όπως αυτό δηλώνεται στο Ε9, στη συνολική αξία του 100% της πλήρους κυριότητας και απομειώνεται κατά τον συντελεστή συνιδιοκτησίας (0,90), εφόσον υφίσταται συνιδιοκτησία στην πλήρη ή ψιλή κυριότητα, και επιμερίζεται κατά δικαίωμα και ποσοστό σύμφωνα με την παρ. 9 του άρθρου 2 του ν. 4223/2013. Ο φόρος υπολογίζεται κλιμακωτά με αφορολόγητο για τις πρώτες 400.000€ της συνολικής αξίας του δικαιώματος. Ο φόρος δεν υπολογίζεται, εφόσον η συνολική αξία της ακίνητης περιουσίας του υποκειμένου στον φόρο δεν υπερβαίνει τις 300.000€. Με τη νέα Ενότητα Δ ορίζεται ότι ο κύριος φόρος των φυσικών προσώπων ισούται με το άθροισμα του κύριου φόρου κτισμάτων, του κύριου φόρου οικοπέδων και γηπέδων και του φόρου επί της συνολικής αξίας ανά εμπράγματο δικαίωμα επί ακινήτου. Ο κύριος φόρος των νομικών προσώπων και νομικών οντοτήτων δεν μεταβάλλεται και ισούται με το άθροισμα του κύριου φόρου κτισμάτων και του κύριου φόρου οικοπέδων και γηπέδων. Με τη νέα Ενότητα Ε ορίζεται ότι ο κύριος φόρος των φυσικών προσώπων προσαυξάνεται, εφόσον η συνολική αξία της ακίνητης περιουσίας του υποκειμένου στον φόρο υπερβαίνει τις 500.000€. |
| **44** | Με το προτεινόμενο άρθρο αντικαθίσταται το άρθρο 5 του ν. 4223/2013, λόγω της κατάργησης του συμπληρωματικού φόρου για τα φυσικά πρόσωπα και της διατήρησής του για τα νομικά πρόσωπα και τις νομικές οντότητες. |
| **45** | Με το προτεινόμενο άρθρο αντικαθίσταται η παρ. 3 του άρθρου 6 του ν. 4223/2013 για τη σύνθεση της δήλωσης – έκδοση πράξης διοικητικού προσδιορισμού ΕΝ.Φ.Ι.Α., προκειμένου να οριστούν αναγκαίες παραδοχές για τις ανάγκες εκκαθάρισης του φόρου. |
| **46** | Με το προτεινόμενο άρθρο τροποποιείται το άρθρο 7 του ν. 4223/2013. Ειδικότερα, τροποποιούνται οι παρ. 1 και 2 του άρθρου 7 του ν. 4223/2013 για τη χορήγηση εκπτώσεων από τον φόρο λόγω οικονομικής αδυναμίας προς την κατεύθυνση των νομοτεχνικών προσαρμογών λόγω της κατάργησης του συμπληρωματικού φόρου φυσικών προσώπων και της συντομότερης ημερομηνίας εκκαθάρισης του φόρου. Ειδικότερα, ορίζεται ότι για τη χορήγηση των εκπτώσεων αυτών λαμβάνεται υπόψη η δήλωση φορολογίας εισοδήματος του προ διετίας φορολογικού έτους αντί του προηγούμενου φορολογικού έτους, που ίσχυε ως σήμερα.  Με την παρ. 3 αντικαθίσταται η παρ. 2Α για την έκπτωση από τον φόρο με βάση τη συνολική αξία της ακίνητης περιουσίας του υποκειμένου στον φόρο και αυξάνεται η έκπτωση για συνολική ακίνητη περιουσία ως 150.000€, ενώ καταργείται η έκπτωση για συνολική ακίνητη περιουσία μεγαλύτερη από 400.000€.  Με την παρ. 4 τροποποιείται η παρ. 5 του άρθρου 7 του ν. 4223/2013 και γίνονται αναγκαίες νομοτεχνικές βελτιώσεις λόγω των αλλαγών των προηγουμένων παραγράφων. |
| **47** | Με το προτεινόμενο άρθρο με το οποίο τροποποιείται το πρώτο εδάφιο της παρ. 1 του άρθρου 8 του ν. 4223/2013 για την πληρωμή του ΕΝ.Φ.Ι.Α. επιδιώκεται να αυξηθούν οι μηνιαίες δόσεις αποπληρωμής του φόρου. Ειδικότερα, παρέχεται η δυνατότητα αποπληρωμής του φόρου σε δέκα (10) ισόποσες μηνιαίες δόσεις καθεμιά από τις οποίες δεν μπορεί να είναι μικρότερη από 10€. |
| **48** | Με το προτεινόμενο άρθρο τροποποιείται το άρθρο 23 του ν. 3427/2005 για τον χρόνο υποβολής της δήλωσης στοιχείων ακινήτων (Ε9). Ειδικότερα, ορίζεται ο χρόνος υποβολής της εμπρόθεσμης δήλωσης Ε9 από τους μετά από αποποιήσεις κληρονόμους και τροποποιείται ο χρόνος υποβολής της εν λόγω δήλωσης που υποβάλλεται όταν υπάρχουν μεταβολές στα εμπράγματα δικαιώματα επί ακινήτων της παρ. 1 του εν λόγω άρθρου και νόμου από 31 Μαΐου του επομένου έτους της μεταβολής σε 31 Μαρτίου. |
| **49** | Με το προτεινόμενο άρθρο τροποποιείται η παρ. 3 του άρθρου 32 του ν. 3842/2010 για τον προσδιορισμό Συντελεστή Αξιοποίησης Οικοπέδου (Σ.Α.Ο.) αναγκαίου για τον υπολογισμό φόρου ακίνητης περιουσίας για περιπτώσεις για τις οποίες δεν προκύπτει τιμή Σ.Α.Ο. από τη βάση δεδομένων του αντικειμενικού συστήματος προσδιορισμού αξίας ακινήτων. Ειδικότερα, με τις προτεινόμενες διατάξεις προστίθεται υποπερίπτωση στην περίπτωση 3.5.6 της παρ. 3 του ως άνω άρθρου και νόμου και ορίζεται τιμή Συντελεστή Αξιοποίησης Οικοπέδου (D5). |
| **50** | Με την προτεινόμενη ρύθμιση καθορίζεται για το έτος 2022 μηδενικός συντελεστής ειδικού φόρου κατανάλωσης για το πετρέλαιο εσωτερικής καύσης (DIESEL) κινητήρων που χρησιμοποιείται αποκλειστικά στη γεωργία με διαδικασία επιστροφής του φόρου αυτού στα δικαιούχα πρόσωπα, σύμφωνα με τους όρους και τις προϋποθέσεις της προβλεπόμενης στην ίδια ρύθμιση κοινής απόφασης. |
| **51** | Με την προτεινόμενη διάταξη προβλέπεται η μετάταξη των λιπασμάτων της παρ. 38 του Κεφαλαίου Α (Αγαθά) του Παραρτήματος ΙΙΙ του Κώδικα ΦΠΑ, από τον μειωμένο συντελεστή ΦΠΑ 13%, στον υπερμειωμένο συντελεστή 6%, με τις αντίστοιχες συνέπειες στην τελική αξία απόκτησης των λιπασμάτων και την ενίσχυση της αγροτικής παραγωγής. |
| **52** | Επιδιώκεται προς όφελος των αγοραστών ακινήτων, αλλά και των εμπλεκόμενων επιχειρήσεων του κλάδου, να δοθεί μέχρι 30.6.2022 η δυνατότητα στον υποκείμενο στον φόρο κατασκευαστή οικοδομών προς πώληση, που έχει άδεια εκδοθείσα έως 31.12.2021, να επιλέξει την υπαγωγή στο καθεστώς αναστολής του φόρου, προκειμένου η παράδοση των ιδιοκτησιών να μην επιβαρύνεται με Φ.Π.Α., χωρίς αντίστοιχα να υφίσταται δικαίωμα έκπτωσης του φόρου για τις πράξεις αυτές.  Για άδειες εκδοθείσες από 1η.1.2022 και εφεξής εφαρμόζεται εξάμηνη προθεσμία από την έκδοση της άδειας. |
| **53** | Επιδιώκεται η παράταση της προθεσμίας υποβολής της αίτησης υπαγωγής στις διατάξεις του άρθρου 5Γ του Κώδικα Φορολογίας Εισοδήματος (Κ.Φ.Ε.) γενικά και ειδικότερα στο έτος 2021 και η ρύθμιση της ανάκλησης απορριπτικής απάντησης της φορολογικής διοίκησης, σε περίπτωση προσκόμισης εκ των υστέρων των απαιτούμενων δικαιολογητικών από το φυσικό πρόσωπο. |
| **54** | Με την προτεινόμενη ρύθμιση ορίζεται η εξαίρεση του Κοινού Κεφαλαίου από τον φόρο εισοδήματος, ως υποκειμένου φόρου, καθώς και η απαλλαγή από τον φόρο εισοδήματος των προσόδων, που αποκτούν οι Φορείς Γενικής Κυβέρνησης, είτε από τη συμμετοχή τους στο Κοινό Κεφάλαιο, είτε από τους Λογαριασμούς Ταμειακής Διαχείρισης που τηρούνται στην Τράπεζα της Ελλάδος. |
| **55** | Με την προτεινόμενη διάταξη προστίθεται εδάφιο στην περ. α΄ του άρθρου 46 Κ.Φ.Ε. για τα απαλλασσόμενα από τον φόρο εισοδήματος νομικά πρόσωπα για τον σκοπό της απαλλαγής από τον φόρο ειδικά και αποκλειστικά της επιχορήγησης που έχουν λάβει ή λαμβάνουν φορείς Γενικής Κυβέρνησης, προκειμένου να εξοφλήσουν ληξιπρόθεσμες υποχρεώσεις τους προς τρίτους. |
| **56** | Επιδιώκεται να παρασχεθεί η δυνατότητα παροχής πλήρους ή επιπλέον του τριάντα τοις εκατό (30%) έκπτωσης του υπερβαίνοντος κόστους δανεισμού για φορολογούμενους που ανήκουν σε ενοποιημένο όμιλο, εφόσον πληρούνται συγκεκριμένες προϋποθέσεις. |
| **57** | Στόχος της προτεινόμενης διάταξης είναι η φορολογική ισότητα και η διευκόλυνση των επενδύσεων, χωρίς φορολογική επιβάρυνση με φόρο κληρονομιάς όλων των αντίστοιχων λογαριασμών και επενδυτικών προϊόντων, ημεδαπής και αλλοδαπής, σε ευρώ ή/και σε ξένο νόμισμα, αφού δεν αποτελούν κληρονομιά, δεδομένου, μάλιστα, ότι οι αλλοδαποί κοινοί λογαριασμοί αφορούν κυρίως σε Έλληνες δικαιούχους, με την προϋπόθεση ότι οι αλλοδαποί κοινοί λογαριασμοί και προϊόντα δεν βρίσκονται σε μη συνεργαζόμενες δικαιοδοσίες ή σε δικαιοδοσίες, οι οποίες δεν ανταλλάσσουν φορολογικές πληροφορίες με την Ελλάδα. Η ρύθμιση αφορά σε όλους τους συνδικαιούχους μέχρι και τον τελευταίο από αυτούς, αλλά δεν επεκτείνεται στους κληρονόμους του τελευταίου δικαιούχου. |
| **58** | Με τις προτεινόμενες διατάξεις ρυθμίζεται ο αριθμός των δόσεων για την καταβολή του φόρου εισοδήματος φυσικών και νομικών προσώπων και νομικών οντοτήτων για το φορολογικό έτος 2021 προς διευκόλυνση των φορολογουμένων για την εκπλήρωση των φορολογικών τους υποχρεώσεων. |
| **59** | Επιδιώκεται η βεβαίωση και είσπραξη του ελλείμματος του Συνυποσχετικού. |
| **60** | Με τις προτεινόμενες διατάξεις ρυθμίζεται η φορολογική μεταχείριση των δωρεών που λαμβάνει η εταιρεία με την επωνυμία «ΕΤΑΙΡΕΙΑ ΑΝΑΠΤΥΞΗΣ ΕΠΙΧΕΙΡΗΜΑΤΙΚΟΥ ΠΑΡΚΟΥ Thess-INTEC A.E.». |
| **61** | Με την αξιολογούμενη ρύθμιση επιλύονται ζητήματα σχετικά με τον αποκλειστικό σκοπό των εταιρειών ειδικού σκοπού διαχείρισης οικογενειακής περιουσίας, ώστε να καταλαμβάνει και τη διαχείριση των προσωπικών αναγκών και της κοινωνικής ζωής των φυσικών προσώπων που υποστηρίζονται από τις εν λόγω εταιρείες, καθώς και λοιπά ζητήματα που αφορούν στα μέλη των εταιρειών αυτών, με σκοπό την αποτελεσματικότερη εφαρμογή του πλαισίου σύστασης και λειτουργίας των εταιρειών του άρθρου 71Η ΚΦΕ στην Ελλάδα γενικότερα. |
| **62** | Με την αξιολογούμενη ρύθμιση διευκρινίζεται ότι, στο πλαίσιο υλοποίησης εκ μέρους του ΤΑΙΠΕΔ της διαδικασίας ωρίμανσης των Συμβάσεων Στρατηγικής Σημασίας που έχουν ενταχθεί στο «Αναπτυξιακό Πρόγραμμα Συμβάσεων Στρατηγικής Σημασίας» του ν. 4799/2021 (Α’ 78), της διενέργειας των διαγωνιστικών διαδικασιών και της παρακολούθησης της εκτέλεσης των έργων που ανατίθενται και για λόγους εξυπηρέτησης του δημοσίου συμφέροντος, δεν απαιτείται η υποβολή ισόποσης ή άλλης εγγύησης από το ΤΑΙΠΕΔ, για την προκαταβολή και κάθε καταβολή στο Ταμείο των ποσών που ορίζονται στην παρ. 4 του άρθρου 5Β του ν. 3986/2011. Η έναρξη ισχύος της ρύθμισης ορίζεται αναδρομικά από την 5η.6.2021, ημερομηνία κατά την οποία τέθηκε σε ισχύ ο ν. 4804/2021 (A΄ 90), με το άρθρο 104 του οποίου προστέθηκε νέο άρθρο 5Β στον ν. 3986/2011 και ορίσθηκε ότι το ΤΑΙΠΕΔ είναι αρμόδιο για την ωρίμανση Συμβάσεων του Αναπτυξιακού Προγράμματος Συμβάσεων Στρατηγικής Σημασίας του άρθρου 126 του ν. 4799/2021 (Α` 78) και την υλοποίηση αυτών, μέσω της Μονάδας Ωρίμανσης Συμβάσεων Στρατηγικής Σημασίας, λειτουργούσας ως νέας διακριτής λογιστικής μονάδας. |
| **63** | Με την αξιολογούμενη ρύθμιση αντιμετωπίζεται το ζήτημα της παράτασης της καταληκτικής ημερομηνίας σύγκλησης Γενικής Συνέλευσης και της θητείας των διοικητικών και εποπτικών συμβουλίων των αστικών συνεταιρισμών του ν. 1667/1986, που έληξε ή λήγει πριν τις 30.6.2022, έως την ημερομηνία αυτή, προκειμένου να δοθεί ικανός χρόνος για την ασφαλή διοργάνωση των σχετικών διαδικασιών, δεδομένων και των περιοριστικών μέτρων, λόγω πανδημίας.  Επίσης, εισάγεται ρητή, σαφής και πάγια νομοθετική πρόβλεψη στον ν. 1667/1986 για τη δυνατότητα συμμετοχής των μελών των αστικών συνεταιρισμών στη Γενική Συνέλευση και στην ψηφοφορία από απόσταση, δια αλληλογραφίας ή με ηλεκτρονικά μέσα, σε πραγματικό χρόνο και με επιστολική ψήφο, κατόπιν απόφασης του Διοικητικού Συμβουλίου, με σκοπό αφενός την αποτελεσματικότερη διαχείριση της πανδημίας και αφετέρου την αποφυγή των όποιων προβλημάτων από τη συστηματική και δυνητικά εν μέρει αναλογική εφαρμογή για τους αστικούς συνεταιρισμούς, των αντίστοιχων διατάξεων του εμπορικού νόμου (άρθρα 125 και 126 του ν. 4548/2018), που επιτρέπουν οι διατάξεις του άρθρου 17 του ν. 1667/1986 περί αστικών συνεταιρισμών. |
| **64** | Με την αξιολογούμενη ρύθμιση επέρχονται οι αναγκαίες τροποποιήσεις στην παρ. 2 του άρθρου 6 του ν. 1816/1988 (Α΄ 251), προκειμένου να θεσπισθεί ένα πλήρες, σαφές και αναλυτικό θεσμικό πλαίσιο για τα ζητήματα της παρακράτησης των αμοιβών των λειτουργών του Ν.Σ.Κ. που ορίζονται διαιτητές ή επιδιαιτητές. Σκοπός της ρύθμισης αυτής είναι η καθιέρωση ενός διαφανούς συστήματος ορθολογικής διαχείρισης και δίκαιης κατανομής των ποσών, που παρακρατούνται από τις αμοιβές των διαιτητών-λειτουργών του Ν.Σ.Κ., και επιτυγχάνεται η βέλτιστη και αμέσως συνυφασμένη προς τους ίδιους τους λειτουργούς του Ν.Σ.Κ. αξιοποίηση αυτών, όπως επιτάσσει η συνταγματική αρχή της ισότητας. Ειδικότερα, διατηρείται σε ισχύ η αναλογική εφαρμογή των διατάξεων του ΚΠολΔ, που αφορούν στους δικαστικούς λειτουργούς, και στους λειτουργούς Ν.Σ.Κ., που ορίζονται διαιτητές ή επιδιαιτητές, και, συγκεκριμένα, των διατάξεων του άρθρου 871Α, εκτός των παρ. 1, 2 και 8, καθώς και του άρθρου 882Α παρ.1 και 3 ΚΠολΔ. Επίσης, σε αντιστοιχία προς τις ρυθμίσεις του ΚΠολΔ περί της αμοιβής των δικαστικών λειτουργών, ορίζονται το ποσοστό της διαιτητικής αμοιβής, που λαμβάνει ο λειτουργός του Ν.Σ.Κ. και τα ποσοστά που κατατίθενται σε λογαριασμούς που τηρούνται στην Τράπεζα της Ελλάδος και την Εθνική Τράπεζα της Ελλάδος και καθορίζονται ο τρόπος και ο σκοπός διάθεσης των κατατεθειμένων στους λογαριασμούς αυτούς χρηματικών ποσών.  Ειδικώς, ως προς το παρακρατούμενο ποσοστό 25%, η παραπάνω προτεινόμενη ρύθμιση αποσκοπεί στην εναρμόνιση προς τη διάταξη του πρώτου εδαφίου της παρ. 2 του άρθρου 882 A του ΚΠολΔ, που θεσπίζει, μεταξύ άλλων, υποχρέωση καταβολής σε ειδικό λογαριασμό του ΤΑΧΔΙΚ ποσοστού 25% επί του ποσού της αμοιβής των δικαστικών λειτουργών. Συγκεκριμένα, οι διατάξεις των εδαφίων τέταρτου και έκτου της τροποποιούμενης παρ. 2 του άρθρου 6 του ν. 1816/1988 προβλέπουν τη διάθεση των κεφαλαίων που προέρχονται από την παρακράτηση του ποσοστού 25% επί των αμοιβών διαιτησίας των λειτουργών του Ν.Σ.Κ., μεταξύ άλλων, για την έκδοση επιστημονικών μελετών, νομικών περιοδικών και ηλεκτρονικούς υπολογιστές (βλ. αντίστοιχα άρθρο 4 του ν. 1816/1988 για τους δικαστικούς λειτουργούς). Επίσης, η υπό στοιχεία 2/31233/Α0024/2001 (Β΄ 707) κοινή απόφαση των Υπουργών Δικαιοσύνης και Οικονομικών, με την οποία καταργήθηκε ο ειδικός λογαριασμός, που συστάθηκε στο ΤΑΧΔΙΚ με το άρθρο 35 παρ. 8 του ν. 1968/1991 για την καταβολή του ποσοστού 25% από αμοιβές των λειτουργών του Ν.Σ.Κ. και τηρείτο στην Τράπεζα της Ελλάδος χωρίς πράξη του Υπουργού Οικονομικών (βλ. παρ. 2 και 3 άρθρου 60 ν. 2362/1995), προϋπέθετε τη συνέχιση εκπλήρωσης από τον Κρατικό Προϋπολογισμό των σκοπών που επιδιώκονταν από τον καταργούμενο λογαριασμό, σύμφωνα με τις παρ. 5 και 6 του ιδίου άρθρου 60 του ν. 2362/1995 (Α΄ 247), σε κάθε δε περίπτωση την επιβάρυνση αυτού με τις σχετικές δαπάνες (βλ. παρ. 5 άρθρου 2 του ν. 3697/2008, Α΄ 194, για τους καταργούμενους με τον νόμο αυτό ειδικούς λογαριασμούς). Έτσι, με την προτεινόμενη ρύθμιση και σε συμφωνία με το άρθρο 69 Α παρ. 3 του ν. 4270/2014, προβλέπεται η κατάθεση του παρακρατούμενου από τις αμοιβές διαιτησίας των λειτουργών του Ν.Σ.Κ. ποσοστού 25% σε τραπεζικό λογαριασμό στην Τράπεζα της Ελλάδος με τίτλο «έσοδα Νομικού Συμβουλίου του Κράτους από αμοιβές διαιτησιών», που θα ανοιχθεί με απόφαση του Υπουργού Οικονομικών, ώστε να διατίθεται ευθέως προς εξυπηρέτηση σκοπών που συνδέονται με τις αρμοδιότητες και υποχρεώσεις του Ν.Σ.Κ., δεδομένου ότι δεν υφίσταται δικαιολογητικός λόγος διαφορετικής αντιμετώπισης του παραπάνω ποσού επί των αμοιβών των λειτουργών του Ν.Σ.Κ., σε σχέση με το αντίστοιχο ποσό των δικαστικών λειτουργών.  Περαιτέρω, για την πληρότητα της ρύθμισης, επαναλαμβάνεται και η πρόβλεψη της περ. β΄ της παρ. 2 του άρθρου 54 του Οργανισμού του Ν.Σ.Κ. (ν. 4831/2021, Α΄170), σύμφωνα με την οποία οι παρακρατήσεις επί των αμοιβών εφαρμόζονται σε όλες τις περιπτώσεις ορισμού λειτουργών του Ν.Σ.Κ. ως διαιτητών ή επιδιαιτητών, δηλαδή όχι μόνο σε εθνικές, αλλά και σε διεθνείς διαιτησίες.  Επιπροσθέτως, υπό το πνεύμα και της διάταξης του τρίτου εδαφίου της παρ. 7 του άρθρου 871Α ΚΠολΔ, με την οποία ορίζεται ότι η μεταβολή της υπηρεσιακής κατάστασης του λειτουργού δεν επιδρά στην ιδιότητά του ως διαιτητή ή επιδιαιτητή, εισάγεται η ρύθμιση ότι η διάταξη περί της παρακράτησης των ποσοστών των αμοιβών εφαρμόζεται και στην περίπτωση που ο λειτουργός του Νομικού Συμβουλίου του Κράτους, που διορίσθηκε υπό την ιδιότητά του αυτή, δεν είναι μέλος του Νομικού Συμβουλίου του Κράτους, για οιονδήποτε λόγο, όπως παραίτηση ή συνταξιοδότηση, κατά τον χρόνο που του καταβάλλεται η αμοιβή ως διαιτητή ή επιδιαιτητή.  Περαιτέρω, με την παρ. 3, αντιστοίχως προς τα προβλεπόμενα στη διάταξη του τρίτου εδαφίου της παρ. 7 του άρθρου ΚΠολΔ, ορίζεται ότι η κατάθεση των κατά την προηγούμενη παράγραφο παρακρατούμενων ποσών, στις περιπτώσεις που το αντικείμενο είναι αποτιμητό σε χρήμα, ανάγεται σε προϋπόθεση για την κατά το άρθρο 893 ΚΠολΔ κατάθεση της διαιτητικής απόφασης και την περιαφή του τύπου της εκτέλεσης, διασφαλίζοντας με τον τρόπο αυτό την καταβολή τους.  Με τις παρ. 4 και 5 εισάγεται ένα πλήρες και ασφαλές σύστημα καταγραφής στοιχείων και πληροφοριών των διαιτησιών, στις οποίες ορίζεται ως διαιτητής ή επιδιαιτητής λειτουργός του Ν.Σ.Κ, ρυθμίζονται ειδικότερα ζητήματα λειτουργίας του συστήματος αυτού και καθορίζονται οι ειδικότερες υποχρεώσεις των μελών του Ν.Σ.Κ., που ορίσθηκαν ως διαιτητές ή επιδιαιτητές για την αποστολή των απαραίτητων στοιχείων και πληροφοριών προς διαρκή ενημέρωση του συστήματος.  Με την παρ. 6 η διαχείριση και ο έλεγχος των κατά την παρ. 2 λογαριασμών που τηρούνται στη Τράπεζα της Ελλάδος και την Εθνική Τράπεζα, ανατίθενται σε τριμελή Επιτροπή, που απαρτίζεται από τον Πρόεδρο του Ν.Σ.Κ. και μέλη του Ν.Σ.Κ.. Η Επιτροπή έχει ικανότητα διαδίκου και ικανότητα δικαστικής παράστασης, νομιμοποιούμενη να αναζητήσει τα καταβλητέα στους λογαριασμούς ποσά, ενώ ως όργανο αρμόδιο για την κίνηση των ανωτέρω λογαριασμών ορίζεται ο Πρόεδρος του Ν.Σ.Κ., που ενεργεί στο πλαίσιο σχετικών αποφάσεων της Επιτροπής.  Με την παρ. 7 περιγράφεται εκ νέου ο σκοπός για τον οποίο διενεργείται η προβλεπόμενη στην παρ. 1 παρακράτηση ποσοστού 25% επί των αμοιβών που καταβάλλονται στους διαιτητές ή επιδιαιτητές λειτουργούς του Ν.Σ.Κ. και ορίζεται ότι ο οικείος λογαριασμός χρεώνεται με εντολή του Προέδρου του Ν.Σ.Κ. για κάλυψη δαπανών που συνδέονται με τις αρμοδιότητες και υποχρεώσεις του Ν.Σ.Κ., όπως δαπανών για την υποστήριξη λειτουργίας ή τον εκσυγχρονισμό και την αναβάθμιση πληροφοριακών συστημάτων, προμήθεια συγγραμμάτων, συμμετοχή στη δαπάνη για πρόσβαση σε τράπεζες νομικών πληροφοριών. Περαιτέρω, ορίζεται ότι η Επιτροπή της παρ. 6 αποφασίζει για τη διάθεση των ποσών, με τα οποία πιστώνεται ο λογαριασμός αυτός, μετά από σχετική εισήγηση του Γραφείου Μελετών, Επιστημονικών Δραστηριοτήτων και Δημοσίων Σχέσεων της Γραμματείας του Ν.Σ.Κ. και του Τμήματος Πληροφορικής και Υποστήριξης Συστημάτων του Ν.Σ.Κ.  Με την παρ. 8, κατ’ αναλογία των οριζομένων για τους δικαστικούς λειτουργούς, ρυθμίζονται ζητήματα του χρόνου, του τρόπου και των όρων της διανομής στους λειτουργούς του Ν.Σ.Κ., καθώς και της διάθεσης για άλλους σκοπούς, μετά από απόφαση της Διοικητικής Ολομέλειας του Ν.Σ.Κ., των χρηματικών ποσών που κατατίθενται στον λογαριασμό που τηρείται στην Εθνική Τράπεζα.  Με την παρ. 9 ρυθμίζονται ζητήματα ελέγχου των κατά την παρ. 2 λογαριασμών από την παραπάνω Επιτροπή διαχείρισής τους.  Με την παρ. 10 ρυθμίζονται τα θέματα για το άνοιγμα του, κατά την παρ. 2, λογαριασμού στην Τράπεζα της Ελλάδος και τα της πίστωσης των προβλεπομένων εσόδων του.  Με την παρ. 11 παρέχονται εξουσιοδοτήσεις για τον καθορισμό των θεμάτων λειτουργίας και άσκησης αρμοδιοτήτων της Επιτροπής διαχείρισης των παραπάνω λογαριασμών.  Με την παρ. 12 τίθεται μεταβατική διαχρονικού δικαίου διάταξη, σύμφωνα με την οποία οι διατάξεις της προτεινόμενης ρύθμισης εφαρμόζονται στις διαιτησίες, στις οποίες ο διορισμός του λειτουργού του Ν.Σ.Κ., ως διαιτητή ή επιδιαιτητή, γίνεται μετά την έναρξη ισχύος αυτής. |
| **65** | Με την αξιολογούμενη ρύθμιση θεσπίζεται και για το έτος 2022, η εξαιρετική διάταξη που ίσχυσε δυνάμει του άρθρου 20 του ν. 4690/2020 (Α’ 104) και του άρθρου δέκατου τρίτου του ν. 4787/2021 (Α΄44) για τα έτη 2020 και 2021 αντίστοιχα. Η συγκεκριμένη ρύθμιση διατηρείται σε ισχύ λόγω της συνεχιζόμενης οικονομικής κρίσης που προκαλεί η παρατεταμένη πανδημία, η οποία έπληξε το σύνολο της εθνικής οικονομίας, ιδίως δε τον τουρισμό και τις επιχειρήσεις που ασκούν συναφείς με αυτόν δραστηριότητες, αλλά και λόγω των έκτακτων συνθηκών που προκαλούν διεθνώς οι εξελίξεις στις σχέσεις Ρωσίας - Ουκρανίας. Ειδικότερα, προβλέπεται ότι η παραχώρηση απλής χρήσης αιγιαλού και παραλίας θα δοθεί και για τη φετινή χρονιά και αυστηρώς μέχρι τις 31.10.2022, όχι μόνο σε κύρια ξενοδοχειακά καταλύματα και καταστήματα υγειονομικού ενδιαφέροντος, όπως ήδη προβλέπεται από την νομοθεσία, αλλά και σε ενοικιαζόμενα επιπλωμένα δωμάτια, για λόγους αμιγώς οικονομικής ενίσχυσης των τουριστικών αυτών επιχειρήσεων. Αυτονοήτως βέβαια, ισχύουν οι περιορισμοί που ισχύουν και για τις υπόλοιπες επιχειρήσεις.  Με την προτεινόμενη διάταξη της παρ. 2, για το έτος 2022, λόγω των συνεπειών της πανδημίας, αλλά και των οικονομικών επιπτώσεων σε όλους τους επαγγελματικούς κλάδους, διατηρείται η αύξηση του ποσοστού υπέρ του Ο.Τ.Α. επί του ανταλλάγματος παραχώρησης απλής χρήσης αιγιαλού και παραλίας, η οποία ίσχυσε για τα έτη 2020 και 2021, από 60 % σε 70 % με παράλληλη μείωση του ποσοστού του Δημοσίου από 40 % σε 30 %.  Με την προτεινόμενη διάταξη της παρ. 3 ορίζεται ότι το ύψος του καταβαλλόμενου ανταλλάγματος, και για το έτος 2022, θα ανέρχεται σε ποσοστό 65 % επί του αρχικώς υπολογισθέντος ανταλλάγματος. Με αυτόν τον τρόπο διευκολύνονται οι επιχειρήσεις που δραστηριοποιούνται στον τουρισμό, την αναψυχή και την εστίαση να ανταπεξέλθουν στις οικονομικές δυσχέρειες που προκάλεσε η πανδημία, οι οποίες γίνονται πιο έντονες εξαιτίας των έκτακτων συνθηκών που προκαλούν διεθνώς οι εξελίξεις στις σχέσεις Ρωσίας - Ουκρανίας. |
| **66** | Με την προτεινόμενη τροποποίηση του πρώτου εδαφίου της περ. α’ της παρ. 1 του άρθρου 14Α του ν. 2971/2001 (Α’ 285), δίδεται χρονική παράταση μέχρι τις 23.4.2024, ώστε για έργα των άρθρων 12, 12Α, όπως προσχώσεις και τεχνικά έργα προστασίας από την θαλάσσια διάβρωση και των παρ. 1, 2 και 3 του άρθρου 14, δηλαδή, έργα που εξυπηρετούν σκοπούς κοινωφελείς ή προστασίας του περιβάλλοντος, ναυταθλητικούς, ερευνητικούς, ύδρευσης, αποχέτευσης, επιστημονικούς, ανάπλασης, βιομηχανικούς, εξορυκτικούς, συγκοινωνιακούς, λιμενικούς, ναυπηγοεπισκευαστικούς, ενεργειακούς, αλιευτικούς, τα οποία κατασκευάστηκαν μέχρι τις 28.7.2011 στον αιγιαλό, την παραλία, την όχθη, την παρόχθια ζώνη, το υδάτινο στοιχείο, τον πυθμένα και το υπέδαφος του βυθού της θάλασσας, λιμνοθάλασσας, λίμνης και κοίτης πλεύσιμου ποταμού χωρίς απόφαση παραχώρησης της χρήσης, να μπορεί να υποβληθεί πλήρης αίτηση, προκειμένου να καταστεί δυνατό να λάβουν παραχώρηση χρήσης με αιτιολογημένη απόφαση του Υπουργού Οικονομικών.  Με την προτεινόμενη τροποποίηση του πρώτου εδαφίου της περ. γ’ της παρ. 2 του άρθρου 14Α του ν. 2971/2001, προβλέπεται ότι η αποκλειστική προθεσμία της παρ. 1 του άρθρου 14Α του ν. 2971/2001 και η αναστολή που προβλέπεται στην περ. β’ της παρ. 2 του άρθρου 14Α του ν. 2971/2001 (Α’ 285), αναστέλλουν με την σειρά τους την παραγραφή των απαιτήσεων και δικαιωμάτων του ελληνικού Δημοσίου καθώς και την παραγραφή των ποινικών αδικημάτων που σχετίζονται με την κατασκευή και χρήση των έργων και εγκαταστάσεων του άρθρου 14Α, αλλά και την αναγκαστική είσπραξη των επιβληθέντων προστίμων και αποζημιώσεων.  Με την προτεινόμενη τροποποίηση του δευτέρου εδαφίου της περ. γ’ της παρ. 2 του άρθρου 14Α του ν. 2971/2001, προβλέπεται ότι κατά την διάρκεια της αποκλειστικής προθεσμίας της παρ. 1 του άρθρου 14Α του ν. 2971/2001, αλλά και κατά το διάστημα που εκκρεμεί η απόφαση επί της υποβληθείσας αίτησης για παραχώρηση της χρήσης, αναστέλλεται η πρόοδος των ποινικών διαδικασιών που σχετίζονται με την κατασκευή και χρήση των έργων και εγκαταστάσεων του άρθρου 14Α . |
| **67** | Με την αξιολογούμενη ρύθμιση προβλέπεται ότι από την έναρξη ισχύος του άρθρου 68 καταργείται η υπό στοιχεία 2/31233/Α0024/2001 κοινή απόφαση των Υπουργών Δικαιοσύνης και Οικονομικών (Β΄ 707). |
| **68** | Με την αξιολογούμενη ρύθμιση προβλέπεται ότι η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επιμέρους διατάξεις του. |

Δ. Έκθεση γενικών συνεπειών

|  |  |
| --- | --- |
| 18. | Οφέλη αξιολογούμενης ρύθμισης |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | ΘΕΣΜΟΙ, ΔΗΜΟΣΙΑ ΔΙΟΙΚΗΣΗ, ΔΙΑΦΑΝΕΙΑ | ΑΓΟΡΑ, ΟΙΚΟΝΟΜΙΑ, ΑΝΤΑΓΩΝΙΣΜΟΣ | ΚΟΙΝΩΝΙΑ & ΚΟΙΝΩΝΙΚΕΣ ΟΜΑΔΕΣ | ΦΥΣΙΚΟ, ΑΣΤΙΚΟ ΚΑΙ ΠΟΛΙΤΙΣΤΙΚΟ ΠΕΡΙΒΑΛΛΟΝ | ΝΗΣΙΩΤΙΚΟΤΗΤΑ |
| ΟΦΕΛΗ ΡΥΘΜΙΣΗΣ | ΑΜΕΣΑ | Αύξηση εσόδων |  |  |  |  |  |
| Μείωση δαπανών |  |  |  |  |  |
| Εξοικονόμηση χρόνου |  |  |  |  |  |
| Μεγαλύτερη αποδοτικότητα / αποτελεσματικότητα | Χ | Χ | Χ |  |  |
| Άλλο | Χ |  |  |  |  |
| ΕΜΜΕΣΑ | Βελτίωση παρεχόμενων υπηρεσιών | Χ | Χ | Χ |  |  |
| Δίκαιη μεταχείριση πολιτών | Χ | Χ | Χ |  |  |
| Αυξημένη αξιοπιστία / διαφάνεια θεσμών | Χ | Χ | Χ |  |  |
| Βελτιωμένη διαχείριση κινδύνων | Χ | Χ | Χ |  |  |
| Άλλο |  |  |  |  |  |

Σχολιασμός / ποιοτική αποτίμηση:

|  |
| --- |
| **Μέρος Α’**  Οι ρυθμίσεις βελτιώνουν το πλαίσιο λειτουργίας και αποτελεσματικότητας της Επιτροπής Κεφαλαιαγοράς και κατ’ επέκταση την εποπτεία της ελληνικής κεφαλαιαγοράς.  **Μέρος Β’**  Με τις προτεινόμενες ρυθμίσεις εισάγεται ένα πρόγραμμα υποστήριξης των ευάλωτων οφειλετών, μέσω της συνεισφοράς του Δημοσίου, για την αποπληρωμή σαφώς αναφερόμενης στον νόμο δόσης, μέχρι τη μεταβίβαση της κατοικίας στον Φορέα Απόκτησης και Επαναμίσθωσης, προκειμένου να προστατευθεί η κατοικία τους μέχρι την ενεργοποίηση του Φορέα. Οι προτεινόμενες ρυθμίσεις θεσπίζονται για τους ευάλωτους πολίτες, καθώς η πολιτεία λαμβάνει υπόψη της ότι οι οικονομικές δυνατότητες δεν είναι οι ίδιες και ότι η λήψη μέτρων οικονομικής ενίσχυσης και η παροχή οικονομικών διευκολύνσεων για την περαιτέρω στήριξη αυτών των οφειλετών, είναι καταλυτικής σημασίας για την κοινωνική συνοχή. Αναδεικνύει, επιπλέον, την κρατική ευθύνη, διασφαλίζοντας αφενός την ορθή και αποτελεσματική λειτουργία των μηχανισμών κοινωνικής πρόνοιας και αφετέρου εδραιώνοντας το αίσθημα εμπιστοσύνης των πολιτών προς το κράτος. Περαιτέρω, το όφελος της παρούσας ρύθμισης συνίσταται στη βελτίωση των παρεχόμενων υπηρεσιών, λόγω της αμιγώς ηλεκτρονικής διαδικασίας αίτησης, έγκρισης και καταβολής της συνεισφοράς.  Με τη ρύθμιση της παρούσας, ενισχύεται η εμπιστοσύνη στο κράτος δικαίου και εξασφαλίζεται η πρόληψη γένεσης κοινωνικών προβλημάτων.  **Μέρος Γ’**  **Άρθρο 36:** Η άμεση απαλλαγή από τον Φ.Π.Α. αποτελεί αποτελεσματικότερη μέθοδο για τη διοίκηση και τους ωφελούμενους από την εν λόγω διάταξη, σε σχέση με άλλες μεθόδους, όπως η επιστροφή του φόρου.  **Μέρος Δ’**  **Άρθρα 40 έως και 49**  Με τις προτεινόμενες διατάξεις επέρχονται αναγκαίες τροποποιήσεις στους ν. 4223/2013, 3427/2005 και 3842/2010, λόγω αναπροσαρμογής των τιμών εκκίνησης αντικειμενικού προσδιορισμού αξίας ακινήτων, οι οποίες εφαρμόζονται από την 1η Ιανουαρίου 2022. Επιπλέον, καταργείται ο συμπληρωματικός φόρος φυσικών προσώπων, αλλάζει ο υπολογισμός του κυρίου φόρου φυσικών προσώπων και επέρχονται τροποποιήσεις στον ΕΝ.Φ.Ι.Α., προκειμένου να αντιμετωπιστούν στρεβλώσεις και να καταστεί ο φόρος πιο δίκαιος, ορθολογικός και αναλογικός. Οι προτεινόμενες διατάξεις ισχύουν για τον ΕΝ.Φ.Ι.Α. ετών 2022 και επομένων.  **Μέρος Ε’**  Με το άρθρο 68 θα αυξηθεί η εμπιστοσύνη των πολιτών προς το κράτος, μέσα από την καλλιέργεια του αισθήματος της νομιμότητας, της ασφάλειας δικαίου, της χρηστής διοίκησης και της ισονομίας, αφού παρεμβαίνει νομοθετικά, πραγματώνοντας τις συνταγματικές αρχές της προστασίας και εποπτείας των αστικών συνεταιρισμών, στο πλαίσιο της αυτοδιοίκησής τους.  Θα συνεχιστεί και θα ενισχυθεί περαιτέρω η ομαλή λειτουργία της διοίκησης των αστικών συνεταιριστικών σχημάτων και, επομένως, η ενίσχυση της τοπικής οικονομίας και της ανάπτυξης.  Θα αυξηθεί η εμπιστοσύνη των πολιτών προς το κράτος μέσω της δυνατότητας διαχείρισης καταστάσεων έκτακτης ανάγκης, όπως αυτή της πανδημίας. |

|  |  |
| --- | --- |
| 19. | Κόστος αξιολογούμενης ρύθμισης |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | ΘΕΣΜΟΙ, ΔΗΜΟΣΙΑ ΔΙΟΙΚΗΣΗ, ΔΙΑΦΑΝΕΙΑ | ΑΓΟΡΑ, ΟΙΚΟΝΟΜΙΑ, ΑΝΤΑΓΩΝΙΣΜΟΣ | ΚΟΙΝΩΝΙΑ & ΚΟΙΝΩΝΙΚΕΣ ΟΜΑΔΕΣ | ΦΥΣΙΚΟ, ΑΣΤΙΚΟ ΚΑΙ ΠΟΛΙΤΙΣΤΙΚΟ ΠΕΡΙΒΑΛΛΟΝ | ΝΗΣΙΩΤΙΚΟΤΗΤΑ |
| ΚΟΣΤΟΣ ΡΥΘΜΙΣΗΣ | ΓΙΑ ΤΗΝ ΕΝΑΡΞΗ ΕΦΑΡΜΟΓΗΣ ΤΗΣ ΡΥΘΜΙΣΗΣ | Σχεδιασμός / προετοιμασία | Χ |  |  |  |  |
| Υποδομή / εξοπλισμός | Χ |  |  |  |  |
| Προσλήψεις / κινητικότητα |  |  |  |  |  |
| Ενημέρωση εκπαίδευση εμπλεκομένων |  | Χ | Χ |  |  |
| Άλλο |  |  |  |  |  |
| ΓΙΑ ΤΗ ΛΕΙΤΟΥΡΓΙΑ & ΑΠΟΔΟΣΗ ΤΗΣ ΡΥΘΜΙΣΗΣ | Στήριξη και λειτουργία διαχείρισης | **Χ** |  |  |  |  |
| Διαχείριση αλλαγών κατά την εκτέλεση |  |  |  |  |  |
| Κόστος συμμετοχής στη νέα ρύθμιση | **Χ** |  |  |  |  |
| Άλλο |  |  |  |  |  |

Σχολιασμός / ποιοτική αποτίμηση:

|  |
| --- |
| **Μέρος Α’**  Δεν επιφέρει πρόσθετο κόστος.  **Μέρος Β’**  Το εν λόγω πρόγραμμα στήριξης ευάλωτων επιφέρει επιπρόσθετη επιβάρυνση του κρατικού προϋπολογισμού ύψους 4,8 εκ. ευρώ για το έτος 2022 από αυτή που προβλεπόταν στον ν. 4738/2020, ως στεγαστικό επίδομα για την υποστήριξη των ευάλωτων για την αποπληρωμή του μισθώματος που επρόκειτο να καταβληθεί στον Φορέα κατά την περίοδο μίσθωσης από τον ευάλωτο. Το εν λόγω πρόγραμμα υπαγορεύθηκε από την ανάγκη να δοθεί αυτή η στήριξη στους ευάλωτους μέχρι τη λειτουργία του Φορέα Απόκτησης και Επαναμίσθωσης, προκειμένου να ανασταλεί ο πλειστηριασμός της κύριας κατοικίας τους μέχρι να μεταβιβαστεί στον Φορέα. Μάλιστα, η εν λόγω επιδότηση επιφέρει απομείωση της συνολικής οφειλής του οφειλέτη, κατά το ποσό που εν τέλει θα καταβληθεί στον πιστωτή.  **Μέρος Γ’ και Δ’**  Απαιτούν σχεδιασμό και προετοιμασία από τις υπηρεσίες της Φορολογικής Διοίκησης. |

|  |  |
| --- | --- |
| 20. | Κίνδυνοι αξιολογούμενης ρύθμισης |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | ΘΕΣΜΟΙ, ΔΗΜΟΣΙΑ ΔΙΟΙΚΗΣΗ, ΔΙΑΦΑΝΕΙΑ | ΑΓΟΡΑ, ΟΙΚΟΝΟΜΙΑ, ΑΝΤΑΓΩΝΙΣΜΟΣ | ΚΟΙΝΩΝΙΑ & ΚΟΙΝΩΝΙΚΕΣ ΟΜΑΔΕΣ | ΦΥΣΙΚΟ, ΑΣΤΙΚΟ ΚΑΙ ΠΟΛΙΤΙΣΤΙΚΟ ΠΕΡΙΒΑΛΛΟΝ | ΝΗΣΙΩΤΙΚΟΤΗΤΑ |
| ΚΙΝΔΥΝΟΙ ΡΥΘΜΙΣΗΣ | ΔΙΑΧΕΙΡΙΣΗ ΚΙΝΔΥΝΩΝ | Αναγνώριση / εντοπισμός κινδύνου |  |  |  |  |  |
| Διαπίστωση συνεπειών κινδύνων στους στόχους |  |  |  |  |  |
| Σχεδιασμός αποτροπής / αντιστάθμισης κινδύνων |  |  |  |  |  |
| Άλλο |  |  |  |  |  |
| ΜΕΙΩΣΗ ΚΙΝΔΥΝΩΝ | Πιλοτική εφαρμογή |  |  |  |  |  |
| Ανάδειξη καλών πρακτικών κατά την υλοποίηση της ρύθμισης |  |  |  |  |  |
| Συνεχής αξιολόγηση διαδικασιών διαχείρισης κινδύνων |  |  |  |  |  |
| Άλλο |  |  |  |  |  |

Σχολιασμός / ποιοτική αποτίμηση:

|  |
| --- |
| **Μέρος Β’**  Από την αξιολογούμενη ρύθμιση δεν φαίνεται να ελλοχεύουν κίνδυνοι ή δυσμενείς συνέπειες από την εφαρμογή της στην οικονομία, την κοινωνία και τους θεσμούς, καθώς ναι μεν υφίσταται επιβάρυνση στον κρατικό προϋπολογισμό για τη χορήγηση της ενίσχυσης, η οποία ωστόσο, ως προελέχθη, είναι ισόποση με το στεγαστικό επίδομα που προέβλεπε ήδη ο ν. 4738/2020, η οποία και κρίνεται απαραίτητη ως μέτρο ενίσχυσης των ευάλωτων οφειλετών. |

|  |  |
| --- | --- |
| 21. | Γνώμες ή πορίσματα αρμόδιων υπηρεσιών και ανεξάρτητων αρχών *(ηλεκτρονική επισύναψη).*  Ειδική αιτιολογία σε περίπτωση σημαντικής απόκλισης μεταξύ της γνωμοδότησης και της αξιολογούμενης ρύθμισης. |
|  |  |

Ε. Έκθεση διαβούλευσης

|  |  |  |  |
| --- | --- | --- | --- |
| 22. | | Διαβούλευση κατά τη διάρκεια της νομοπαρασκευαστικής διαδικασίας από την έναρξη κατάρτισης της αξιολογούμενης ρύθμισης μέχρι την υπογραφή από τους συναρμόδιους Υπουργούς | |
| Χ | Συνεργασία με άλλα υπουργεία / υπηρεσίες | **Μέρος Γ’**  Για την κατάρτιση των άρθρων 27, 34, 35 και 36 συστήθηκε ομάδα εργασίας με εκπροσώπους του Υπουργείου Οικονομικών και των αρμόδιων τελωνειακών και χημικών διευθύνσεων της Α.Α.Δ.Ε., η οποία συνεργάστηκε και με εκπροσώπους των αρμόδιων διευθύνσεων του Υπουργείου Αγροτικής Ανάπτυξης και Τροφίμων για τα ζητήματα όπου υπάρχει συναρμοδιότητα.  **Μέρος Δ’**  **Άρθρο 50**  Για την κατάρτιση της διάταξης και του γενικότερου πλαισίου εφαρμογής της υπήρξε συνεργασία με το συναρμόδιο Υπουργείο Αγροτικής Ανάπτυξης και Τροφίμων και την Α.Α.Δ.Ε.. |
| Χ | Συνεργασία με κοινωνικούς φορείς / Ανεξάρτητες Αρχές | **Μέρος Α’**  Επιτροπή Κεφαλαιαγοράς  **Μέρος Γ’**   * Ανεξάρτητη Αρχή Δημοσίων Εσόδων (Α.Α.Δ.Ε.)  1. Γενική Διεύθυνση Τελωνείων και Ε.Φ.Κ.  * Διεύθυνση Ειδικών Φόρων Κατανάλωσης και Φ.Π.Α.   Τμήμα Β΄ Φορολογίας Αλκοολούχων Προϊόντων  Τμήμα Ε’ Φ.Π.Α. Εισαγωγών - Εξαγωγών   1. Γενική Διεύθυνση Φορολογικής Διοίκησης   Διεύθυνση Εφαρμογής έμμεσης φορολογίας – Τμήμα Δ’  **Μέρος Δ’**  **Άρθρα 40-49, 57**   * Ανεξάρτητη Αρχή Δημοσίων Εσόδων (Α.Α.Δ.Ε.)**–** Γενική Διεύθυνση Φορολογικής Διοίκησης –   - Διεύθυνση Εφαρμογής Κεφαλαίου &  Περιουσιολογίου   * Διεύθυνση Εφαρμογής Άμεσης Φορολογίας     **Άρθρο 50**  Α.Α.Δ.Ε.  Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α.  **Άρθρο 51**  Α.Α.Δ.Ε.  Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α. και  Γενική Διεύθυνση Φορολογικής Διοίκησης   * Διεύθυνση Εφαρμογής Έμμεσης Φορολογίας |
| ❒ | Διεθνής διαβούλευση |  |

|  |  |  |  |
| --- | --- | --- | --- |
| 23. | Σχόλια στο πλαίσιο της διαβούλευσης μέσω της ηλεκτρονικής πλατφόρμας [www.opengov.gr](http://www.opengov.gr) | | |
|  | **ΜΕΡΟΣ Α’** | | |
| Επί των γενικών αρχών («επί της αρχής») της αξιολογούμενης ρύθμισης | Αριθμός συμμετασχόντων | Στη διαβούλευση λήφθηκαν 27 σχόλια από 8 συμμετέχοντες, με επικαλύψεις. |
| Σχόλια που υιοθετήθηκαν | Αξιολογήθηκαν θετικά 5 σχόλια. |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) | Δεν έγιναν αποδεκτά 23. |
| Επί των άρθρων της αξιολογούμενης ρύθμισης | Αριθμός συμμετασχόντων | **8 ΣΥΜΜΕΤΕΧΟΝΤΕΣ:**  1. Ένωση Εισηγμένων Εταιριών  2. Ελληνική Ένωση Ταμείων Επαγγελματικής Ασφάλισης  3. Όμιλος Χρηματιστηρίου Αθηνών  4. Σύλλογος Εργαζομένων Επιτροπής Κεφαλαιαγοράς  5. Ένωση Θεσμικών Επενδυτών  6. Δικηγορικές εταιρείες. |
| Σχόλια που υιοθετήθηκαν | **1.** Το σχόλιο στο άρθρο 1 (νυν άρθρο 1) του Ομίλου Χρηματιστηρίου Αθηνών περίτης διακριτικής ευχέρειας της Επιτροπής να μην επιβάλει κυρώσεις λαμβάνεται υπόψη, οπότε θα πραγματοποιηθεί επαναδιατύπωση του πρώτου και δεύτερου εδαφίου ως εξής *«Επιβάλλει κυρώσεις και πειθαρχικές ποινές σε κάθε παραβάτη, σύμφωνα με τον παρόντα και τις ειδικότερες διατάξεις της ελληνικής νομοθεσίας και του ενωσιακού δικαίου.».*  **2.** Στο άρθρο 3 (νυν άρθρο 10) υιοθετείται η εξής αναδιατύπωση του δεύτερου εδαφίου, για λόγους μεγαλύτερης σαφήνειας, ήτοι *«Ο Κανονισμός Εσωτερικής Λειτουργίας εγκρίνεται από τον Υπουργό Οικονομικών, μετά από έλεγχο νομιμότητας».*  **3.** Τα σχόλια του Ομίλου Χρηματιστηρίου Αθηνών, της Ένωσης Θεσμικών Επενδυτών και δικηγορικής εταιρείας, περί αναδιατύπωσης της παρ. 1 του άρθρου 8 (νυν άρθρο 6) λαμβάνονται υπόψη και υιοθετείται η εξής αναδιατύπωση: *«Το δικαίωμα της Επιτροπής Κεφαλαιαγοράς για την επιβολή διοικητικών κυρώσεων υπόκειται σε πενταετή παραγραφή».*  **4.** Τα σχόλια του Ομίλου Χρηματιστηρίου Αθηνών και Δικηγορικών Εταιρειών περί αναδιατύπωσης της παραγράφου 4 του άρθρου 8 (νυν άρθρου 6) λαμβάνονται υπόψη και υιοθετείται η εξής αναδιατύπωση: *«Η παραγραφή αρχίζει εκ νέου ύστερα από κάθε διακοπή. Ωστόσο, η παραγραφή συμπληρώνεται, το αργότερο, την ημέρα παρέλευσης από την ημέρα διάπραξης της παράβασης προθεσμίας ίσης με το διπλάσιο της προθεσμίας παραγραφής, υπό την προϋπόθεση ότι η Επιτροπή Κεφαλαιαγοράς δεν έχει μέχρι τότε επιβάλει κύρωση. Η προθεσμία αυτή παρατείνεται κατά χρονικό διάστημα ίσο με τον χρόνο αναστολής της παραγραφής κατά την παρ. 5.».*  **5.** Το σχόλιο Εταιρείας Δικηγόρων στο άρθρο 8 (νυν άρθρο 6) με το οποίο αναφέρεται: «*Στο νέο άρθρο 78Β παρ. 3 (γ), υφίσταται παραπομπή «…στο άρθρο 5»· προφανώς αυτό έχει τεθεί εκ παραδρομής, καθώς η ορθή παραπομπή με όρους κωδικοποιημένης νομοθεσίας, φρονούμε ότι πρέπει να είναι προς το άρθρο 33 παρ. VI του Ν. 2324/1995*», γίνεται δεκτό και η παραπομπή «…στο άρθρο 5» απαλείφεται. |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) | **Άρθρο 1 (νυν άρθρο 1)**  **1)** Η **Ένωση Εισηγμένων Εταιριών** διατύπωσε το εξής σχόλιο:*“……. Σε κάθε περίπτωση και χωρίς να θέλουμε να υποτιμήσουμε το θετικό πρόσημο των ρυθμίσεων, πλέον των ανωτέρω επαναφέρουμε κάποιες από τις διαχρονικές θέσεις της ΕΝΕΙΣΕΤ στα υπό κρίση θέματα: 1. Υποχρέωση της Επιτροπής καθορισμού ενός συστήματος αντικειμενικού προσδιορισμού, υπολογισμού και επιμέτρησης του ύψους των κυρώσεων ανά παράβαση, κατά τα πρότυπα που επέβαλε ο νόμος 4706/2020 για την εταιρική διακυβέρνηση 2. Συσχέτιση της κυρωτικής αρμοδιότητας της Επιτροπής με την υπαιτιότητα (δόλο η αμέλεια) του παραβάτη. Οι περισσότερες κυρώσεις που επιβάλλονται στο πλαίσιο της κεφαλαιαγοράς και λόγω του ύψους τους αλλά και των συνεπειών τους και της απαξίας που αποδίδεται στις πράξεις (πχ. Πρόστιμο άνω των 10.000 ευρώ συνεπάγεται την ανάκληση του πιστοποιητικού επαγγελματικής επάρκειας του διοικούμενου και άρα αποκλεισμό από την επαγγελματική του δραστηριότητα) θεωρούνται και με βάση τη νομολογία του Ευρωπαϊκού Δικαστηρίου Ανθρωπίνων Δικαιωμάτων ως κυρώσεις ποινικού χαρακτήρα. Κατά συνέπεια δεν θα πρέπει να επιβάλλονται χωρίς να ελέγχεται αν υπάρχει δόλος ή αμέλεια. Αντικειμενική ευθύνη κατά την επιβολή κυρώσεων είναι αναχρονιστική και άδικη. 3. Κατάργηση οποιωνδήποτε περιορισμών πρόσβασης λόγω επαγγελματικού απορρήτου στο διοικητικό φάκελο για τον διοικούμενο κατά το στάδιο της άσκησης του δικαιώματος προηγούμενης ακρόασης. Συνιστά πάγια θέση της Επιτροπής, η κατά την κρίση της αξιολόγηση, υπό το πρόσχημα του επαγγελματικού απορρήτου, των στοιχείων του διοικητικού φακέλου επί των οποίων ο διοικούμενος, καίτοι καλείται να παρέχει εξηγήσεις έχει πρόσβαση. Η αξιολόγηση αυτή δεν μπορεί να είναι υποκειμενική και σε κάθε περίπτωση δεν μπορεί να διενεργείται από την ελέγχουσα αρχή.*  *4. Νομοθετική πρόβλεψη ρητής, σαφούς και ειδικής υποχρέωσης χρήσης και επεξεργασίας μόνο νομίμως αποκτηθέντων αποδεικτικών στοιχείων και εγγράφων σύμφωνα με τον Γενικό Κανονισμό Προστασίας Προσωπικών Δεδομένων. 5. Υποχρέωση της Επιτροπής να συντάσσει διευκρινιστικές εγκυκλίους για κάθε θεματική του κανονιστικού πλαισίου, καθώς και να απαντά δημόσια σε υποβληθείσες ερωτήσεις στα πρότυπα του Q&A της ESMA και της Ευρωπαϊκής Επιτροπής. Στη διαδικασία αυτή θα πρέπει να έχει σημαντικό ρόλο και η θεσμοθετημένη Συμβουλευτική Επιτροπή της Επιτροπής Κεφαλαιαγοράς. 6. Πρόβλεψη υποχρέωσης προηγούμενης υποβολής προς διαβούλευση του Κανονισμού Εσωτερικής Λειτουργίας της ΕΚ στη Συμβουλευτική Επιτροπή της Επιτροπής Κεφαλαιαγοράς. Τέλος θεωρούμε ότι η Επιτροπή είναι σημαντικά υποστελεχωμένη και οι αμοιβές των υπαλλήλων ιδιαίτερα χαμηλές για το ρόλο, το φόρτο εργασίας την απαιτούμενη εξειδίκευση και τη σοβαρότητα των υπό κρίση υποθέσεων. Στο πλαίσιο αυτό είναι απαραίτητη σε αυτό το μετασχηματισμό η στελέχωση της Επιτροπής με επιπλέον δυναμικό και η διαμόρφωση των αμοιβών των στελεχών της και υπαλλήλων της σε ανάλογα επίπεδα των ρόλων τους και άλλων αρχών του εξωτερικού, ώστε να είναι δυνατή η προσέλκυση εξειδικευμένου και έμπειρου στελεχιακού δυναμικού.*  2) H **ΕΛΛΗΝΙΚΗ ΕΝΩΣΗ ΤΑΜΕΙΩΝ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ (ΕΛ.Ε.Τ.Ε.Α.)** διατύπωσε το εξής σχόλιο: *“….Αναφορικά με το δημοσιευθέν σχέδιο…. θα θέλαμε ως Ένωση να υποβάλλουμε- στο πλαίσιο της εν εξελίξει διαβούλευσης – τις ακόλουθες παρατηρήσεις: Με βάση την πολυετή συνεργασία της ΕΛΕΤΕΑ και των μελών μας με την Επιτροπή Κεφαλαιαγοράς, έχει διαπιστωθεί ότι, παρά το υψηλό επίπεδο επαγγελματισμού που επιδεικνύει το υφιστάμενο προσωπικό της Ε.Κ., η διαχρονική υποστελέχωση και η έλλειψη του απαραίτητου εξειδικευμένου στελεχιακού δυναμικού αποτελεί τεράστιο πρόβλημα για την υφιστάμενη δομή, λειτουργία και τον τρόπο άσκησης των εποπτικών της αρμοδιοτήτων....Στο πλαίσιο αυτό, στις διατάξεις που δημοσιεύονται δεν αποτυπώνονται οι άκρως απαραίτητες προβλέψεις προκειμένου να επιτευχθεί η άμεση προσέλκυση νέων εξειδικευμένων στελεχών, αλλά και η διατήρηση των υφιστάμενων, μέσω διαφανών μεν αλλά και ευέλικτων διαδικασιών πρόσληψης καθώς και παροχής μισθολογικών κινήτρων, σύμφωνα με όσα ισχύουν στις αρχές εποπτείας κεφαλαιαγορών σε παγκόσμιο και ευρωπαϊκό επίπεδο. Ειδικότερα, φαντάζει πολύ δυσκίνητη διαδικαστικά η πρόβλεψη στο άρθρο 2 του νομοσχεδίου για κατάρτιση του οργανογράμματος της Ε.Κ. μέσω Προεδρικού Διατάγματος…”*  3) Ο **Όμιλος Χρηματιστηρίου Αθηνών** διατύπωσε το εξής σχόλιο *“1. Προτείνουμε να επανεξεταστεί η πρόβλεψη για τις πειθαρχικές ποινές. Η πειθαρχική ποινή επιβάλλεται εντός του ίδιου οργανισμού και όχι από εποπτική αρχή στους εποπτευόμενους φορείς που αποτελούν ΝΠΙΔ. Υπήρχε η πρόβλεψη της πειθαρχικής ποινής στην ισχύουσα διάταξη του 1991, ίσως πριν την ιδιωτικοποίηση του ΧΑ.* 4) Ο **ΣΥΛΛΟΓΟΣ ΕΡΓΑΖΟΜΕΝΩΝ ΕΠΙΤΡΟΠΗΣ ΚΕΦΑΛΑΙΑΓΟΡΑΣ** διατύπωσε το εξής σχόλιο *“… καταρχήν διαπιστώνει επί των διατάξεων του υπό διαβούλευση νομοσχεδίου ότι: … β) …. Οι εν λόγω διατάξεις τροποποιούν νομοθεσία χρονολογούμενη τουλάχιστον από το 1995, δεν αιτιολογούνται ως προς τη σκοπιμότητά τους, ενώ επαναλαμβάνουν σε αρκετά σημεία υφιστάμενες διοικητικές διαδικασίες, δημιουργώντας την εντύπωση προχειρότητας και τυπικής ανταπόκρισης στις απαιτήσεις ολοκλήρωσης μεταρρυθμίσεων του Ταμείου Ανάκαμψης….ii) Δεν έγινε χρήση μεθοδολογιών που απαιτούνται στο στάδιο μελέτης μεταρρυθμίσεων, όπως ενδελεχής αποτύπωση της υφιστάμενης κατάστασης λειτουργίας της Ε.Κ. σε επίπεδο αρμοδιοτήτων και αναγκών, μέσω της λήψης των αναγκαίων πληροφοριών από τα στελέχη της Ε.Κ., iii) Δε ζητήθηκε, όπως είχαμε προτείνει, η παροχή τεχνικής βοήθειας από τα αρμόδια ευρωπαϊκά εποπτικά όργανα, το οποίο αποτελεί ούτως ή άλλως κυβερνητική πρακτική, προκειμένου να αναμορφωθεί και να εκσυγχρονιστεί το πλαίσιο εποπτείας της κεφαλαιαγοράς στη χώρα μας με τη συμβολή κατάλληλων προς τούτο εμπειρογνωμόνων. Τούτο καταδεικνύεται και από το συνοδευτικό του νομοσχεδίου έγγραφο «Ανάλυση Συνεπειών Ρύθμισης», όπου αναφέρεται ότι δεν έχουν ληφθεί υπόψη συναφείς πρακτικές άλλων χωρών της Ε.Ε. ή του ΟΟΣΑ, οργάνων της Ε.Ε. ή διεθνών οργανισμών”.*  **Αιτιολόγηση:**  **Α)** Ως προς το σχόλιο περί υποχρέωσης της Επιτροπής καθορισμού ενός συστήματος αντικειμενικού προσδιορισμού, υπολογισμού, όπως ήδη αναφέρεται και στο άρθρο 1 (νυν άρθρο 3) του νομοσχεδίου, η ΕΚ επιβάλλει κυρώσεις σε κάθε παραβάτη, σύμφωνα με τον παρόντα νόμοκαι τις ειδικότερες διατάξεις της ελληνικής νομοθεσίας και του ενωσιακού δικαίου.Επομένως, κατά περίπτωση, εφαρμόζεται το αντίστοιχο σύστημα αντικειμενικού προσδιορισμού που προβλέπεται. Επομένως, το σχόλιο δεν γίνεται αποδεκτό.  **Β)** Ως προς το σχόλιο για τη συσχέτιση της κυρωτικής αρμοδιότητας της Επιτροπής με την υπαιτιότητα (δόλο η αμέλεια) του παραβάτη, είναι μεν γεγονός ότι οι περισσότερες μορφές παραβατικής συμπεριφοράς διέπονται τόσο από ποινικού, όσο και από διοικητικού χαρακτήρα διατάξεις, όμως, όσον αφορά τις πρώτες, αυτές περιλαμβάνουν κατά κανόνα, διαφορετικές προϋποθέσεις στοιχειοθέτησης, κυρίως της υποκειμενικής, αλλά και της αντικειμενικής υπόστασής τους, σε σχέση με τις ομόλογές τους διοικητικού χαρακτήρα διατάξεις, για τη στοιχειοθέτηση των οποίων συχνά δεν απαιτείται δόλος, είναι δηλαδή «αντικειμενικής νομιμότητας», ανεξάρτητα από την υποκειμενική συμπεριφορά και την πρόθεση του προσώπου-δράστη. Επομένως, το σχόλιο δεν γίνεται αποδεκτό. Συμπληρωματικά λαμβάνεται υπόψη, ότι στην τομεακή νομοθεσία που σχετίζεται με ενσωματώσεις και κανονισμούς τα τελευταία χρόνια τα άρθρα διοικητικών μέτρων και κυρώσεων είναι πιο αναλυτικά (π.χ. ν. 2017/1129).  **Γ)** Ως προς τα σχόλια περί επαγγελματικού απορρήτου και ειδικής υποχρέωσης χρήσης και επεξεργασίας μόνο νομίμως αποκτηθέντων αποδεικτικών στοιχείων και εγγράφων, κατά περίπτωση, καθορίζεται ρητά η εκάστοτε νόμιμη διαδικασία. Επομένως, τα σχόλια δεν γίνονται αποδεκτά.  **Δ)** Τα σχόλιαπερί σύνταξης διευκρινιστικών εγκυκλίων και περί του Κανονισμού Εσωτερικής Λειτουργίας της ΕΚ δεν κρίνονται ώριμα στην παρούσα φάση. Επομένως, τα σχόλια δεν γίνονται αποδεκτά.  **Ε)** Ως προς τα σχόλια περί υποστελέχωσης, τρόπου διορισμού των υπαλλήλων και αμοιβής τους, σημειώνεται ότι δεν εξετάζονται τα εν λόγω ζητήματα με το παρόν σχέδιο νόμου, καθώς αρχικά αποτελούν αντικείμενο διαβούλευσης μεταξύ περισσοτέρων Φορέων. Επιπλέον, η Επιτροπή Κεφαλαιαγοράς, καθώς δεν αποτελεί Ανεξάρτητη Αρχή και έχει τη μορφή Ν.Π.Δ.Δ., εποπτευόμενο από τον Υπουργό Οικονομικών, σύμφωνα με την περ. στ) παρ. 1 του άρθρου 7 (Κεφάλαιο Β) του ν.4354/2005 (Α΄ 176) οι προσλήψεις της διέπονται από τον ν. 4765/2021 ( 6/Α΄). Η Επιτροπή Κεφαλαιαγοράς ως φορέας του δημόσιου τομέα υπάγεται σε αυτό το πλαίσιο. Οι προτεινόμενες διατάξεις αποτελούν, κατά βάση, στοχευμένες παρεμβάσεις για τη βελτίωση και τον εκσυγχρονισμό του ρυθμιστικού και εποπτικού πλαισίου της Επιτροπής Κεφαλαιαγοράς, με σκοπό την αποτελεσματικότερη εποπτεία της ελληνικής κεφαλαιαγοράς και αποσκοπώντας στην προσέλκυση νέων κεφαλαίων σε αυτή. Τέλος, τα εν λόγω ζητήματα θα εξεταστούν και στα πλαίσια του Οργανισμού της Επιτροπής. Επομένως, τα σχόλια δεν γίνονται αποδεκτά.  **ΣΤ)** Ως προς το σχόλιο του Συλλόγου Εργαζομένων Επιτροπής Κεφαλαιαγοράς επισημαίνεται ότι οι προτεινόμενες διατάξεις αποτελούν στοχευμένες παρεμβάσεις για την βελτίωση της αποτελεσματικότητας, της διαφάνειας και της ασφάλειας δικαίου της τομεακής νομοθεσίας που αφορά στη διάρθρωση και στη λειτουργία της Επιτροπής Κεφαλαιαγοράς, συμβάλλοντας στην βελτίωση της εποπτείας της ελληνικής κεφαλαιαγοράς και αποσκοπώντας στην προσέλκυση νέων κεφαλαίων σε αυτή, κατόπιν συνεκτίμησης και της υφιστάμενης κατάστασης λειτουργίας της Επιτροπής Κεφαλαιαγοράς. Επιπλέον, ήδη είναι σε εξέλιξη έργο τεχνικής βοήθειας με τίτλο “Σχεδιασμός της Στρατηγικής Ανάπτυξης της Κεφαλαιαγοράς για την Ελλάδα”, το οποίο ολοκληρώνεται τον Ιούλιο 2022. Τέλος, έχουν ληφθεί υπόψη και οι αρχές της ESMA ως προς τη σύσταση της νέας Διεύθυνσης Αξιολογήσεων, με βάση το οποίο η εποπτεία, η αξιολόγηση και η επιβολή των κυρώσεων γίνονται από διαφορετικά όργανα.  **Άρθρο 2 (νυν άρθρο 7)**  **ΣΧΟΛΙΑ:**  1) O **Όμιλος Χρηματιστηρίου Αθηνών** διατύπωσε το εξής σχόλιο *“Σύμφωνα με το άρθρο 20 παρ. 1 του ν. 4622/2019: «1. Η οργάνωση και λειτουργία των φορέων της Κεντρικής Δημόσιας Διοίκησης, καθώς και των εποπτευόμενων από αυτούς νομικών προσώπων δημοσίου δικαίου, πλην των Ανεξάρτητων Αρχών, καθορίζονται με Οργανισμούς, οι οποίοι καταρτίζονται, αντικαθίστανται ή τροποποιούνται με προεδρικά διατάγματα, τα οποία εκδίδονται με πρόταση του καθ` ύλην αρμόδιου Υπουργού ή του Πρωθυπουργού, κατά περίπτωση, και των αρμόδιων Υπουργών για τον προϋπολογισμό και για θέματα οργάνωσης της δημόσιας διοίκησης. Η οργάνωση και λειτουργία των Ανεξάρτητων Αρχών, καθορίζονται με Οργανισμούς, οι οποίοι καταρτίζονται, αντικαθίστανται ή τροποποιούνται με αποφάσεις των αρμόδιων οργάνων διοίκησής τους.» Προτείνεται η Επιτροπή Κεφαλαιαγοράς να οριστεί ως ανεξάρτητη διοικητική αρχή και να ακολουθήσει την πρόβλεψη που αφορά τις ανεξάρτητες αρχές, ώστε να καθορίζει η ίδια τον Οργανισμό της*  2) **Δικηγορική Εταιρία** διατύπωσε το εξής σχόλιο *“….Συγκεκριμένα: 1. Στο νομοσχέδιο δεν έχουν περιληφθεί ρυθμίσεις για την ενίσχυση του ρόλου της Επιτροπής Κεφαλαιαγοράς σχετικά με ζητήματα πράσινης χρηματοδότησης, περιβαλλοντικά, κοινωνικά και διακυβέρνησης (ESG) και καινοτομίας (fintech, crypto-assets, κ.α.), κάτι που θα μπορούσε να επιτευχθεί π.χ. μέσω της θέσπισης ειδικής διεύθυνσης εντός της Επιτροπής Κεφαλαιαγοράς (εάν κριθεί σκόπιμο οι διευθύνσεις να καθορίζονται από το νόμο για το οποίο βλ. παρακάτω) η οποία και πρέπει να στελεχωθεί από εξειδικευμένο προσωπικό στους τομείς αυτούς 2. Παραλείπεται η καθιέρωση κριτηρίων μέτρησης της απόδοσης της Επιτροπής Κεφαλαιαγοράς και επίτευξης των στόχων της και σχετικής υποχρέωσης αναφοράς επ’ αυτών από την Επιτροπή Κεφαλαιαγοράς. Επομένως, η θέσπιση τέτοιων κριτηρίων επαφίεται πλήρως σε οικειοθελή βάση εκ μέρους της Επιτροπής. 3. Το σχέδιο νόμου, επίσης, δεν αποδίδει στην Επιτροπή Κεφαλαιαγοράς αρμοδιότητες σχετικά τη χάραξη μιας ολοκληρωμένης στρατηγικής για την ανάπτυξη της ελληνικής κεφαλαιαγοράς καθώς επικεντρώνεται κυρίως σε θέματα εσωτερικής λειτουργίας της και λιγότερο αναπτυξιακού χαρακτήρα. Ωστόσο, ενδείκνυται να αποδοθεί στην Επιτροπή Κεφαλαιαγοράς σχετική αρμοδιότητα, ώστε, από κοινού με το Υπουργείο Οικονομικών και την Τράπεζα της Ελλάδος, να αναπτυχθεί ένα στρατηγικό πλάνο αναπτυξιακής πορείας της κεφαλαιαγοράς στην Ελλάδα. 4. Δεδομένης της συνεχούς εξέλιξης του νομοθετικού πλαισίου που διέπει τη λειτουργία των κεφαλαιαγορών σε διεθνές και ευρωπαϊκό επίπεδο και προκειμένου η Επιτροπή Κεφαλαιαγοράς να διαθέτει την απαραίτητη τεχνογνωσία και ευελιξία και να μπορεί να ανταποκριθεί άμεσα στις απαιτήσεις της αγοράς, δεν κρίνεται αποτελεσματική η υιοθέτηση οργανογράμματος μέσω της διαδικασίας έκδοσης Π.Δ., λόγω της δύσκαμπτης και χρονοβόρας σχετικής διαδικασίας, αλλά θα έπρεπε να υιοθετείται από το διοικούν αυτή όργανο. 5. Τέλος, προκειμένου η Επιτροπή Κεφαλαιαγοράς να μπορέσει να αναβαθμίσει την οργανωτική διάρθρωσή της και να στελεχωθεί αποτελεσματικά θεωρείται αναγκαία η εξαίρεση του προσωπικού της Επιτροπής Κεφαλαιαγοράς τόσο από το σύστημα προσλήψεων του ΑΣΕΠ, όσο και από το ενιαίο μισθολόγιο, καθώς και τους περιορισμούς του δημοσιοϋπαλληλικού κώδικα, και η υιοθέτηση πολιτικής προσλήψεων οι όροι της οποίας θα διαμορφώνονται από το Διοικητικό Συμβούλιο της Επιτροπής Κεφαλαιαγοράς, τηρουμένων των αρχών της διαφάνειας, της αξιοκρατίας και της ισότητας, σύμφωνα με τις ανάγκες και τις εσωτερικές διαδικασίες της Επιτροπής Κεφαλαιαγοράς…. Επίσης θεωρούμε ότι είναι επιβεβλημένη η περαιτέρω τροποποίηση των ισχυουσών νομοθετικών διατάξεων προκειμένου να εκσυγχρονισθεί κι άλλο ο ρόλος της Επιτροπής Κεφαλαιαγοράς ως εποπτικής αρχής με ιδιαίτερη έμφαση στα θέματα της διαχείρισης του ανθρώπινου δυναμικού που θα αποτελέσει και την αιχμή του δόρατος για το μέλλον”.*  3) Η **ΕΝΩΣΗ ΘΕΣΜΙΚΩΝ ΕΠΕΝΔΥΤΩΝ** διατύπωσε το εξής σχόλιο *“ΠΡΟΤΑΣΗ Οι προτεινόμενες τροποποιήσεις στο παρόν σχέδιο νόμου δεν αντιμετωπίζουν τα σοβαρά θέματα που υφίστανται εδώ και χρόνια στην Επιτροπή Κεφαλαιαγοράς: 1. Την απελευθέρωση από τους περιορισμούς του δημοσίου της διαδικασίας πρόσληψης στελεχών (απελευθέρωση από ΑΣΕΠ και από μισθολόγιο Δημοσίου). Είναι επιτακτικό η Επιτροπή Κεφαλαιαγοράς να μπορεί να προσελκύσει στελέχη υψηλού επιπέδου και εξειδίκευσης από την αγορά, ελληνική και διεθνή, ώστε να ανταποκρίνεται στις υψηλές απαιτήσεις λειτουργίας και εποπτείας. Αυτό είναι κάτι που έχει λυθεί σε άλλες χώρες της ΕΕ και θα πρέπει να ισχύσει το ίδιο και για την ελληνική κεφαλαιαγορά. Αυτή η απελευθέρωση θα επιτρέψει στην ΕΚ να προσλάβει με γρήγορους ρυθμούς τα ικανά και έμπειρα στελέχη που είναι απαραίτητα για την αποτελεσματική και έγκαιρη αντιμετώπιση τόσο θεμάτων εποπτείας όσο και κανονιστικών ρυθμίσεων. 2. Την αναγκαιότητα πλήρους και εκσυγχρονισμένης μηχανογράφησης της ΕΚ, η οποία απαιτεί οικονομικούς πόρους για την ανάπτυξη συστημάτων ΙΤ και για την πρόσληψη υψηλού επιπέδου τεχνικών στελεχών, για την οποία επίσης δεν φαίνεται να επαρκούν οι προτεινόμενες διατάξεις του σχεδίου νόμου Άρθρο 2 του σχεδίου νόμου:(i) Στο παρόν άρθρο προβλέπεται η κατάρτιση οργανισμού με την έκδοση Προεδρικού Διατάγματος, μετά από πρόταση του Υπουργού Εσωτερικών και του Υπουργού Οικονομικών, ύστερα από γνώμη της ΕΚ. Στον οργανισμό καθορίζονται μεταξύ άλλων θέματα διάρθρωσης και προσωπικού της ΕΚ, τα οποία θα πρέπει να αναπροσαρμόζονται αντιστοίχως στις εκάστοτε ανάγκες και συνθήκες της εποχής. Για το λόγο αυτό κρίνουμε ότι για λόγους ευελιξίας η κατάρτιση του οργανισμού να μην γίνεται μέσω ΠΔ, το οποίο τροποποιείται πιο περίπλοκα αλλά με κοινή υπουργική απόφαση, ώστε ο οργανισμός να μπορεί να προσαρμόζεται στις εξελίξεις της χρηματαγοράς και τις ανάγκες της ΕΚ.”.*  4) **Δικηγορική Εταιρεία** διατύπωσε το εξής σχόλιο *“Από τη διάταξη του άρθρο 76Α ν. 1969/1991, όπως αυτό προστέθηκε με το άρθρο 22 ν. 3371/2005 (ΦΕΚ Α 178/14.7.2005), προκύπτει ότι «η Επιτροπή Κεφαλαιαγοράς απολαύει λειτουργικής ανεξαρτησίας και διοικητικής αυτοτέλειας (παρ. 1). Η ΕΚ υποβάλει έκθεση πεπραγμένων κάθε μήνα καλείται δύο φορές τον χρόνο από την αρμόδια επιτροπή της Βουλής προκειμένου να την ενημερώνει για θέματα της Κεφαλαιαγοράς (παρ. 3)». Ενόψει των παραπάνω και σε συνδυασμό με το άρθρο 76 παρ. 2 ν. 1969/1991 σύμφωνα με το οποίο έχει ανατεθεί σε αυτήν ο έλεγχος της εφαρμογής των διατάξεων της νομοθεσίας περί Κεφαλαιαγοράς, είναι προφανές ότι η ΕΚ αποτελεί Ανεξάρτητη Αρχή υποκείμενη στις αντίστοιχες υποχρεώσεις των λοιπών Ανεξάρτητων Αρχών που λειτουργούν στην Ελλάδα (υποβολή ετήσιων πεπραγμένων στον Πρόεδρο της Βουλής, Υπουργό Οικονομικών, εμφάνιση Προέδρου σε Επιτροπή Βουλής). Υπό τα δεδομένα αυτά και λαμβάνοντας υπόψη τα άρθρα 18, 19 και κυρίως 20 παρ. 1 ν. 4622/2019 σχετικά με το επιτελικό Κράτος κατά το οποίο οι Ανεξάρτητες Αρχές καταρτίζουν με αποφάσεις τους τον Οργανισμό Λειτουργίας τους, θα πρέπει ο Οργανισμός της ΕΚ να καταρτίζεται με απόφαση του ΔΣ της ΕΚ και όχι με Προεδρικό Διάταγμα, όπως προβλέπεται στο άρθρο 2 του σχεδίου νόμου και όπως αντίστοιχα συμβαίνει και στην Επιτροπή Ανταγωνισμού, η οποία με απόφαση του Δ.Σ. της έχει καταρτίσει τον Οργανισμό της Επιτροπής Ανταγωνισμού. Άλλωστε, από όσα έχω υπόψη μου, ο Οργανισμός της ΕΚ μέσω Προεδρικού Διατάγματος είχε επιχειρηθεί από τις προηγούμενες διοικήσεις της ΕΚ με κατάρτιση σχεδίου Προεδρικού Διατάγματος και μέχρι σήμερα δεν κατέστη δυνατό να εκδοθεί αυτό Β) Στο άρθρο 2 του σχεδίου νόμου θα πρέπει: α) να προστεθεί διάταξη κατά την οποία θα αναφέρεται ότι οι προσλήψεις του αναγκαίου προσωπικού που ως εκ της φύσεως της αποστολής της ΕΚ απαιτεί εξειδικευμένα στελέχη (δικηγόρους, ελεγκτές και οικονομολόγους), με εξειδικευμένες γνώσεις, προϋπηρεσία και εμπειρία σε θέματα Κεφαλαιαγοράς, να πραγματοποιείται με απόφαση του αρμοδίου οργάνου της ΕΚ, για δυνατότητα αμεσότερης και ευκολότερης πρόσληψης, και να μην υπάγονται στο ν. 4765/2021 μέσω ΑΣΕΠ, δεδομένης της υφιστάμενης σ’ αυτό μακροχρόνιας και χρονοβόρου διαδικασίας. β) Να προστεθεί διάταξη εξαίρεσης από το Ενιαίο Μισθολόγιο των νεοπροσλαμβανομένων υπαλλήλων και στελεχών και πρόβλεψη σε κάθε περίπτωση εξίσωσης του μισθού τους με τους παλαιούς υφιστάμενους με καταβολή προσωπικής διαφοράς μισθού, όπως αντίστοιχα συμβαίνει και στην Επιτροπή Ανταγωνισμού. Το ενιαίο μισθολόγιο σε συνδυασμό με τη διαδικασία του ΑΣΕΠ, εξ όσων μπορώ να γνωρίζω, έχει στερήσει από την ΕΚ την πρόσληψη στελεχών με προσόντα και προϋπηρεσία καθόσον λόγω του άκρως χαμηλού μισθολογίου για νεοπροσλαμβανόμενους που προβλέπεται από τος διατάξεις του Ενιαίου Μισθολογίου δεν προσήλθαν καίτοι επελέγησαν. ΓΕΝΙΚΗ ΠΑΡΑΤΗΡΗΣΗ: οι παραπάνω προτάσεις καθίστανται αναγκαίες για την εφαρμογή των προβλεπόμενων τόσο του άρθρου 5 του σχεδίου νόμου σχετικά με την ευρεία διάρθρωση των υπηρεσιών της ΕΚ όσο και της συνιστώμενης διεύθυνσης αξιολογήσεων στο άρθρο 6 αυτού, προκειμένου να επιτελέσει τον σκοπό για τον οποίο συστήνεται και να ασκήσει τις αρμοδιότητες που της παρέχονται σε αυτό. Επίσης είναι απαραίτητες για την απρόσκοπτη και με ασφάλεια δικαίου λειτουργία της ΕΚ ως Ανεξάρτητης Αρχής και εντάσσονται «στον εκσυγχρονισμό του πλαισίου λειτουργίας της ΕΚ» της επικεφαλίδας του σχεδίου νόμου”.*  5) Ο **ΣΥΛΛΟΓΟΣ ΕΡΓΑΖΟΜΕΝΩΝ ΕΠΙΤΡΟΠΗΣ ΚΕΦΑΛΑΙΑΓΟΡΑΣ** διατύπωσε το εξής σχόλιο *“Θέματα Προσωπικού: α) Είναι γνωστή η υποστελέχωση των υπηρεσιών της Ε.Κ. σε συνάρτηση με τη φύση, τον όγκο και την έκταση των αρμοδιοτήτων που καλείται να ασκήσει, οι οποίες έχουν αυξηθεί εκθετικά την τελευταία δεκαετία, στο πλαίσιο των ραγδαίων εξελίξεων στο χώρο των κεφαλαιαγορών. Στις παρούσες διατάξεις δεν αποτυπώνεται, παρά τις επανειλημμένες επισημάνσεις μας, καμία ρύθμιση αναφορικά με τη δυνατότητα άμεσης στελέχωσης, που θα επιτευχθεί μέσω παροχής κινήτρων προσέλκυσης, αλλά και διατήρησης, εξειδικευμένου και έμπειρου προσωπικού. Επισημαίνεται ιδιαίτερα ότι οι εξελίξεις στο χώρο των κεφαλαιαγορών σε παγκόσμιο επίπεδο έχουν εδώ και καιρό αναδείξει την επιτακτική ανάγκη στελέχωσης της Ε.Κ. με νέες ειδικότητες, για την επίτευξη της οποίας βασική προϋπόθεση είναι η διαμόρφωση κατάλληλου πλαισίου μισθολογικών κινήτρων. β) Οι ισχύουσες διαδικασίες προσλήψεων έχουν αποδειχθεί απολύτως δυσλειτουργικές δεδομένου ότι η προσέλκυση νέων στελεχών είναι τρομερά χρονοβόρα (2-3 έτη). Επιπλέον οι απολαβές, βάσει του ισχύοντος μισθολογίου, δεν είναι ικανές να προσελκύσουν και να διατηρήσουν έμπειρα και εξειδικευμένα στελέχη από τη δεξαμενή της αγοράς, δεδομένου και του βαθμού ευθύνης και πολυπλοκότητας των καθηκόντων των στελεχών της Ε.Κ. Επισημαίνουμε ότι το υφιστάμενο προσωπικό έχει υποστεί σημαντικότατες μειώσεις αποδοχών, στο πλαίσιο των μνημονιακών ρυθμίσεων, ενώ ένα μεγάλο μέρος των σημερινών αποδοχών του δεν αποτελούν καν συντάξιμες αποδοχές, καθώς εντάσσονται σε καθεστώς «προσωπικής διαφοράς». Για τους λόγους αυτούς η Ε.Κ. έχει υποστεί κατά την τελευταία δεκαετία απώλεια σημαντικού αριθμού έμπειρων στελεχών της. γ) Συνεπώς, ένα τεράστιο πρόβλημα για τη λειτουργία της ΕΚ, δηλαδή η έλλειψη του απαραίτητου στελεχιακού δυναμικού, δεν αντιμετωπίζεται, παρά το γεγονός ότι για την αποτελεσματική εκτέλεση του έργου της κρίνεται απολύτως αναγκαία η επαναφορά της δυνατότητας άμεσης στελέχωσής της με εξειδικευμένα στελέχη που διαθέτουν την κατάλληλη εμπειρία, μέσω διαδικασιών διαφανών μεν, σύντομων δε. Επιπρόσθετα, πρέπει να προβλεφθούν απαραιτήτως μισθολογικά κίνητρα προσέλκυσης νέων στελεχών και διατήρησης των υφιστάμενων. δ) Συναφώς σημειώνεται ότι έχουν ήδη υποβληθεί στον κ. Υπουργό Οικονομικών, τόσο από τη Διοίκηση της Ε.Κ., όσο και από τη νομοπαρασκευαστική επιτροπή που είχε συσταθεί για να εκπονήσει σχέδιο διατάξεων σχετικά με την οργάνωση και λειτουργία της Ε.Κ., διατάξεις σχετικές με τη διαδικασία των προσλήψεων και την παροχή μισθολογικών κινήτρων, οι οποίες όμως δεν συμπεριλήφθηκαν εντέλει στο υπό διαβούλευση νομοσχέδιο. ε) Επιπλέον, σημειώνεται η ανάγκη τροποποίησης της αναφοράς «κλάδοι», όπου αυτή γίνεται, σε «κατηγορίες και κλάδοι», δεδομένου ότι πρέπει να διασφαλίζεται η δυνατότητα πρόσληψης και η υπηρεσιακή εξέλιξη του ΕΕΠ της Ε.Κ., που αποτελεί την πλειοψηφία των εργαζομένων της.*  *Οργανόγραμμα α) Η άμεση αναγκαιότητα κατάρτισης επικαιροποιημένου οργανογράμματος, σε αντικατάσταση του υφιστάμενου που χρονολογείται από το 2009, παρά τις επανειλημμένες επισημάνσεις μας, δεν αντιμετωπίζεται στις εν λόγω διατάξεις. β) Το οργανόγραμμα της Ε.Κ., σύμφωνα με το Π.Δ. 65/2009, έχει ξεπεραστεί προ πολλού, δημιουργώντας καθημερινά προβλήματα λειτουργίας, καθώς δεν αποτυπώνει τις νέες αρμοδιότητες της Ε.Κ. που προέκυψαν έκτοτε, λόγω νέων καθώς και επικαιροποιημένων ευρωπαϊκών και εθνικών νομοθετημάτων, και δεν εξυπηρετεί τις σύγχρονες ανάγκες αποτελεσματικής εποπτείας. γ) Η επιχειρούμενη επίλυση του σοβαρότατου αυτού προβλήματος μέσω παραπομπής σε έκδοση Π.Δ. που θα ρυθμίζει σχετικώς την οργανωτική δομή της Ε.Κ., κρίνεται απολύτως αναποτελεσματική, λόγω των χρονοβόρων διαδικασιών που απαιτούνται για την έκδοση του, σε σχέση με την επείγουσα ανάγκη θεσμοθέτησης νέου σύγχρονου οργανογράμματος. δ) Η εφαρμογή του συνόλου των προτεινόμενων διατάξεων εξαρτάται από την έκδοση οργανογράμματος, δεδομένου ότι το Οργανόγραμμα αποτελεί τη βάση όλης της λειτουργίας κάθε Οργανισμού. Σύμφωνα με τις προτεινόμενες διατάξεις, το Οργανόγραμμα της Ε.Κ. θα υποβληθεί ως πρόταση στον Υπουργό Οικονομικών εντός 12 μηνών από την έναρξη ισχύος του νόμου, χωρίς να προσδιορίζεται περαιτέρω το χρονικό διάστημα για την έκδοσή του, κατόπιν πρότασης του Υπουργείου Οικονομικών και Εργασίας στην ΠτΔ, ως εκ τούτου η εφαρμογή των συνολικών προτεινόμενων ρυθμίσεων παραπέμπεται χρονικά στο απώτερο μέλλον.*  6) Ο **Σύνδεσμος Επενδυτών & Διαδικτύου** διατύπωσε το εξής σχόλιο *“Παρακαλούμε να εξετάσετε και πάλι δύο σοβαρά θέματα, τα οποία θεωρούμε ότι πρέπει να λυθούν στην Επιτροπή Κεφαλαιαγοράς: 1ον Η διαδικασία πρόσληψης προσωπικού (Εξαιρετικά σημαντικό) Η Ε.Κ. εδώ και αρκετά χρόνια είναι σε μεγάλο βαθμό υποστελεχωμένη, με αποτέλεσμα να γίνεται δύσκολη η λειτουργία της. Η Ε.Κ. χρειάζεται εξειδικευμένα στελέχη, τα οποία να γνωρίζουν άριστα, τόσο τη νομοθεσία της Κεφαλαιαγοράς, όσο και τα οικονομικά της Κεφαλαιαγοράς. Είναι γνωστό ότι τα στελέχη αυτά σπανίζουν. Προτείνουμε να αποδεσμευθεί η πρόσληψη στελεχών και προσωπικού στην Ε.Κ. τόσο από το ΑΣΕΠ, όσο και από το μισθολόγιο του Δημοσίου. Θεωρούμε ότι μόνο έτσι θα γίνει δυνατόν να συμπληρωθούν οι πολλές κενές θέσεις που υπάρχουν στο προσωπικό της Επιτροπής Κεφαλαιαγοράς. 2ον Το οργανόγραμμα της Επιτροπής Κεφαλαιαγοράς, θεωρούμε ότι πρέπει να γίνει πιο ευέλικτο και να μην χρειάζεται Προεδρικό Διάταγμα για την τροποποίηση του. Να αρκεί μια απόφαση του Διοικητικού Συμβουλίου της Ε.Κ., ή η σύμφωνη γνώμη της Συμβουλευτικής Επιτροπής, ή έστω μία Υπουργική απόφαση, μετά από πρόταση της Επιτροπής*  *Κεφαλαιαγοράς. Είναι σημαντικό η Ε.Κ. να έχει ευελιξία στη λειτουργία της”.*  **Αιτιολόγηση:**  **Α)** Η Επιτροπή Κεφαλαιαγοράς εμπίπτει στο πεδίο εφαρμογής του άρθρου 20 παρ. 1 του ν. 4622/2019: *«1. Η οργάνωση και λειτουργία των φορέων της Κεντρικής Δημόσιας Διοίκησης, καθώς και των εποπτευόμενων από αυτούς νομικών προσώπων δημοσίου δικαίου, πλην των Ανεξάρτητων Αρχών, καθορίζονται με Οργανισμούς, οι οποίοι καταρτίζονται, αντικαθίστανται ή τροποποιούνται με προεδρικά διατάγματα, τα οποία εκδίδονται με πρόταση του καθ` ύλην αρμόδιου Υπουργού ή του Πρωθυπουργού, κατά περίπτωση, και των αρμόδιων Υπουργών για τον προϋπολογισμό και για θέματα οργάνωσης της δημόσιας διοίκησης. Η οργάνωση και λειτουργία των Ανεξάρτητων Αρχών, καθορίζονται με Οργανισμούς, οι οποίοι καταρτίζονται, αντικαθίστανται ή τροποποιούνται με αποφάσεις των αρμόδιων οργάνων διοίκησής τους.»*  **Β)** Tα σχόλια περί υποστελέχωσης, τρόπου διορισμού των υπαλλήλων και αμοιβής τους, αναλύθηκαν ανωτέρω στο σχόλιο (Ε), στα Συμπεράσματα επί των σχολίων του Άρθρου 1. Επομένως, τα σχόλια δεν γίνονται αποδεκτά.  **Γ)** Το σχόλιο περί ανεξάρτητης αρχής δεν γίνεται αποδεκτό, καθώς ο τρόπος λειτουργίας της Επιτροπής Κεφαλαιαγοράς, με την παρούσα μορφή της, κρίνεται αποτελεσματικός και λειτουργικός σε μεγάλο βαθμό, ενισχύοντας τον με στοχευμένες τροποποιήσεις, όπως αποτελούν οι προτεινόμενες διατάξεις. Επομένως, μία τόσο ουσιώδης και σημαντική αλλαγή θα μπορούσε να αποτελέσει αντικείμενο εξέτασης ξεχωριστά και λαμβάνοντας υπόψιν ευρύτερα δεδομένα.  **Δ)** Το σχόλιο περί μη περαιτέρω προσδιορισμού του χρονικού διαστήματος για την έκδοση του Οργανογράμματος της Ε.Κ., δεν γίνεται αποδεκτό, καθώς απαιτείται η παρέλευση ενός συγκεκριμένου χρονικού διαστήματος, προκειμένου να καταρτιστεί ο νέος Οργανισμός.  **Άρθρο 3 (νυν άρθρο 10)**  **ένα σχόλιο από τον Όμιλο Χρηματιστηρίου Αθηνών**, σύμφωνα με το οποίο *“Επί της πρώτης παραγράφου: Κρίνουμε ότι δεν θα έπρεπε να χρειάζεται έγκριση του Κανονισμού Λειτουργίας από τον αρμόδιο υπουργό -έστω και κατόπιν διενέργειας μόνο ελέγχου νομιμότητας- κατ’ αντιστοιχία και προς αντίστοιχες διατάξεις άλλων εποπτικών αρχών όπως η Αρχή Προστασίας Δεδομένων Προσωπικού Χαρακτήρα (άρθρο 17 του ν. 4624/2019) και της Εθνικής Αρχής Τηλεπικοινωνίων και Ταχυδρομείων (άρθρο 12 στ. λβ΄του ν. 4070/2012). Επί της περίπτωσης στ και ως ολικό ζήτημα: -Είναι κρίσιμο να προβλεφθούν ρυθμίσεις προκειμένου η Επιτροπή Κεφαλαιαγοράς να διατηρήσει τη στελέχωσή της με εξειδικευμένα και καταρτισμένα στελέχη. -Προτείνεται η Επιτροπή Κεφαλαιαγοράς να μπορεί να αξιοποιεί τους πόρους και τον προϋπολογισμό της για την ανταμοιβή των έμπειρων και αξιόλογων στελεχών της, την προσέλκυση νέου καταρτισμένου δυναμικού και τη συνεργασία με εξωτερικό μηχανισμό για την αξιολόγηση των στελεχών της ως βέλτιστη πρακτική ορθής διακυβέρνησης. -Μια πρόταση θα ήταν η αξιοποίηση του ειδικού επιστημονικού προσωπικού που μπορεί να προσλαμβάνεται με σχέση ιδιωτικού δικαίου (βλ. αντίστοιχη διάταξη του άρθρου 4 του ν. 3051/2002 που ορίζει ότι «το επιστημονικό και λοιπό προσωπικό κάθε ανεξάρτητης αρχής προσλαμβάνεται στις θέσεις που προβλέπονται στον οργανισμό της».) Με αυτόν τον τρόπο θα καταστεί δυνατό να ενταχθούν αντίστοιχες θέσεις στον Οργανισμό της Επιτροπής Κεφαλαιαγοράς. Προτείνεται η Επιτροπή Κεφαλαιαγοράς να οριστεί ως ανεξάρτητη διοικητική αρχή, ώστε να έχει και την απαιτούμενη δυνατότητα ευελιξίας πρόσληψης ειδικού επιστημονικού προσωπικού”.*  **Αιτιολόγηση:**  Α) Το σχόλιο περί μη έγκρισης του Κανονισμού Λειτουργίας από τον αρμόδιο υπουργό, δεν γίνεται αποδεκτό καθώς ο έλεγχος νομιμότητας που διενεργείται από το όργανο εποπτείας της Επιτροπής Κεφαλαιαγοράς συνάδει με την νομική μορφή αυτής. Ωστόσο, προτείνεται η εξής αναδιατύπωση του δεύτερου εδαφίου, για λόγους μεγαλύτερης σαφήνειας, ήτοι *«Ο Κανονισμός Εσωτερικής Λειτουργίας εγκρίνεται από τον Υπουργό Οικονομικών, μετά από έλεγχο νομιμότητας».* Σημειώνεται ότι η Επιτροπή Κεφαλαιαγοράς δεν αποτελεί Ανεξάρτητη Αρχή, αλλά νομικό πρόσωπο δημοσίου δικαίου, και αποτελεί εποπτευόμενο φορέα του Υπουργείου Οικονομικών.  Β) Τα σχόλια περί υποστελέχωσης, τρόπου διορισμού των υπαλλήλων και αμοιβής τους, αναλύθηκαν ανωτέρω στο σχόλιο (Ε), στα Συμπεράσματα επί των σχολίων του Άρθρου 1. Επομένως, δεν γίνονται αποδεκτά.  **Άρθρο 5 (νυν άρθρο 8)**  **ΣΧΟΛΙΑ:**  1) **Δικηγορική Εταιρεία** διατύπωσε το εξής σχόλιο *“Αναφέρομαι στο σχόλιο μου επί του άρθρου 2”.*  2) O **Όμιλος Χρηματιστηρίου Αθηνών** διατύπωσε το εξής σχόλιο *“Προτείνεται η διάρθρωση/οργάνωση της Επιτροπής Κεφαλαιαγοράς να περιλαμβάνεται στον Οργανισμό της και να μην ορίζεται σε διάταξη νόμου. Άλλωστε αυτή η διάρθρωση σύμφωνα με την παρ. Β του άρθρου μπορεί να μεταβάλλεται με τον Οργανισμό της. Για νομοτεχνικούς σκοπούς προτείνεται να μην συμπεριληφθεί στο νόμο η διάρθρωση της Επιτροπής, η οποία μετέπειτα μπορεί να αλλάξει με τον Οργανισμό. Προτείνεται η Επιτροπή Κεφαλαιαγοράς να οριστεί ως ανεξάρτητη διοικητική αρχή και να ακολουθήσει την πρόβλεψη που αφορά τις ανεξάρτητες αρχές, ώστε να καθορίζει η ίδια τον Οργανισμό της. Υπενθυμίζουμε ότι σύμφωνα με το άρθρο 20 παρ. 1 του ν. 4622/2019,»η οργάνωση και λειτουργία των Ανεξάρτητων Αρχών, καθορίζονται με Οργανισμούς, οι οποίοι καταρτίζονται, αντικαθίστανται ή τροποποιούνται με αποφάσεις των αρμόδιων οργάνων διοίκησής τους». Τέλος, προτείνουμε να οργανωθεί ειδικά και να στελεχωθεί με εξειδικευμένο προσωπικό η εποπτεία των Ταμείων Επαγγελματικής Ασφάλισης από την Επιτροπή Κεφαλαιαγοράς προκειμένου να αναπτυχθεί σε υγιείς βάσεις και να εδραιωθεί στην Ελλάδα ο θεσμός της επαγγελματικής ασφάλισης, ακολουθώντας τις εξελίξεις που σηματοδοτούνται διαρκώς στον ευρωπαϊκό χώρο”.*  3) Η **ΕΝΩΣΗ ΘΕΣΜΙΚΩΝ ΕΠΕΝΔΥΤΩΝ** διατύπωσε το εξής σχόλιο *“Έχουμε τις εξής παρατηρήσεις επί του Άρθρου 5: (i) Η παραπομπή στην παρ. VI του άρθρου 33 ν. 2324/1995 είναι λανθασμένη, καθώς αφορά την σύσταση περιφερειακών γραφείων της ΕΚ. Η σωστή παραπομπή αφορά το άρθρο 1 του ΠΔ 65/2009, το οποίο όμως θα καταργηθεί από το υπό διαβούλευση νομοσχέδιο. Συνεπώς, προτείνεται η εξής διατύπωση: «Το άρθρο 33 του ν. 2324/1995 αντικαθίσταται ως εξής:» και να διαγραφεί η αρίθμηση «VI» στην αρχή της πρότασης. (ii) Η παρ. Δ και Ε του άρθρου 5 χρήζει αναδιατύπωσης. Από τον συνδυασμό των άρθρων 5 και 6 συνάγουμε ότι οι εκάστοτε διευθύνσεις και μονάδες είναι αρμόδιες να ελέγχουν την τήρηση της νομοθεσίας και είτε να εισηγούνται προς την Εκτελεστική Επιτροπή την αρχειοθέτηση των υποθέσεων για τις οποίες δεν διαπιστώνονται παραβάσεις είτε να υποβάλλουν εισήγηση στην Διεύθυνση Αξιολογήσεων για την έναρξης της διαδικασίας επιβολής κυρώσεων. Με την σειρά της η Διεύθυνση Αξιολογήσεων εξετάζει τις εισηγήσεις των εκάστοτε διευθύνσεων και εισηγείται σχετικά στο Διοικητικό Συμβούλιο. Στην περίπτωση αυτή παρακαλούμε να αναδιατυπωθεί η παράγραφος Δ, η οποία εκ παραδρομής αναφέρει ταυτολογικά ότι «Σε κάθε περίπτωση κίνησης διαδικασίας επιβολής κυρώσεων…υποβάλλει σχετική εισήγηση για την έναρξη της διαδικασίας επιβολής κυρώσεων». Προτείνεται η εξής αναδιατύπωση: «Δ. Σε κάθε περίπτωση διαπίστωσης μη τήρησης της νομοθεσίας σύμφωνα με την παράγραφο Γ ανωτέρω, η εκάστοτε διεύθυνση ή μονάδα της υποβάλλει στη Διεύθυνση Αξιολογήσεων σχετική εισήγηση για την έναρξη διαδικασίας επιβολής κυρώσεων».*  *(iii) Ομοίως στην παράγραφο Ε αναφέρεται ότι «Στον Κανονισμό Εσωτερικής Λειτουργίας καθορίζονται οι λεπτομέρειες της διαδικασίας επιβολής κυρώσεων από τις Διευθύνσεις ή Μονάδες της παρ. Γ» ενώ όπως αναλύεται παραπάνω οι αναφερόμενες διευθύνσεις δεν είναι αρμόδιες για την επιβολή των κυρώσεων, αλλά για τον έλεγχο της τήρησης της νομοθεσίας και σύμφωνα με τον έλεγχο αυτό για την υποβολή εισηγήσεων στην Εκτελεστική Επιτροπή και την Διεύθυνση Αξιολογήσεων αντιστοίχως.”*  4) Ο **ΣΥΛΛΟΓΟΣ ΕΡΓΑΖΟΜΕΝΩΝ ΕΠΙΤΡΟΠΗΣ ΚΕΦΑΛΑΙΑΓΟΡΑΣ** διατύπωσε το εξής σχόλιο *“Αναφορικά με την επιχειρούμενη καινοτόμα προσέγγιση της βασικής οργανωτικής δομής των υπηρεσιών της Ε.Κ., μέσω θεσμοθέτησης νέων Διευθύνσεων και Τμημάτων και τη συνεπακόλουθη δημιουργία πολλών νέων θέσεων ευθύνης, επισημαίνουμε ότι, εξαιτίας των προαναφερθέντων σοβαρότατων προβλημάτων υποστελέχωσης των υπηρεσιών της Ε.Κ., οι ρυθμίσεις αυτές δεν είναι δυνατόν να υλοποιηθούν, αφού δεν υφίσταται επαρκής αριθμός στελεχών ενώ τα υφιστάμενα στελέχη είναι αδύνατον να αναλάβουν πρόσθετες αρμοδιότητες χωρίς να τεθεί σε άμεσο κίνδυνο η εύρυθμη και αποτελεσματική λειτουργία της Ε.Κ. κατά την άσκηση των εποπτικών της καθηκόντων. Χαρακτηριστικό παράδειγμα της μη ρεαλιστικής νέας οργανωτικής δομής της Ε.Κ. σε σχέση με την υφιστάμενη στελέχωσή της, αποτελεί το γεγονός ότι ενώ το Τμήμα Πληροφορικής της Ε.Κ. λειτουργεί με 3 μόνο στελέχη προβλέπεται νέα Διεύθυνση Πληροφορικής. Επισημαίνεται δε ότι η προσπάθεια επιπλέον στελέχωσης της Ε.Κ. με ειδικούς στην πληροφορική επιστήμονες δεν έχει ευοδωθεί μέχρι στιγμής, κυρίως λόγω έλλειψης κατάλληλων μισθολογικών κινήτρων”.*  **Αιτιολόγηση:**  Α) Τα σχόλια περί υποστελέχωσης, τρόπου διορισμού των υπαλλήλων και αμοιβής τους, αναλύθηκαν ανωτέρω στο σχόλιο (Ε), στα Συμπεράσματα επί των σχολίων του Άρθρου 1. Επομένως, δεν γίνονται αποδεκτά.  Β) Το σχόλιο περί ανεξάρτητης αρχής αναλύθηκε ανωτέρω στο σχόλιο Γ), στα Συμπεράσματα επί των σχολίων του Άρθρου 2. Επομένως, δεν γίνεται αποδεκτό.  **Άρθρο 6 (νυν άρθρο 9)**  **ΣΧΟΛΙΑ:**  1)Ο **Όμιλος Χρηματιστηρίου Αθηνών** διατύπωσε το εξής σχόλιο *“Τα αντικείμενα του εποπτικού ρόλου της Επιτροπής Κεφαλαιαγοράς εκτείνονται πλέον σε μεγάλο εύρος ελέγχων επί φορέων, προϊόντων και υπηρεσιών της κεφαλαιαγοράς, υπαγόμενα σε ιδιαίτερα λεπτομερές κανονιστικό πλαίσιο που απαιτεί εξειδικευμένη και τεχνικά άρτια γνώση του κάθε αντικειμένου. Η εμπλοκή της Διεύθυνσης Αξιολογήσεων θα είναι αποτελεσματική μόνο αν το διαδικαστικό στάδιο που προσθέτει καταφέρει να οδηγήσει σε: (α) επιτάχυνση και επικύρωση της διαδικασίας ελέγχου και επιβολής κυρώσεων και (β) ανατροφοδότηση της τεχνογνωσίας των στελεχών της κατά περίπτωση αρμόδιας διεύθυνσης εποπτείας. Λαμβάνοντας υπόψη το ευρύτατο και ιδιαίτερα εξιδεικευμένο αντικείμενο ελέγχων που αποτελεί αντικείμενο εργασιών της Επιτροπής Κεφαλαιαγοράς, η επιδιωκόμενη μεταρρύθμιση θα είναι αποτελεσματική υπό την προϋπόθεση ότι εξασφαλίζεται η διακράτηση, κινητοποίηση, προσέλκυση και συνεχής βελτίωσης επαρκούς αριθμού εξειδικευμένων στελεχών”.*  2) **Δικηγορική Εταιρεία** διατύπωσε το εξής σχόλιο *“Αναφέρομαι στο σχόλιο μου επί του άρθρου 2”.*  3) Ο **ΣΥΛΛΟΓΟΣ ΕΡΓΑΖΟΜΕΝΩΝ ΕΠΙΤΡΟΠΗΣ ΚΕΦΑΛΑΙΑΓΟΡΑΣ** διατύπωσε το εξής σχόλιο *“Περαιτέρω, αναφορικά με την προβλεπόμενη νέα Υπερ-Διεύθυνση Αξιολογήσεων, εγείρονται σοβαρότατα ζητήματα στελέχωσής της, καθώς λόγω της πληθώρας και διαφορετικότητας των εποπτικών αντικειμένων της Ε.Κ. θα πρέπει να δημιουργηθούν ικανά ως προς τον αριθμό αντίστοιχα τμήματα και συνακόλουθες θέσεις ευθύνης, μη συνυπολογιζομένου του απαιτούμενου στελεχιακού δυναμικού που πρέπει, λόγω αντικειμένου, να διαθέτει πολυετή εξειδίκευση και εμπειρία. Η εν λόγω καινοτομία στη δομή της Ε.Κ. δε φαίνεται να έχει ευρωπαϊκό προηγούμενο στις εθνικές αρχές εποπτείας κεφαλαιαγορών, δεν είναι προφανής η στόχευση και η αιτιολόγηση ως προς την αποτελεσματικότητά της στις ιδιαίτερες εθνικές συνθήκες εποπτείας, ενώ εκτιμάται ότι θα δημιουργήσει αδικαιολόγητες καθυστερήσεις, λόγω της αύξησης του διοικητικού φόρτου. Σημειώνεται ότι η δομή ορισμένων ομόλογων ευρωπαϊκών αρχών περιλαμβάνει επιτροπές που λειτουργούν συμπληρωματικά ως προς την αξιολόγηση των κυρώσεων, με στόχο την πρόληψη σύγκρουσης συμφερόντων κατά το στάδιο της επιβολής τους και σε καμία περίπτωση δεν προβλέπεται η εκχώρηση αρμοδιοτήτων αξιολόγησης ενδεχόμενων παραβάσεων του συνόλου των εποπτικών αντικειμένων σε ουσιαστικά ένα μόνο πρόσωπο, ήτοι εκείνο που θα προΐσταται της εν λόγω Διεύθυνσης”.*  **Αιτιολόγηση:**  Α) Τα σχόλια περί υποστελέχωσης, τρόπου διορισμού των υπαλλήλων και αμοιβής τους, αναλύθηκαν ανωτέρω στο σχόλιο (Ε), στα Συμπεράσματα επί των σχολίων του Άρθρου 1. Επομένως, δεν γίνονται αποδεκτά.  Β) Σχετικά με το σχόλιο περί μη καινοτομίας στη δομή της Ε.Κ. επισημαίνεται ότι η εν λόγω δομή συνάδει με τις αρχές της Ευρωπαϊκής Αρχής Κινητών Αξιών και Αγορών (ESMA).  **Άρθρο 8 (νυν άρθρο 6)**  **ΣΧΟΛΙΑ:**  1) O **Όμιλος Χρηματιστηρίου Αθηνών** διατύπωσε το εξής σχόλιο *2. Επί της δεύτερης παραγράφου: Στο κατ’ εξακολούθηση ορθότερο είναι η παραγραφή να ξεκινά από την τελευταία πράξη/παράλειψη που οδήγησε στην παράβαση. 3. Επί της τρίτης παραγράφου: Η παραγραφή εν γένει είναι ένας θεσμός που ενισχύσει την ασφάλεια δικαίου και θεσμοθετείται στο διοικητικό δίκαιο προκειμένου να εκκαθαρίζονται οι συναλλαγές. Η ευρεία αυτή διατύπωση των πράξεων που επιφέρουν διακοπή της παραγραφής με πολλές από αυτές να αποτελούν εσωτερικές πράξεις της διοίκησης, οι οποίες δεν κοινοποιούνται στον διοικούμενο, οδηγούν ακριβώς στην αντίθετη κατεύθυνση και δημιουργούν μία μεγάλη ανασφάλεια δικαίου καθώς ο διοικούμενος δεν γνωρίζει πότε διακόπτεται η παραγραφή και πότε εκκινεί από την αρχή. Σημειώνουμε ότι ο θεσμός της διακοπής και της αναστολής της παραγραφής δεν χρησιμοποιείται ιδιαίτερα στο διοικητικό δίκαιο. 5. Σύμφωνα με όλα τα παραπάνω προτείνεται η αναδιαμόρφωση του άρθρου ως εξής: «1. Η Επιτροπή Κεφαλαιαγοράς δύναται να προβεί σε έκδοση και κοινοποίηση πράξης επιβολής κύρωσης για παράβαση της νομοθεσίας που ισχύει για την κεφαλαιαγορά εντός πέντε (5) ετών από την ημέρα διάπραξης της παράβασης. 2. Αν μία παράβαση είναι διαρκής, η παραγραφή αρχίζει από την ημέρα παύσης της παράβασης, ενώ αν έχει διαπραχθεί κατ’ εξακολούθηση από την τελευταία πράξη ή παράλειψη που οδήγησε στην σχετική παράβαση. 3. Η περίοδος που αναφέρεται στην παράγραφο 1 παρατείνεται εάν ασκηθεί ένδικο βοήθημα ή μέσο κατά της απόφασης επιβολής κύρωσης για περίοδο ενός έτους μετά την έκδοση και κοινοποίησης αμετάκλητης δικαστικής απόφασης και μόνο για το ζήτημα, το οποίο αφορά.»”*  2) **Δικηγορική εταιρεία** διατύπωσε το εξής σχόλιο *“Η πρόβλεψη παραγραφής των παραβάσεων κινείται στη σωστή κατεύθυνση και συμπληρώνει ένα κενό που μέχρι σήμερα υπήρχε και αποτελούσε διχοστασία στη νομολογία και ανασφάλεια δικαίου στους διοικούμενους. Βρίσκεται κατ’ αρχήν στα πλαίσια της πάγιας πλέον νομολογίας του ΣτΕ, η οποία από την ΣτΕ Β’ Τμ. 1976/2015 έως την ΣτΕ Ολομ. 1738/2017, έχει δεχθεί ότι η μη πρόβλεψη χρόνου παραγραφής δεν συνάδει προς την αρχή της ασφάλειας δικαίου, ενώ αντίθετα η υποχρεωτική πρόβλεψη ερείδεται στις επιταγές της αρχής ασφάλειας του δικαίου και της αναλογικότητας, οι οποίες είναι συνταγματικού επιπέδου τόσο στην ημεδαπή και στην ενωσιακού επιπέδου έννομή τάξη.Ενόψει της πάγιας νομολογίας του ΣτΕ, η πενταετής παραγραφή βρίσκεται μέσα στα όρια της αρχής της ασφάλειας δικαίου, της αναλογικότητας και της αρχής της επικαιρότητας ως προς τον έλεγχο και την υπεράσπιση από τον διοικούμενο. Δεδομένου ότι σύμφωνα με τα όσα προκύπτουν από την πάγια νομολογίας του ΣτΕ και αναφέρω ανωτέρω, ο απώτατος χρόνος παραγραφής πρέπει να ορίζεται, προτείνω η στην παρ. 4 πρόβλεψη της συμπλήρωσης της παραγραφής το αργότερο την ημέρα παρέλευσης προθεσμίας, ίσης με το διπλάσιο της προθεσμίας παραγραφής (ήτοι 10 έτη),να διαγραφεί από την παράγραφο 4 και να προστεθεί παράγραφος 6 στο άρθρο 8 που έχει ως εξής: «Σε κάθε περίπτωση και με την επιφύλαξη της παραγράφου 5, η παραγραφή συμπληρώνεται με την παρέλευση διπλάσιου χρόνου από την προβλεπόμενη στην παράγραφο 1 του παρόντος άρθρου προθεσμία παραγραφής» .Τέλος επισημαίνω ότι εν όψει των παραπάνω, και προκειμένου η ΕΚ να έχει τη δυνατότητα να ασκήσει έγκαιρα τους ελέγχους των αρμοδιοτήτων της, θα πρέπει να διαθέτει και το απαραίτητο εξειδικευμένο προσωπικό και εξ αυτού του λόγου επιβάλλεται να εφαρμοσθούν όσα αναφέρω σχετικά στο άρθρο 2 του υπό διαβούλευση σχεδίου νόμου”.*  4) Ο **ΣΥΛΛΟΓΟΣ ΕΡΓΑΖΟΜΕΝΩΝ ΕΠΙΤΡΟΠΗΣ ΚΕΦΑΛΑΙΑΓΟΡΑΣ** διατύπωσε το εξής σχόλιο “*Η πρόβλεψη παραγραφής μετά την παρέλευση 5ετίας από την διάπραξη της παράβασης, μας βρίσκει απολύτως αντίθετους, αφού η φύση των εποπτευόμενων αντικειμένων σε συνδυασμό με την υποστελέχωση των υπηρεσιών της Ε.Κ. θα οδηγήσει στην ατιμωρησία και συνακόλουθη υποβάθμιση του εποπτικού έργου και της διεθνούς αξιολόγησης της ελληνικής κεφαλαιαγοράς”.*  5) Δικηγορική εταιρείαδιατύπωσε το εξής σχόλιο “*Ως προς την παράγραφο 3 που ρυθμίζει τη διακοπή της παραγραφής, έχουμε και το ακόλουθο σχόλιο. Η αρχή της ασφάλειας δικαίου επιβάλλει την προβλέψιμη εφαρμογή του και περαιτέρω η κατάσταση των συμμετεχόντων στην κεφαλαιαγορά ως προς την εκ μέρους τους τήρηση των εφαρμοστέων κανόνων να μη τίθεται σε αμφιβολία για αόριστο ή για μεγάλο χρονικό διάστημα. Περαιτέρω, η αρχή της αναλογικότητας επιβάλλει να αποτρέπεται κατά το δυνατό ο κίνδυνος να μη μπορεί κάποιος πιθανός παραβάτης κανόνων της κεφαλαιαγοράς να αμυνθεί στις σε βάρος του κατηγορίες λόγω της παρόδου μακρού χρόνου.* *Παρατηρούμε ότι οι αναφερόμενοι στην παρ. 3 λόγοι διακοπής είναι ως επί το πλείστον εσωτερικές ενέργειες της διοίκησης η διεκπεραίωση των οποίων είναι δυνατή χωρίς καμία ενημέρωση του φερόμενου ως παραβάτη (π.χ. πρωτίστως οι β, δ και ε, αλλά και οι α και γ αν οι πληροφορίες δεν ζητηθούν από ή οι πράξεις ελέγχου δε διεκπεραιωθούν προς – τον ‘παραβάτη’). Έτσι, θα ήταν δυνατή η ενημέρωση του προσώπου που εμπλέκεται σε μία υπόθεση να λάβει χώρα το πρώτο με την αποστολή επιστολής ακρόασης μετά από 9 έτη π.χ. από τη φερόμενη ως παράβαση. Ένα τέτοιο χρονικό διάστημα κρίνεται ως υπερβολικό και κατά τούτο η διατύπωση του σχεδίου θεωρούμε ότι πλήττει τις παραπάνω αρχές.* *Προτείνουμε κατά συνέπεια να προστεθεί εδάφιο το οποίο να προβλέπει ότι η διακοπή επέρχεται σε κάθε περίπτωση από τον χρόνο της πράξης που περιγράφεται στις περιπτώσεις α-ε, εφόσον ακολουθήσει ενημέρωση του φερόμενου ως παραβάτη μέσα σε ένα εύλογο χρονικό διάστημα από αυτή, π.χ τριών ή έξη μηνών – κατ’ αντιστοιχία με τη ρύθμιση που απαντάται στο άρθρο 362 του ΑΚ. Εναλλακτικά θα μπορούσαν να περιοριστούν οι περιπτώσεις διακοπής.*  *Χαιρετίζουμε τη νομοθετική αυτή πρωτοβουλία, η οποία κατά τη γνώμη μας, κινείται στην ορθή κατεύθυνση της επίτευξης ασφάλειας δικαίου και ενίσχυσης του σκοπού της ειδικής και γενικής πρόληψης όσον αφορά το, ούτως ή άλλως δύσκολο και περίπλοκο, έργο της Επιτροπής Κεφαλαιαγοράς. Έχουμε τα ακόλουθα σχόλια επί του άρθρου 8 του σχεδίου νόμου: 1. Στο νέο άρθρο 78Β παρ. 3 (γ), υφίσταται παραπομπή «…στο άρθρο 5»· προφανώς αυτό έχει τεθεί εκ παραδρομής, καθώς η ορθή παραπομπή με όρους κωδικοποιημένης νομοθεσίας, φρονούμε ότι πρέπει να είναι προς το άρθρο 33 παρ. VI του Ν. 2324/1995.*  **Αιτιολόγηση:**  **Α)** Το σχόλιο ότι είναι ορθότερη η εξής διατύπωση «*Στο κατ’ εξακολούθηση ορθότερο είναι η παραγραφή να ξεκινά από την τελευταία πράξη/παράλειψη που οδήγησε στην παράβαση»,* δεν γίνεται αποδεκτό,καθώς η προτεινόμενη διάταξη κρίνεται σαφής, καθώς άλλωστε βασίστηκε στην υφιστάμενη διάταξη περί παραγραφής που ισχύει για την Επιτροπή Ανταγωνισμού (άρθρο 42 ν. 3959/2011).  **Β)** Η κοινοποίηση στον διοικούμενο εσωτερικών πράξεων της διοίκησης θα μπορούσε να αποβεί εις βάρος της έρευνας, επομένως το αντίστοιχο σχόλιο δεν γίνεται αποδεκτό.  **Γ)** Το σχόλιο **Δικηγορικής Εταιρείας** στο άρθρο 8 (νυν άρθρο 6) με το οποίο αναφέρεται: «*Στο νέο άρθρο 78Β παρ. 3 (γ), υφίσταται παραπομπή «…στο άρθρο 5»· προφανώς αυτό έχει τεθεί εκ παραδρομής, καθώς η ορθή παραπομπή με όρους κωδικοποιημένης νομοθεσίας, φρονούμε ότι πρέπει να είναι προς το άρθρο 33 παρ. VI του Ν. 2324/1995*», γίνεται αποδεκτό και η παραπομπή «…στο άρθρο 5» απαλείφεται.  **Δ)** Τα λοιπά σχόλια δεν γίνονται αποδεκτά καθώς η περαιτέρω διατύπωση της προτεινόμενης διάταξης κρίνεται σαφής, ρητή και ολοκληρωμένη.  **Άρθρο 9 (νυν άρθρο 11 και 12)**  ένα σχόλιο από την **ΕΝΩΣΗ ΘΕΣΜΙΚΩΝ ΕΠΕΝΔΥΤΩΝ**, σύμφωνα με το οποίο *“Σχόλιο στο Άρθρο 9: Δεν γίνεται καμία αναφορά για το τι θα ισχύσει στο μεσοδιάστημα έως την κατάρτιση του οργανισμού. Τονίζεται ότι το μεσοδιάστημα μπορεί να υπερβαίνει το δωδεκάμηνο”.*  **Αιτιολόγηση:**  Το σχόλιο δεν γίνεται αποδεκτό, καθώς η διατύπωση της προτεινόμενης διάταξης κρίνεται σαφής. Απαιτείται ένα χρονικό διάστημα ώστε η ΕΚ να συντάξει το νέο Οργανισμό της. |

|  |  |  |  |
| --- | --- | --- | --- |
| 23. | Σχόλια στο πλαίσιο της διαβούλευσης μέσω της ηλεκτρονικής πλατφόρμας [www.opengov.gr](http://www.opengov.gr) *(ηλεκτρονική επισύναψη της έκθεσης)* | | |
| Επί των γενικών αρχών («επί της αρχής») της αξιολογούμενης ρύθμισης | Αριθμός συμμετασχόντων | Τα Κεφάλαια Α’ και Β’ του Μέρους Γ’ του σχεδίου νόμου αναρτήθηκαν προς δημόσια διαβούλευση, η οποία διήρκεσε από 30 Δεκεμβρίου 2021, ώρα 14:00 έως 13 Ιανουαρίου 2022, ώρα 17:00. **Υποβλήθηκαν συνολικά δεκαεπτά (17) σχόλια** τα οποία αφορούσαν στο σύνολό τους την ενσωμάτωση της Οδηγίας (ΕΕ) 2020/1151, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά.  Πιο αναλυτικά, η πλειοψηφία των σχολίων, ήτοι δεκαέξι (16) σχόλια αφορούσαν στο άρθρο 28 ενώ ένα (1) σχόλιο υπεβλήθη σχετικά με το άρθρο 34.  Περαιτέρω, δεν υπήρξαν σχόλια για την ενσωμάτωση της Οδηγίας (ΕΕ) 2021/1159, σχετικά με προσωρινές απαλλαγές εισαγωγών και ορισμένων παραδόσεων αγαθών και παροχών υπηρεσιών με σκοπό την αντιμετώπιση της πανδημίας COVID-19 και την τροποποίηση του Κώδικα Φ.Π.Α., ήτοι για το άρθρο 38 του σχεδίου νόμου. |
| Σχόλια που υιοθετήθηκαν | Πέντε (5) σχόλια υιοθετήθηκαν μερικώς με την προσθήκη Κεφαλαίου Ζ΄ και ένα (1) σχόλιο υιοθετήθηκε πλήρως. |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) | Επτά (7) σχόλια δεν υιοθετήθηκαν. |
| **Επί του άρθρου 27 της αξιολογούμενης ρύθμισης (αναρτηθέν στη διαβούλευση ως άρθρο 1)** | Αριθμός συμμετασχόντων | Υποβλήθηκαν δεκαέξι (16) σχόλια, εκ των οποίων δύο (2) σχόλια υπεβλήθησαν εις διπλούν από τους ίδιους συμμετέχοντες στη διαβούλευση ενώ τρία (3) σχόλια με ακριβώς ίδια διατύπωση υπεβλήθησαν από τρεις διαφορετικούς φορείς και ένα σχόλιο με εν μέρει ίδια διατύπωση υπεβλήθη από έναν ακόμη φορέα. |
| Σχόλια που υιοθετήθηκαν | Η πλειοψηφία των σχολίων επεκτάθηκε σε ζητήματα τα οποία δεν εμπίπτουν στο πεδίο εφαρμογής της αναρτηθείσας στη δημόσια διαβούλευση διάταξης του άρθρου 28 του σχεδίου νόμου με την οποία τροποποιείται το άρθρο 82 του Εθνικού Τελωνειακού Κώδικα για τον ανακαθορισμό του συντελεστή ειδικού φόρου κατανάλωσης του προϊόντος απόσταξης των διήμερων μικρών αποσταγματοποιών. Ειδικότερα, δώδεκα (12) σχόλια αναφέρονται στους όρους του καθεστώτος των διήμερων μικρών αποσταγματοποιών και στην ονομασία του προϊόντος απόσταξης των διημέρων, ζητήματα τα οποία ρυθμίζονται στο πλαίσιο του ν. 2969/2001 «Αιθυλική αλκοόλη και αλκοολούχα προϊόντα» σύμφωνα και με την ισχύουσα ενωσιακή νομοθεσία. Τα εν λόγω σχόλια υιοθετήθηκαν μερικώς, ιδίως ως προς τον τρόπο διάθεσης του προϊόντος απόσταξης των διημέρων. |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) | Σχόλια που αφορούν στην τροποποίηση της νόμιμης ονομασίας «προϊόν απόσταξης διημέρων», η οποία σημειώνεται ότι καθορίζεται ήδη από το 2001, ήτοι στον νόμο 2969/2001, δεν κατέστη δυνατόν να υιοθετηθούν καθώς από το 2017 έχει κατατεθεί στην Ευρωπαϊκή Επιτροπή τεχνικός φάκελος για την κατοχύρωση των Γεωγραφικών Ενδείξεων (Γ.Ε.) τσίπουρο – τσικουδιά, σύμφωνα με τον οποίο η εν λόγω ονομασία χρησιμοποιείται για αποστάγματα στεμφύλων σταφυλής που παράγονται σε συγκεκριμένες γεωγραφικές περιοχές ανά την Ελλάδα, τα οποία είναι εμφιαλωμένα και εν γένει τυποποιημένα. Επιπλέον, με τον ίδιο τεχνικό φάκελο έχουν κατοχυρωθεί συγκεκριμένοι όροι παραγωγής για τα προϊόντα με τις εν λόγω Γ.Ε., οι οποίοι δεν πληρούνται στην περίπτωση των διημέρων, όπως π.χ. η χρήση άμβικα άνω των 130 λίτρων. Περαιτέρω, από την Οδηγία (ΕΕ) 2020/1151 κατοχυρώνεται συντελεστής ΕΦΚ μειωμένος κατά 50% του κανονικού για τα αποστάγματα στεμφύλων σταφυλής που παράγονται στην Ελλάδα, ήτοι τα αποστάγματα που φέρουν τη Γ.Ε. τσίπουρο ή τσικουδιά. Επομένως, η χρήση της εν λόγω ονομασίας τη δεδομένη στιγμή θα σήμαινε αυτομάτως, πέραν των λοιπών υποχρεώσεων ως προς τον τρόπο παραγωγής και τυποποίησης, τη φορολόγηση του προϊόντος απόσταξης των διημέρων με συντελεστή ΕΦΚ 50% του κανονικού αντί του κατά πολύ ευνοϊκότερου μειωμένου κατά 85% συντελεστή ΕΦΚ ο οποίος διαμορφώνεται σύμφωνα με τη διάκριση της Οδηγίας (ΕΕ) 1151/2020 η οποία ενσωματώνεται με τις υπό διαβούλευση διατάξεις.  Για τους παραπάνω λόγους, παράλληλα με την επίσημη ονομασία «προϊόν απόσταξης διημέρων μικρών αποσταγματοποιών» παρέχεται εναλλακτικά η δυνατότητα χρήσης κατά τη διάθεση του εν λόγω προϊόντος στους τελικούς καταναλωτές της εμπορικής ονομασίας «παραδοσιακό απόσταγμα διημέρων». |
| **Επί των άρθρων 28 έως και 32**  **της αξιολογούμενης ρύθμισης** | Αριθμός συμμετασχόντων | Μηδέν (0) |
| Σχόλια που υιοθετήθηκαν | Μηδέν (0) |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) | Μηδέν (0) |
| **Επί του άρθρου 33 της αξιολογούμενης ρύθμισης**  **(αναρτηθέν στη διαβούλευση ως άρθρο 7)** | Αριθμός συμμετασχόντων | Ένα (1) |
| Σχόλια που υιοθετήθηκαν | Ένα (1)  Το εν λόγω σχόλιο υιοθετήθηκε και, κατόπιν συνεννόησης με το συναρμόδιο Υπουργείο Αγροτικής Ανάπτυξης και Τροφίμων προστέθηκε στο σχέδιο διατάξεων, και ειδικότερα στην εσωτερική παρ. 3  του άρθρου 34, πρόβλεψη για την πιστοποίηση των μικρών ανεξάρτητων οινοπαραγωγών από τις υπηρεσίες του εν λόγω Υπουργείου, οι οποίες και παρακολουθούν λόγω αρμοδιότητας την παραγωγή κρασιού. Περαιτέρω, στην παρ. 5 του ίδιου άρθρου τέθηκε εξουσιοδοτική διάταξη για την έκδοση κοινής απόφασης των Υπουργών Οικονομικών και Αγροτικής Ανάπτυξης και Τροφίμων για τον καθορισμό των αρμόδιων αρχών, της διαδικασίας και των ειδικότερων προϋποθέσεων πιστοποίησης των ανεξάρτητων μικρών οινοπαραγωγών. Παράλληλα, προκειμένου να μην υπάρξουν προβλήματα στις αποστολές οίνου σε άλλα κράτη μέλη ΕΕ έως την έκδοση της κοινής απόφασης, με την παρ. 2 του άρθρου 39 παρέχεται μεταβατικά η δυνατότητα αυτοπιστοποίησης έως και 30 ημέρες μετά την έκδοση της ΚΥΑ, ώστε να υπάρχει και σχετικό περιθώριο για τη λήψη της σχετικής πιστοποίησης από τις αρμόδιες αρχές. |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) |  |
| **Επί του άρθρου 36 της αξιολογούμενης ρύθμισης**  **(αναρτηθέν στη διαβούλευση ως άρθρο 8)** | Αριθμός συμμετασχόντων | Μηδέν (0) |
| Σχόλια που υιοθετήθηκαν | Μηδέν (0) |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) | Μηδέν (0) |

Στ. Έκθεση νομιμότητας

|  |  |  |  |
| --- | --- | --- | --- |
| 24. | | Συναφείς συνταγματικές διατάξεις | |
|  | | **Μέρος Α’**  Άρθρα 5, 28 και 106 του Συντάγματος.  **Μέρος Β’**  Η προτεινόμενη ρύθμιση σχετίζεται με τα άρθρα 4, 5, 17 και 20 του Συντάγματος.  **Μέρος Γ’ και Δ’**  Άρθρα 4 και 78 του Συντάγματος.  **Μέρος Ε’**  Άρθρα 4, 24 και 102 του Συντάγματος. | |
| 25. | | Ενωσιακό δίκαιο | |
|  | Χ  | Πρωτογενές ενωσιακό δίκαιο *(συμπεριλαμβανομένου του Χάρτη Θεμελιωδών Δικαιωμάτων)* |  |
|  | Χ  | Κανονισμός | * Κανονισμός (ΕΕ) 2019/787 του Ευρωπαϊκού Κοινοβουλίου και του Συμβουλίου «*για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008*» * Κανονισμός (ΕΕ) 1151/2012 του Ευρωπαϊκού Κοινοβουλίου και του Συμβουλίου «*για τα συστήματα ποιότητας των γεωργικών προϊόντων και τροφίμων*» |
|  | Χ  | Οδηγία | **Άρθρο 50**   * Παρ. 3 του άρθρου 15 της Οδηγίας 2003/96/ΕΚ του Συμβουλίου της 27ης Οκτωβρίου 2003 σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας.   **Άρθρο 51**   * Οδηγία (ΕΕ) 2006/112 του Συμβουλίου, Παράρτημα ΙΙΙ   **Άρθρο 56**  Άρθρο 4 της Οδηγίας 2016/1164/ΕΕ του Συμβουλίου. |
|  |  | Απόφαση |  |
| 26. | | Συναφείς διατάξεις διεθνών συνθηκών ή συμφωνιών | |
|  |  | Ευρωπαϊκή Σύμβαση των Δικαιωμάτων του Ανθρώπου |  |
|  |  | Διεθνείς συμβάσεις |  |

|  |  |  |  |
| --- | --- | --- | --- |
| 27. | | Συναφής νομολογία των ανωτάτων και άλλων εθνικών δικαστηρίων, καθώς και αποφάσεις των Ανεξάρτητων Αρχών | |
|  |  |  | *Στοιχεία & βασικό περιεχόμενο απόφασης* |
|  |  | Ανώτατο ή άλλο εθνικό δικαστήριο (αναφέρατε) |  |
|  |  | Ανεξάρτητη Αρχή (αναφέρατε) |  |
| 28. | | Συναφής ευρωπαϊκή και διεθνής νομολογία | |
|  |  |  | *Στοιχεία & βασικό περιεχόμενο απόφασης* |
|  |  | Νομολογία Δικαστηρίου Ε.Ε. |  |
|  |  | Νομολογία Ευρωπαϊκού Δικαστηρίου Δικαιωμάτων του Ανθρώπου |  |
|  |  | Άλλα ευρωπαϊκά ή διεθνή δικαστήρια ή διαιτητικά όργανα |  |

Ζ. Πίνακας τροποποιούμενων ή καταργούμενων διατάξεων

|  |  |  |
| --- | --- | --- |
| 29. | Τροποποίηση – αντικατάσταση – συμπλήρωση διατάξεων | |
|  | ΜΕΡΟΣ Α’ | |
|  | *Διατάξεις αξιολογούμενης ρύθμισης* | *Υφιστάμενες διατάξεις* |
|  | Άρθρο 3  Αρμοδιότητες της Επιτροπής Κεφαλαιαγοράς επί παραβάσεων  Αντικατάσταση περ. ε΄ παρ. 1 άρθρου 78 ν. 1969/1991  «ε. Επιβάλλει τις προβλεπόμενες στο νόμο και το ενωσιακό δίκαιο κυρώσεις και πειθαρχικές ποινές.  Μπορεί, επίσης, να απευθύνει συστάσεις στα εποπτευόμενα νομικά πρόσωπα, ενώ δύναται να μην επιβάλλει κυρώσεις για παραβάσεις τυπικού ή διαδικαστικού χαρακτήρα, αν διαπιστώνει ότι το υπόχρεο πρόσωπο έχει λάβει τα κατάλληλα μέτρα συμμόρφωσης, ώστε να άρει την παράβαση. Με απόφαση του διοικητικού συμβουλίου της Επιτροπής Κεφαλαιαγοράς, που δημοσιεύεται στην Εφημερίδα της Κυβερνήσεως, καθορίζεται κάθε θέμα σχετικό με την εφαρμογή του τρίτου εδαφίου.» | Αντικαθίσταται η περ. ε’ της παρ. 1 του άρθρου 78 του ν. 1969/1991, η οποία είχε ως εξής:  «ε. Επιβάλλει τις από το νόμο προβλεπόμενες κυρώσεις και πειθαρχικές ποινές.» |
|  | Άρθρο 4  Αρμοδιότητες του Διοικητικού Συμβουλίου  Αντικατάσταση παρ. 2 άρθρου 78 ν. 1969/1991  1. Η παρ. 2 του άρθρου 78 του ν. 1969/1991 αντικαθίσταται ως εξής:  «2. Οι κατά νόμο αρμοδιότητες της Επιτροπής Κεφαλαιαγοράς ασκούνται από το Διοικητικό Συμβούλιο. Το Διοικητικό Συμβούλιο, το οποίο είναι υπεύθυνο για τη συνολική στρατηγική, την πολιτική και το πλαίσιο διαχείρισης κινδύνου, έχει, ιδίως, τις ακόλουθες αρμοδιότητες:  α) Καταρτίζει τον Κανονισμό Εσωτερικής Λειτουργίας,  β) καταρτίζει το Στρατηγικό Σχέδιο, το οποίο καθορίζει τη μακροπρόθεσμη στρατηγική κατεύθυνση και τους βραχυπρόθεσμους και μεσοπρόθεσμους στρατηγικούς στόχους, την αποστολή και τις βασικές αξίες της Επιτροπής Κεφαλαιαγοράς. Το Στρατηγικό Σχέδιο καταρτίζεται σε πενταετή βάση, μπορεί να αναθεωρείται από το Διοικητικό Συμβούλιο, όποτε κρίνεται τούτο σκόπιμο, και αναρτάται στον διαδικτυακό τόπο της Επιτροπής Κεφαλαιαγοράς,  γ) καταρτίζει το Ετήσιο Επιχειρησιακό Σχέδιο το οποίο αφορά στα προγράμματα δράσης και τα επιμέρους επιχειρησιακά σχέδια της Επιτροπής Κεφαλαιαγοράς, στο πλαίσιο των επιλογών, των προτεραιοτήτων, των κατευθύνσεων και των στόχων που θέτει το Δ.Σ. για την κεφαλαιαγορά. Με το Ετήσιο Επιχειρησιακό Σχέδιο γίνεται επιμερισμός των στρατηγικών στόχων της Επιτροπής Κεφαλαιαγοράς σε ετήσιους στόχους, δράσεις και έργα, περιγράφονται τα ορόσημα και οι κρίσιμοι παράγοντες επιτυχίας και αναλύεται ο τρόπος με τον οποίο το Στρατηγικό Σχέδιο τίθεται σε εφαρμογή, κατά τη διάρκεια του έτους. Με το Ετήσιο Επιχειρησιακό Σχέδιο καθορίζονται, επίσης, οι ποιοτικοί ή ποσοτικοί στόχοι των υπηρεσιών της Επιτροπής Κεφαλαιαγοράς, καθώς και οι υποχρεώσεις, οι δράσεις και τα έργα προς υλοποίηση, σε συμφωνία με το Στρατηγικό Σχέδιο. Tο Ετήσιο Επιχειρησιακό Σχέδιο αναρτάται στον διαδικτυακό τόπο της Επιτροπής Κεφαλαιαγοράς,  δ) καταρτίζει την Ετήσια Έκθεση Πεπραγμένων, με την οποία παρουσιάζονται το έργο και τα αποτελέσματα της Επιτροπής Κεφαλαιαγοράς στους κρίσιμους τομείς δράσης, σε σχέση με τους στόχους του Ετήσιου Επιχειρησιακού Σχεδίου του προηγούμενου έτους,  ε) εγκρίνει τον Ετήσιο Προϋπολογισμό, σύμφωνα με την παρ. 1 του άρθρου 31 του ν. 2324/1995 (Α΄ 146).  στ) αποφασίζει για τον τρόπο λειτουργίας των οργανικών μονάδων της Επιτροπής Κεφαλαιαγοράς, σε επίπεδο γενικής διεύθυνσης, διεύθυνσης, τμημάτων ή άλλων επιμέρους μονάδων και υπηρεσιών της Επιτροπής Κεφαλαιαγοράς, σύμφωνα με όσα ορίζονται στον Οργανισμό και τον Κανονισμό Εσωτερικής Λειτουργίας,  ζ) διασφαλίζει ότι το πρόγραμμα και οι δραστηριότητες των οργανικών μονάδων και υπηρεσιών της Επιτροπής Κεφαλαιαγοράς συμβαδίζουν με το Στρατηγικό Σχέδιο, το Ετήσιο Επιχειρησιακό Σχέδιο και τους τιθέμενους στόχους,  η) ελέγχει και εποπτεύει τον τρόπο λειτουργίας του συστήματος εσωτερικού ελέγχου, σύμφωνα με τον ν. 4795/2021 (Α΄ 62),  θ) παρακολουθεί την πορεία εκτέλεσης του ετήσιου προϋπολογισμού, ελέγχει και αποφαίνεται για τη σκοπιμότητα δαπανών για έργα, παροχή υπηρεσιών ή προμήθειες,  ι) με αποφάσεις του, που δημοσιεύονται στην Εφημερίδα της Κυβερνήσεως συστήνει και συγκροτεί υπηρεσιακά και πειθαρχικά συμβούλια,  ια) μεταφέρει ανθρώπινους, οικονομικούς και λειτουργικούς πόρους, καθώς και υλικοτεχνικό εξοπλισμό μεταξύ των οργανικών μονάδων της Επιτροπής Κεφαλαιαγοράς,  ιβ) υποδεικνύει εκπροσώπους της Επιτροπής Κεφαλαιαγοράς σε συλλογικά όργανα του Υπουργείου Οικονομικών ή άλλων υπουργείων και φορέων της ημεδαπής και της αλλοδαπής,  ιγ) παρακολουθεί και ελέγχει την υλοποίηση των ρυθμίσεων διακυβέρνησης, όπως καθορίζονται στον Οργανισμό και στον Κανονισμό Εσωτερικής Λειτουργίας. Υποχρεώσεις παρακολούθησης και ελέγχου των ρυθμίσεων διακυβέρνησης αναλαμβάνουν και τα όργανα στα οποία ανατίθεται, κάθε φορά, η εκπλήρωση καθηκόντων, κατά τους ανωτέρω Οργανισμό και Κανονισμό.  ιδ) αξιολογεί περιοδικά και, πάντως, ανά τριετία την εφαρμογή και την αποτελεσματικότητα των ρυθμίσεων διακυβέρνησης και εισηγείται την τροποποίηση του Οργανισμού ή του Κανονισμού Εσωτερικής Λειτουργίας, όπου τούτο κρίνεται σκόπιμο. Για την αξιολόγηση των ρυθμίσεων διακυβέρνησης ο Πρόεδρος και οι Αντιπρόεδροι υποβάλλουν γραπτές προτάσεις στο Διοικητικό Συμβούλιο, μετά από εσωτερική διαβούλευση με τα κατά περίπτωση αρμόδια όργανα της Επιτροπής Κεφαλαιαγοράς,  ιε) διασφαλίζει την εφαρμογή του Οργανισμού και του Κανονισμού Εσωτερικής Λειτουργίας, την επαρκή και αποτελεσματική λειτουργία των οργανικών μονάδων και του συστήματος εσωτερικού ελέγχου και τη χρηστή διαχείριση των πόρων της Επιτροπής Κεφαλαιαγοράς,  ιστ) ασκεί κάθε αρμοδιότητα που δεν υπάγεται σε άλλο όργανο της Επιτροπής Κεφαλαιαγοράς.». | Αντικαθίσταται η παρ. 2 του άρθρου 78 του ν. 1969/1991, η οποία είχε ως εξής:  2. Οι κατά νόμο αρμοδιότητες της Επιτροπής Κεφαλαιαγοράς ασκούνται από το Διοικητικό Συμβούλιο. |
|  | Άρθρο 5  Δημοσιοποίηση των αποφάσεων της Επιτροπής Κεφαλαιαγοράς  Προσθήκη παρ. 5, 6 και 7 στο άρθρο 78 ν. 1969/1991  Στο άρθρο 78 του ν. 1969/1991 προστίθεται παρ. 5, 6, 7 ως εξής:  «5. Με απόφαση του Διοικητικού Συμβουλίου της Επιτροπής Κεφαλαιαγοράς καθορίζονται οι αποφάσεις, επιβολής διοικητικής κύρωσης ή μέτρου για παραβάσεις της νομοθεσίας για την κεφαλαιαγορά, οι οποίες αναρτώνται στον διαδικτυακό της τόπο. Ιδίως αναρτώνται οι αποφάσεις των οποίων η δημοσιοποίηση είναι αναγκαία για την προστασία του επενδυτικού κοινού. Η ανάρτηση λαμβάνει χώρα μετά από την έγγραφη ενημέρωση του προσώπου στο οποίο επιβάλλεται η κύρωση ή το μέτρο και αμέσως μετά την παρέλευση του χρονικού διαστήματος που ορίζεται στη σχετική απόφαση. Η ανάρτηση περιλαμβάνει πληροφορίες σχετικά με το είδος και τη φύση της παράβασης, καθώς και την ταυτότητα του προσώπου στο οποίο επιβάλλεται η κύρωση ή το μέτρο. Η υποχρέωση ανάρτησης δεν ισχύει για αποφάσεις επιβολής μέτρων διερευνητικού χαρακτήρα, όπως όταν διατάσσεται η διενέργεια ελέγχου σε εποπτευόμενη οντότητα.  6. Σε περίπτωση άσκησης, ενώπιον των δικαστικών, διοικητικών ή άλλων αρχών, προσφυγής κατά της απόφασης επιβολής διοικητικής κύρωσης ή μέτρου, η Επιτροπή Κεφαλαιαγοράς αναρτά αμέσως στον διαδικτυακό της τόπο τις πληροφορίες αυτές και κάθε μεταγενέστερη πληροφορία σχετική με το αποτέλεσμα της προσφυγής. Η Επιτροπή Κεφαλαιαγοράς αναρτά, επιπλέον, πληροφορίες για κάθε δικαστική απόφαση που ακυρώνει αμετάκλητα προηγούμενη απόφαση επιβολής διοικητικών κυρώσεων ή μέτρων.  7. Η Επιτροπή Κεφαλαιαγοράς διατηρεί κάθε ανάρτηση προσβάσιμη στον διαδικτυακό της τόπο.». | Προστίθεται παρ. 5 στο άρθρο 78 του ν. 1969/1991. |
|  | Άρθρο 6  Παραγραφή  Προσθήκη άρθρου 78Β στον ν. 1969/1991  Στον ν. 1969/1991 προστίθεται άρθρο 78Β ως εξής:  «Άρθρο 78Β  Παραγραφή δικαιώματος επιβολής διοικητικών κυρώσεων  1. Το δικαίωμα της Επιτροπής Κεφαλαιαγοράς για την επιβολή διοικητικών κυρώσεων υπόκειται σε πενταετή παραγραφή.  2. Η παραγραφή που ισχύει για την επιβολή διοικητικών κυρώσεων αρχίζει από την ημέρα διάπραξης της παράβασης. Αν μια παράβαση είναι διαρκής ή έχει διαπραχθεί κατ' εξακολούθηση, η παραγραφή αρχίζει από την ημέρα παύσης της παράβασης.  3. Η παραγραφή που ισχύει για την επιβολή διοικητικών κυρώσεων διακόπτεται από κάθε πράξη της Επιτροπής Κεφαλαιαγοράς, της Ευρωπαϊκής Αρχής Κινητών Αξιών και Αγορών [(Ε.Α.Κ.Α.Α.), European Securities and Markets Authority (ESMA)], ή άλλης αρμόδιας ενωσιακής ή εθνικής αρχής, η οποία φέρει βέβαιη χρονολογία και αφορά στη διερεύνηση ή σε διαδικασίες κατά της συγκεκριμένης παράβασης. Στις πράξεις που συνεπάγονται τη διακοπή της παραγραφής συγκαταλέγονται ιδίως:  α) οι γραπτές αιτήσεις της Επιτροπής Κεφαλαιαγοράς ή άλλης αρμόδιας, κατά τα ανωτέρω, αρχής για την παροχή πληροφοριών,  β) η εντολή ελέγχου που χορηγεί η Επιτροπή Κεφαλαιαγοράς σε υπάλληλό της και της οποίας η χρονολογία βεβαιώνεται με σταθερό μέσο,  γ) οι πράξεις άσκησης εξουσιών ελέγχου,  δ) η υποβολή εισήγησης ελέγχου στη Διεύθυνση Αξιολογήσεων,  ε) η υποβολή εισήγησης από τη Διεύθυνση Αξιολογήσεων στο Διοικητικό Συμβούλιο.  Στις περιπτώσεις πράξεων, η ισχύς των οποίων εξαρτάται από την κοινοποίησή τους, η διακοπή της παραγραφής ισχύει από την ημερομηνία κοινοποίησής τους.  4. Η παραγραφή που ισχύει για την επιβολή διοικητικών κυρώσεων αρχίζει εκ νέου ύστερα από κάθε διακοπή. Ωστόσο, η παραγραφή συμπληρώνεται, το αργότερο, την ημέρα παρέλευσης από την ημέρα διάπραξης της παράβασης προθεσμίας ίσης με το διπλάσιο της προθεσμίας παραγραφής, υπό την προϋπόθεση ότι η Επιτροπή Κεφαλαιαγοράς δεν έχει μέχρι τότε επιβάλει κύρωση. Η προθεσμία αυτή παρατείνεται κατά χρονικό διάστημα ίσο με τον χρόνο αναστολής της παραγραφής κατά την παρ. 5.  5. Η παραγραφή που ισχύει για την επιβολή διοικητικών κυρώσεων αναστέλλεται για όσο καιρό σχετική με την υπόθεση πράξη ή απόφαση της Επιτροπής Κεφαλαιαγοράς αποτελεί αντικείμενο διαδικασίας που εκκρεμεί ενώπιον των δικαστηρίων.». | Προστίθεται άρθρο 78Β στον ν.1969/1991. |
|  | Άρθρο 7  Οργανισμός της Επιτροπής Κεφαλαιαγοράς  Αντικατάσταση παρ. 2 άρθρου 30 ν. 2324/1995  «2. Με προεδρικό διάταγμα, που εκδίδεται, σύμφωνα με το πρώτο εδάφιο της παρ. 1 του άρθρου 20 του ν. 4622/2019 (Α΄ 133), μετά από πρόταση του Υπουργού Εσωτερικών και του Υπουργού Οικονομικών, ύστερα από γνώμη της Επιτροπής Κεφαλαιαγοράς, καταρτίζεται ο Οργανισμός της Επιτροπής Κεφαλαιαγοράς και επιπλέον καθορίζονται τα προσόντα και η ειδικότερη διαδικασία πρόσληψης εξωτερικών συμβούλων.» | Αντικαθίσταται η παρ. 2 του άρθρου 30 του ν. 2324/1995, η οποία είχε ως εξής:  2. Με προεδρικό διάταγμα, που εκδίδεται μετά από πρόταση του Υπουργού Εσωτερικών, Δημόσιας Διοίκησης και Αποκέντρωσης και του Υπουργού Οικονομίας και Οικονομικών, ύστερα από γνώμη της Επιτροπής Κεφαλαιαγοράς μπορεί να τροποποιείται ο Οργανισμός της Επιτροπής Κεφαλαιαγοράς και να αναδιαρθρώνονται οι υπηρεσίες της Επιτροπής Κεφαλαιαγοράς με συγχώνευση ή διάσπαση των υφιστάμενων ή με τη δημιουργία νέων υπηρεσιών, να ανακαθορίζονται οι αρμοδιότητές τους, να προσδιορίζονται οι οργανικές θέσεις του εν γένει προσωπικού της και να καθορίζονται τα προσόντα των προϊσταμένων των υπηρεσιών και των υπαλλήλων σύμφωνα με τις κείμενες διατάξεις, καθώς και να ρυθμίζεται κάθε άλλο σχετικό θέμα και αναγκαία λεπτομέρεια. |
|  | Άρθρο 8  Διάρθρωση υπηρεσιών της Επιτροπής Κεφαλαιαγοράς  Αντικατάσταση παρ. VI άρθρου 33 ν. 2324/1995  Η παρ. VI του άρθρου 33 του ν. 2324/1995 αντικαθίσταται ως εξής:  Η παρ. VI του άρθρου 33 του ν. 2324/1995 αντικαθίσταται ως εξής:  «VI. α. Οι υπηρεσίες της Επιτροπής Κεφαλαιαγοράς, οι οποίες θα εξειδικευτούν περαιτέρω στον Οργανισμό, διαρθρώνονται ως εξής:  αα) Διεύθυνση Εισηγμένων Εταιρειών,  αβ) Διεύθυνση Παρόχων Επενδυτικών Υπηρεσιών, Αγορών και Συστημάτων, Εκκαθάρισης και Διακανονισμού,  αγ) Διεύθυνση Θεσμικών Επενδυτών,  αδ) Διεύθυνση Εποπτείας Αγορών,  αε) Διεύθυνση Αξιολογήσεων,  αστ) Διεύθυνση Διεθνών Σχέσεων,  αζ) Διεύθυνση Μελετών,  αη) Διεύθυνση Οικονομικών Υπηρεσιών,  αθ) Διεύθυνση Διοικητικών Υπηρεσιών,  αι) Διεύθυνση Εσωτερικού Ελέγχου,  αια) Διεύθυνση Νομικών Υπηρεσιών,  αιβ) Διεύθυνση Πληροφορικής,  αιγ) Μονάδα Διαχείρισης Δεδομένων,  αιδ) Γραφείο Προέδρου και Αντιπροέδρων,  αιε) Γραμματεία Διοικητικού Συμβουλίου, Εκτελεστικής Επιτροπής και Γενικού Διευθυντή,  αιστ) Ειδική Μονάδα Αντιμετώπισης της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας,  αιζ) Μονάδα Εξυγίανσης Επιχειρήσεων, Επενδύσεων και Εκκαθαριστικών Φορέων,  αιη) Αυτοτελές Τμήμα Παρακολούθησης και Ελέγχων Εταιρειών Βόρειας Ελλάδας,  αιθ) Αυτοτελές Τμήμα Καινοτομίας,  ακ) Γραφείο Δημοσίων Σχέσεων.  β. Στις αρμοδιότητες κάθε διεύθυνσης ή μονάδας με εποπτικές αρμοδιότητες συμπεριλαμβάνεται αρμοδιότητα ελέγχου τήρησης της νομοθεσίας και σύνταξης αντίστοιχης έκθεσης ελέγχου-εισήγησης για παραβάσεις της νομοθεσίας της κεφαλαιαγοράς.  γ. Σε περίπτωση εκκίνησης διαδικασίας επιβολής κυρώσεων με την παροχή στον ελεγχόμενο δικαιώματος προηγούμενης ακρόασης, η αρμόδια διεύθυνση ή μονάδα της περ. α΄ υποβάλλει στη Διεύθυνση Αξιολογήσεων την σχετική έκθεση ελέγχου- εισήγηση για την έναρξη διαδικασίας επιβολής κυρώσεων.». | Αντικαθίσταται η παρ. VI του άρθρου 33 του ν. 2324/1995, η οποία είχε ως εξής:  "VI. Με προεδρικό διάταγμα, που εκδίδεται μετά από πρόταση του  Υπουργού Εθνικής Οικονομίας, μπορούν να συστήνονται περιφερειακά  γραφεία της Επιτροπής Κεφαλαιαγοράς και να ρυθμίζονται τα σχετικά με  την οργάνωση, λειτουργία και την έδρα αυτών θέματα". |
|  | Άρθρο 9  Διεύθυνση Αξιολογήσεων  Προσθήκη άρθρου 33Α στον ν. 2324/1995  Στον ν. 2324/1995 προστίθεται άρθρο 33Α ως εξής:  «1. Συστήνεται Διεύθυνση Αξιολογήσεων, η οποία θα εξειδικευτεί περαιτέρω στον Οργανισμό και η οποία είναι αρμόδια για την αξιολόγηση των υποθέσεων που χειρίζονται οι διευθύνσεις ή οι μονάδες της Επιτροπής Κεφαλαιαγοράς, όταν έχει εκκινήσει διαδικασία επιβολής κυρώσεων για παραβάσεις της νομοθεσίας για την κεφαλαιαγορά και ανάκλησης άδειας λειτουργίας εποπτευόμενων φορέων. Στο πλαίσιο της αξιολόγησης της εξεταζόμενης υπόθεσης, η Διεύθυνση Αξιολογήσεων δύναται να ζητά, σύμφωνα με τον Κανονισμό Εσωτερικής Λειτουργίας, από την αρμόδια διεύθυνση πρόσθετα στοιχεία ή πληροφορίες ή και περαιτέρω έλεγχο της υπόθεσης, κατόπιν ειδικής αιτιολογίας.  2. Η Διεύθυνση Αξιολογήσεων αξιολογεί τα αποτελέσματα και τα πορίσματα των εισηγήσεων ελέγχου και έναρξης διαδικασίας επιβολής κυρώσεων που της υποβάλλονται από τις διευθύνσεις ή μονάδες της περ. α΄, για τη διαπίστωση παραβάσεων της νομοθεσίας της κεφαλαιαγοράς και εισηγείται σχετικά στο Διοικητικό Συμβούλιο. Για την ως άνω διερεύνηση λαμβάνονται υπόψη οι απόψεις του ελεγχόμενου προσώπου. Για τις περιπτώσεις ανάκλησης άδειας λειτουργίας, ως τέτοιες νοούνται οι απόψεις που υποβάλλονται μετά από την κοινοποίηση στον ελεγχόμενο της απόφασης του Διοικητικού Συμβουλίου της Επιτροπής Κεφαλαιαγοράς, περί έναρξης διαδικασίας ανάκλησης άδειας λειτουργίας, η οποία επέχει θέση κλήσης για την άσκηση του δικαιώματος προηγούμενης ακρόασης.  3. Η Διεύθυνση Αξιολογήσεων εισηγείται στο Διοικητικό Συμβούλιο την επιβολή διοικητικών κυρώσεων ή μέτρων ή την αρχειοθέτηση της υπόθεσης, λόγω μη στοιχειοθέτησης παράβασης.  4. Σε περιπτώσεις έναρξης διαδικασίας ανάκλησης άδειας λειτουργίας εποπτευόμενου φορέα, η Διεύθυνση Αξιολογήσεων εισηγείται στο Διοικητικό Συμβούλιο την ανάκληση της άδειας λειτουργίας εποπτευόμενου φορέα, ή την επιβολή κυρώσεων για παραβάσεις της νομοθεσίας της κεφαλαιαγοράς, ή την αρχειοθέτηση της υπόθεσης, λόγω μη στοιχειοθέτησης παράβασης.». | Προστίθεται άρθρο 33Α στον ν. 2324/1995. |
|  | Άρθρο 10  Κανονισμός Εσωτερικής Λειτουργίας της Επιτροπής Κεφαλαιαγοράς  Αντικατάσταση παρ. 13 άρθρου 35 ν. 2324/1995  Η παρ. 13 του άρθρου 35 του ν. 2324/1995 αντικαθίσταται ως εξής:  «13. Με απόφαση του Διοικητικού Συμβουλίου της Επιτροπής Κεφαλαιαγοράς καταρτίζεται και τροποποιείται ο Κανονισμός Εσωτερικής Λειτουργίας της. Ο Κανονισμός Εσωτερικής Λειτουργίας εγκρίνεται από τον Υπουργό Οικονομικών, μετά από έλεγχο νομιμότητας. Στον Κανονισμό Εσωτερικής Λειτουργίας καθορίζονται ιδίως:  α) η εσωτερική λειτουργία της, όπως οι εσωτερικές διαδικασίες που διέπουν κάθε αντικείμενο εργασίας, η διαδικασία συγκρότησης και ο τρόπος λειτουργίας των συλλογικών οργάνων της, ο τρόπος διεξαγωγής των συνεδριάσεων, που μπορούν να λαμβάνουν χώρα και με τηλεδιάσκεψη, ο τρόπος λήψης αποφάσεων και οι όροι αντικατάστασης ή αναπλήρωσης των μελών τους,  β) το πλαίσιο λειτουργίας του συστήματος εσωτερικού ελέγχου και η οργάνωση και η λειτουργία της Μονάδας Εσωτερικού Ελέγχου και διαχείρισης κινδύνου, σύμφωνα με τα Κεφάλαια Δ΄, Ε΄ και ΣΤ΄ του ν. 4795/2021 (Α΄ 62),  γ) οι πολιτικές και οι κανόνες δεοντολογίας που οφείλουν να τηρούν τα όργανα διοίκησης και το προσωπικό της, οι μηχανισμοί αποτροπής, εντοπισμού και διαχείρισης καταστάσεων σύγκρουσης συμφερόντων και οι διαδικασίες εσωτερικής προειδοποίησης, σε σχέση με δυνητικές ή πραγματικές παραβάσεις του προσωπικού,  δ) η διαδικασία ανταλλαγής στοιχείων και πληροφοριών μεταξύ των οργάνων διοίκησης και των οργανικών μονάδων της,  ε) ο τρόπος λειτουργίας των οργανικών μονάδων της και οι όροι συνεργασίας μεταξύ αυτών,  στ) τα κάθε είδους εργασιακά και υπηρεσιακά θέματα, στα οποία περιλαμβάνονται και τα ζητήματα αναφορικά με την υγεία και ασφάλεια του προσωπικού,  ζ) η διαδικασία υποβολής καταγγελιών, ο χειρισμός τους, τα κριτήρια εξέτασής τους και τα κριτήρια καθορισμού του απώτατου χρόνου εξέτασης αυτών. Για τον καθορισμό των κριτηρίων του πρώτου εδαφίου λαμβάνονται υπόψη, ιδίως, το δημόσιο συμφέρον, ως ειδικότερο συμφέρον του επενδυτικού κοινού, καθώς και οι πιθανές επιπτώσεις της εικαζόμενης παράβασης στην ομαλή λειτουργία της αγοράς. Τα κριτήρια της κατά προτεραιότητα εξέτασης των καταγγελιών ποσοτικοποιούνται, κατ` εφαρμογή συστήματος μοριοδότησης, και καθορίζεται κάθε θέμα σχετικό με την εφαρμογή αυτού. Το σύστημα μοριοδότησης χρησιμοποιείται αποκλειστικά για τον εσωτερικό χειρισμό των καταγγελιών από την Επιτροπή Κεφαλαιαγοράς και τα αποτελέσματα της κατάταξης δεν δημοσιοποιούνται και δεν κοινοποιούνται στον καταγγέλλοντα ή σε τρίτο,  η) τα κριτήρια της κατά προτεραιότητα εξέτασης, αυτεπάγγελτα ή κατόπιν καταγγελίας, υποθέσεων πιθανολογούμενων παραβάσεων, τα κριτήρια θέσπισης στρατηγικών στόχων, κατ’ εφαρμογή συστήματος ανάλυσης κινδύνου, και ο καθορισμός των λεπτομερειών εφαρμογής αυτού. | Αντικαθίσταται η παρ. 13 του άρθρου 35 του ν. 2324/1995, η οποία είχε ως εξής:  13. Με απόφαση του Διοικητικού Συμβουλίου της Επιτροπής Κεφαλαιαγοράς καταρτίζεται Κανονισμός Εσωτερικής Λειτουργίας της Επιτροπής Κεφαλαιαγοράς, εντός τριών (3) μηνών από την έναρξη ισχύος του παρόντος, ο οποίος εγκρίνεται από τον Υπουργό Οικονομικών. Στον Κανονισμό Εσωτερικής Λειτουργίας της Επιτροπής Κεφαλαιαγοράς καθορίζονται ενδεικτικά τα εξής:  (α) τα θέματα εσωτερικής λειτουργίας της Επιτροπής Κεφαλαιαγοράς και ιδίως οι εσωτερικές διαδικασίες που διέπουν κάθε αντικείμενο εργασίας, καθώς και θέματα σχέσεων και συνεργασίας των Διευθύνσεων και Μονάδων μεταξύ τους και με τη Διοίκηση,  (β) οι πολιτικές και οι κανόνες δεοντολογίας που διέπουν τη Διοίκηση και το προσωπικό της Επιτροπής Κεφαλαιαγοράς,  γ) ο χειρισμός των καταγγελιών, τα κριτήρια εξέτασής τους και τα κριτήρια καθορισμού του απώτερου χρόνου στον οποίον μπορεί να αναφέρονται οι εικαζόμενες παραβάσεις, καθώς και του απώτερου χρόνου εξέτασης. Για τον καθορισμό των κριτηρίων του προηγούμενου εδαφίου λαμβάνονται υπόψη ιδίως το δημόσιο συμφέρον, ως ειδικότερο συμφέρον του επενδυτικού κοινού, καθώς και οι πιθανές επιπτώσεις της εικαζόμενης παράβασης στην ομαλή λειτουργία της αγοράς. Τα κριτήρια της κατά προτεραιότητα εξέτασης των καταγγελιών ποσοτικοποιούνται κατ` εφαρμογή συστήματος μοριοδότησης και καθορίζονται οι λεπτομέρειες εφαρμογής αυτού. Το σύστημα μοριοδότησης χρησιμοποιείται αποκλειστικά για τον εσωτερικό χειρισμό των καταγγελιών από την Επιτροπή Κεφαλαιαγοράς και τα αποτελέσματα της κατάταξης δεν δημοσιοποιούνται και δεν κοινοποιούνται στον καταγγέλλοντα ή σε τρίτο.  Με όμοια απόφαση μπορούν να επαναπροσδιορίζονται, να εξειδικεύονται ή να επεκτείνονται οι αρμοδιότητες των διοικητικών μονάδων της Επιτροπής Κεφαλαιαγοράς, που προκύπτουν από την τροποποίηση της εθνικής νομοθεσίας, καθώς και από την προσαρμογή της στην ευρωπαϊκή νομοθεσία. |
|  | ΜΕΡΟΣ Γ’ ΚΑΙ Δ’ | |

|  |  |
| --- | --- |
| **Άρθρο 27**  **Ειδικός Φόρος Κατανάλωσης στο προϊόν απόσταξης των διήμερων μικρών αποσταγματοποιών –****Αντικατάσταση άρθρου 82 του ν. 2960/2001**  **(παρ. 12 του άρθρου 1 της Οδηγίας (ΕΕ) 2020/1151)**  Το άρθρο 82 του ν. 2960/2001 (Α΄265) αντικαθίσταται ως εξής:  «Άρθρο 82  Ειδικός Φόρος Κατανάλωσης στο προϊόν απόσταξης των διήμερων μικρών αποσταγματοποιών   1. Στο προϊόν απόσταξης που παράγεται από τους διήμερους μικρούς αποσταγματοποιούς (παραδοσιακό απόσταγμα διημέρων) της παρ. 5 του άρθρου 5 του ν. 2969/2001 (Α΄ 281) από πρώτες ύλες παραγωγής των ιδίων, σύμφωνα με όσα ορίζονται στην παρ. Ε του άρθρου 7 του ιδίου νόμου, το οποίο δεν δύναται να υπερβαίνει τα πέντε (5) εκατόλιτρα καθαρής (άνυδρης) αλκοόλης κατ’ έτος και των οποίων η παραγωγή δεν δύναται να υπερβαίνει τις οκτώ (8) ημέρες, κατ΄ ανώτατο ετήσιο όριο, εφαρμόζεται μειωμένος έως και ογδόντα πέντε τοις εκατό (85%) συντελεστής ειδικού φόρου κατανάλωσης (Ε.Φ.Κ.) αιθυλικής αλκοόλης έναντι του ισχύοντος κανονικού συντελεστή αιθυλικής αλκοόλης. 2. Ο μειωμένος αυτός συντελεστής καθορίζεται σε τριακόσια εβδομήντα ευρώ (370 €) ανά εκατόλιτρο άνυδρης αιθυλικής αλκοόλης και εφαρμόζεται εφάπαξ και κατ’ αποκοπή. 3. Το προϊόν απόσταξης των μικρών αποσταγματοποιών (διήμερων) δεν επιβαρύνεται με το δικαίωμα υπέρ του Ειδικού Ταμείου Ελέγχου Παραγωγής και Ποιότητας Αλκοόλης – Αλκοολούχων Ποτών (Ε.Τ.Ε.Π.Π.Α.Α.) της περ. β της παρ. 5 του άρθρου 26 του ν. 2127/1993 (Α΄ 48). 4. Η βεβαίωση και είσπραξη του Ειδικού Φόρου Κατανάλωσης που αναλογεί στο προϊόν απόσταξης των διήμερων μικρών αποσταγματοποιών πραγματοποιείται κατά την έκδοση της άδειας απόσταξης της περ. 3 της παρ. Ε του άρθρου 7 του ν. 2969/2001. Κατ’ εξαίρεση της παρ. 5 του άρθρου 109 του παρόντος, κατά τη βεβαίωση και είσπραξη του Ειδικού Φόρου Κατανάλωσης, σύμφωνα με το πρώτο εδάφιο της παρούσας, δεν γεννάται υποχρέωση καταβολής Φ.Π.Α. Με τη διάθεση του προϊόντος απόσταξης στην κατανάλωση, αποδίδεται, σύμφωνα με όσα ειδικότερα ορίζονται στον Κώδικα Φ.Π.Α. (ν. 2859/2000, Α΄ 248), ο αναλογών ΦΠΑ. 5. Η διάθεση στην κατανάλωση του προϊόντος απόσταξης των διήμερων μικρών αποσταγματοποιών πραγματοποιείται, σύμφωνα με την παρ. Ε του άρθρου 7 του ν. 2969/2001. 6. Με απόφαση του Υπουργού Οικονομικών, κατόπιν εισήγησης του Διοικητή της Ανεξάρτητης Αρχής Δημοσίων Εσόδων, καθορίζονται η διαδικασία βεβαίωσης και είσπραξης του Ειδικού Φόρου Κατανάλωσης, καθώς και κάθε άλλο ειδικότερο θέμα για την εφαρμογή του παρόντος.» | Άρθρο 82 του ν.2960/2001:  «Ειδικός Φόρος Κατανάλωσης τσίπουρου ή τσικουδιάς μικρών αποσταγματοποιών (διημέρων)  1. Το τσίπουρο ή η τσικουδιά που παρασκευάζεται από απόσταγμα στεμφύλων σταφυλιών και λοιπών επιτρεπόμενων υλών από της μικρούς αποσταγματοποιούς (διήμερους), σύμφωνα με την παράγραφο Ε΄ του άρθρου 7 του ν. 2969/2001, υπόκειται σε εφάπαξ και κατ’ αποκοπή φορολόγηση πενήντα εννέα λεπτών (0,59) του ευρώ ανά χιλιόγραμμο έτοιμου προϊόντος  2. Η καταβολή του φόρου γίνεται κατά την έκδοση της άδειας απόσταξης, με βάση τη δήλωση του δικαιούχου για την ποσότητα των στεμφύλων ή άλλων επιτρεπόμενων υλών που πρόκειται να αποστάξει και την ποσότητα του τσίπουρου ή της τσικουδιάς που θα παραχθεί.  3. Η διάθεση στην κατανάλωση του ανωτέρω προϊόντος γίνεται χωρίς τοπικούς και χρονικούς περιορισμούς, με την έκδοση των προβλεπόμενων από την ισχύουσα νομοθεσία φορολογικών στοιχείων.». |
| **Άρθρο 28**  **Απαλλαγές από τον Ειδικό Φόρο Κατανάλωσης αιθυλικής αλκοόλης**   * **Τροποποίηση άρθρου 83 του ν. 2960/2001**   **(υποπερ. i της περ. α και περ. β της παρ. 15 του άρθρου 1 της Οδηγίας (ΕΕ) 2020/1151)**  Στην παρ. 1 του άρθρου 83 του ν. 2960/2001 (Α΄265), επέρχονται νομοτεχνικές βελτιώσεις, τροποποιείται το πρώτο εδάφιο της περ. β΄, με την υποδιαίρεσή του σε υποπερ. βα΄ και ββ΄, προστίθεται περ. ια΄ και η παρ. 1 διαμορφώνεται ως εξής:  «1. Τα προϊόντα του άρθρου 80 του παρόντος απαλλάσσονται του Ειδικού Φόρου Κατανάλωσης (Ε.Φ.Κ.) αιθυλικής αλκοόλης, όταν:  α) διανέμονται με τη μορφή αιθυλικής αλκοόλης, η οποία έχει υποστεί πλήρη μετουσίωση, σύμφωνα με τις ισχύουσες διατάξεις περί μετουσίωσης,  β) έχουν υποστεί μετουσίωση, σύμφωνα με τις προδιαγραφές της ελληνικής νομοθεσίας ή της νομοθεσίας άλλου κράτους - μέλους της Ε.Ε. και χρησιμοποιούνται, ως μέρος της διαδικασίας παρασκευής οποιουδήποτε προϊόντος που δεν προορίζεται για ανθρώπινη κατανάλωση, υπό την προϋπόθεση ότι:  βα) έχουν ενσωματωθεί στο προϊόν αυτό ή  ββ) χρησιμοποιούνται για τη συντήρηση και τον καθαρισμό του εξοπλισμού παρασκευής που χρησιμοποιείται για τη συγκεκριμένη διαδικασία παρασκευής.  Με απόφαση του Υπουργού Οικονομικών, η οποία εκδίδεται σύμφωνα με τις ισχύουσες ενωσιακές διατάξεις, κατόπιν εισήγησης του Διοικητή της Α.Α.Δ.Ε., καθορίζονται το είδος και το ποσοστό των χρησιμοποιούμενων μετουσιωτικών της αιθυλικής αλκοόλης,  γ) χρησιμοποιούνται για την παραγωγή ξυδιού σύμφωνα με τον ορισμό του κωδικού Σ.Ο. 22.09,  δ) χρησιμοποιούνται αυτούσια για την παραγωγή φαρμάκων που προορίζονται για ανθρώπινη και κτηνιατρική χρήση, όπως η παραγωγή και η κυκλοφορία αυτών ορίζονται από την ισχύουσα εθνική και ενωσιακή νομοθεσία, καθώς και όταν χρησιμοποιούνται στην παρασκευή πρώτης ύλης των φαρμάκων αυτών, υπό την προϋπόθεση ότι αυτή αποτελεί αναπόσπαστο μέρος της διαδικασίας παραγωγής τους,  ε) χρησιμοποιούνται για την παραγωγή αρωματικών ουσιών που προορίζονται για την παραγωγή ειδών διατροφής και μη αλκοολούχων ποτών, με ογκομετρικό αλκοολικό τίτλο μέχρι και 1,2% νοl.,  στ) χρησιμοποιούνται ως πρώτη ύλη ή ως συστατικά ημιτελών προϊόντων για την παραγωγή ειδών διατροφής, γεμιστών ή όχι, εφόσον σε κάθε περίπτωση η περιεχόμενη αιθυλική αλκοόλη δεν υπερβαίνει τα 8,5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για τις σοκολάτες και τα 5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για άλλα προϊόντα,  ζ) χρησιμοποιούνται ως δείγματα για αναλύσεις για τη διεξαγωγή των αναγκαίων δοκιμών παραγωγής ή για επιστημονικούς σκοπούς,  η) χρησιμοποιούνται για σκοπούς επιστημονικής έρευνας,  θ) χρησιμοποιούνται στα νοσοκομεία, θεραπευτήρια, κλινικές, νοσηλευτικά ιδρύματα δημόσιου ή ιδιωτικού δικαίου, για ιατρικούς σκοπούς,  ι) χρησιμοποιούνται για τον ψεκασμό αρτοσκευασμάτων και παραλαμβάνονται από βιομηχανίες ή βιοτεχνίες που διαθέτουν αυτόματα μηχανήματα ψεκασμού των αρτοσκευασμάτων αυτών,  ια) χρησιμοποιούνται για την παρασκευή των συμπληρωμάτων διατροφής που ορίζονται από την Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου της 10ης Ιουνίου 2002 για την προσέγγιση των νομοθεσιών των κρατών μελών περί των συμπληρωμάτων διατροφής (L183) και τα οποία περιέχουν αιθυλική αλκοόλη. Η απαλλαγή της παρούσας χορηγείται υπό την προϋπόθεση ότι η μονάδα συσκευασίας του συμπληρώματος διατροφής που διατίθεται στην κατανάλωση δεν υπερβαίνει το 0,15 λίτρο και τα συμπληρώματα διατροφής διατίθενται στην αγορά δυνάμει του άρθρου 10 της ίδιας Οδηγίας.» | Παρ. 1 του άρθρου 83 του ν.2960/2001:  «Απαλλαγές από τον Ειδικό Φόρο Κατανάλωσης αιθυλικής αλκοόλης».  «1. Τα προϊόντα του άρθρου 80 του παρόντα Κώδικα απαλλάσσονται του Ειδικού Φόρου Κατανάλωσης (Ε.Φ.Κ.) αιθυλικής αλκοόλης, της παρακάτω περιπτώσεις:  α) όταν διανέμονται με τη μορφή αιθυλικής αλκοόλης, η οποία έχει υποστεί πλήρη μετουσίωση, σύμφωνα με της ισχύουσες διατάξεις περί μετουσίωσης,  β) όταν έχουν υποστεί μετουσίωση, σύμφωνα με της προδιαγραφές της ελληνικής νομοθεσίας ή της νομοθεσίας άλλου κράτους μέλους της Ε.Ε. και χρησιμοποιούνται για την παρασκευή οποιουδήποτε προϊόντος που δεν προορίζεται για ανθρώπινη κατανάλωση (παραγωγή ποτών). Με απόφαση του Υπουργού Οικονομικών, που εκδίδεται σύμφωνα με της εκάστοτε ισχύουσες ενωσιακές διατάξεις, μετά από εισήγηση της αρμόδιας Διεύθυνσης του Γενικού Χημείου του Κράτους, καθορίζεται το είδος και το ποσοστό των χρησιμοποιούμενων μετουσιωτικών της αιθυλικής αλκοόλης,  γ) όταν χρησιμοποιούνται για την παραγωγή ξυδιού σύμφωνα με τον ορισμό του κωδικού Σ.Ο. 22.09,  δ) όταν χρησιμοποιούνται αυτούσια για την παραγωγή φαρμάκων που προορίζονται για ανθρώπινη και κτηνιατρική χρήση, της η παραγωγή και η κυκλοφορία αυτών ορίζεται από την ισχύουσα εθνική και ενωσιακή νομοθεσία, καθώς και όταν χρησιμοποιούνται, στην Παρασκευή πρώτης ύλης των φαρμάκων αυτών, υπό την προϋπόθεση ότι αυτή αποτελεί αναπόσπαστο μέρος της διαδικασίας παραγωγής της,  ε) όταν χρησιμοποιούνται για την παραγωγή αρωματικών ουσιών που προορίζονται για την παραγωγή ειδών διατροφής και μη αλκοολούχων ποτών, με ογκομετρικό αλκοολικό τίτλο μέχρι και 1,2% νοl.,  στ) όταν χρησιμοποιούνται ως πρώτη ύλη ή ως συστατικά ημιτελών προϊόντων για την παραγωγή ειδών διατροφής, γεμιστών ή όχι, εφόσον σε κάθε περίπτωση η περιεχόμενη αιθυλική αλκοόλη δεν υπερβαίνει τα 8,5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για της σοκολάτες και τα 5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για άλλα προϊόντα,  ζ) όταν χρησιμοποιούνται ως δείγματα για αναλύσεις για τη διεξαγωγή των αναγκαίων δοκιμών παραγωγής ή για επιστημονικούς σκοπούς,  η) όταν χρησιμοποιούνται για σκοπούς επιστημονικής έρευνας,  θ) όταν χρησιμοποιούνται στα νοσοκομεία, θεραπευτήρια, κλινικές, νοσηλευτικά ιδρύματα δημόσιου ή ιδιωτικού δικαίου, για ιατρικούς σκοπούς,  ι) όταν χρησιμοποιούνται για τον ψεκασμό αρτοσκευασμάτων και παραλαμβάνονται από βιομηχανίες ή βιοτεχνίες που διαθέτουν αυτόματα μηχανήματα ψεκασμού των αρτοσκευασμάτων αυτών.» |
| **Άρθρο 27**  **Ειδικός Φόρος Κατανάλωσης στο προϊόν απόσταξης των διήμερων μικρών αποσταγματοποιών –****Αντικατάσταση άρθρου 82 του ν. 2960/2001**  **(παρ. 12 του άρθρου 1 της Οδηγίας (ΕΕ) 2020/1151)**  Το άρθρο 82 του ν. 2960/2001 (Α΄265) αντικαθίσταται ως εξής:  «Άρθρο 82  Ειδικός Φόρος Κατανάλωσης στο προϊόν απόσταξης των διήμερων μικρών αποσταγματοποιών   1. Στο προϊόν απόσταξης που παράγεται από τους διήμερους μικρούς αποσταγματοποιούς (παραδοσιακό απόσταγμα διημέρων) της παρ. 5 του άρθρου 5 του ν. 2969/2001 (Α΄ 281) από πρώτες ύλες παραγωγής των ιδίων, σύμφωνα με όσα ορίζονται στην παρ. Ε του άρθρου 7 του ιδίου νόμου, το οποίο δεν δύναται να υπερβαίνει τα πέντε (5) εκατόλιτρα καθαρής (άνυδρης) αλκοόλης κατ’ έτος και των οποίων η παραγωγή δεν δύναται να υπερβαίνει τις οκτώ (8) ημέρες, κατ΄ ανώτατο ετήσιο όριο, εφαρμόζεται μειωμένος έως και ογδόντα πέντε τοις εκατό (85%) συντελεστής ειδικού φόρου κατανάλωσης (Ε.Φ.Κ.) αιθυλικής αλκοόλης έναντι του ισχύοντος κανονικού συντελεστή αιθυλικής αλκοόλης. 2. Ο μειωμένος αυτός συντελεστής καθορίζεται σε τριακόσια εβδομήντα ευρώ (370 €) ανά εκατόλιτρο άνυδρης αιθυλικής αλκοόλης και εφαρμόζεται εφάπαξ και κατ’ αποκοπή. 3. Το προϊόν απόσταξης των μικρών αποσταγματοποιών (διήμερων) δεν επιβαρύνεται με το δικαίωμα υπέρ του Ειδικού Ταμείου Ελέγχου Παραγωγής και Ποιότητας Αλκοόλης – Αλκοολούχων Ποτών (Ε.Τ.Ε.Π.Π.Α.Α.) της περ. β της παρ. 5 του άρθρου 26 του ν. 2127/1993 (Α΄ 48). 4. Η βεβαίωση και είσπραξη του Ειδικού Φόρου Κατανάλωσης που αναλογεί στο προϊόν απόσταξης των διήμερων μικρών αποσταγματοποιών πραγματοποιείται κατά την έκδοση της άδειας απόσταξης της περ. 3 της παρ. Ε του άρθρου 7 του ν. 2969/2001. Κατ’ εξαίρεση της παρ. 5 του άρθρου 109 του παρόντος, κατά τη βεβαίωση και είσπραξη του Ειδικού Φόρου Κατανάλωσης, σύμφωνα με το πρώτο εδάφιο της παρούσας, δεν γεννάται υποχρέωση καταβολής Φ.Π.Α. Με τη διάθεση του προϊόντος απόσταξης στην κατανάλωση, αποδίδεται, σύμφωνα με όσα ειδικότερα ορίζονται στον Κώδικα Φ.Π.Α. (ν. 2859/2000, Α΄ 248), ο αναλογών ΦΠΑ. 5. Η διάθεση στην κατανάλωση του προϊόντος απόσταξης των διήμερων μικρών αποσταγματοποιών πραγματοποιείται, σύμφωνα με την παρ. Ε του άρθρου 7 του ν. 2969/2001. 6. Με απόφαση του Υπουργού Οικονομικών, κατόπιν εισήγησης του Διοικητή της Ανεξάρτητης Αρχής Δημοσίων Εσόδων, καθορίζονται η διαδικασία βεβαίωσης και είσπραξης του Ειδικού Φόρου Κατανάλωσης, καθώς και κάθε άλλο ειδικότερο θέμα για την εφαρμογή του παρόντος.» | Άρθρο 82 του ν.2960/2001:  «Ειδικός Φόρος Κατανάλωσης τσίπουρου ή τσικουδιάς μικρών αποσταγματοποιών (διημέρων)  1. Το τσίπουρο ή η τσικουδιά που παρασκευάζεται από απόσταγμα στεμφύλων σταφυλιών και λοιπών επιτρεπόμενων υλών από της μικρούς αποσταγματοποιούς (διήμερους), σύμφωνα με την παράγραφο Ε΄ του άρθρου 7 του ν. 2969/2001, υπόκειται σε εφάπαξ και κατ’ αποκοπή φορολόγηση πενήντα εννέα λεπτών (0,59) του ευρώ ανά χιλιόγραμμο έτοιμου προϊόντος  2. Η καταβολή του φόρου γίνεται κατά την έκδοση της άδειας απόσταξης, με βάση τη δήλωση του δικαιούχου για την ποσότητα των στεμφύλων ή άλλων επιτρεπόμενων υλών που πρόκειται να αποστάξει και την ποσότητα του τσίπουρου ή της τσικουδιάς που θα παραχθεί.  3. Η διάθεση στην κατανάλωση του ανωτέρω προϊόντος γίνεται χωρίς τοπικούς και χρονικούς περιορισμούς, με την έκδοση των προβλεπόμενων από την ισχύουσα νομοθεσία φορολογικών στοιχείων.». |
| **Άρθρο 28**  **Απαλλαγές από τον Ειδικό Φόρο Κατανάλωσης αιθυλικής αλκοόλης**   * **Τροποποίηση άρθρου 83 του ν. 2960/2001**   **(υποπερ. i της περ. α και περ. β της παρ. 15 του άρθρου 1 της Οδηγίας (ΕΕ) 2020/1151)**  Στην παρ. 1 του άρθρου 83 του ν. 2960/2001 (Α΄265), επέρχονται νομοτεχνικές βελτιώσεις, τροποποιείται το πρώτο εδάφιο της περ. β΄, με την υποδιαίρεσή του σε υποπερ. βα΄ και ββ΄, προστίθεται περ. ια΄ και η παρ. 1 διαμορφώνεται ως εξής:  «1. Τα προϊόντα του άρθρου 80 του παρόντος απαλλάσσονται του Ειδικού Φόρου Κατανάλωσης (Ε.Φ.Κ.) αιθυλικής αλκοόλης, όταν:  α) διανέμονται με τη μορφή αιθυλικής αλκοόλης, η οποία έχει υποστεί πλήρη μετουσίωση, σύμφωνα με τις ισχύουσες διατάξεις περί μετουσίωσης,  β) έχουν υποστεί μετουσίωση, σύμφωνα με τις προδιαγραφές της ελληνικής νομοθεσίας ή της νομοθεσίας άλλου κράτους - μέλους της Ε.Ε. και χρησιμοποιούνται, ως μέρος της διαδικασίας παρασκευής οποιουδήποτε προϊόντος που δεν προορίζεται για ανθρώπινη κατανάλωση, υπό την προϋπόθεση ότι:  βα) έχουν ενσωματωθεί στο προϊόν αυτό ή  ββ) χρησιμοποιούνται για τη συντήρηση και τον καθαρισμό του εξοπλισμού παρασκευής που χρησιμοποιείται για τη συγκεκριμένη διαδικασία παρασκευής.  Με απόφαση του Υπουργού Οικονομικών, η οποία εκδίδεται σύμφωνα με τις ισχύουσες ενωσιακές διατάξεις, κατόπιν εισήγησης του Διοικητή της Α.Α.Δ.Ε., καθορίζονται το είδος και το ποσοστό των χρησιμοποιούμενων μετουσιωτικών της αιθυλικής αλκοόλης,  γ) χρησιμοποιούνται για την παραγωγή ξυδιού σύμφωνα με τον ορισμό του κωδικού Σ.Ο. 22.09,  δ) χρησιμοποιούνται αυτούσια για την παραγωγή φαρμάκων που προορίζονται για ανθρώπινη και κτηνιατρική χρήση, όπως η παραγωγή και η κυκλοφορία αυτών ορίζονται από την ισχύουσα εθνική και ενωσιακή νομοθεσία, καθώς και όταν χρησιμοποιούνται στην παρασκευή πρώτης ύλης των φαρμάκων αυτών, υπό την προϋπόθεση ότι αυτή αποτελεί αναπόσπαστο μέρος της διαδικασίας παραγωγής τους,  ε) χρησιμοποιούνται για την παραγωγή αρωματικών ουσιών που προορίζονται για την παραγωγή ειδών διατροφής και μη αλκοολούχων ποτών, με ογκομετρικό αλκοολικό τίτλο μέχρι και 1,2% νοl.,  στ) χρησιμοποιούνται ως πρώτη ύλη ή ως συστατικά ημιτελών προϊόντων για την παραγωγή ειδών διατροφής, γεμιστών ή όχι, εφόσον σε κάθε περίπτωση η περιεχόμενη αιθυλική αλκοόλη δεν υπερβαίνει τα 8,5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για τις σοκολάτες και τα 5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για άλλα προϊόντα,  ζ) χρησιμοποιούνται ως δείγματα για αναλύσεις για τη διεξαγωγή των αναγκαίων δοκιμών παραγωγής ή για επιστημονικούς σκοπούς,  η) χρησιμοποιούνται για σκοπούς επιστημονικής έρευνας,  θ) χρησιμοποιούνται στα νοσοκομεία, θεραπευτήρια, κλινικές, νοσηλευτικά ιδρύματα δημόσιου ή ιδιωτικού δικαίου, για ιατρικούς σκοπούς,  ι) χρησιμοποιούνται για τον ψεκασμό αρτοσκευασμάτων και παραλαμβάνονται από βιομηχανίες ή βιοτεχνίες που διαθέτουν αυτόματα μηχανήματα ψεκασμού των αρτοσκευασμάτων αυτών,  ια) χρησιμοποιούνται για την παρασκευή των συμπληρωμάτων διατροφής που ορίζονται από την Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου της 10ης Ιουνίου 2002 για την προσέγγιση των νομοθεσιών των κρατών μελών περί των συμπληρωμάτων διατροφής (L183) και τα οποία περιέχουν αιθυλική αλκοόλη. Η απαλλαγή της παρούσας χορηγείται υπό την προϋπόθεση ότι η μονάδα συσκευασίας του συμπληρώματος διατροφής που διατίθεται στην κατανάλωση δεν υπερβαίνει το 0,15 λίτρο και τα συμπληρώματα διατροφής διατίθενται στην αγορά δυνάμει του άρθρου 10 της ίδιας Οδηγίας.» | Παρ. 1 του άρθρου 83 του ν.2960/2001:  «Απαλλαγές από τον Ειδικό Φόρο Κατανάλωσης αιθυλικής αλκοόλης».  «1. Τα προϊόντα του άρθρου 80 του παρόντα Κώδικα απαλλάσσονται του Ειδικού Φόρου Κατανάλωσης (Ε.Φ.Κ.) αιθυλικής αλκοόλης, της παρακάτω περιπτώσεις:  α) όταν διανέμονται με τη μορφή αιθυλικής αλκοόλης, η οποία έχει υποστεί πλήρη μετουσίωση, σύμφωνα με της ισχύουσες διατάξεις περί μετουσίωσης,  β) όταν έχουν υποστεί μετουσίωση, σύμφωνα με της προδιαγραφές της ελληνικής νομοθεσίας ή της νομοθεσίας άλλου κράτους μέλους της Ε.Ε. και χρησιμοποιούνται για την παρασκευή οποιουδήποτε προϊόντος που δεν προορίζεται για ανθρώπινη κατανάλωση (παραγωγή ποτών). Με απόφαση του Υπουργού Οικονομικών, που εκδίδεται σύμφωνα με της εκάστοτε ισχύουσες ενωσιακές διατάξεις, μετά από εισήγηση της αρμόδιας Διεύθυνσης του Γενικού Χημείου του Κράτους, καθορίζεται το είδος και το ποσοστό των χρησιμοποιούμενων μετουσιωτικών της αιθυλικής αλκοόλης,  γ) όταν χρησιμοποιούνται για την παραγωγή ξυδιού σύμφωνα με τον ορισμό του κωδικού Σ.Ο. 22.09,  δ) όταν χρησιμοποιούνται αυτούσια για την παραγωγή φαρμάκων που προορίζονται για ανθρώπινη και κτηνιατρική χρήση, της η παραγωγή και η κυκλοφορία αυτών ορίζεται από την ισχύουσα εθνική και ενωσιακή νομοθεσία, καθώς και όταν χρησιμοποιούνται, στην Παρασκευή πρώτης ύλης των φαρμάκων αυτών, υπό την προϋπόθεση ότι αυτή αποτελεί αναπόσπαστο μέρος της διαδικασίας παραγωγής της,  ε) όταν χρησιμοποιούνται για την παραγωγή αρωματικών ουσιών που προορίζονται για την παραγωγή ειδών διατροφής και μη αλκοολούχων ποτών, με ογκομετρικό αλκοολικό τίτλο μέχρι και 1,2% νοl.,  στ) όταν χρησιμοποιούνται ως πρώτη ύλη ή ως συστατικά ημιτελών προϊόντων για την παραγωγή ειδών διατροφής, γεμιστών ή όχι, εφόσον σε κάθε περίπτωση η περιεχόμενη αιθυλική αλκοόλη δεν υπερβαίνει τα 8,5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για της σοκολάτες και τα 5 λίτρα άνυδρης αιθυλικής αλκοόλης ανά 100 χιλιόγραμμα προϊόντος για άλλα προϊόντα,  ζ) όταν χρησιμοποιούνται ως δείγματα για αναλύσεις για τη διεξαγωγή των αναγκαίων δοκιμών παραγωγής ή για επιστημονικούς σκοπούς,  η) όταν χρησιμοποιούνται για σκοπούς επιστημονικής έρευνας,  θ) όταν χρησιμοποιούνται στα νοσοκομεία, θεραπευτήρια, κλινικές, νοσηλευτικά ιδρύματα δημόσιου ή ιδιωτικού δικαίου, για ιατρικούς σκοπούς,  ι) όταν χρησιμοποιούνται για τον ψεκασμό αρτοσκευασμάτων και παραλαμβάνονται από βιομηχανίες ή βιοτεχνίες που διαθέτουν αυτόματα μηχανήματα ψεκασμού των αρτοσκευασμάτων αυτών.» |
| **Άρθρο 29**  **Τρόπος υπολογισμού βαθμών PLATO κατά όγκο στη μπύρα –**  **Τροποποίηση άρθρου 87 του ν. 2960/2001**  **(παρ. 1 του άρθρου 1 της οδηγίας (ΕΕ) 2020/1151)**  Στην αρχή της περ. β) της παρ. 1 του άρθρου 87 του ν. 2960/2001 (Α΄265) προστίθεται εδάφιο, η περ. γ) τροποποιείται ως προς το εξουσιοδοτούμενο όργανο και το αντικείμενο της εξουσιοδότησης και η παρ. 1 διαμορφώνεται ως εξής:  «1. α) Ο Ειδικός Φόρος Κατανάλωσης (Ε.Φ.Κ.) των προϊόντων του άρθρου 86 του παρόντος καθορίζεται με βάση τον αριθμό των εκατόλιτρων της μπύρας και τους βαθμούς PLATO κατά όγκο.  β)Για τους σκοπούς μέτρησης των βαθμών PLATO κατά όγκο λαμβάνονται υπόψη όλα τα συστατικά της μπύρας, συμπεριλαμβανομένων εκείνων που προστίθενται μετά την ολοκλήρωση της ζύμωσης. Σε περίπτωση που οι βαθμοί PLATO της μπύρας δεν αντιστοιχούν σε ακέραιο αριθμό, για τον υπολογισμό του Ειδικού Φόρου Κατανάλωσης (Ε.Φ.Κ.) το κλασματικό μέρος στρογγυλοποιείται στον πλησιέστερο ακέραιο αριθμό και συγκεκριμένα, εφόσον το κλάσμα είναι μικρότερο του μισού (0,5), στρογγυλοποιείται στον μικρότερο ακέραιο αριθμό, ενώ εάν είναι ίσο ή μεγαλύτερο του μισού (0,5), στρογγυλοποιείται στον μεγαλύτερο ακέραιο αριθμό.  γ) Με απόφαση του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.) καθορίζεται κάθε ειδικότερο θέμα για την εφαρμογή της παρούσας.» | Παρ. 1 του άρθρου 87 του ν.2960/2001:  «1. α) Ο Ειδικός Φόρος Κατανάλωσης (Ε.Φ.Κ.) των προϊόντων του άρθρου 86 του παρόντα Κώδικα καθορίζεται με βάση τον αριθμό των εκατόλιτρων της μπύρας και της βαθμούς PLATO κατά όγκο.  β) Σε περίπτωση που οι βαθμοί PLATO της μπύρας δεν αντιστοιχούν σε ακέραιο αριθμό, για τον υπολογισμό του Ειδικού Φόρου Κατανάλωσης (Ε.Φ.Κ.) το κλασματικό μέρος στρογγυλοποιείται στον πλησιέστερο ακέραιο αριθμό και συγκεκριμένα, εφόσον το κλάσμα είναι μικρότερο του μισού (0,5), στρογγυλοποιείται στο μικρότερο ακέραιο αριθμό, ενώ εάν είναι ίσο ή μεγαλύτερο του μισού (0,5), στρογγυλοποιείται στο μεγαλύτερο ακέραιο αριθμό.  γ) Με αποφάσεις του Υπουργού Οικονομικών καθορίζεται ο τρόπος προσδιορισμού των βαθμών PLATO της μπύρας, καθώς και κάθε λεπτομέρεια για την εφαρμογή των διατάξεων της παραγράφου αυτής.» |
| **Άρθρο 30**  **Συντελεστές ειδικού φόρου κατανάλωσης ενδιάμεσων προϊόντων –**  **Τροποποίηση άρθρου 89 του ν. 2960/2001**  **(παρ. 9 του άρθρου 1 της Οδηγίας (ΕΕ) 2020/1151)**  Στο άρθρο 89 του ν. 2960/2001 (Α΄265) επέρχονται νομοτεχνικές βελτιώσεις και επικαιροποιούνται οι παραπεμπόμενες διατάξεις και το άρθρο 89 διαμορφώνεται ως εξής:  *«*Άρθρο 89  Συντελεστές Ειδικού Φόρου Κατανάλωσης Ενδιάμεσων Προϊόντων  Ο συντελεστής του ειδικού φόρου κατανάλωσης (Ε.Φ.Κ.) που επιβάλλεται στα προϊόντα του άρθρου 88 ορίζεται σε εκατόν δύο (102) ευρώ ανά εκατόλιτρο τελικού προϊόντος, με εξαίρεση τα προϊόντα που ορίζονται στο παράρτημα VΙI μέρος II του Κανονισμού (ΕΕ) 1308/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (L 347) για τα οποία ο συντελεστής ορίζεται σε πενήντα ένα (51) ευρώ ανά εκατόλιτρο τελικού προϊόντος.» | Άρθρο 89 του ν.2960/2001:  «Συντελεστές Ειδικού Φόρου Κατανάλωσης  Ο συντελεστής του ειδικού φόρου κατανάλωσης που επιβάλλεται στα προϊόντα του προηγούμενου άρθρου ορίζεται σε εκατόν δύο (102) ευρώ ανά εκατόλιτρο τελικού προϊόντος, **με εξαίρεση τα προϊόντα που ορίζονται στις παραγράφους 6 και 7 του σημείου Β΄ του παραρτήματος ΙΙI του κανονισμού (Ε.Κ.) της Επιτροπής 606/2009 (ΕΕL 193/24.7.2009)** για τα οποία ο συντελεστής ορίζεται σε πενήντα ένα (51) ευρώ ανά εκατόλιτρο τελικού προϊόντος.» |
| **Άρθρο 31**  **Αφρώδη κρασιά - Τροποποίηση άρθρου 90 του ν. 2960/2001**  **(παρ. 3 του άρθρου 1 της Οδηγίας (ΕΕ) 2020/1151)**  Το πρώτο εδάφιο της παρ. 2 του άρθρου 90 του ν. 2960/2001 (Α΄265) τροποποιείται ως προς τους παραπεμπόμενους κωδικούς Συνδυασμένης Ονοματολογίας (Σ.Ο.) και η παρ. 2 διαμορφώνεται ως εξής:  «2. Ο όρος «αφρώδη κρασιά» περιλαμβάνει όλα τα προϊόντα που υπάγονται στους κωδικούς Σ.Ο. 22.04.10, 22.04.21.06, 22.04.21.07, 22.04.21.08, 22.04.21.09, 22.04.29.10 και 22.05, τα οποία πληρούν τις εξής προϋποθέσεις:  α) περιέχονται σε φιάλες με πώματα σχήματος μανιταριού, τα οποία συγκρατούνται με σύρματα ή συνδετήρες ή έχουν υπερπίεση τουλάχιστον 3 bar, η οποία οφείλεται στο διαλυμένο διοξείδιο του άνθρακα,  β) έχουν αποκτημένο ογκομετρικό αλκοολικό τίτλο άνω των 1,2 % vol. μέχρι και 15 % vol. με την προϋπόθεση ότι η αλκοόλη που περιέχεται στο τελικό προϊόν προέρχεται εξ ολοκλήρου από ζύμωση.» | Παρ. 2 του άρθρου 90 του ν.2960/2001:  «2. Ο όρος «αφρώδη κρασιά» περιλαμβάνει όλα τα προϊόντα που υπάγονται της κωδικούς Σ.Ο. 22.04.10, 22.04.21.10, 22.04.29.10 και 22.05 και τα οποία πληρούν της εξής προϋποθέσεις:  α) Περιέχονται σε φιάλες με πώματα σχήματος μανιταριού, τα οποία συγκρατούνται με σύρματα ή συνδετήρες ή έχουν υπερπίεση τουλάχιστον 3 bar, η οποία οφείλεται στο διαλυμένο διοξείδιο του άνθρακα.  Β) Έχουν αποκτημένο ογκομετρικό αλκοολικό τίτλο άνω των 1,2% vol. Μέχρι και 15% vol. Με την προϋπόθεση ότι η αλκοόλη που περιέχεται στο τελικό προϊόν προέρχεται εξ ολοκλήρου από ζύμωση.» |
| **Άρθρο 32**  **Λοιπά αφρώδη ποτά παρασκευαζόμενα με ζύμωση, εκτός από κρασί και μπύρα - Τροποποίηση άρθρου 92 του ν. 2960/2001**  **(παρ. 5 του άρθρου 1 της Οδηγίας (ΕΕ) 2020/1151)**  Το πρώτο εδάφιο της παρ. 2 του άρθρου 92 του ν. 2960/2001 (Α΄265) τροποποιείται ως προς τους παραπεμπόμενους κωδικούς Συνδυασμένης Ονοματολογίας (Σ.Ο.) και η παρ. 2 διαμορφώνεται ως εξής:  «2. «Λοιπά αφρώδη ποτά παρασκευαζόμενα με ζύμωση» θεωρούνται όλα τα προϊόντα που υπάγονται στους κωδικούς Σ.Ο. 22.06.00.31 και 22.06.00.39, καθώς και τα προϊόντα που υπάγονται στους κωδικούς Σ.Ο. 22.04.10, 22.04.21.06, 22.04.21.07, 22.04.21.08, 22.04.21.09, 22.04.29.10 και 22.05, τα οποία δεν αναφέρονται στο άρθρο 90 και τα οποία πληρούν τις εξής προϋποθέσεις:  α) περιέχονται σε φιάλες με πώματα σχήματος μανιταριού που συγκρατούνται με σύρμα ή συνδετήρα ή έχουν υπερπίεση τουλάχιστον 3 bar, η οποία οφείλεται στο διαλυμένο διοξείδιο του άνθρακα, και  β) έχουν αποκτημένο ογκομετρικό αλκοολικό τίτλο άνω του 1,2% vol. μέχρι και 13% vol. ή  γ) έχουν αποκτημένο ογκομετρικό αλκοολικό τίτλο άνω του 13% vol. μέχρι και 15% vol., με την προϋπόθεση ότι η αλκοόλη που περιέχεται στο προϊόν προέρχεται αποκλειστικά από ζύμωση.» | Παρ.2 του άρθρου 92 του ν. 2960/2001  «2. «Λοιπά αφρώδη ποτά παρασκευαζόμενα με ζύμωση» νοούνται όλα τα προϊόντα που υπάγονται **της κωδικούς Σ.Ο. 22.06.00.31 και 22.06.00.39, καθώς και τα προϊόντα που υπάγονται της κωδικούς Σ.Ο. 22.04.10, 22.04.21.10, 22.04.29.10 και 22.05,** τα οποία δεν αναφέρονται στο άρθρο 90 του παρόντα Κώδικα και πληρούν της εξής προϋποθέσεις:  α) Περιέχονται σε φιάλες με πώματα σχήματος μανιταριού που συγκρατούνται με σύρμα ή συνδετήρα ή έχουν υπερπίεση τουλάχιστον 3 bar, η οποία οφείλεται στο διαλυμένο διοξείδιο του άνθρακα.  β) Έχουν αποκτημένο ογκομετρικό αλκοολικό τίτλο άνω του 1,2% vol. Μέχρι και 13% vol..  γ) Έχουν αποκτημένο ογκομετρικό αλκοολικό τίτλο άνω του 13% vol. Μέχρι και 15% vol., με την προϋπόθεση ότι η αλκοόλη που περιέχεται στο προϊόν προέρχεται αποκλειστικά από ζύμωση.» |
| **Άρθρο 33**  **Πιστοποίηση Ανεξάρτητων Μικρών Παραγωγών** –  **Προσθήκη άρθρου 93Γ στον ν. 2960/2001**  **(παρ. 13 του άρθρου 1 της Οδηγίας (ΕΕ) 2020/1151)**  Μετά το άρθρο 93Β του ν. 2960/2001 (Α΄265) προστίθεται άρθρο 93Γ, ως εξής:  *«* Άρθρο 93Γ  Πιστοποίηση Ανεξάρτητων Μικρών Παραγωγών   1. Νοούνται ως Ανεξάρτητοι Μικροί Παραγωγοί για τους σκοπούς του παρόντος και στο πλαίσιο της εφαρμογής από τα κράτη – μέλη της Ε.Ε. της Οδηγίας 92/83/ΕΟΚ, οι παραγωγοί των προϊόντων των άρθρων 80, 86, 88, 90 και 92, κατά περίπτωση, υπό τις εξής ειδικότερες προϋποθέσεις:   α) Για τους παραγωγούς των προϊόντων του άρθρου 80, το «μικρό αποστακτήριο», ήτοι μια επιχείρηση απόσταξης που λειτουργεί ως νομικώς και οικονομικώς ανεξάρτητη από κάθε άλλη επιχείρηση απόσταξης, δεν λειτουργεί με άδεια εκμετάλλευσης και η ετήσια παραγωγή της δεν υπερβαίνει τα δέκα (10) εκατόλιτρα άνυδρης αλκοόλης.  β) Για τους παραγωγούς των προϊόντων του άρθρου 86, τα «ανεξάρτητα μικρά ζυθοποιεία» της παρ. 3 του άρθρου 87.  γ) Για τους παραγωγούς των προϊόντων του άρθρου 88, ο παραγωγός ενδιάμεσων προϊόντων, ο οποίος είναι νομικώς και οικονομικώς ανεξάρτητος από οποιονδήποτε άλλο παραγωγό ενδιάμεσων προϊόντων, χρησιμοποιεί εγκαταστάσεις που βρίσκονται χωριστά από εκείνες οποιουδήποτε άλλου παραγωγού, δεν λειτουργεί βάσει άδειας εκμετάλλευσης και η παραγωγή του δεν υπερβαίνει τα διακόσια πενήντα (250) εκατόλιτρα ετησίως. Ωστόσο, όταν δύο ή περισσότεροι μικροί παραγωγοί συνεργάζονται και η συνδυασμένη ετήσια παραγωγή τους δεν υπερβαίνει τα διακόσια πενήντα (250) εκατόλιτρα, οι εν λόγω παραγωγοί μπορούν να θεωρούνται ως ένας και μόνος ανεξάρτητος μικρός παραγωγός.  δ) Για τους παραγωγούς των προϊόντων του άρθρου 90, ο οινοπαραγωγός που είναι νομικώς και οικονομικώς ανεξάρτητος από οποιονδήποτε άλλον οινοπαραγωγό, χρησιμοποιεί εγκαταστάσεις που βρίσκονται χωριστά από εκείνες οποιουδήποτε άλλου οινοπαραγωγού, δεν λειτουργεί βάσει άδειας εκμετάλλευσης και η παραγωγή του δεν υπερβαίνει τα χίλια (1.000) εκατόλιτρα ή, στην περίπτωση αποστολής προϊόντων στη Δημοκρατία της Μάλτας, τα είκοσι χιλιάδες (20.000) εκατόλιτρα κρασιού ετησίως. Ωστόσο, όταν δύο ή περισσότεροι μικροί οινοπαραγωγοί συνεργάζονται και η συνδυασμένη ετήσια παραγωγή τους δεν υπερβαίνει τα χίλια (1.000) ή είκοσι χιλιάδες (20.000) εκατόλιτρα, κατά περίπτωση, οι εν λόγω οινοπαραγωγοί μπορούν να θεωρούνται ως ένας και μόνος ανεξάρτητος μικρός οινοπαραγωγός.  ε) Για τους παραγωγούς των προϊόντων του άρθρου 92, ο παραγωγός λοιπών παρασκευαζόμενων με ζύμωση ποτών, ο οποίος είναι νομικώς και οικονομικώς ανεξάρτητος από οποιονδήποτε άλλον παραγωγό λοιπών παρασκευαζόμενων με ζύμωση ποτών, χρησιμοποιεί εγκαταστάσεις που βρίσκονται χωριστά από εκείνες οποιουδήποτε άλλου παραγωγού, δεν λειτουργεί βάσει άδειας εκμετάλλευσης και η παραγωγή του δεν υπερβαίνει τα δεκαπέντε χιλιάδες (15.000) εκατόλιτρα, ετησίως. Ωστόσο, όταν δύο ή περισσότεροι μικροί παραγωγοί συνεργάζονται και η συνδυασμένη ετήσια παραγωγή τους δεν υπερβαίνει τα δεκαπέντε χιλιάδες (15.000) εκατόλιτρα, οι εν λόγω παραγωγοί μπορούν να θεωρούνται ως ένας και μόνος ανεξάρτητος μικρός παραγωγός.  2. Οι τελωνειακές αρχές χορηγούν στα ανεξάρτητα μικρά ζυθοποιεία, κατόπιν αιτήματός τους, ετήσιο πιστοποιητικό, με το οποίο επιβεβαιώνονται η συνολική ετήσια παραγωγή των προϊόντων του άρθρου 86, καθώς και η συμμόρφωσή τους με τα κριτήρια της παρ. 3 του άρθρου 87.  3. Οι αρμόδιες αρχές του Υπουργείου Αγροτικής Ανάπτυξης και Τροφίμων χορηγούν στους ανεξάρτητους μικρούς οινοπαραγωγούς, κατόπιν αιτήματός τους, ετήσιο πιστοποιητικό, με το οποίο βεβαιώνονται η συνολική ετήσια παραγωγή τους προϊόντων του άρθρου 90, καθώς και η συμμόρφωσή τους με τα κριτήρια της περ. δ της παρ. 1 και τις ειδικότερες προϋποθέσεις της κοινής απόφασης του δεύτερου εδαφίου της παρ. 5.  4. Οι Ανεξάρτητοι Μικροί Παραγωγοί των προϊόντων των άρθρων 80, 88 και 92 μπορούν να πιστοποιούν οι ίδιοι τη συνολική ετήσια παραγωγή τους, καθώς και τη συμμόρφωσή τους με τα κατά περίπτωση κριτήρια των περ. α, γ και ε της παρ. 1 για τον χαρακτηρισμό τους ως ανεξάρτητοι μικροί παραγωγοί.  5. α. Με απόφαση του Υπουργού Οικονομικών κατόπιν εισήγησης του Διοικητή της Α.Α.Δ.Ε. καθορίζονται οι ειδικότερες προϋποθέσεις και διαδικασίες για την πιστοποίηση των παρ. 2 και 4, οι σχετικές κυρώσεις σε περίπτωση μη τήρησης αυτών και κάθε ειδικότερο θέμα για την εφαρμογή του παρόντος.  β. Με κοινή απόφαση των Υπουργών Οικονομικών και Αγροτικής Ανάπτυξης και Τροφίμων κατόπιν εισήγησης του Διοικητή της Α.Α.Δ.Ε. καθορίζονται οι αρμόδιες αρχές, οι ειδικότερες προϋποθέσεις, η διαδικασία για την πιστοποίηση της παρ. 3, οι επιβαλλόμενες κυρώσεις και κάθε άλλο σχετικό θέμα.  γ. Με απόφαση του Υπουργού Οικονομικών είναι δυνατόν να καθορίζονται οι διαδικασίες ή οι ειδικότερες προϋποθέσεις αναγνώρισης στη Χώρα μας των πιστοποιητικών που εκδίδονται σε άλλα κράτη μέλη της Ε.Ε. για παραγωγούς των προϊόντων των άρθρων 80, 86, 88, 90 και 92, οι οποίοι είναι εγκατεστημένοι σε αυτά και πληρούν κατά περίπτωση τα κριτήρια της παρ. 1. » | **Νέα διάταξη** |
| **Άρθρο 34**  **Σφράγιση αμβίκων ή αποστακτικών μηχανημάτων – Τροποποίηση άρθρου 4 του ν. 2969/2001**  1. Η παρ. 2 του άρθρου 4 του ν.2969/2001 (Α΄281) αντικαθίσταται ως εξής:  «2. Όποιος αποκτήσει άμβικα ή αποστακτικά μηχανήματα κατάλληλα για παραγωγή αιθυλικής αλκοόλης και αλκοολούχων προϊόντων γενικά ή μέρη τέτοιων μηχανημάτων, οποιαδήποτε και αν είναι η χρήση για την οποία προορίζονται τα μηχανήματα ή τα μέρη τους, οφείλει εντός πέντε (5) εργάσιμων ημερών από την κατοχή τους να δηλώσει εγγράφως στο αρμόδιο Τελωνείο το είδος, τη χωρητικότητα και τη χρήση για την οποία προορίζονται, καθώς και τη θέση στην οποία τοποθετήθηκαν και να λάβει άδεια κατοχής. Το Τελωνείο κοινοποιεί στην αρμόδια Χημική Υπηρεσία αντίγραφο της ανωτέρω δήλωσης κατοχής μηχανημάτων, η οποία, ύστερα από έλεγχο, εκδίδει βεβαίωση περί καταλληλότητας αυτών για τον σκοπό για τον οποίο προορίζονται και περί της χωρητικότητάς τους, κοινοποιώντας αυτή στο Τελωνείο. Η αρμόδια Χημική Υπηρεσία προβαίνει στη σφράγιση των μηχανημάτων αυτών, με εξαίρεση τους άμβικες των διήμερων μικρών αποσταγματοποιών, καθώς και των αρωματοποιών όπως ορίζονται στην περ. β της παρ. 1 του άρθρου 5, οι οποίοι σφραγίζονται από τα αρμόδια Τελωνεία. Από τη σφράγιση εξαιρούνται τα αποστακτικά μηχανήματα χωρητικότητας κάτω των 40 λίτρων, τα οποία κατέχονται από δημόσια επιστημονικά ιδρύματα και τα οποία χρησιμοποιούνται αποκλειστικά για την επιστημονική τους έρευνα.  Η αρμόδια Διεύθυνση της Γενικής Διεύθυνσης Τελωνείων και Ειδικών Φόρων Κατανάλωσης της Α.Α.Δ.Ε. καταχωρίζει τα στοιχεία του μηχανήματος στο Γενικό Μητρώο Κατοχής Αποστακτικών Μηχανημάτων και χορηγεί Αριθμό Γενικού Μητρώου του Μηχανήματος, ο οποίος αναγράφεται υποχρεωτικά σε όλες τις άδειες κατοχής που θα εκδοθούν στο μέλλον για το μηχάνημα αυτό. Ο κάτοχος του μηχανήματος είναι υποχρεωμένος να χαράξει τον Αριθμό Γενικού Μητρώου σε εμφανές σημείο στον λέβητα και στο κάλυμμα αυτού. Αντίγραφο της άδειας κατοχής του μηχανήματος κοινοποιείται στην αρμόδια Χημική Υπηρεσία της Γενικής Διεύθυνσης του Γενικού Χημείου του Κράτους της Α.Α.Δ.Ε..  2. Η παρ. 6 του άρθρου 4 του ν. 2969/2001 αντικαθίσταται ως εξής:  «6. Με απόφαση του Υπουργού Οικονομικών κατόπιν εισήγησης του Διοικητή της ΑΑΔΕ  καθορίζονται:  α) ο τύπος των σφραγίδων των αποστακτικών μηχανημάτων γενικά και η διαδικασία σφράγισης και αποσφράγισης των αποστακτικών μηχανημάτων  β) το είδος των τοποθετούμενων μηχανικών μετρητών ή άλλων μέσων μετρήσεως για τον έλεγχο των παραγόμενων αλκοολούχων προϊόντων, καθώς και οι όροι της τοποθετήσεως, λειτουργίας και ελέγχου αυτών.» | Η παρ. 2 του άρθρου 4 του ν.2969/2001, όπως αντικαθίσταται με την παρ. 1 της προτεινόμενης ρύθμισης, έχει ως εξής :  «2. Όποιος αποκτήσει άμβικα ή αποστακτικά μηχανήματα κατάλληλα για παραγωγή αιθυλικής αλκοόλης και αλκοολούχων προϊόντων γενικά ή μέρη τέτοιων μηχανημάτων, οποιαδήποτε και αν είναι η χρήση για την οποία προορίζονται τα μηχανήματα ή τα μέρη τους, οφείλει εντός πέντε (5) εργάσιμων ημερών από την κατοχή τους να δηλώσει εγγράφως στο αρμόδιο Τελωνείο το είδος, τη χωρητικότητα και τη χρήση για την οποία προορίζονται, καθώς και τη θέση στην οποία τοποθετήθηκαν και να λάβει άδεια κατοχής. Παράλληλα οφείλει να ζητήσει τη σφράγισή τους. Το Τελωνείο κοινοποιεί στην αρμόδια Χημική Υπηρεσία αντίγραφο της ανωτέρω δήλωσης κατοχής μηχανημάτων, η οποία, ύστερα από έλεγχο, εκδίδει βεβαίωση περί καταλληλότητας αυτών για το σκοπό για τον οποίο προορίζονται και περί της χωρητικότητάς τους. Τη βεβαίωση αυτή η Χημική Υπηρεσία κοινοποιεί στο Τελωνείο.  Η αρμόδια Διεύθυνση της Γενικής Διεύθυνσης Τελωνείων και Ειδικών Φόρων Κατανάλωσης καταχωρεί τα στοιχεία του μηχανήματος στο Γενικό Μητρώο Κατοχής Αποστακτικών Μηχανημάτων και χορηγεί τον Αριθμό Γενικού Μητρώου του Μηχανήματος, ο οποίος αναγράφεται υποχρεωτικά σε όλες τις άδειες κατοχής που θα εκδοθούν στο μέλλον για το μηχάνημα αυτό. Ο κάτοχος του μηχανήματος είναι υποχρεωμένος να χαράξει τον Αριθμό Γενικού Μητρώου σε εμφανές σημείο στο λέβητα και στο κάλυμμα αυτού. Αντίγραφο της άδειας κατοχής του μηχανήματος κοινοποιείται στην αρμόδια Χημική Υπηρεσία του Γενικού Χημείου του Κράτους.»  Η παρ. 6 του άρθρου 4 του ν.2969/2001, όπως αντικαθίσταται με την προτεινόμενη παρ. 2, έχει ως εξής:  «6. Με προεδρικό διάταγμα, που εκδίδεται με πρόταση του Υπουργού Οικονομικών, καθορίζονται:  α) ο τύπος των σφραγίδων των αποστακτικών μηχανημάτων γενικά και η διαδικασία για τη σφράγισή τους,  β) το είδος των τοποθετούμενων μηχανικών μετρητών ή άλλων μέσων μετρήσεως για τον έλεγχο των παραγόμενων αλκοολούχων προϊόντων, καθώς και οι όροι της τοποθετήσεως, λειτουργίας και ελέγχου αυτών.» |
| **Άρθρο 35**  **Διήμεροι Μικροί Αποσταγματοποιοί – Τροποποίηση άρθρου 7 του ν.2969/2001**  Στην παρ. Ε΄ του άρθρου 7 του ν.2969/2001 επέρχονται οι εξής τροποποιήσεις :  1. Ο τίτλος της παραγράφου αντικαθίσταται ως εξής:  «Ε. Διήμεροι Μικροί Αποσταγματοποιοί».  2. Η υποπαρ. 2 αντικαθίσταται ως εξής:  «2. α) Οι πρώτες ύλες που επιτρέπεται να αποστάζουν οι διήμεροι μικροί αποσταγματοποιοί είναι στέμφυλα, οινοποιήσιμες ποικιλίες σταφυλιών, μούρα, κούμαρα, κράνα, ζίζιφα, υπολείμματα μέλιτος και σύκα - απόσυκα.  Στέμφυλα, κατά την έννοια του νόμου αυτού, είναι τα προερχόμενα από κανονική και επιμελημένη έκθλιψη των σταφυλιών, η απόδοση των οποίων σε άνυδρη αιθυλική αλκοόλη δεν υπερβαίνει τα 7,5 λίτρα ανά 100 χιλιόγραμμα καθαρών στεμφύλων κατ΄ ανώτατο όριο.  β) Με απόφαση του Υπουργού Οικονομικών, κατόπιν εισήγησης του Διοικητή της Α.Α.Δ.Ε. μετά από σχετική εισήγηση της Γενικής Διεύθυνσης του Γενικού Χημείου του Κράτους δύναται, σε αιτιολογημένες περιπτώσεις, να επιτρέπεται η απόσταξη και άλλων καρπών ή φρούτων, όπως μήλα, αχλάδια, δαμάσκηνα, κεράσια, κορόμηλα. Η υποβολή των σχετικών αιτημάτων γίνεται μόνο από ομάδες παραγωγών και συνοδεύεται από βεβαίωση της Διεύθυνσης Αγροτικής Οικονομίας και Κτηνιατρικής (Δ.Α.Ο.Κ.) της οικείας Περιφερειακής Ενότητας ότι αποδέχεται τον εν λόγω προορισμό. Προκειμένου να εξεταστεί οποιοδήποτε σχετικό αίτημα θα πρέπει να τεκμηριώνεται, από την αρμόδια Χημική Υπηρεσία, η καταλληλότητα της πρώτης ύλης.  γ) Με κοινές αποφάσεις των Υπουργών Οικονομικών και Αγροτικής Ανάπτυξης και Τροφίμων, δύναται, να επιτρέπεται, σε εξαιρετικές περιπτώσεις, για συγκεκριμένο διάστημα και μόνο για περιοχές στις οποίες οι σχετικές καλλιέργειες έχουν πληγεί από φυσικά φαινόμενα, η απόσταξη επιτραπέζιων ποικιλιών σταφυλιών και να καθορίζεται η απόδοση αυτών σε λίτρα άνυδρα αιθυλικής αλκοόλης.».  3. Η υποπαρ. 3 αντικαθίσταται ως εξής:  «3. Για την απόσταξη απαιτείται άδεια από το Τελωνείο, στη χωρική αρμοδιότητα του οποίου είναι εγκατεστημένος ο άμβικας όπου θα διενεργηθεί η απόσταξη. Η χρονική διάρκεια αυτής δεν μπορεί να υπερβεί για κάθε παραγωγό τα οκτώ 24ωρα, συνεχή ή χωρισμένα, κατ’ ανώτατο όριο και συναρτάται με την ποσότητα των πρώτων υλών που προορίζονται για απόσταξη. Δικαίωμα άδειας απόσταξης αποκτούν αποκλειστικά οι παραγωγοί των επιτρεπόμενων πρώτων υλών της υποπαρ. 2 και σε άμβικα που είναι εγκατεστημένος μέσα στα όρια του δήμου που έχουν παραχθεί οι πρώτες ύλες ή σε όμορο δήμο. Κατ’ εξαίρεση επιτρέπεται με άδεια του Τελωνείου, στη χωρική αρμοδιότητα του οποίου έχουν παραχθεί οι πρώτες ύλες, να μεταφερθούν αυτές προς απόσταξη σε άμβικα που είναι εγκατεστημένος και σε άλλο δήμο, πλην των ανωτέρω, αποκλειστικά στις περιπτώσεις που ο δικαιούχος απόσταξης παραγωγός είναι κάτοχος του άμβικα αυτού.  Σε κάθε άμβικα μπορεί να αποστάζει εκτός από τον κάτοχό του και οποιοσδήποτε άλλος δικαιούχος απόσταξης παραγωγός.  Για την έκδοση άδειας απόσταξης απαιτείται η υποβολή στο αρμόδιο Τελωνείο αίτησης-δήλωσης του παραγωγού μαζί με τα κατά περίπτωση δικαιολογητικά, όπως αυτά καθορίζονται με την απόφαση της υποπαρ. 12. Οι κάτοχοι αμπελουργικής έκτασης προσκομίζουν επιπλέον, αντίγραφο της οριστικοποιημένης ηλεκτρονικής δήλωσης συγκομιδής που υποβάλλεται προς το Υπουργείο Αγροτικής Ανάπτυξης και Τροφίμων από την οποία αποδεικνύεται η ιδιότητα του παραγωγού, η θέση και η έκταση του κτήματος, καθώς και η ποσότητα των πρώτων υλών που παρήχθησαν.  Το αρμόδιο Τελωνείο μπορεί να αρνηθεί τη χορήγηση ή να ανακαλέσει χορηγηθείσα κατά τα ανωτέρω άδεια απόσταξης είτε αυτεπαγγέλτως είτε κατόπιν σχετικής εισήγησης της αρμόδιας Χημικής Υπηρεσίας της Γενικής Διεύθυνσης του Γενικού Χημείου του Κράτους της Α.Α.Δ.Ε., στην περίπτωση που ο διήμερος μικρός αποσταγματοποιός είτε έχει υποπέσει καθ’ υποτροπή, κατά την έννοια της παρ. 4 του άρθρου 11 του παρόντος, στις παραβάσεις των παρ. 2 και 3 του άρθρου 11, ως και του άρθρου 12 είτε έχει υποπέσει σε παραβάσεις που τιμωρούνται με τις περί λαθρεμπορίας διατάξεις του Εθνικού Τελωνειακού Κώδικα (ν. 2960/2001, Α΄ 265).»  4. Η υποπαρ. 8 αντικαθίσταται ως εξής:  «8.α) Η διάθεση του παραγόμενου έτοιμου προϊόντος απόσταξης από τα δικαιούχα παραγωγής πρόσωπα της υποπαρ. 1 πραγματοποιείται με την έκδοση λογιστικών στοιχείων, κατά τα ειδικότερα οριζόμενα στις σχετικές διατάξεις του ν.4308/2014 (Α΄251). Τα ως άνω αναφερόμενα πρόσωπα, έχουν υποχρέωση τήρησης και ενημέρωσης λογιστικών αρχείων. Για τη διακίνηση του ως άνω προϊόντος απόσταξης, εκδίδεται σχετικό παραστατικό κατά τα ειδικότερα οριζόμενα στις διατάξεις της παρ. 8 του άρθρου 5 του ν. 4308/2014, το οποίο συνοδεύει το προϊόν μέχρι τον τελικό προορισμό του. Δεν απαιτείται έκδοση παραστατικού διακίνησης, εφόσον εκδίδεται άμεσα λογιστικό στοιχείο αξίας.  β) Από τις διατάξεις της περ. α΄ εξαιρούνται:  βα) τα δικαιούχα παραγωγής πρόσωπα που εμπίπτουν στις διατάξεις της περ. α της παρ. 1 του άρθρου 39 του ν. 4308/2014 και  ββ) τα δικαιούχα παραγωγής φυσικά πρόσωπα, τα οποία παράγουν το προϊόν αυτό, μέχρι το ανώτατο όριο των 51 λίτρων άνυδρων ανά αποστακτική περίοδο και ανά πρόσωπο, αποκλειστικά για κατανάλωση από τα ίδια, τα μέλη της οικογενείας τους ή τους προσκεκλημένους τους, απαγορευομένης της εμπορίας.  Σε περίπτωση διακίνησης του προϊόντος απόσταξης από τα πρόσωπα των υποπερ. βα και ββ ή για λογαριασμό τους, αυτό συνοδεύεται από αντίγραφο της αδείας απόσταξης καθώς και του αποδεικτικού είσπραξης των φορολογικών επιβαρύνσεων. Σε περίπτωση πώλησης του προϊόντος απόσταξης από τα πρόσωπα της υποπερ. βα το προϊόν συνοδεύεται, πλέον των ως άνω δικαιολογητικών, και από δήλωση διακίνησης.  γ) Το προϊόν απόσταξης των διήμερων μικρών αποσταγματοποιών διατίθεται χύμα, χωρίς οποιασδήποτε μορφής τυποποίηση, σε δοχεία από γυαλί ή και άλλο κατάλληλο υλικό σύμφωνα με τους σχετικούς όρους χρήσης που προβλέπονται στην ισχύουσα ενωσιακή και εθνική νομοθεσία όσον αφορά τα υλικά και τα αντικείμενα που προορίζονται να έρθουν σε επαφή με τρόφιμα.  Η κατά τα ανωτέρω διάθεση του προϊόντος απόσταξης των διήμερων μικρών αποσταγματοποιών διενεργείται από τα δικαιούχα της παραγωγής του πρόσωπα είτε απευθείας στους τελικούς καταναλωτές με λιανική πώληση είτε με πώληση στις επιχειρήσεις ομαδικής εστίασης, καθώς και σε επιχειρήσεις διάθεσης ποτών με αλκοόλη προς χονδρική και λιανική πώληση.  Tα στοιχεία του παραγωγού αναγράφονται υποχρεωτικά σε κάθε διακίνηση στο εσωτερικό της Χώρας μέχρι το τελικό σημείο λιανικής πώλησης στα φορολογικά στοιχεία ή τα παραστατικά στοιχεία διακίνησης των άρθρων 5 και 9 του ν. 4308/2014 .  Οι επιχειρήσεις που διαθέτουν προς λιανική πώληση για κατανάλωση προϊόν απόσταξης διήμερων μικρών αποσταγματοποιών οφείλουν να έχουν σε εμφανές σημείο στο κατάστημά τους αναρτημένη πινακίδα, στην οποία αναγράφονται με ευκρινείς χαρακτήρες, τo ονοματεπώνυμο του παραγωγού ή των παραγωγών των οποίων το προϊόν διαθέτουν, καθώς και το σχετικό λογιστικό στοιχείο.  Για λόγους καλύτερης κατανόησης από τους καταναλωτές, το προϊόν μπορεί να διατίθεται στα σημεία πώλησης στον τελικό καταναλωτή με την κοινή ονομασία, κατά την έννοια του Kανονισμού (ΕΕ) 1169/2011, «παραδοσιακό απόσταγμα διημέρων», ακολουθούμενη πάντοτε και από τη νόμιμη ονομασία. Ο όρος «απόσταγμα» που περιλαμβάνεται στην κοινή ονομασία δεν χρησιμοποιείται κατά την έννοια του παρόντος νόμου και του Kανονισμού (ΕΕ) 2019/787.».  5. Η υποπαρ. 12 αντικαθίσταται ως εξής:  «12. Με απόφαση του Υπουργού Οικονομικών, κατόπιν εισήγησης του Διοικητή της Α.Α.Δ.Ε. καθορίζονται:  α) ο τρόπος καθορισμού του διμήνου απόσταξης της υποπαρ. 1,  β) η απόδοση σε άνυδρη αιθυλική αλκοόλη των λοιπών πλην των στεμφύλων - επιτρεπόμενων να αποστάζονται από τους διήμερους μικρούς αποσταγματοποιούς - πρώτων υλών της υποπαρ. 2,  γ) ο προσδιορισμός του χρόνου απόσταξης των διήμερων μικρών αποσταγματοποιών,  δ) ο τύπος και το περιεχόμενο αίτησης - δήλωσης καθώς και τα δικαιολογητικά για τη χορήγηση της άδειας απόσταξης της υποπαρ. 3,  ε) η διαδικασία για τη χορήγηση της ειδικής άδειας της υποπαρ. 11Α,  στ) οι υποχρεώσεις των κατόχων αμβίκων για χρήση από τους διήμερους μικρούς αποσταγματοποιούς,  ζ) ο τύπος και το περιεχόμενο της δήλωσης διακίνησης του τρίτου εδαφίου της περ. β της υποπαρ.8,  η) κάθε άλλο σχετικό ζήτημα για τη εφαρμογή της παρ. Ε΄.  Με όμοια απόφαση δύναται να καθορίζονται οι ειδικότεροι όροι διακίνησης και επισήμανσης του προϊόντος απόσταξης των διήμερων μικρών αποσταγματοποιών.». | Ο τίτλος της παρ. Ε΄ του άρθρου 7 του ν.2969/2001 έχει ως εξής:  «Ε. Μικροί Αποσταγματοποιοί (διήμεροι)».  Η υποπαρ. 2 της παρ. Ε΄ του άρθρου 7 του ν.2969/2001, η οποία αντικαθίσταται με την παρ. 2 του άρθρου 10 της προτεινόμενης ρύθμισης, έχει ως εξής :  «2. Οι πρώτες ύλες που επιτρέπονται να αποστάζουν οι εν λόγω παραγωγοί είναι στέμφυλα, μούρα, κούμαρα, κράνα, ζίζιφα και υπολείμματα μέλιτος. Στέμφυλα, κατά την έννοια του νόμου αυτού, είναι τα προερχόμενα από κανονική και επιμελημένη έκθλιψη των σταφυλιών, η απόδοση των οποίων σε άνυδρη αιθυλική αλκοόλη δεν υπερβαίνει τα 7,5 λίτρα ανά 100 χιλιόγραμμα καθαρών στεμφύλων κατ’ ανώτατο όριο.  Με απόφαση του Υπουργού Οικονομικών, που εκδίδεται ύστερα από εισήγηση της αρμόδιας Διεύθυνσης του Γενικού Χημείου του Κράτους, μπορεί να επιτρέπεται η απόσταξη και άλλων καρπών ή φρούτων, όπως μήλων, σύκων αποσύκων, αχλαδιών, δαμάσκηνων, κερασιών, κορόμηλων.  Η υποπαρ. 3 της παρ. Ε΄ του άρθρου 7 του ν.2969/2001, η οποία αντικαθίσταται με την παρ. 3 του άρθρου 10 της προτεινόμενης ρύθμισης, έχει ως εξής :  3. Για την απόσταξη απαιτείται άδεια από το Τελωνείο στη χωρική αρμοδιότητα του οποίου είναι εγκατεστημένος ο άμβικας όπου θα διενεργηθεί η απόσταξη. Η χρονική διάρκεια αυτής δεν μπορεί να υπερβεί για κάθε παραγωγό τα οκτώ 24ωρα, συνεχή ή χωρισμένα, κατ’ ανώτατο όριο και συναρτάται με την ποσότητα των πρώτων υλών που προορίζονται για απόσταξη. Δικαίωμα άδειας απόσταξης αποκτούν αποκλειστικά οι παραγωγοί των επιτρεπόμενων πρώτων υλών και σε άμβικα που είναι εγκατεστημένος μέσα στα όρια του δήμου που έχουν παραχθεί οι πρώτες ύλες ή σε όμορο δήμο. Κατ’ εξαίρεση επιτρέπεται με άδεια του Τελωνείου, στη χωρική αρμοδιότητα του οποίου έχουν παραχθεί οι πρώτες ύλες, να μεταφερθούν αυτές προς απόσταξη σε άμβικα που είναι εγκατεστημένος και σε άλλον πλην των ανωτέρω δήμο, αποκλειστικά στις περιπτώσεις που ο δικαιούχος απόσταξης παραγωγός είναι κάτοχος του άμβικα αυτού.  Για την έκδοση άδειας απόσταξης απαιτείται η υποβολή στο αρμόδιο Τελωνείο σχετικής δήλωσης που θα περιλαμβάνει τα παρακάτω στοιχεία:  α) Το όνομα και επώνυμο του παραγωγού.  β) Το όνομα και επώνυμο του κατόχου του άμβικα, τον Αριθμό Γενικού Μητρώου του άμβικα, τη χωρητικότητά του σε λίτρα, καθώς και τον αριθμό και χρονολογία της άδειας κατοχής του.  γ) Το δήμο, δημοτικό διαμέρισμα ή κοινότητα και τη θέση όπου πρόκειται να λειτουργήσει ο άμβικας.  δ) Το είδος και την ποσότητα των προς απόσταξη πρώτων υλών και την ποσότητα έτοιμου προϊόντος που αναμένεται να παραχθεί.  ε) Το χρονικό διάστημα της λειτουργίας του άμβικα σε 24ωρα και την ημέρα που ζητείται η αποσφράγισή του.  Επίσης απαιτείται η προσκόμιση βεβαίωσης της αρμόδιας υπηρεσίας του Υπουργείου Γεωργίας για την ιδιότητα του παραγωγού, τη θέση και την έκταση του κτήματος, καθώς και την ποσότητα των πρώτων υλών που παρήχθησαν. Αν είναι αδύνατη η προσκόμιση της βεβαίωσης αυτής, τα στοιχεία αυτά είναι δυνατόν να βεβαιώνονται από τον οικείο δήμο ή κοινότητα. Σε κάθε άμβικα χωρητικότητας μέχρι 130 λίτρων μπορεί να αποστάζει εκτός από τον κάτοχό του και οποιοσδήποτε άλλος δικαιούχος απόσταξης παραγωγός.»  Η υποπαρ. 8 της παρ. Ε' του άρθρου 7 του ν.2969/2001, η οποία αντικαθίσταται με την παρ. 4 της προτεινόμενης ρύθμισης, έχει ως εξής:  «8.α) Κατά παρέκκλιση των διατάξεων της παρ. 1α) του άρθρου [39](https://www.nomotelia.gr/nservice22/document?documentId=902551&partId=1452369) [του ν. 4308/2014](https://www.nomotelia.gr/nservice22/document?documentId=902551) (Α΄251) καθώς και κάθε άλλης διάταξης που ρυθμίζει κατά διάφορο τρόπο την έκδοση λογιστικών στοιχείων και την τήρηση λογιστικών αρχείων, η διάθεση του παραγόμενου έτοιμου προϊόντος απόσταξης από τα δικαιούχα παραγωγής πρόσωπα της παραγράφου 1 της παρούσας περίπτωσης πραγματοποιείται με την έκδοση λογιστικών στοιχείων, κατά τα ειδικότερα οριζόμενα στις σχετικές διατάξεις [του ν. 4308/2014](https://www.nomotelia.gr/nservice22/document?documentId=902551). Τα ως άνω αναφερόμενα πρόσωπα, έχουν υποχρέωση τήρησης και ενημέρωσης λογιστικών αρχείων. Για τη διακίνηση του ως άνω προϊόντος απόσταξης, εκδίδεται σχετικό παραστατικό κατά τα ειδικότερα οριζόμενα στις διατάξεις της παρ. 8 του άρθρου [5](https://www.nomotelia.gr/nservice22/document?documentId=902551&partId=1452334) [του ν. 4308/2014](https://www.nomotelia.gr/nservice22/document?documentId=902551), το οποίο συνοδεύει το προϊόν μέχρι τον τελικό προορισμό του. Δεν απαιτείται έκδοση παραστατικού διακίνησης, εφόσον εκδίδεται άμεσα λογιστικό στοιχείο αξίας».  β) Από τις διατάξεις της υποπαραγράφου α΄ της παρούσας εξαιρούνται τα δικαιούχα παραγωγής φυσικά πρόσωπα, τα οποία παράγουν το προϊόν αυτό, μέχρι το ανώτατο όριο των 120 κιλών ανά αποστακτική περίοδο και ανά πρόσωπο, αποκλειστικά για κατανάλωση από τα ίδια, τα μέλη της οικογενείας τους ή τους προσκεκλημένους τους, απαγορευομένης της εμπορίας. Σε περίπτωση διακίνησης του ως άνω προϊόντος από τα πρόσωπα αυτά ή για λογαριασμό τους, αυτό συνοδεύεται από αντίγραφο της αδείας απόσταξης καθώς και του αποδεικτικού είσπραξης των φορολογικών επιβαρύνσεων.  γ) Το εν λόγω προϊόν διατίθεται χύμα, χωρίς οποιασδήποτε μορφής τυποποίηση, σε δοχεία από γυαλί ή και άλλο κατάλληλο υλικό σύμφωνα με τους σχετικούς όρους χρήσης που προβλέπονται στην ισχύουσα ενωσιακή και εθνική νομοθεσία όσον αφορά τη μετανάστευση στα αλκοολούχα ποτά.  Η κατά τα ανωτέρω διάθεση του εν λόγω προϊόντος διενεργείται αποκλειστικά από τα δικαιούχα της παραγωγής του πρόσωπα είτε απ’ ευθείας με λιανική πώληση είτε στις επιχειρήσεις ομαδικής εστίασης, καθώς και σε επιχειρήσεις διάθεσης αλκοολούχων ποτών προς λιανική πώληση και κατανάλωση. Η διάθεση του εν λόγω προϊόντος με άλλο τρόπο απαγορεύεται.  Οι κατά τα ανωτέρω επιχειρήσεις που διαθέτουν προς λιανική πώληση και κατανάλωση προϊόν απόσταξης μικρών αποσταγματοποιών (διημέρων) οφείλουν να έχουν σε εμφανές σημείο στο κατάστημά τους αναρτημένη πινακίδα, στην οποία αναγράφονται με ευκρινείς χαρακτήρες, τo ονοματεπώνυμο του παραγωγού ή των παραγωγών των οποίων το προϊόν διαθέτουν, καθώς και το σχετικό λογιστικό στοιχείο.»  Η υποπαρ. 12 της παρ. Ε΄ του άρθρου 7 του ν.2969/2001, η οποία αντικαθίσταται με την παρ. 5 της προτεινόμενης ρύθμισης, έχει ως εξής:  «12. Με απόφαση του Υπουργού Οικονομικών καθορίζονται οι λεπτομέρειες εφαρμογής της παραγράφου Ε΄ του άρθρου αυτού.» |
| **Άρθρο 36**  **Κυρώσεις για υποβολή ψευδών δικαιολογητικών – Τροποποίηση άρθρου 11 του ν.2969/2001**  Η περ. ι της παρ. 3 του άρθρου 11 του ν. 2969/2001 αντικαθίσταται ως ακολούθως:  « ι) οι διήμεροι μικροί αποσταγματοποιοί οι οποίοι υποβάλλουν ψευδή ή ανακριβή δήλωση καθώς και ψευδή δικαιολογητικά για την έκδοση άδειας απόσταξης, καθώς και αυτοί που εκδίδουν τα εν λόγω ψευδή δικαιολογητικά. Επίσης οι διήμεροι μικροί αποσταγματοποιοί που αποστάζουν συγχρόνως με περισσότερους από έναν άμβικες.» | **Η περ. ι) της παρ. 3 του άρθρου 11 του ν. 2969/2001, η οποία αντικαθίσταται με το άρθρο 11 έχει ως εξής :**  «ι) Οι μικροί αποσταγματοποιοί (διήμεροι) οι οποίοι υποβάλλουν ψευδή ή ανακριβή δήλωση για την έκδοση άδειας απόσταξης ή προσκομίζουν ψευδή βεβαίωση για την ιδιότητα του παραγωγού, τη θέση και την έκταση του κτήματός τους και την ποσότητα των παραχθεισών πρώτων υλών, καθώς και αυτοί που εκδίδουν την εν λόγω ψευδή βεβαίωση. Επίσης οι μικροί αποσταγματοποιοί (διήμεροι) που αποστάζουν συγχρόνως με περισσότερους από έναν άμβικες.» |
| **Άρθρο 37**  **Απαλλαγή από τον Φόρο Προστιθέμενης Αξίας των εισαγόμενων ή παραδιδόμενων αγαθών και παρεχόμενων υπηρεσιών προς την Ευρωπαϊκή Επιτροπή ή φορέα ή οργανισμό της ΕΕ για την αντιμετώπιση του COVID-19 – Τροποποίηση παρ. 1 άρθρου 27 του ν. 2859/2000**  **(Άρθρο 1 Οδηγίας (ΕΕ) 2021/1159)**  Στην παρ. 1 του άρθρου 27 του Κώδικα Φόρου Προστιθέμενης Αξίας (ν. 2859/2000, Α΄248), ως προς τις απαλλαγές από τον φόρο, προστίθεται περ. κ) ως εξής:  «κ)η παράδοση αγαθών και η παροχή υπηρεσιών προς την Ευρωπαϊκή Επιτροπή ή οργανισμό ή φορέα που έχει συσταθεί βάσει του δικαίου της Ευρωπαϊκής Ένωσης και η εισαγωγή αγαθών από τα πρόσωπα αυτά, όταν η Ευρωπαϊκή Επιτροπή ή ο οργανισμός ή ο φορέας εισάγει ή αγοράζει τα αγαθά ή λαμβάνει τις υπηρεσίες κατά την εκτέλεση των καθηκόντων που του έχουν ανατεθεί από το δίκαιο της Ευρωπαϊκής Ένωσης, με σκοπό την αντιμετώπιση της πανδημίας COVID-19, εκτός εάν τα εισαγόμενα αγαθά ή τα αγαθά ή οι υπηρεσίες που αγοράζονται, χρησιμοποιούνται, είτε αμέσως είτε σε μεταγενέστερη ημερομηνία, για περαιτέρω παραδόσεις ή παροχές εξ επαχθούς αιτίας από την Ευρωπαϊκή Επιτροπή ή από τον εν λόγω οργανισμό ή φορέα.  Όταν παύσουν να ισχύουν οι προϋποθέσεις απαλλαγής της παρούσας, η Ευρωπαϊκή Επιτροπή ή ο οργανισμός ή ο φορέας που εισήγαγε τα αγαθά με απαλλαγή ή που έλαβε την απαλλασσόμενη παράδοση αγαθών ή παροχή υπηρεσιών, ενημερώνει την κατά περίπτωση αρμόδια εθνική τελωνειακή ή φορολογική αρχή και η εισαγωγή ή η παράδοση των εν λόγω αγαθών, καθώς και η παροχή των εν λόγω υπηρεσιών υπόκεινται σε ΦΠΑ υπό τους όρους που ισχύουν κατά τον χρόνο παύσης των προϋποθέσεων της απαλλαγής.» | **Νέα διάταξη** |

|  |  |
| --- | --- |
| **Άρθρο 40**  **Νέος υπολογισμός ΕΝ.Φ.Ι.Α. φυσικών προσώπων - Τροποποίηση του άρθρου 1 του ν. 4223/2013**  Η παρ. 3 του άρθρου 1 του ν. 4223/2013 (Α΄287) αντικαθίσταται και διαμορφώνεται ως εξής:  «3. Ο ΕΝ.Φ.Ι.Α. ισούται με τον κύριο φόρο επί του κάθε ακινήτου και την προσαύξηση επί αυτού σύμφωνα με την Ενότητα Ε του άρθρου 4, εάν υποκείμενο του φόρου είναι φυσικό πρόσωπο, και με το άθροισμα του κύριου φόρου επί του κάθε ακινήτου και του συμπληρωματικού φόρου επί της συνολικής αξίας των δικαιωμάτων επί των ακινήτων του υποκειμένου στον φόρο, εάν υποκείμενο είναι νομικό πρόσωπο ή νομική οντότητα.». | Αντικαθίσταται η παρ. 3 του άρθρου 1 του ν. 4223/2013, η οποία έχει ως εξής:  «3. Ο ΕΝ.Φ.Ι.Α. ισούται με το άθροισμα του κύριου φόρου επί του κάθε ακινήτου και του συμπληρωματικού φόρου επί της συνολικής αξίας των δικαιωμάτων επί των ακινήτων του υποκειμένου στο φόρο.». |
| **Άρθρο 41**  **Κληρονόμος μετά από αποποίηση ως υποκείμενος σε ΕΝ.Φ.Ι.Α. και υπολογισμός ΕΝ.Φ.Ι.Α. - Τροποποιήσεις του άρθρου 2 του ν. 4223/2013**   1. Στην περ. γ) της παρ. 1 του άρθρου 2 του ν. 4223/2013 (Α΄287) προστίθεται υποπερ. γγ) και η περ. γ) διαμορφώνεται ως εξής:   «γ) Ο κληρονόμος και ειδικότερα:  αα) Ο εκ διαθήκης κληρονόμος, εφόσον έχει δημοσιευθεί διαθήκη μέχρι και την 31η Δεκεμβρίου του προηγούμενου της φορολογίας έτους.  ββ) Ο εξ αδιαθέτου κληρονόμος, εφόσον δεν έχει δημοσιευθεί διαθήκη μέχρι και την 31η Δεκεμβρίου του προηγούμενου της φορολογίας έτους.  «γγ) ο μετά από αποποιήσεις κληρονόμος, από το επόμενο έτος του θανάτου του κληρονομούμενου ή, στην περίπτωση που έχει δημοσιευθεί διαθήκη, από το επόμενο έτος της δημοσίευσης αυτής.».  2. H παρ. 9 του άρθρου 2 του ν. 4223/2013 αντικαθίσταται ως εξής:  «9. Για τον φόρο επί της συνολικής αξίας ανά εμπράγματο δικαίωμα επί ακινήτου της Ενότητας Γ και την προσαύξηση του κυρίου φόρου φυσικών προσώπων της Ενότητας Ε του άρθρου 4 καθώς και για τον συμπληρωματικό ΕΝ.Φ.Ι.Α. νομικών προσώπων του άρθρου 5 εφαρμόζονται ανάλογα οι παρ. 3 έως και 8.». | 1. Τροποποιείται η περ. γ) της παρ. 1 του άρθρου 2 του ν. 4223/2013 έχει ως εξής:   «γ) Ο κληρονόμος και ειδικότερα:  αα) Ο εκ διαθήκης κληρονόμος, εφόσον έχει δημοσιευθεί διαθήκη μέχρι και την 31η Δεκεμβρίου του προηγούμενου της φορολογίας έτους.  ββ) Ο εξ αδιαθέτου κληρονόμος, εφόσον δεν έχει δημοσιευθεί διαθήκη μέχρι και την 31η Δεκεμβρίου του προηγούμενου της φορολογίας έτους.»   1. Αντικαθίσταται η παρ. 9 του άρθρου 2 του ν. 4223/2013, η οποία έχει ως εξής:   «9. Για το συμπληρωματικό ΕΝ.Φ.Ι.Α, όπως ορίζεται με τις διατάξεις του άρθρου 5, εφαρμόζονται ανάλογα τα οριζόμενα στις παραγράφους 3 έως και 8 του παρόντος.». |
| **Άρθρο 42**  **Απαλλαγές από τον ΕΝ.Φ.Ι.Α. έτους 2022 – Τροποποιήσεις του άρθρου 3 του ν. 4223/2013**   1. Η παρ. 7 του άρθρου 3 του ν. 4223/2013 (Α΄287) τροποποιείται ως προς την προσθήκη του έτους 2022 στα έτη απαλλαγής από τον ΕΝ.Φ.Ι.Α. και διαμορφώνεται ως εξής:   «7. Ειδικά για τα έτη 2018, 2019, 2020, 2021 και 2022 απαλλάσσονται τα ακίνητα που ευρίσκονται σε περιοχές της Περιφέρειας Αττικής και της Περιφερειακής Ενότητας Κορινθίας, τις οποίες έπληξαν οι πυρκαγιές της 23ης και 24ης Ιουλίου 2018, εφόσον οι ιδιοκτήτες τους είναι κάτοχοι Δελτίου Επανελέγχου ή Έκθεσης Αυτοψίας ή Πρωτοκόλλου Αυτοψίας Επικινδύνως Ετοιμόρροπου Κτηρίου του Υπουργείου Υποδομών και Μεταφορών, που έχουν εκδοθεί έως και τις 31.12.2020, και κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκαν στον υπόχρεο σε φόρο για τα έτη αυτά. Για τα έτη 2018, 2019, 2020, 2021 και 2022 απαλλάσσονται από τον ΕΝ.Φ.Ι.Α. τα δικαιώματα επί του συνόλου της ακίνητης περιουσίας των θανόντων εξαιτίας των πυρκαγιών του προηγούμενου εδαφίου.».  2. H παρ. 7Α του άρθρου 3 του ν. 4223/2013 τροποποιείται ως προς την προσθήκη του έτους 2022 και διαμορφώνεται ως εξής:  «7.Α. Ειδικά για τα έτη 2021 και 2022, απαλλάσσονται τα ακίνητα, τα οποία βρίσκονται εντός του οικισμού Αναργύρων του Δήμου Αμυνταίου της Περιφερειακής Ενότητας Φλώρινας, όπως αυτός έχει οριοθετηθεί με την υπ` αρ. 4012/86/25.9.1986 απόφαση του Νομάρχη Φλώρινας (Δ` 1109) και ο οποίος έχει κηρυχθεί σε αναγκαστική απαλλοτρίωση με την υπό στοιχεία ΥΠΕΝ/ ΔΜΕΒΟ/19831/338/15.4.2019 κοινή απόφαση των Υπουργών Εσωτερικών, Οικονομίας και Ανάπτυξης και Περιβάλλοντος και Ενέργειας (Δ` 190). Τα ακίνητα αυτά απεικονίζονται και περιγράφονται στον από Ιούλιο 2018 κτηματολογικό πίνακα του εν λόγω οικισμού και στο από Φεβρουάριο 2018 Κτηματολογικό Διάγραμμα, όπως αυτά εξειδικεύονται στην ανωτέρω απόφαση απαλλοτρίωσης. Η ίδια απαλλαγή ισχύει και για τα ακίνητα που βρίσκονται εντός των ακόλουθων οικισμών, οι οποίοι είναι πολεοδομικά ανενεργοί βάσει του από 5.12.2002 π.δ. ([Δ` 1075](javascript:open_fek_links('%CE%94','1075','2002'))): Κοινότητας Πεπονιάς, κοινότητας Πολύλακκου, οικισμού Αξιοκάστρου και οικισμού Κλήματος της κοινότητας Αξιοκάστρου, οικισμού Τραπεζίτσας και οικισμού Πανάρετης της κοινότητας Τραπεζίτσας και κοινότητας Πυλωρίου του Δήμου Βοΐου της Περιφερειακής Ενότητας Κοζάνης, καθώς και βάσει της υπ` αρ. 9439/3335/6.4.2000 απόφασης μεταφοράς των ακόλουθων κοινοτήτων και οικισμών (Δ` 238): Κοινότητας Καλαμιτσίου, οικισμού Καλοχίου και οικισμού Μεσόλακκου της Περιφερειακής Ενότητας Γρεβενών.».   1. Το τελευταίο εδάφιο της παρ. 7Β του άρθρου 3 του ν. 4223/2012 τροποποιείται ως προς την προσθήκη του έτους 2022 και η παρ. 7Β διαμορφώνεται ως εξής:   «7Β. α) τα ακίνητα, που ευρίσκονται σε περιοχές που επλήγησαν από τις πυρκαγιές που εκδηλώθηκαν αρχής γενομένης την 27η Ιουλίου 2021 και έως τη δημοσίευση της παρούσας και για τις οποίες εκδίδονται πράξεις του Γενικού Γραμματέα Πολιτικής Προστασίας για την κήρυξή τους σε κατάσταση Έκτακτης Ανάγκης Πολιτικής Προστασίας, εφόσον οι ιδιοκτήτες τους είναι κάτοχοι Δελτίου Επανελέγχου ή Έκθεσης Αυτοψίας, σύμφωνα με τα οποία το κτίριο έχει χαρακτηριστεί επικίνδυνο ή ακατάλληλο για χρήση, ή Πρωτοκόλλου Αυτοψίας Επικινδύνως Ετοιμόρροπου Κτηρίου του Υπουργείου Υποδομών και Μεταφορών που εκδίδονται έως τις 28.2.2022, εφόσον κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκουν στον υπόχρεο σε φόρο για τα έτη αυτά.  β) Τα αγροτεμάχια, των οποίων οι ιδιοκτήτες είναι κάτοχοι βεβαίωσης καταστροφής από τα κατά τόπους αρμόδια Τμήματα Αγροτικής Ανάπτυξης και Ελέγχων (ΤΑΕΕ) των Αποκεντρωμένων Υπηρεσιών της Γενικής Διεύθυνσης Αποκεντρωμένων Δομών του Υπουργείου Αγροτικής Ανάπτυξης και Τροφίμων, οι οποίες εκδίδονται έως τις 28.2.2022, εφόσον κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκουν στον υπόχρεο σε φόρο για τα έτη αυτά. Τα ΤΑΕΕ εκδίδουν τις ως άνω βεβαιώσεις, αφού λάβουν τα οικεία στοιχεία των αγροτεμαχίων που έχουν εκτιμηθεί ως κατεστραμμένα από τον Οργανισμό Ελληνικών Γεωργικών Ασφαλίσεων.  Η απαλλαγή χορηγείται με βάση τις αιτήσεις που υποβάλλονται στην ψηφιακή πλατφόρμα της ΑΑΔΕ στη διαδικτυακή πύλη «arogi.gov.gr». Εφόσον, μετά τη χορήγηση της απαλλαγής, διαπιστωθεί ότι δεν συντρέχουν οι προϋποθέσεις χορήγησής της, ο φόρος βεβαιώνεται και καταβάλλεται εφάπαξ μέχρι την τελευταία εργάσιμη ημέρα του επόμενου της βεβαίωσης μήνα, εντόκως σύμφωνα με το άρθρο 54 Β του ν. 4174/2013 (Α’ 256).  Ειδικότερα τα ακίνητα που ευρίσκονται στα διοικητικά όρια των Δήμων Μαντουδίου - Λίμνης - Αγίας Άννας και Ιστιαίας - Αιδηψού της Περιφερειακής Ενότητας Ευβοίας της Περιφέρειας Στερεάς Ελλάδας απαλλάσσονται για τα έτη 2021 και 2022, εφόσον κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκουν στον υπόχρεο σε φόρο για τα έτη αυτά.». | 1. Τροποποιείται η παρ. 7 του άρθρου 3 του ν. 4223/2013, η οποία έχει ως εξής:   «7. Ειδικά για τα έτη 2018, 2019, 2020 και 2021 απαλλάσσονται τα ακίνητα που ευρίσκονται σε περιοχές της Περιφέρειας Αττικής και της Περιφερειακής Ενότητας Κορινθίας, τις οποίες έπληξαν οι πυρκαγιές της 23ης και 24ης Ιουλίου 2018, εφόσον οι ιδιοκτήτες τους είναι κάτοχοι Δελτίου Επανελέγχου ή Έκθεσης Αυτοψίας ή Πρωτοκόλλου Αυτοψίας Επικινδύνως Ετοιμόρροπου Κτηρίου του Υπουργείου Υποδομών και Μεταφορών, που έχουν εκδοθεί έως και τις 31.12.2020, και κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκαν στον υπόχρεο σε φόρο για τα έτη αυτά. Για τα έτη 2018, 2019, 2020 και 2021 απαλλάσσονται από τον ΕΝ.Φ.Ι.Α. τα δικαιώματα επί του συνόλου της ακίνητης περιουσίας των θανόντων εξαιτίας των πυρκαγιών του προηγούμενου εδαφίου.».   1. Τροποποιείται η παρ. 7Α του άρθρου 3 του ν. 4223/2013, η οποία έχει ως εξής:   «7Α. Ειδικά για το έτος 2021 απαλλάσσονται τα ακίνητα, τα οποία βρίσκονται εντός του οικισμού Αναργύρων του Δήμου Αμυνταίου της Περιφερειακής Ενότητας Φλώρινας, όπως αυτός έχει οριοθετηθεί με την υπ` αρ. 4012/86/25.9.1986 απόφαση του Νομάρχη Φλώρινας (Δ` 1109) και ο οποίος έχει κηρυχθεί σε αναγκαστική απαλλοτρίωση με την υπό στοιχεία ΥΠΕΝ/ ΔΜΕΒΟ/19831/338/15.4.2019 κοινή απόφαση των Υπουργών Εσωτερικών, Οικονομίας και Ανάπτυξης και Περιβάλλοντος και Ενέργειας (Δ` 190). Τα ακίνητα αυτά απεικονίζονται και περιγράφονται στον από Ιούλιο 2018 κτηματολογικό πίνακα του εν λόγω οικισμού και στο από Φεβρουάριο 2018 Κτηματολογικό Διάγραμμα, όπως αυτά εξειδικεύονται στην ανωτέρω απόφαση απαλλοτρίωσης. Η ίδια απαλλαγή ισχύει και για τα ακίνητα που βρίσκονται εντός των ακόλουθων οικισμών, οι οποίοι είναι πολεοδομικά ανενεργοί βάσει του από 5.12.2002 π.δ. ([Δ` 1075](javascript:open_fek_links('%CE%94','1075','2002'))): Κοινότητας Πεπονιάς, κοινότητας Πολύλακκου, οικισμού Αξιοκάστρου και οικισμού Κλήματος της κοινότητας Αξιοκάστρου, οικισμού Τραπεζίτσας και οικισμού Πανάρετης της κοινότητας Τραπεζίτσας και κοινότητας Πυλωρίου του Δήμου Βοΐου της Περιφερειακής Ενότητας Κοζάνης, καθώς και βάσει της υπ` αρ. 9439/3335/6.4.2000 απόφασης μεταφοράς των ακόλουθων κοινοτήτων και οικισμών (Δ` 238): Κοινότητας Καλαμιτσίου, οικισμού Καλοχίου και οικισμού Μεσόλακκου της Περιφερειακής Ενότητας Γρεβενών.».   1. Τροποποιείται η παρ. 7Β του άρθρου 3 του ν. 4223/2013, η οποία έχει ως εξής:   «7Β. α) τα ακίνητα, που ευρίσκονται σε περιοχές που επλήγησαν από τις πυρκαγιές που εκδηλώθηκαν αρχής γενομένης την 27η Ιουλίου 2021 και έως τη δημοσίευση της παρούσας και για τις οποίες εκδίδονται πράξεις του Γενικού Γραμματέα Πολιτικής Προστασίας για την κήρυξή τους σε κατάσταση Έκτακτης Ανάγκης Πολιτικής Προστασίας, εφόσον οι ιδιοκτήτες τους είναι κάτοχοι Δελτίου Επανελέγχου ή Έκθεσης Αυτοψίας, σύμφωνα με τα οποία το κτίριο έχει χαρακτηριστεί επικίνδυνο ή ακατάλληλο για χρήση, ή Πρωτοκόλλου Αυτοψίας Επικινδύνως Ετοιμόρροπου Κτηρίου του Υπουργείου Υποδομών και Μεταφορών που εκδίδονται έως τις 28.2.2022, εφόσον κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκουν στον υπόχρεο σε φόρο για τα έτη αυτά.  β) Τα αγροτεμάχια, των οποίων οι ιδιοκτήτες είναι κάτοχοι βεβαίωσης καταστροφής από τα κατά τόπους αρμόδια Τμήματα Αγροτικής Ανάπτυξης και Ελέγχων (ΤΑΕΕ) των Αποκεντρωμένων Υπηρεσιών της Γενικής Διεύθυνσης Αποκεντρωμένων Δομών του Υπουργείου Αγροτικής Ανάπτυξης και Τροφίμων, οι οποίες εκδίδονται έως τις 28.2.2022, εφόσον κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκουν στον υπόχρεο σε φόρο για τα έτη αυτά. Τα ΤΑΕΕ εκδίδουν τις ως άνω βεβαιώσεις, αφού λάβουν τα οικεία στοιχεία των αγροτεμαχίων που έχουν εκτιμηθεί ως κατεστραμμένα από τον Οργανισμό Ελληνικών Γεωργικών Ασφαλίσεων.  Η απαλλαγή χορηγείται με βάση τις αιτήσεις που υποβάλλονται στην ψηφιακή πλατφόρμα της ΑΑΔΕ στη διαδικτυακή πύλη «arogi.gov.gr». Εφόσον, μετά τη χορήγηση της απαλλαγής, διαπιστωθεί ότι δεν συντρέχουν οι προϋποθέσεις χορήγησής της, ο φόρος βεβαιώνεται και καταβάλλεται εφάπαξ μέχρι την τελευταία εργάσιμη ημέρα του επόμενου της βεβαίωσης μήνα, εντόκως σύμφωνα με το άρθρο 54 Β του ν. 4174/2013 (Α’ 256).  Ειδικότερα τα ακίνητα που ευρίσκονται στα διοικητικά όρια των Δήμων Μαντουδίου - Λίμνης - Αγίας Άννας και Ιστιαίας - Αιδηψού της Περιφερειακής Ενότητας Ευβοίας της Περιφέρειας Στερεάς Ελλάδας απαλλάσσονται για το έτος 2021, εφόσον κατά τον κρίσιμο χρόνο η κυριότητα ή τα λοιπά εμπράγματα δικαιώματα στο ακίνητο ανήκουν στον υπόχρεο σε φόρο για το έτος αυτό.». |
| **Άρθρο 43**  **Μεταβολές στον υπολογισμό του κύριου φόρου – Τροποποιήσεις του άρθρου 4 του ν. 4223/2013**  1. Ο πίνακας της περ. α) της παρ. 2 της Ενότητας Α του άρθρου 4 του ν. 4223/2013 (Α΄287) αντικαθίσταται ως εξής:   |  |  |  | | --- | --- | --- | | Τιμή Ζώνης (€/μ2) | Φ.Ζ. | Συντελεστής βασικού φόρου (€/μ2) | | 0-750 | 1 | 2,00 | | 751-1500 | 2 | 2,80 | | 1501-2500 | 3 | 3,70 | | 2501-3000 | 4 | 4,50 | | 3001-3500 | 5 | 7,60 | | 3501-4000 | 6 | | | 9,20 | | 4001-4500 | 7 | | | 11,10 | | 4501-5000 | 8 | | | 13,40 | | >=5001 | 9 | | | 16,20 |  1. Στο τέλος της περ. α) της παρ. 2 της Ενότητας Α του άρθρου 4 προστίθενται εδάφια ως εξής:   «Κτίσματα, τα οποία, με βάση τις Τιμές Ζώνης που εφαρμόζονται από την 1η Ιανουαρίου 2022, εντάσσονται στις Φορολογικές Ζώνες 2 και 3, κατατάσσονται, για τον υπολογισμό του ΕΝΦΙΑ έτους 2022, στις Φορολογικές Ζώνες 1 και 2 αντίστοιχα, εφόσον για αυτά :  α) κατά την 1η Ιανουαρίου 2021 ίσχυε το σύστημα αντικειμενικού προσδιορισμού αξίας ακινήτων και εντάσσονταν στις Φορολογικές Ζώνες 1 και 3 και  β) η Τιμή Ζώνης η οποία ισχύει την 1η Ιανουαρίου 2022 απέχει από την καταληκτική Τιμή Ζώνης της αμέσως προηγούμενης Φορολογικής Ζώνης έως και πενήντα (50) ευρώ.  Κτίσματα της Δημοτικής Ενότητας Αρχαίας Ολυμπίας που εντάχθηκαν από την 1η Ιανουαρίου 2022 στο σύστημα αντικειμενικού προσδιορισμού αξίας ακινήτων και αντιστοιχούν στη φορολογική ζώνη 2, κατατάσσονται, για τον υπολογισμό του ΕΝΦΙΑ του έτους 2022, στη φορολογική ζώνη 1.».  3. Ο πίνακας της περ. α) της παρ. 1 της Ενότητας B του άρθρου 4 του ν. 4223/2013 αντικαθίσταται ως εξής:   |  |  |  | | --- | --- | --- | | Μοναδιαία αξία (€/μ2) | Φ.Ζ | Συντελεστής φόρου (€/μ2) | | 0,01-6,00 | 1 | 0,0037 | | 6,01-20,00 | 2 | 0,0075 | | 20,01-50,00 | 3 | 0,0125 | | 50,01-75,00 | 4 | 0,0185 | | 75,01-100,00 | 5 | 0,0375 | | 100,01-150,00 | 6 | 0,0750 | | 150,01-200,00 | 7 | 0,1850 | | 200,01-300,00 | 8 | 0,2470 | | 300,01-400,00 | 9 | 0,3700 | | 400,01-600,00 | 10 | 0,5550 | | 600,01-800,00 | 11 | 0,7400 | | 800,01-900,00 | 12 | 0,9900 | | 900,01-1000,00 | 13 | 1,2500 | | 1000,01-1500,00 | 14 | 1,6000 | | 1500,01-2000,00 | 15 | 2,3500 | | 2000,01-3000,00 | 16 | 3,7000 | | 3000,01-4000,00 | 17 | 4,9500 | | 4000,01-5000,00 | 18 | 7,4000 | | >=5000,01 | 19 | 9,2500 |   4. Στο άρθρο 4 του ν. 4223/2013 προστίθενται Ενότητες Γ, Δ και Ε ως εξής:  «Γ. Υπολογισμός φόρου επί της συνολικής αξίας ανά εμπράγματο δικαίωμα επί ακινήτου  Για δικαιώματα επί ακινήτων υπολογίζεται φόρος επί της συνολικής αξίας ανά εμπράγματο δικαίωμα επί ακινήτου, όπως αυτό αποτυπώνεται στη δήλωση στοιχείων ακινήτων του άρθρου 23 του ν. 3427/2005 (Α’ 312), σύμφωνα με την κατωτέρω κλίμακα:   |  |  | | --- | --- | | Κλιμάκια συνολικής αξίας ακινήτου σε ευρώ | Συντελεστής φόρου ανά κλιμάκιο αξίας | | 0,01-400.000 | 0% | | 400.000,01-500.000 | 0,20% | | 500.000,01-600.000 | 0,30% | | 600.000,01-700.000 | 0,40% | | 700.000,01-800.000 | 0,50% | | 800.000,01-900.000 | 0,60% | | 900.000,01-1.000.000 | 0,70% | | 1.000.000,01-2.000.000 | 0,90% | | >=2.000.000,01 | 1,00% |   Ο φόρος υπολογίζεται στη συνολική αξία του 100% της πλήρους κυριότητας του ακινήτου, όπως το δικαίωμα αυτό αναγράφεται στη δήλωση στοιχείων ακινήτων, απομειώνεται με βάση τον συντελεστή συνιδιοκτησίας της παρ. 3 του άρθρου 32 του ν. 3842/2010 (Α΄58), εφόσον υφίσταται συνιδιοκτησία στην πλήρη ή ψιλή κυριότητα, και επιμερίζεται σύμφωνα με την παρ. 9 του άρθρου 2. Η αξία του προηγούμενου εδαφίου υπολογίζεται σύμφωνα με το τρίτο και το τέταρτο εδάφιο της Ενότητας Ε.  Η παρούσα Ενότητα εφαρμόζεται, εφόσον η συνολική αξία ακίνητης περιουσίας του υποκειμένου στον φόρο, όπως αυτή υπολογίζεται βάσει της Ενότητας Ε, υπερβαίνει τις τριακόσιες χιλιάδες (300.000) ευρώ.  Δ. Συνολικός υπολογισμός κυρίου φόρου  α. Ο κύριος φόρος των φυσικών προσώπων ισούται με το άθροισμα του κύριου φόρου κτισμάτων της Ενότητας Α, του κύριου φόρου οικοπέδων και γηπέδων της Ενότητας Β και του φόρου επί της συνολικής αξίας ανά εμπράγματο δικαίωμα επί ακινήτου της Ενότητας Γ.  β. Ο κύριος φόρος των νομικών προσώπων και των νομικών οντοτήτων ισούται με το άθροισμα του κύριου φόρου κτισμάτων της Ενότητας Α και του κύριου φόρου οικοπέδων και γηπέδων της Ενότητας Β.  Ε. Προσαύξηση του φόρου φυσικών προσώπων ανάλογα με τη συνολική αξία της περιουσίας  Ο ΕΝ.Φ.Ι.Α. φυσικών προσώπων που προκύπτει από την εφαρμογή του παρόντος άρθρου, προσαυξάνεται ανάλογα με τη συνολική αξία της ακίνητης περιουσίας ως εξής:  α) για αξία ακίνητης περιουσίας έως και εξακόσιες πενήντα χιλιάδες (650.000) ευρώ, κατά ποσοστό πέντε τοις εκατό (5%),  β) για αξία ακίνητης περιουσίας έως και οκτακόσιες χιλιάδες (800.000) ευρώ, κατά ποσοστό δέκα τοις εκατό (10%),  γ) για αξία ακίνητης περιουσίας έως και ένα εκατομμύριο (1.000.000) ευρώ, κατά ποσοστό δεκαπέντε τοις εκατό (15%),  δ) για αξία ακίνητης περιουσίας από 1.000.000,01 ευρώ και άνω, κατά ποσοστό είκοσι τοις εκατό (20%).  Το προηγούμενο εδάφιο δεν εφαρμόζεται, εφόσον η συνολική αξία της ακίνητης περιουσίας δεν υπερβαίνει τις πεντακόσιες χιλιάδες (500.000) ευρώ.  Για τον υπολογισμό της συνολικής αξίας της περιουσίας εφαρμόζεται το [άρθρο 32](javascript:open_article_links(510642,'32')) του ν. [3842/2010](javascript:open_links('611846,510642')) (Α΄ 58). Αν το οικόπεδο βρίσκεται σε περιοχή, η οποία δεν εντάσσεται στο πεδίο εφαρμογής των αποφάσεων του Υπουργού Οικονομικών, που εκδίδονται κατ’ εξουσιοδότηση του [άρθρου 41](javascript:open_article_links(42651,'41')) του ν. [1249/1982](javascript:open_links('611846,42651')) (Α΄43), για τον προσδιορισμό της φορολογητέας αξίας αυτού, το γινόμενο της συνολικής τιμής εκκίνησης του οικοπέδου και του συντελεστή οικοπέδου, ο οποίος δεν μπορεί να είναι μεγαλύτερος του 1, δεν μπορεί να είναι ανώτερο της τιμής ανά τετραγωνικό μέτρο, η οποία ελήφθη υπόψη για τον υπολογισμό του φόρου ακίνητης περιουσίας φυσικών προσώπων έτους 2013. Στη συνολική αξία της ακίνητης περιουσίας δεν συνυπολογίζεται η αξία των δικαιωμάτων επί των γηπέδων εκτός σχεδίου πόλης ή οικισμού. Επίσης δεν συνυπολογίζεται η αξία των δικαιωμάτων επί των κτιρίων που είναι προγενέστερα των εκάστοτε τελευταίων εκατό (100) ετών και τα οποία έχουν χαρακτηριστεί ως ιστορικά διατηρητέα μνημεία ή ως έργα τέχνης, καθώς και των τυχόν αναλογούντων σε αυτά ποσοστών επί των γηπέδων ή οικοπέδων στα οποία βρίσκονται. Ειδικά για τον ΕΝΦΙΑ έτους 2022 δεν συνυπολογίζεται και η αξία των δικαιωμάτων επί ιστορικών διατηρητέων μνημείων ή έργων τέχνης που προστατεύονται από τον ν. 4858/2021 (Α΄ 220) και τα οποία δεν καταλαμβάνονται από το προηγούμενο εδάφιο, καθώς και των δικαιωμάτων επί κτιρίων τα οποία έχουν χαρακτηριστεί ως διατηρητέα βάσει του ν. 1577/1985 (Α΄ 210), εφόσον είναι προγενέστερα της 1ης Ιανουαρίου 1940, και των τυχόν αναλογούντων σε αυτά ποσοστών επί των γηπέδων ή οικοπέδων στα οποία βρίσκονται». | 1. Αντικαθίσταται ο πίνακας της περ. α) της παρ. 2 της Ενότητας Α του άρθρου 4 του ν. 4223/2013, ο οποίος έχει ως εξής:  |  |  |  | | --- | --- | --- | | Τιμή Ζώνης (€/μ2) | Φ.Ζ. | Συντελεστής βασικού φόρου (€/μ2) | | 0 - 550 | 1 | 2,00 | | 551 - 750 | 2 | 2,80 | | 751 - 1050 | 3 | 2,90 | | 1051 - 1.500 | 4 | 3,70 | | 1.501 - 2.000 | 5 | 4,50 | | 2.001 - 2.500 | 6 | 6,00 | | 2.501 - 3.000 | 7 | 7,60 | | 3.001 - 3.500 | 8 | 9,20 | | 3.501 - 4.000 | 9 | 9,50 | | 4.001 - 4.500 | 10 | 11,10 | | 4.501 - 5.000 | 11 | 11,30 | | 5.001+ | 12 | 13,00 |  1. Τροποποιείται η περ. α) της παρ. 2 της Ενότητας Α του άρθρου 4 του ν. 4223/2013, η οποία έχει ως εξής:   «α) Βασικός Φόρος (Β.Φ.) ανά φορολογική ζώνη (Φ.Ζ.), όπως αυτή αντιστοιχεί στην τιμή ζώνης, σύμφωνα με τον πίνακα που ακολουθεί:  Τιμή Ζώνης Φ.Ζ.(€/μ2) Βασικός Φόρος  (Β,Φ.) (€/μ2)  0 - 550 1 2,00  551 - 750 2 2,80  751 - 1050 3 2,90  1051 - 1.500 4 3,70  1.501 - 2.000 5 4,50  2.001 - 2.500 6 6,00  2.501 - 3.000 7 7,60  3.001 - 3.500 8 9,20  3.501 - 4.000 9 9,50  4.001 - 4.500 10 11,10  4.501 - 5.000 11 11,30  5.001 + 12 13,00  Κτίσματα εντός ή εκτός σχεδίου πόλης ή οικισμού, για τα οποία δεν έχει καθοριστεί τιμή ζώνης, καθώς και τα ειδικά κτίρια της υποπαραγράφου γ` της παραγράφου 1 του παρόντος άρθρου, εντάσσονται στην κατώτερη τιμή ζώνης της Δημοτικής Ενότητας στην οποία βρίσκονται. Αν δεν έχουν καθοριστεί τιμές ζώνης στη Δημοτική Ενότητα, εντάσσονται στην κατώτερη τιμή ζώνης του οικείου Δήμου και, αν δεν έχουν καθοριστεί τιμές ζώνης στο Δήμο, εντάσσονται στην κατώτερη τιμή ζώνης της οικείας Περιφερειακής Ενότητας και, αν δεν έχουν καθοριστεί τιμές ζώνης στην Περιφερειακή Ενότητα, εντάσσονται στην κατώτερη τιμή ζώνης της οικείας Περιφέρειας.»   1. Αντικαθίσταται ο πίνακας της περ. α) της παρ. 1 της Ενότητας Β του άρθρου 4 του ν. 4223/2013, ο οποίος έχει ως εξής:  |  |  |  | | --- | --- | --- | | Μοναδιαία αξία (€/μ2) | Φ.Ζ | Συντελεστής φόρου (€/μ2) | | 0,01 - 2,00 | 1 | 0,0037 | | 2,01 - 4,00 | 2 | 0,0075 | | 4,01 - 6,00 | 3 | 0,0125 | | 6,01 - 10,00 | 4 | 0,0185 | | 10,01 - 14,00 | 5 | 0,0285 | | 14,01 - 20,00 | 6 | 0,0375 | | 20,01 - 50,00 | 7 | 0,0750 | | 50,01 - 75,00 | 8 | 0,1490 | | 75,01 - 100,00 | 9 | 0,1850 | | 100,01 - 150,00 | 10 | 0,2470 | | 150,01 - 200,00 | 11 | 0,3700 | | 200,01 - 300,00 | 12 | 0,5550 | | 300,01 - 400,00 | 13 | 0,7400 | | 400,01 - 500,00 | 14 | 0,9900 | | 500,01 - 600,00 | 15 | 1,2500 | | 600,01 - 700,00 | 16 | 1,6000 | | 700,01 - 800,00 | 17 | 1,8500 | | 800,01 - 900,00 | 18 | 2,0950 | | 900,01 - 1.000,00 | 19 | 2,3500 | | 1.000,01 - 1.500,00 | 20 | 3,1000 | | 1.500,01 - 2.000,00 | 21 | 3,7000 | | 2.000,01 - 3.000,00 | 22 | 4,9500 | | 3.000,01 - 4.000,00 | 23 | 7,4000 | | 4.000,01 - 5.000,00 | 24 | 9,2500 | | 5.000,01 + | 25 | 11,2500 |  1. **ΝΕΕΣ ΔΙΑΤΑΞΕΙΣ** |
| **Άρθρο 44**  **Κατάργηση συμπληρωματικού φόρου φυσικών προσώπων – Αντικατάσταση του άρθρου 5 του ν. 4223/2013**  Το άρθρο 5 του ν. 4223/2013 (Α΄287) αντικαθίσταται ως εξής:  «Άρθρο 5  Υπολογισμός του συμπληρωματικού φόρου νομικών προσώπων και νομικών οντοτήτων  1. Στην αξία των δικαιωμάτων της παρ. 2 του άρθρου 1 επί ακινήτων που έχουν νομικά πρόσωπα και νομικές οντότητες επιβάλλεται συμπληρωματικός ΕΝ.Φ.Ι.Α, ο οποίος υπολογίζεται, σύμφωνα με τις επόμενες παραγράφους. Η αξία των δικαιωμάτων αυτών υπολογίζεται σύμφωνα με την παρ. 9 του άρθρου 2.  2. Ο συμπληρωματικός ΕΝ.Φ.Ι.Α. υπολογίζεται στην αξία των δικαιωμάτων της παρ. 2 του άρθρου 1 με συντελεστή πέντε και μισό τοις χιλίοις (5,5%ο). Ειδικά, για τα ακίνητα τα οποία ιδιοχρησιμοποιούνται για την παραγωγή ή την άσκηση κάθε είδους επιχειρηματικής δραστηριότητας, ανεξαρτήτως αντικειμένου εργασιών, υπολογίζεται με συντελεστή ένα τοις χιλίοις (1%ο). Για τα Ν.Π.Δ.Δ. και τα Ν.Π.Ι.Δ. μη κερδοσκοπικού χαρακτήρα, όπως ορίζονται στις περ. β), δ), ε), στ) και ζ) του άρθρου 3, ο συμπληρωματικός ΕΝ.Φ.Ι.Α. ισούται με τρία και μισό τοις χιλίοις (3,5%ο) επί της συνολικής αξίας των δικαιωμάτων της παρ. 2 του άρθρου 1 για τα ακίνητα που δεν ιδιοχρησιμοποιούν. Για τον υπολογισμό του συμπληρωματικού ΕΝ.Φ.Ι.Α. δεν συμπεριλαμβάνονται:  α) η αξία των δικαιωμάτων σε ακίνητα που απαλλάσσονται και κατά το μέρος της οριζόμενης απαλλαγής σύμφωνα με το άρθρο 3 και  β) η αξία των δικαιωμάτων σε ακίνητα που εμπίπτουν στο πεδίο εφαρμογής των περ. δ) της παρ. Β.1 και η) της παρ. Β.2 του άρθρου 4.  3. Κατά τα λοιπά, για τον υπολογισμό του συμπληρωματικού φόρου, εφαρμόζονται οι διατάξεις του τρίτου και τέταρτου εδαφίου της Ενότητας Ε του άρθρου 4.». | Αντικαθίσταται το άρθρο 5 του ν. 4223/2013, το οποίο έχει ως εξής:  «Άρθρο 5  Υπολογισμός του συμπληρωματικού φόρου  1. Στην αξία των δικαιωμάτων της παραγράφου 2 του άρθρου 1 επιβάλλεται συμπληρωματικός ΕΝ.Φ.Ι.Α, ο οποίος υπολογίζεται, σύμφωνα με τις διατάξεις των επόμενων παραγράφων του παρόντος. Η αξία των δικαιωμάτων αυτών υπολογίζεται κατά τα ποσοστά που προκύπτουν από την ανάλογη εφαρμογή των παραγράφων 3 έως και 7 του άρθρου 2.  2. Για κάθε φυσικό πρόσωπο ο συμπληρωματικός φόρος επιβάλλεται και υπολογίζεται στη συνολική αξία των δικαιωμάτων της παρ. του άρθρου 1, σύμφωνα με τα κλιμάκια και τους συντελεστές του παρακάτω πίνακα:  ΚΛΙΜΑΚΙΟ (€) Συντελεστής  0,01 - 250.000 0,0%  250.000,01 - 300.000 0,15%  300.000,01 - 400.000 0,30%  400.000,01 - 500.000 0,50%  500.000,01 - 600.000 0,60%  600.000,01 - 700.000 0,80%  700.000,01 - 800.000 0,90%  800.000,01 - 900.000 1,00%  900.000,01 - 1.000.000 1,05%  1.000.000,01 - 2.000.000 1,10%  Υπερβάλλον 1,15%  Στη συνολική αξία του πρώτου εδαφίου δεν συνυπολογίζεται η αξία των δικαιωμάτων επί των κτιρίων που είναι προγενέστερα των εκάστοτε τελευταίων εκατό (100) ετών και τα οποία έχουν χαρακτηριστεί ως ιστορικά διατηρητέα μνημεία ή ως έργα τέχνης, καθώς και των τυχόν αναλογούντων σε αυτά ποσοστών επί των γηπέδων ή οικοπέδων στα οποία βρίσκονται.  Ειδικά για τα έτη 2016, 2017, 2018, 2019, 2020 και 2021 στη συνολική αξία του πρώτου εδαφίου δεν συνυπολογίζεται και η αξία των δικαιωμάτων επί γηπέδων εκτός σχεδίου πόλης ή οικισμού.  3. Για κάθε νομικό πρόσωπο ή νομική οντότητα, ο συμπληρωματικός ΕΝ.Φ.Ι.Α. επιβάλλεται και υπολογίζεται στην αξία των δικαιωμάτων της παραγράφου 2 του άρθρου 1 με συντελεστή πέντε και μισό τοις χιλίοις (5,5%ο). Ο συμπληρωματικός ΕΝ.Φ.Ι.Α. για τα ακίνητα τα οποία ιδιοχρησιμοποιούνται για την παραγωγή ή την άσκηση κάθε είδους επιχειρηματικής δραστηριότητας, ανεξαρτήτως αντικειμένου εργασιών, υπολογίζεται με συντελεστή ένα τοις χιλίοις (1%).  Για τον υπολογισμό του συμπληρωματικού ΕΝ.Φ.Ι.Α. δεν συμπεριλαμβάνεται:  α) η αξία των δικαιωμάτων σε ακίνητα των νομικών προσώπων και νομικών οντοτήτων που απαλλάσσονται και κατά το μέρος της οριζόμενης απαλλαγής σύμφωνα με τις διατάξεις του άρθρου 3 του παρόντος και  β) η αξία των δικαιωμάτων σε ακίνητα που εμπίπτουν στο πεδίο εφαρμογής των περιπτώσεων δ` της παραγράφου Β.1 και η` της παραγράφου Β.2 του άρθρου 4 του παρόντος.  Ειδικά, για τα Ν.Π.Δ.Δ. και τα Ν.Π.Ι.Δ. μη κερδοσκοπικού χαρακτήρα, όπως ορίζονται στις περιπτώσεις β`, δ`, ε`, στ` και ζ` του άρθρου 3 του παρόντος, ο συμπληρωματικός ΕΝ.Φ.Ι.Α. ισούται με τρία και μισό τοις χιλίοις (3,5%ο) επί της συνολικής αξίας των δικαιωμάτων της παραγράφου 2 του άρθρου 1 για τα ακίνητα που δεν ιδιοχρησιμοποιούν.». |
| **Άρθρο 45**  **Προσδιορισμός προδιαγραφών για τις ανάγκες της μηχανογραφικής υλοποίησης - Τροποποίηση του άρθρου 6 του ν. 4223/2013**  Η παρ. 3 του άρθρου 6 του ν. 4223/2013 (Α΄287) αντικαθίσταται ως εξής:  «3.α) Για τον προσδιορισμό του ΕΝ.Φ.Ι.Α. κάθε επόμενου του 2014 έτους, λαμβάνεται η δήλωση ΕΝ.Φ.Ι.Α. με τα στοιχεία των ακινήτων του προηγούμενου έτους με τις μεταβολές που επήλθαν.  β)Σε περιπτώσεις εντάξεων νέων περιοχών στο αντικειμενικό σύστημα προσδιορισμού αξίας ακινήτων, εφόσον αυτές είναι μονοζωνικές, τα δικαιώματα που αναγράφονται στις δηλώσεις στοιχείων ακινήτων ως ευρισκόμενα εκτός Αντικειμενικού Προσδιορισμού Αξίας ς Ακινήτων (Α.Π.Α.Α.) στις περιοχές αυτές μεταφέρονται αυτόματα εντός Α.Π.Α.Α., πλην αυτών για τα οποία στη διεύθυνση του ακινήτου αναγράφεται «εκτός οικισμού» ή «επί αγροτεμαχίου».  γ) Σε περιπτώσεις εντάξεων νέων περιοχών στο αντικειμενικό σύστημα προσδιορισμού αξίας ακινήτων, εφόσον αυτές περιλαμβάνουν περισσότερες της μίας ζώνες, για τον υπολογισμό του φόρου και της αξίας λαμβάνεται η μικρότερη τιμή ζώνης. Εφόσον το δικαίωμα εντάσσεται σε υψηλότερη τιμή ζώνης, ο φορολογούμενος υποχρεούται, μέχρι την τελευταία εργάσιμη ημέρα του Ιουνίου του οικείου έτους να υποβάλει τροποποιητική δήλωση χωρίς πρόστιμο και να καταβάλει τον φόρο χωρίς τόκο σε ισόποσες μηνιαίες δόσεις όχι μικρότερες των δέκα (10) ευρώ μέχρι την τελευταία εργάσιμη για τις δημόσιες υπηρεσίες του Φεβρουαρίου του επόμενου έτους.  δ) Σε περιπτώσεις εντάξεων νέων περιοχών στο αντικειμενικό σύστημα προσδιορισμού αξίας ακινήτων, εφόσον αυτές περιλαμβάνουν περισσότερες της μιας ζώνες, για τον υπολογισμό του φόρου και της αξίας για τα δικαιώματα που με βάση τη δήλωση στοιχείων ακινήτων δεν υπάρχει δυνατότητα να ενταχθούν εντός Α.Π.Α.Α., η τιμή ζώνης και η αξία λαμβάνεται σύμφωνα με τα οριζόμενα στις Ενότητες Α, Β και Ε του άρθρου 4. Ο φορολογούμενος υποχρεούται μέχρι την τελευταία εργάσιμη ημέρα του Ιουνίου του οικείου έτους να υποβάλει τροποποιητική δήλωση χωρίς πρόστιμο και να καταβάλει τον φόρο χωρίς τόκο σε ισόποσες μηνιαίες δόσεις όχι μικρότερες των δέκα (10) ευρώ μέχρι την τελευταία εργάσιμη για τις δημόσιες υπηρεσίες του Φεβρουαρίου του επόμενου έτους.  ε) Ειδικά για το έτος 2022, ο φορολογούμενος μπορεί να τροποποιήσει τα στοιχεία των ακινήτων του που περιλαμβάνονται στη δήλωση του άρθρου 23 του ν. 3427/2005 (Α΄312), εμπρόθεσμα μέχρι και την 29η Ιουλίου 2022 και να καταβάλει τον φόρο σε ισόποσες μηνιαίες δόσεις όχι μικρότερες των δέκα (10) ευρώ μέχρι και την 28η Φεβρουαρίου 2023.  Για κάθε περίπτωση τροποποιητικής δήλωσης, εφόσον, από την εκκαθάριση της δήλωσης προκύπτει μείωση φόρου μεγαλύτερη των τριακοσίων (300) ευρώ, η σύνθεση της νέας δήλωσης ΕΝ.Φ.Ι.Α. και η εκκαθάριση αυτής πραγματοποιείται μετά από έλεγχο της Φορολογικής Διοίκησης.  Με απόφαση του Διοικητή της Α.Α.Δ.Ε. καθορίζονται η μηχανογραφική σύνθεση των δηλώσεων ΕΝ.Φ.Ι.Α., η διαδικασία και ο τρόπος αποκατάστασης λαθών και ελλείψεων σε στοιχεία ακινήτων των σχετικών δηλώσεων και σε δηλώσεις στοιχείων ακινήτων, τα έντυπα με τα οποία πραγματοποιούνται διορθώσεις, τα οποία επέχουν θέση τροποποιητικής δήλωσης, τα υποδείγματα χορήγησης απαλλαγών και ο τρόπος υποβολής τους, καθώς και κάθε άλλη αναγκαία διαδικασία και λεπτομέρεια για την εφαρμογή του παρόντος. Με όμοια απόφαση, και κατόπιν ανάλυσης κινδύνου, μπορεί να αναπροσαρμόζεται το ποσό μείωσης φόρου σε συνέχεια τροποποιητικής δήλωσης, για το οποίο διενεργείται έλεγχος της Φορολογικής Διοίκησης.  Ακίνητα που έχουν ουσιώδεις ελλείψεις στην περιγραφή, με αποτέλεσμα να μην είναι δυνατός ο υπολογισμός του ΕΝ.Φ.Ι.Α., θεωρούνται ως μη δηλωθέντα.». | Αντικαθίσταται η παρ. 3 του άρθρου 6 του ν. 4223/2013, η οποία έχει ως εξής:  «3.α. Για τον προσδιορισμό του ΕΝ.Φ.Ι.Α.. κάθε επόμενου του 2014 έτους, λαμβάνεται η δήλωση ΕΝ.Φ.Ι.Α. με τα στοιχεία των ακινήτων του προηγούμενου έτους με τις μεταβολές που επήλθαν.  β. Ειδικά για το 2014, ο φορολογούμενος μπορεί να τροποποιήσει τα στοιχεία των ακινήτων του, που περιλαμβάνονται στη δήλωση του [άρθρου 23](javascript:open_article_links(378553,'23')) του ν. [3427/2005](javascript:open_links('611846,378553')), εμπρόθεσμα μέχρι και την την 30ή Δεκεμβρίου 2014.  Εφόσον, από την εκκαθάριση της δήλωσης προκύπτει μείωση φόρου μεγαλύτερη των τριακοσίων (300) ευρώ, η σύνθεση της νέας δήλωσης ΕΝ.Φ.Ι.Α. και η εκκαθάριση αυτής πραγματοποιείται μετά από έλεγχο της Φορολογικής Διοίκησης. Εάν, μετά την υποβολή της τροποποιητικής δήλωσης κατά τα οριζόμενα στα προηγούμενα εδάφια, υποβληθούν νέες τροποποιητικές δηλώσεις, μέχρι και την 30ή Δεκεμβρίου 2014, η σύνθεση της νέας δήλωσης ΕΝ.Φ.Ι.Α. και η εκκαθάριση αυτής πραγματοποιείται μετά από έλεγχο της Φορολογικής Διοίκησης, εφόσον από τη δήλωση προκύπτει μείωση φόρου.  Με απόφαση του Γενικού Γραμματέα Δημοσίων Εσόδων καθορίζονται η μηχανογραφική σύνθεση των δηλώσεων ΕΝ.Φ.Ι.Α., η διαδικασία και ο τρόπος αποκατάστασης λαθών και ελλείψεων σε στοιχεία ακινήτων των σχετικών δηλώσεων και σε δηλώσεις στοιχείων ακινήτων, τα έντυπα με τα οποία πραγματοποιούνται διορθώσεις, τα οποία επέχουν θέση τροποποιητικής δήλωσης, τα υποδείγματα χορήγησης απαλλαγών και ο τρόπος υποβολής τους, καθώς και κάθε άλλη αναγκαία διαδικασία και λεπτομέρεια για την εφαρμογή του παρόντος. Με όμοια απόφαση, και κατόπιν ανάλυσης κινδύνου, μπορεί να αναπροσαρμόζεται το οριζόμενο στο εδάφιο 2 της παρούσας περίπτωσης ποσό μείωσης φόρου, για το οποίο διενεργείται έλεγχος της Φορολογικής Διοίκησης.  Ακίνητα που έχουν ουσιώδεις ελλείψεις στην περιγραφή, με αποτέλεσμα να μην είναι δυνατός ο υπολογισμός του ΕΝ.Φ.Ι.Α., θεωρούνται ως μη δηλωθέντα.». |
| **Άρθρο 46**  **Χορήγηση εκπτώσεων στον ΕΝ.Φ.Ι.Α – Τροποποίηση άρθρου 7 ν. 4223/2013**  1.Στην παρ. 1 του άρθρου 7 του ν.4223/2013 (Α’ 287): α) στην περ. α) εξειδικεύεται η αναφορά στο φορολογικό έτος, το συνολικό φορολογητέο οικογενειακό εισόδημα του οποίου λαμβάνεται υπόψη για την εφαρμογή της διάταξης και διαγράφεται το δεύτερο εδάφιο, β) στην περ. β) προστίθεται παραπομπή στην Ενότητα Ε του άρθρου 4 ως προς τον προσδιορισμό της συνολικής αξίας της ακίνητης περιουσίας, γ) στις περ. α) και β) προστίθεται και ο συμβιών και οι περ. α) και β) διαμορφώνονται ως εξής:  «α) το συνολικό φορολογητέο οικογενειακό εισόδημα του τελευταίου φορολογικού έτους, για το οποίο έχει λήξει κατά το χρόνο φορολογίας η προθεσμία υποβολής των δηλώσεων φορολογίας εισοδήματος, σύμφωνα με τις διατάξεις του ν. 4172/2013 (Α΄ 167) και κάθε άλλη συναφή κείμενη διάταξη, δεν υπερβαίνει τις εννέα χιλιάδες (9.000) ευρώ, προσαυξημένο κατά χίλια (1.000) ευρώ για τον ή την σύζυγο ή μέλος συμφώνου συμβίωσης και κάθε εξαρτώμενο μέλος,  β) το σύνολο της επιφάνειας των κτισμάτων στα οποία κατέχουν δικαιώματα της παρ. 2 του άρθρου 1, ο υπόχρεος δήλωσης φορολογίας εισοδήματος, ο ή η σύζυγος ή το μέλος του συμφώνου συμβίωσης και τα εξαρτώμενα τέκνα της οικογένειάς του, λαμβανομένων υπόψη του ποσοστού συνιδιοκτησίας και του είδους του δικαιώματος, δεν υπερβαίνει τα εκατόν πενήντα τετραγωνικά μέτρα (150 μ2) και η συνολική αξία της ακίνητης περιουσίας, όπως αυτή προσδιορίζεται σύμφωνα με την Ενότητα Ε του άρθρου 4, δεν υπερβαίνει το ποσό των ογδόντα πέντε χιλιάδων (85.000) ευρώ για τον άγαμο, των εκατόν πενήντα χιλιάδων (150.000) ευρώ για τον έγγαμο και τον ή τη σύζυγό του ή τα μέλη του συμφώνου συμβίωσης ή τη μονογονεϊκή οικογένεια με ένα εξαρτώμενο τέκνο και των διακοσίων χιλιάδων (200.000) ευρώ για τον έγγαμο, τον ή την σύζυγό του ή τα μέλη του συμφώνου συμβίωσης και τα εξαρτώμενα τέκνα τους ή τη μονογονεϊκή οικογένεια με δύο εξαρτώμενα τέκνα και».  2. Η περ. α) της παρ. 2 του άρθρου 7 του ν. 4223/2013 αντικαθίσταται ως εξής:  «α) το συνολικό φορολογητέο οικογενειακό εισόδημα του τελευταίου φορολογικού έτους, για το οποίο έχει λήξει κατά το χρόνο φορολογίας η προθεσμία υποβολής των δηλώσεων φορολογίας εισοδήματος, σύμφωνα με τις διατάξεις του ν. 4172/2013 και κάθε άλλη συναφή κείμενη διάταξη, δεν υπερβαίνει τις δώδεκα χιλιάδες (12.000) ευρώ, προσαυξημένο κατά χίλια (1.000) ευρώ για τον ή την σύζυγο ή μέλος συμφώνου συμβίωσης και κάθε εξαρτώμενο μέλος.».  3. Η παρ. 2Α του άρθρου 7 του ν. 4223/2013 αντικαθίσταται ως εξής:  «2Α. Στον ΕΝ.Φ.Ι.Α. φυσικών προσώπων, που προκύπτει από την εφαρμογή του άρθρου 4 και της παρ. 1 του παρόντος χορηγείται μείωση ανάλογα με τη συνολική αξία της ακίνητης περιουσίας, όπως αυτή προσδιορίζεται σύμφωνα με το τρίτο και το τέταρτο εδάφιο της Ενότητας Ε του άρθρου 4, ως εξής:  α) για αξία ακίνητης περιουσίας έως και εκατό χιλιάδες (100.000) ευρώ, κατά ποσοστό τριάντα τοις εκατό (30%),  β) για αξία ακίνητης περιουσίας έως και εκατόν πενήντα χιλιάδες (150.000) ευρώ, κατά ποσοστό είκοσι πέντε τοις εκατό (25%),  γ) για αξία ακίνητης περιουσίας έως και διακόσιες πενήντα χιλιάδες (250.000) ευρώ, κατά ποσοστό είκοσι τοις εκατό (20%),  δ) για αξία ακίνητης περιουσίας έως και τριακόσιες χιλιάδες (300.000) ευρώ, κατά ποσοστό δεκαπέντε τοις εκατό (15%) και  ε) για αξία ακίνητης περιουσίας έως και τετρακόσιες χιλιάδες (400.000) ευρώ, κατά ποσοστό δέκα τοις εκατό (10%).  Στη συνολική αξία της ακίνητης περιουσίας για την εφαρμογή της παρούσας δεν συνυπολογίζεται η αξία των δικαιωμάτων επί των γηπέδων εκτός σχεδίου πόλης ή οικισμού.».  4. Η παρ. 5 του άρθρου 7 του ν. 4223/2013 αντικαθίσταται ως εξής:  « 5. Οι εκπτώσεις των παρ. 1 και 2 που χορηγήθηκαν με πράξη διοικητικού προσδιορισμού ΕΝ.Φ.Ι.Α., επανεξετάζονται μέχρι το τέλος Φεβρουαρίου του επομένου έτους με βάση τις εμπρόθεσμες δηλώσεις φορολογίας εισοδήματος με τις οποίες χορηγήθηκαν οι ως άνω εκπτώσεις και, σε περίπτωση μεταβολών, εκδίδεται νέα πράξη διοικητικού προσδιορισμού φόρου για το έτος αυτό.». | 1. Αντικαθίστανται οι περ. α) και β) της παρ. 1 του άρθρου 7 του ν. 4223/2013, οι οποίες έχουν ως εξής:   «α) το συνολικό φορολογητέο οικογενειακό εισόδημα του προηγούμενου φορολογικού έτους, σύμφωνα με τις διατάξεις του ν. [4172/2013](javascript:open_links('611846,600032')) ([Α΄ 167](javascript:open_fek_links('%CE%91','167','2013'))), όπως ισχύουν και κάθε άλλη συναφή κείμενη διάταξη, δεν υπερβαίνει τις εννέα χιλιάδες (9.000) ευρώ, προσαυξημένο κατά χίλια (1.000) ευρώ για τον ή την σύζυγο και κάθε εξαρτώμενο μέλος.  Για το έτος 2014, ως συνολικό φορολογητέο οικογενειακό εισόδημα λαμβάνεται το συνολικό καθαρό οικογενειακό εισόδημα, το οποίο προκύπτει από την εφαρμογή των διατάξεων του ν. [2238/1994](javascript:open_links('611846,70665')) και κάθε άλλη συναφή κείμενη διάταξη.  β) το σύνολο της επιφάνειας των κτισμάτων στα οποία κατέχουν δικαιώματα της παραγράφου 2 του άρθρου 1, ο υπόχρεος δήλωσης φορολογίας εισοδήματος, ο ή η σύζυγος και τα εξαρτώμενα τέκνα της οικογένειας του, λαμβανομένου υπόψη του ποσοστού συνιδιοκτησίας και του είδους του δικαιώματος, δεν υπερβαίνει τα εκατόν πενήντα τετραγωνικά μέτρα (150 μ2) και η συνολική αξία της ακίνητης περιουσίας, όπως αυτή προσδιορίζεται για τον υπολογισμό του συμπληρωματικού φόρου, δεν υπερβαίνει το ποσό των ογδόντα πέντε χιλιάδων (85.000) ευρώ για τον άγαμο, των εκατόν πενήντα χιλιάδων (150.000) ευρώ για τον έγγαμο και τον ή τη σύζυγό του ή τη μονογονεϊκή οικογένεια με ένα εξαρτώμενο τέκνο και των διακοσίων χιλιάδων (200.000) ευρώ για τον έγγαμο, τον ή την σύζυγό του και τα εξαρτώμενα τέκνα τους ή τη μονογονεϊκή οικογένεια με δύο εξαρτώμενα τέκνα και.».   1. Αντικαθίσταται η περ. α) της παρ. 2 του άρθρου 7 του ν. 4223/2013, η οποία έχει ως εξής:   «α) Το συνολικό φορολογητέο οικογενειακό εισόδημα του προηγούμενου φορολογικού έτους, σύμφωνα με τις διατάξεις του ν. [4172/2013](javascript:open_links('611846,600032')) ([Α΄ 167](javascript:open_fek_links('%CE%91','167','2013'))), όπως ισχύουν και κάθε άλλη συναφή κείμενη διάταξη, δεν υπερβαίνει τις δώδεκα χιλιάδες (12.000) ευρώ, προσαυξημένο κατά χίλια (1.000) ευρώ για τον ή την σύζυγο και κάθε εξαρτώμενο μέλος.  Για το έτος 2014, ως συνολικό φορολογητέο οικογενειακό εισόδημα λαμβάνεται το συνολικό καθαρό οικογενειακό εισόδημα, το οποίο προκύπτει από την εφαρμογή των διατάξεων του ν. [2238/1994](javascript:open_links('611846,70665')) και κάθε άλλη συναφή κείμενη διάταξη.».   1. Αντικαθίσταται η παρ. 2Α του άρθρου 7 του ν. 4223/2013, η οποία έχει ως εξής:   «2Α. Ειδικά για τα έτη 2019, 2020 και 2021 χορηγείται μείωση στον ΕΝ.Φ.Ι.Α. φυσικών προσώπων, που προκύπτει από την εφαρμογή των άρθρων 4 και 5 και της παραγράφου 1 του παρόντος άρθρου, ανάλογα με τη συνολική αξία της ακίνητης περιουσίας, η οποία υπόκειται σε φόρο κατά το άρθρο 4, όπως αυτή προσδιορίζεται σύμφωνα με την παράγραφο 4 του άρθρου 5, ως εξής:  α) για αξία ακίνητης περιουσίας μέχρι εξήντα χιλιάδες (60.000) ευρώ, κατά ποσοστό τριάντα τοις εκατό (30%),  β) για αξία ακίνητης περιουσίας μέχρι εβδομήντα χιλιάδες (70.000) ευρώ, κατά ποσοστό είκοσι επτά τοις εκατό (27%),  γ) για αξία ακίνητης περιουσίας μέχρι ογδόντα χιλιάδες (80.000) ευρώ, κατά ποσοστό είκοσι πέντε τοις εκατό (25%),  δ) για αξία ακίνητης περιουσίας μέχρι ένα εκατομμύριο (1.000.000) ευρώ, κατά ποσοστό είκοσι τοις εκατό (20%) και  ε) για αξία ακίνητης περιουσίας άνω του ενός εκατομμυρίου (1.000.000) ευρώ, κατά ποσοστό δέκα τοις εκατό (10%).  Στη συνολική αξία της ακίνητης περιουσίας της παρούσας παραγράφου δεν συνυπολογίζεται η αξία των δικαιωμάτων επί των γηπέδων εκτός σχεδίου πόλης ή οικισμού.».   1. Αντικαθίσταται η παρ. 5 του άρθρου 7 του ν. 4223/2013, η οποία έχει ως εξής:   «5. Οι εκπτώσεις των παραγράφων 1 και 2 του παρόντος άρθρου, που χορηγήθηκαν με πράξη διοικητικού προσδιορισμού ΕΝ.Φ.Ι.Α., επανεξετάζονται μέχρι το τέλος Φεβρουαρίου του επομένου έτους με βάση τις εμπρόθεσμες δηλώσεις φορολογίας εισοδήματος του προηγουμένου φορολογικού έτους και, σε περίπτωση μεταβολών, εκδίδεται νέα πράξη διοικητικού προσδιορισμού φόρου για το έτος αυτό.» |
| **Άρθρο 47**  **Καταβολή του ΕΝ.Φ.Ι.Α. σε δέκα (10) μηνιαίες δόσεις – Τροποποίηση άρθρου 8 του ν. 4223/2013**  Το πρώτο εδάφιο της παρ. 1 του άρθρου 8 του ν. 4223/2013 αντικαθίσταται ως εξής:  «1. Ο ΕΝ.Φ.Ι.Α. καταβάλλεται εφάπαξ μέχρι την τελευταία εργάσιμη, για τις δημόσιες υπηρεσίες, ημέρα του επόμενου μήνα από την έκδοση της πράξης προσδιορισμού φόρου ή σε έως δέκα (10) ισόποσες μηνιαίες δόσεις, καθεμιά από τις οποίες δεν μπορεί να είναι μικρότερη των δέκα (10) ευρώ, και από τις οποίες η πρώτη δόση καταβάλλεται μέχρι την τελευταία εργάσιμη ημέρα του επόμενου μήνα από την έκδοση της πράξης προσδιορισμού φόρου, οι δε επόμενες δόσεις μέχρι την τελευταία εργάσιμη ημέρα κάθε επόμενου μήνα.». | Αντικαθίσταται το πρώτο εδάφιο της παρ. 1 του άρθρου 8 του ν. 4223/2013, το οποίο έχει ως εξής:  «1. Ο ΕΝ.Φ.Ι.Α. καταβάλλεται εφάπαξ μέχρι την τελευταία εργάσιμη, για τις δημόσιες υπηρεσίες, ημέρα του επόμενου μήνα από την έκδοση της πράξης προσδιορισμού φόρου ή σε ισόποσες μηνιαίες δόσεις, καθεμιά από τις οποίες δεν μπορεί να είναι μικρότερη των δέκα (10) ευρώ, και από τις οποίες η πρώτη δόση καταβάλλεται μέχρι την τελευταία εργάσιμη ημέρα του επόμενου μήνα από την έκδοση της πράξης προσδιορισμού φόρου, οι επόμενες δόσεις μέχρι την τελευταία εργάσιμη ημέρα κάθε επόμενου μήνα και η τελευταία δόση καταβάλλεται μέχρι την τελευταία εργάσιμη ημέρα του Ιανουαρίου του επόμενου έτους.». |
| **Άρθρο 48**  **Χρόνος υποβολής δήλωσης στοιχείων ακινήτων - Τροποποίηση του άρθρου 23 του ν. 3427/2005**  1. Στην περ. δ της παρ. 1 του άρθρου 23 του ν. 3427/2005 (Α΄312) προστίθεται υποπερίπτωση δγ) και η περ. δ διαμορφώνεται ως εξής:  «δ) τους κληρονόμους ακίνητης περιουσίας και συγκεκριμένα:  δα) από τους εκ διαθήκης κληρονόμους κατά το ποσοστό τους, εφόσον έχει δημοσιευθεί διαθήκη μέχρι την 31η Δεκεμβρίου του προηγούμενου της δήλωσης έτους,  δβ) από τους εξ αδιαθέτου κληρονόμους κατά το ποσοστό τους, εφόσον δεν έχει δημοσιευθεί διαθήκη μέχρι την 31η Δεκεμβρίου του προηγούμενου της δήλωσης έτους,  δγ) από τους μετά από αποποιήσεις κληρονόμους κατά το ποσοστό τους, από το επόμενο έτος του θανάτου του κληρονομουμένου ή, στην περίπτωση που έχει δημοσιευθεί διαθήκη, από το επόμενο έτος της δημοσίευσης αυτής, χωρίς την επιβολή προστίμου, εφόσον η δήλωση υποβληθεί μέχρι την τελευταία εργάσιμη ημέρα του επόμενου μήνα της λήξης της προθεσμίας αποποίησης.».   1. Η περ. α της παρ. 3 του άρθρου 23 του ν. 3427/2005 αντικαθίσταται ως εξής:   «3. α. Για τη σύσταση, απόκτηση και κάθε άλλη μεταβολή στα δικαιώματα της παρ. 1, ο υπόχρεος σε υποβολή δήλωσης στοιχείων ακινήτων υποβάλλει αυτήν μέχρι και την 31ηΜαρτίουτου επόμενου έτους από την ημέρα της σύστασης, απόκτησης και κάθε άλλης μεταβολής στα παραπάνω δικαιώματα, πλην της κληρονομικής διαδοχής, για την οποία ο φορολογούμενος υποχρεούται σε υποβολή δήλωσης στοιχείων ακινήτων μέχρι την τελευταία εργάσιμη ημέρα του επόμενου μήνα της λήξης της προθεσμίας αποποίησης της κληρονομιάς. Με απόφαση του Υπουργού Οικονομικών δύναται να παρατείνεται η προθεσμία του προηγούμενου εδαφίου.». | 1. Τροποποιείται η περ. δ της παρ. 1 του άρθρου 23 του ν. 3427/2005, η οποία έχει ως εξής:   «δ) τους κληρονόμους ακίνητης περιουσίας και συγκεκριμένα:  δα) από τους εκ διαθήκης κληρονόμους κατά το ποσοστό τους, εφόσον έχει δημοσιευθεί διαθήκη μέχρι την 31η Δεκεμβρίου του προηγούμενου της δήλωσης έτους,  δβ) από τους εξ αδιαθέτου κληρονόμους κατά το ποσοστό τους, εφόσον δεν έχει δημοσιευθεί διαθήκη μέχρι την 31η Δεκεμβρίου του προηγούμενου της δήλωσης έτους,»   1. Αντικαθίσταται η περ. α της παρ. 3 του άρθρου 23 του ν. 3427/2005, η οποία έχει ως εξής:   «3.α. Από την 1η Ιανουάριου 2019 και εφεξής, για τη σύσταση, απόκτηση και κάθε άλλη μεταβολή στα δικαιώματα της παραγράφου 1 του παρόντος άρθρου, ο υπόχρεος σε υποβολή δήλωσης στοιχείων ακινήτων υποβάλλει αυτήν μέχρι την 31η Μαΐου του επόμενου έτους από την ημέρα της σύστασης, απόκτησης και κάθε άλλης μεταβολής στα παραπάνω δικαιώματα.». |
| **Άρθρο 49**  **Προσδιορισμός Συντελεστή Αξιοποίησης Οικοπέδου - Τροποποίηση άρθρου 32 του ν.3842/2010**    Στην υποπερ. ε’ της περ. 3.5.6 της παρ. 3 του άρθρου 32 του ν. 3842/2010 (Α΄ 58) προστίθεται υποπερ. εζ) ως εξής:  «εζ) Για οικόπεδα που βρίσκονται σε περιοχές, οι οποίες εντάσσονται στο αντικειμενικό σύστημα προσδιορισμού αξίας ακινήτων με τιμή Συντελεστή Αξιοποίησης Οικοπέδου D5 ως Συντελεστής Αξιοποίησης Οικοπέδου λαμβάνεται η τιμή 0,20.». | Τροποποιείται η υποπερ. ε’ της περ. 3.5.6 της παρ. 3 του άρθρου 32 του ν. 3842/2010, η οποία έχει ως εξής:  « ε) Σε περίπτωση οικοπέδων όπου από τις τηρούμενες πληροφορίες στη βάση δεδομένων του αντικειμενικού συστήματος προσδιορισμού αξίας ακινήτων δεν προκύπτουν τα στοιχεία προσδιορισμού της τιμής του Συντελεστή Αξιοποίησης Οικοπέδου, για τον προσδιορισμό του Φόρου Ακίνητης Περιουσίας, αυτός λαμβάνεται σύμφωνα με τα κατωτέρω:  εα) Για οικόπεδα που βρίσκονται σε περιοχές με όρους δόμησης οικισμών προύφισταμένων του 1923 ή κάτω των δύο χιλιάδων (2.000) κατοίκων, ανεξάρτητα από τη χρήση τους και τη δυνατότητα κατάτμησης τους σε μικρότερα άρτια οικόπεδα, ο Συντελεστής Αξιοποίησης Οικοπέδου προσδιορίζεται ανάλογα με το εμβαδόν του οικοπέδου και σύμφωνα με τις τιμές των περιπτώσεων «κατοικία, ακάλυπτα οικόπεδα και λοιπές χρήσεις» ή «κατοικία και ακάλυπτα οικόπεδα» του αντικειμενικού συστήματος προσδιορισμού αξίας, κατά περίπτωση.  εβ) Για οικόπεδα που η τιμή του Συντελεστή Αξιοποίησης Οικοπέδου επηρεάζεται από διάφορες παραμέτρους, ως Συντελεστής Αξιοποίησης Οικοπέδου λαμβάνεται αυτός που είναι ευνοϊκότερος για τον φορολογούμενο, ανά περιοχή ή περίπτωση.  εγ) Για οικόπεδα που βρίσκονται σε περιοχές που από τους πίνακες τιμών για τον προσδιορισμό του Συντελεστή Αξιοποίησης Οικοπέδου απαιτείται βεβαίωση της Πολεοδομίας, λαμβάνονται οι τιμές Συντελεστή Αξιοποίησης Οικοπέδου που δίδονται στον κατωτέρω πίνακα:  Δήμος ή Οικισμός Συντελεστής Αξιοποίησης Οικοπέδου  ΑΓ. ΒΑΡΒΑΡΑΣ D1 =0,80  ΑΓ. ΠΑΡΑΣΚΕΥΗΣ D1 = 1,00  D2 = 0,80 D3 = 0,80  ΑΙΓΑΛΕΩ D1 =1,60  ΗΛΙΟΥΠΟΛΗΣ D1 =0,80  ΚΗΦΙΣΙΑΣ D1 =0,40  ΝΕΑΣ ΕΡΥΘΡΑΙΑΣ D1 =0,40  ΣΑΛΑΜΙΝΑΣ D2 = 1,20  ΕΡΥΘΡΩΝ D3 = 0,80  ΜΕΓΑΡΩΝ ΝΕΟ ΜΕΛΙ D3 = 0,80  ΟΙΝΟΗΣ D3 = 0,80  ΑΝΑΒΥΣΣΟΥ D1 =0,80  ΑΝΟΙΞΕΩΣ Σ.Α.Ο. = 0,40  ΑΦΙΔΝΩΝ D3 = 0,80  ΔΙΟΝΥΣΟΥ D1 =0,40  ΔΡΟΣΙΑΣ D1 =0,60  ΠΑΛΛΗΝΗΣ  (ΛΟΦΟΣ ΕΝΤΙΣΟΝ) Σ.Α.Ο. = 0,80  ΡΟΔΟΠΟΛΗΣ D1 =0,40  ΣΠΑΤΩΝ D3 = 0,80  ΞΑΝΘΗΣ D3 = 0,40  ΚΟΜΟΤΗΝΗΣ D1 =1,00  ΝΙΓΡΙΤΑΣ Σ.Α.Ο. = 1,40  ΣΙΔΗΡΟΚΑΣΤΡΟΥ D3 = 0,90  ΤΡΙΚΑΛΩΝ D4 = 1,80  ΠΡΕΒΕΖΑΣ D2 = 0,40  ΛΟΥΤΡΩΝ ΑΙΔΗΨΟΥ D3 = 1,00  ΚΑΝΟΝΙΟΥ ΚΕΡΚΥΡΑΣ D1 =0,40  ΣΥΚΥΩΝΟΣ  ΔΥΤΙΚΗΣ ΤΡΑΓΑΝΑΣ Σ.Α.Ο. = 0,80  ΚΑΣΤΡΟΥ ΜΟΝΕΜΒΑΣΙΑΣ D3 = 1,00  ΣΑΜΟΥ D1 =1,20  ΙΑΛΥΣΟΥ Σ.Α.Ο. = 0,40  ΡΟΔΟΥ D1 =1,00  ΓΟΥΡΝΩΝ Σ.Α.Ο. = 0,60  30 ΔΙΑΜΕΡΙΣΜΑ ΑΘΗΝΩΝ D3 = 0,80  ΑΙΓΑΛΕΩ D3 = 0,80  ΠΕΡΙΣΤΕΡΙ D3 = 0,80  ΤΑΥΡΟΣ D3 = 0,80  ΑΓ. Ι. ΡΕΝΤΗ D3 = 0,80  εδ) Για οικόπεδα που βρίσκονται εντός οικοδομικών τετραγώνων που τέμνονται από μία ή περισσότερες οριογραμμές διαφορετικών Συντελεστών Αξιοποίησης Οικοπέδου, λαμβάνεται ως τιμή Συντελεστή Αξιοποίησης Οικοπέδου η ευνοϊκότερη για τον φορολογούμενο.  εε) Για οικόπεδα που βρίσκονται σε περιοχές, στις οποίες υπάρχουν δύο ή περισσότερες τιμές Συντελεστή Αξιοποίησης Οικοπέδου και δεν είναι δυνατός ο προσδιορισμός της θέσης τους, λόγω έλλειψης της γεωγραφικής απεικόνισης της περιοχής σε χάρτη, ως τιμή Συντελεστή Αξιοποίησης Οικοπέδου λαμβάνεται η μικρότερη τιμή.  εστ) Για οικόπεδα που βρίσκονται σε περιοχές, οι οποίες εντάχθηκαν στο αντικειμενικό σύστημα προσδιορισμού αξίας ακινήτων από το έτος 2011, στις οποίες δεν υπάρχει τιμή Συντελεστή Αξιοποίησης Οικοπέδου, ως Συντελεστής Αξιοποίησης Οικοπέδου λαμβάνεται η τιμή 0,60.» |
| **Άρθρο 50**  **Επιστροφή ειδικού φόρου κατανάλωσης πετρελαίου εσωτερικής καύσης (DIESEL) κινητήρων που χρησιμοποιείται αποκλειστικά στη γεωργία – Προσθήκη παρ. 4Β στο άρθρο 78 του ν. 2960/2001**   1. Προστίθεται παρ. 4Β στο άρθρο 78 του ν. 2960/2001 (Α΄265) για την επιστροφή ειδικού φόρου κατανάλωσης πετρελαίου εσωτερικής καύσης (DIESEL) κινητήρων που χρησιμοποιείται αποκλειστικά στη γεωργία ως εξής:   «4Β. α. Για το πετρέλαιο εσωτερικής καύσης (DIESEL) κινητήρων, της περ. στ΄ της παρ. 1 του άρθρου 73 του παρόντος, που χρησιμοποιείται αποκλειστικά στη γεωργία καθορίζεται, από την 1η Ιανουαρίου 2022 έως και την 31η Δεκεμβρίου 2022, μηδενικός συντελεστής ειδικού φόρου κατανάλωσης ανά χιλιόλιτρο. Για το διάστημα ισχύος του μηδενικού συντελεστή ειδικού φόρου κατανάλωσης, κατά τη θέση σε ανάλωση του ως άνω προϊόντος, εφαρμόζεται ο συντελεστής ειδικού φόρου κατανάλωσης της περ. στ΄ της παρ. 1 του άρθρου 73 και επιστρέφεται κατά τον χρόνο που θα καθοριστεί με την κανονιστική πράξη της περ. β’ ποσό ειδικού φόρου κατανάλωσης ίσο με τον ως άνω οριζόμενο συντελεστή σύμφωνα με τους λοιπούς όρους που καθορίζονται στην ίδια πράξη.  β. Με κοινή απόφαση των Υπουργών Οικονομικών, Αγροτικής Ανάπτυξης και Τροφίμων και του Διοικητή της Α.Α.Δ.Ε., καθορίζονται οι όροι, οι προϋποθέσεις και η διαδικασία επιστροφής του ειδικού φόρου κατανάλωσης, ο χρόνος επιστροφής, τα δικαιούχα επιστροφής πρόσωπα, τα κριτήρια για τον προσδιορισμό των ποσοτήτων πετρελαίου εσωτερικής καύσης (DIESEL) κινητήρων για τις οποίες υπολογίζεται η επιστροφή του ειδικού φόρου κατανάλωσης, η αρμόδια για την επιστροφή του ειδικού φόρου κατανάλωσης αρχή, ο τρόπος ελέγχου της νόμιμης χρήσης του πετρελαίου εσωτερικής καύσης (DIESEL) κινητήρων για το οποίο χορηγείται επιστροφή του φόρου, καθώς και κάθε σχετικό θέμα για την εφαρμογή της παρούσας.»  2. Η παρ. 1 ισχύει από 1.1.2022. | **Νέα διάταξη** |
| **Άρθρο 51**  **Υπαγωγή των λιπασμάτων των ΔΚ 3101, 3102, 3103, 3104, 3105 στον υπερμειωμένο συντελεστή Φ.Π.Α. 6% - Τροποποίηση του Κεφαλαίου Α ΑΓΑΘΑ του Παραρτήματος ΙΙΙ του Κώδικα Φόρου Προστιθέμενης Αξίας (Φ.Π.Α.).**   1. Στην παρ. 38 του Κεφαλαίου Α. ΑΓΑΘΑ του Παραρτήματος III του Κώδικα Φ.Π.Α. (ν.2859/2000, Α΄248) προστίθεται τελευταίο εδάφιο ως ακολούθως:   «Ο συντελεστής του φόρου για τα αγαθά της παρούσας ορίζεται σε έξι τοις εκατό (6%).».   1. Η παρ. 1 ισχύει από την 15η Μαρτίου 2022. | **Νέα διάταξη** |
| **Άρθρο 52**  **Παράταση της προθεσμίας υποβολής της αίτησης του κατασκευαστή οικοδομών για την υπαγωγή στο καθεστώς αναστολής του φόρου - Τροποποίηση παρ. 4 α άρθρου 6 του Κώδικα Φόρου Προστιθέμενης Αξίας**   1. Το τελευταίο εδάφιο της παρ. 4α του άρθρου 6 του Κώδικα Φ.Π.Α. (ν. 2859/2000, Α’ 248) αντικαθίσταται ως εξής:   «Η αίτηση υποβάλλεται μέχρι την 30η.6.2022 για τις άδειες με χρόνο έκδοσης έως και την 31η 12.2021, ενώ για άδειες που εκδίδονται από την 1η.1.2022 και εφεξής, τίθεται εξάμηνη προθεσμία από την έκδοση της άδειας.»   1. Η παρ.1 ισχύει από 1.1.2022. | Τροποποιείται η παρ. 4α του άρθρου 6 του Κώδικα Φ.Π.Α. (ν. 2859/2000, Α’ 248), η οποία έχει ως εξής:  «4α. Με αίτηση του υποκειμένου στον φόρο, κατασκευαστή οικοδομών προς πώληση, αναστέλλεται, υποχρεωτικά μέχρι τις 31.12.2022, η εφαρμογή του Φ.Π.Α. στα ακίνητα των παραγράφων 1 και 2α του παρόντος άρθρου και επιβάλλεται φόρος μεταβίβασης ακινήτων. Η αναστολή αφορά το σύνολο των αδιάθετων παραπάνω ακινήτων του υποκειμένου. Μαζί με την αίτηση ο υποκείμενος υποβάλλει κατάσταση με τα αδιάθετα ακίνητα και το ποσό του φόρου που αντιστοιχεί στο κάθε ακίνητο προς διακανονισμό. Η αίτηση υποβάλλεται μέχρι την 31η.12.2021 για τις άδειες με χρόνο έκδοσης έως και την 30ή.6.2021, ενώ για άδειες που εκδίδονται από την 1η.7.2021 και εφεξής, τίθεται εξάμηνη προθεσμία από την έκδοση της άδειας.». |
| **Άρθρο 53**  **Υπαγωγή στον ειδικό τρόπο φορολόγησης του άρθρου 5Γ του ν. 4172/2013**  **Τροποποίηση άρθρου 5Γ του ν. 4172/2013**   1. Η παρ. 3 του άρθρου 5Γ του ν. 4172/2013 αντικαθίσταται ως εξής:   «3. Για ανάληψη υπηρεσίας που λαμβάνει χώρα μέχρι και την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το έτος ανάληψης υπηρεσίας και μέχρι το τέλος του έτους αυτού. Η αίτηση δύναται να υποβάλλεται και εντός του επόμενου από την ανάληψη υπηρεσίας έτους και κρίνεται για υπαγωγή στο έτος αυτό.  Για ανάληψη υπηρεσίας που λαμβάνει χώρα μετά την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το επόμενο έτος από την ανάληψη υπηρεσίας και μέχρι το τέλος του έτους αυτού.  Εντός εξήντα (60) ημερών από την υποβολή της αίτησης η Φορολογική Διοίκηση εξετάζει την αίτηση και εκδίδει απόφαση, με την οποία την εγκρίνει ή την απορρίπτει, αναλόγως της συνδρομής ή μη των προϋποθέσεων της παρ. 1.  Απόφαση απόρριψης αίτησης λόγω μη προσκόμισης των απαιτούμενων δικαιολογητικών, ανακαλείται εάν αυτά προσκομισθούν μέχρι την 31 Μαρτίου του επόμενου από την υποβολή του αιτήματος έτους, η αίτηση επανεξετάζεται και εκδίδεται από τη Φορολογική Διοίκηση νέα απόφαση εντός εξήντα (60) ημερών από την προσκόμιση των δικαιολογητικών, κατά τα οριζόμενα στο προηγούμενο εδάφιο. Ειδικά για το έτος 2022 τα δικαιολογητικά του προηγούμενου εδαφίου επιτρέπεται να προσκομισθούν μέχρι και την 29η Απριλίου 2022.  Το φυσικό πρόσωπο δηλώνει στην αίτησή του το κράτος στο οποίο είχε την τελευταία φορολογική κατοικία του μέχρι την υποβολή της αίτησής του. Η Φορολογική Διοίκηση ενημερώνει τις φορολογικές αρχές του κράτους αυτού σχετικά με τη μεταφορά της φορολογικής κατοικίας του εν λόγω φορολογουμένου, σύμφωνα με τις διατάξεις περί διεθνούς διοικητικής συνεργασίας, όπως αυτές ισχύουν.»  2. Οι παρ. 6, 7 και 8 του άρθρου 5Γ του ν. 4172/2013 αντικαθίστανται ως εξής:  «6. Οι παρ. 1 έως και 5 εφαρμόζονται αποκλειστικά για την πλήρωση νέων θέσεων εργασίας.  7. Οι παρ. 1 έως και 5 εφαρμόζονται ανάλογα και για τα φυσικά πρόσωπα που μεταφέρουν τη φορολογική τους κατοικία στην Ελλάδα, με σκοπό να ασκήσουν ατομική επιχειρηματική δραστηριότητα στην Ελλάδα. Το πενήντα τοις εκατό (50%) του εισοδήματός τους από επιχειρηματική δραστηριότητα που αποκτούν στην Ελλάδα μέσα στο φορολογικό έτος απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για επτά (7) συναπτά φορολογικά έτη. Η αίτηση για την υπαγωγή στις διατάξεις της παρούσας παραγράφου υποβάλλεται σύμφωνα με την παρ. 3 του παρόντος και ως ανάληψη υπηρεσίας νοείται η έναρξη εργασιών.  8. Με κοινή απόφαση του Υπουργού Οικονομικών και του Διοικητή της ΑΑΔΕ δύνανται να παρατείνονται οι προθεσμίες υποβολής των αιτήσεων των παρ. 3 και 7, να καθορίζονται η διαδικασία υπαγωγής στις διατάξεις του παρόντος, συμπεριλαμβανομένης της μεταφοράς της φορολογικής κατοικίας, η αρμόδια υπηρεσία για την υποβολή, εξέταση και έγκριση της αίτησης, τα δικαιολογητικά που συνοδεύουν την αίτηση, τα δικαιολογητικά για την απόδειξη συνδρομής των προϋποθέσεων του παρόντος, καθώς και κάθε άλλο αναγκαίο θέμα ή λεπτομέρεια για την εφαρμογή των διατάξεων του παρόντος άρθρου.»   1. Οι παρ. 1 και 2 ισχύουν για αιτήσεις για ανάληψη υπηρεσίας ή έναρξη εργασιών που έλαβαν χώρα από την 1.1.2022 και μετά. 2. Στο άρθρο 72 του ν. 4172/2013 προστίθεται παρ. 76, ως εξής:   «76.Εκκρεμείς αιτήσεις για την υπαγωγή στις διατάξεις του άρθρου 5Γ ή αιτήσεις που θα υποβληθούν μέχρι 30.6.2022 για ανάληψη υπηρεσίας ή έναρξη εργασιών που πραγματοποιήθηκαν μέχρι την 31η Ιουλίου 2021, εξετάζονται από τη Φορολογική Διοίκηση και κρίνονται για υπαγωγή στο έτος 2021.». | 1. Αντικαθίσταται η παρ. 3 του άρθρου 5Γ του ν. 4172/2013   «3. Η αίτηση μεταφοράς της φορολογικής κατοικίας για την υπαγωγή στις διατάξεις του παρόντος υποβάλλεται στη Φορολογική Διοίκηση από το φυσικό πρόσωπο εντός του έτους ανάληψης της υπηρεσίας του σύμφωνα με την περ. γ` της παρ. 1 και όχι πέραν της 31ης Ιουλίου του έτους αυτού.  Εντός εξήντα (60) ημερών από την υποβολή της αίτησης η Φορολογική Διοίκηση εξετάζει την αίτηση και εκδίδει απόφαση, με την οποία την εγκρίνει ή την απορρίπτει, αναλόγως της συνδρομής ή μη των προϋποθέσεων της παρ. 1.  Το φυσικό πρόσωπο δηλώνει στην αίτησή του το κράτος στο οποίο είχε την τελευταία φορολογική κατοικία του μέχρι την υποβολή της αίτησής του. Η Φορολογική Διοίκηση ενημερώνει τις φορολογικές αρχές του κράτους αυτού σχετικά με τη μεταφορά της φορολογικής κατοικίας του εν λόγω φορολογουμένου, σύμφωνα με τις διατάξεις περί διεθνούς διοικητικής συνεργασίας, όπως αυτές ισχύουν.»    2. Αντικαθίστανται οι παρ. 6, 7 και 8 του άρθρου 5Γ του ν. 4172/2013 που έχουν ως εξής:  « 6. Οι παρ. 1 έως και 6 εφαρμόζονται αποκλειστικά για την πλήρωση νέων θέσεων εργασίας.  7. Οι παρ. 1 έως και 5 εφαρμόζονται ανάλογα και για τα φυσικά πρόσωπα που μεταφέρουν τη φορολογική τους κατοικία στην Ελλάδα, με σκοπό να ασκήσουν ατομική επιχειρηματική δραστηριότητα στην Ελλάδα. Το πενήντα τοις εκατό (50%) του εισοδήματός τους από επιχειρηματική δραστηριότητα που αποκτούν στην Ελλάδα μέσα στο φορολογικό έτος απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για επτά (7) συναπτά φορολογικά έτη. Η αίτηση μεταφοράς της φορολογικής κατοικίας για την υπαγωγή στις διατάξεις του παρόντος υποβάλλεται στη Φορολογική Διοίκηση από το φυσικό πρόσωπο εντός του φορολογικού έτους έναρξης των εργασιών του στην Ελλάδα και όχι πέραν της 31ης Ιουλίου του έτους αυτού.  8. Με κοινή απόφαση του Υπουργού Οικονομικών και του Διοικητή της Ανεξάρτητης Αρχής Δημοσίων Εσόδων καθορίζονται η διαδικασία υπαγωγής στις διατάξεις του παρόντος, συμπεριλαμβανομένης της μεταφοράς της φορολογικής κατοικίας, η αρμόδια υπηρεσία για την υποβολή, εξέταση και έγκριση της αίτησης, τα δικαιολογητικά που συνοδεύουν την αίτηση, τα δικαιολογητικά για την απόδειξη συνδρομής των προϋποθέσεων του παρόντος, καθώς και κάθε άλλο αναγκαίο θέμα ή λεπτομέρεια για την εφαρμογή των διατάξεων του παρόντος άρθρου.».  **Νέα διάταξη** |
| **Άρθρο 54**  **Εξαίρεση του Κοινού Κεφαλαίου της παρ. 11 του άρθρου 15 του ν. 2469/1997 και απαλλαγή των προσόδων του από τη φορολογία εισοδήματος – Τροποποίηση άρθρων 45 και 47 ν. 4172/2013**  1**.** Στο τέλος του άρθρου 45 του ν. 4172/2013 (Α΄ 167) προστίθεται εδάφιο ως εξής:  «Το Κοινό Κεφάλαιο της παρ. 11 του άρθρου 15 του ν. 2469/1997 (Α΄38) εξαιρείται του φόρου εισοδήματος νομικών προσώπων και νομικών οντοτήτων. ».  **2.** Στο τέλος του άρθρου 47 του ν. 4172/2013 προστίθεται παρ. 9 ως εξής:  «9. Οι πρόσοδοι που αποκτούν οι φορείς γενικής κυβέρνησης από τη συμμετοχή τους στο Κοινό Κεφάλαιο της παρ. 11 του άρθρου 15 του ν. 2469/1997, καθώς και από τους λογαριασμούς ταμειακής διαχείρισης, σύμφωνα με την περ. η΄ της παρ. 11 του άρθρου 15 του ν. 2469/1997, απαλλάσσονται του φόρου εισοδήματος.».  3. Οι παρ. 1 και 2 ισχύουν από 1.1.2014. Τυχόν ποσά φόρου που έχουν καταβληθεί δεν επιστρέφονται. | **Νέα διάταξη**  **Νέα διάταξη** |
| **Άρθρο 55**  **Απαλλαγή από τον φόρο εισοδήματος των επιχορηγήσεων των κεφαλαιουχικών εταιρειών των Φορέων Γενικής Κυβέρνησης για την κάλυψη των ληξιπρόθεσμων υποχρεώσεών τους προς τρίτους – Τροποποίηση άρθρου 46 του ν. 4172/2013**     1.   Στο τέλος  της περ. α’ του άρθρου 46 ν. 4172/2013 (Α’ 167) προστίθεται νέο εδάφιο και η περ. α) διαμορφώνεται ως εξής:   « α) οι φορείς γενικής κυβέρνησης με εξαίρεση το εισόδημα που αποκτούν από κεφάλαιο και υπεραξία μεταβίβασης κεφαλαίου.   Για τους σκοπούς του προηγούμενου εδαφίου στους φορείς Γενικής Κυβέρνησης δεν περιλαμβάνονται οι κεφαλαιουχικές εταιρείες, εκτός από αυτές στις οποίες το κράτος ή νομικό πρόσωπο δημοσίου δικαίου συμμετέχει με ποσοστό εκατό τοις εκατό (100%). Εξαιρετικά, απαλλάσσονται από τον φόρο εισοδήματος ειδικά οι επιχορηγήσεις του Υπουργείου Οικονομικώνμε αποκλειστικό σκοπό την ικανοποίηση των ληξιπρόθεσμων υποχρεώσεων προς τρίτους των φορέων Γενικής Κυβέρνησης, συμπεριλαμβανομένων και των κεφαλαιουχικών εταιρειών, σύμφωνα με το άρθρο 6 του ν. 4281/2014 (Α’ 160) ή την παρ. 2α της Υποπαραγράφου Γ2 του άρθρου πρώτου του ν. 4093/2012 (Α΄222) και τις κατ’ εξουσιοδότηση των άρθρων αυτών υπουργικές αποφάσεις,ανεξαρτήτως ποσοστού συμμετοχής στους φορείς αυτούς του κράτους ή νομικού προσώπου δημοσίου δικαίου.»    2.       Η παρ. 1 εφαρμόζεται και για τις ληφθείσες από την 1η .1.2014 επιχορηγήσεις προς τους φορείς της παρ. 1 με αποκλειστικό σκοπό την ικανοποίηση των ληξιπρόθεσμων υποχρεώσεων προς τρίτους. | Τροποποιείται η περ. α’ του άρθρου 46 ν. 4172/2013, η οποία έχει ως εξής:  « α) οι φορείς γενικής κυβέρνησης με εξαίρεση το εισόδημα που αποκτούν από κεφάλαιο και υπεραξία μεταβίβασης κεφαλαίου.   Για τους σκοπούς του προηγούμενου εδαφίου στους φορείς Γενικής Κυβέρνησης δεν περιλαμβάνονται οι κεφαλαιουχικές εταιρείες, εκτός από αυτές στις οποίες το κράτος ή νομικό πρόσωπο δημοσίου δικαίου συμμετέχει με ποσοστό εκατό τοις εκατό (100%). |
| **Άρθρο 56**  **Δυνατότητα παροχής πλήρους ή επιπλέον του τριάντα τοις εκατό (30%) έκπτωσης του υπερβαίνοντος κόστους δανεισμού για φορολογούμενους που ανήκουν σε ενοποιημένο όμιλο υπό συγκεκριμένες προϋποθέσεις** - **Τροποποίηση άρθρου 49 ν. 4172/2013**  Στο άρθρο 49 του ν. 4172/2013 (Α’ 167) προστίθεται παρ. 8 ως εξής:  «8. Κατά παρέκκλιση της παρ. 1, σε περίπτωση που ο φορολογούμενος είναι μέλος ενοποιημένου ομίλου για λογιστικούς σκοπούς σύμφωνα με τα λογιστικά πρότυπα που προβλέπονται στην νομοθεσία κατ’ εφαρμογή του άρθρου 31 ν. 4308/2014 (Α΄251), δύναται:  α. να εκπίπτει πλήρως το υπερβαίνον κόστος δανεισμού, εφόσον αποδεικνύει ότι το ποσοστό του μετοχικού κεφαλαίου προς το σύνολο των περιουσιακών του στοιχείων είναι ίσο ή υψηλότερο από το αντίστοιχο ποσοστό του ομίλου, εφόσον όλα τα περιουσιακά στοιχεία και οι υποχρεώσεις αποτιμώνται με βάση την ίδια μέθοδο, όπως στις ενοποιημένες οικονομικές καταστάσεις. Το ποσοστό του μετοχικού κεφαλαίου του φορολογουμένου σε σχέση με το σύνολο των περιουσιακών του στοιχείων θεωρείται ότι είναι ίσο προς το αντίστοιχο ποσοστό του ομίλου, όταν το ποσοστό του μετοχικού κεφαλαίου του φορολογουμένου σε σχέση με το σύνολο των περιουσιακών του στοιχείων είναι χαμηλότερο το πολύ κατά δύο εκατοστιαίες μονάδες, ή  β. να εκπίπτει το υπερβαίνον κόστος δανεισμού για ποσό που υπερβαίνει το ποσό της έκπτωσης που θα δικαιούταν δυνάμει της παρ. 1. Το εν λόγω υψηλότερο όριο σε ό,τι αφορά τη δυνατότητα έκπτωσης από το υπερβαίνον κόστος δανεισμού αφορά στον ενοποιημένο όμιλο για λογιστικούς σκοπούς στο πλαίσιο του οποίου ο φορολογούμενος αποτελεί μέρος και υπολογίζεται με τον ακόλουθο τρόπο: στο πρώτο στάδιο προσδιορίζεται το ποσοστό του ομίλου διαιρώντας το υπερβαίνον κόστος δανεισμού του ομίλου έναντι τρίτων με τα EBITDA του ομίλου και σε δεύτερο στάδιο το ποσοστό του ομίλου πολλαπλασιάζεται με τα EBITDA του φορολογουμένου, υπολογιζόμενα σύμφωνα με την παρ. 3.» | **Νέα διάταξη** |
| **Άρθρο 57**  **Διεύρυνση της απαλλαγής από τον φόρο κληρονομιάς των κοινών τραπεζικών λογαριασμών, ημεδαπής και αλλοδαπής, υπό όρους – Τροποποίηση παρ. 2 άρθρου 25**  **του ν. 2961/2001**  1. Η περ. γ΄ της παρ. 2 του άρθρου 25 του Κώδικα Διατάξεων Φορολογίας Κληρονομιών, Δωρεών, Γονικών Παροχών και Κερδών από Τυχερά Παίγνια, (ο οποίος κυρώθηκε με το πρώτο άρθρο του ν. 2961/2001, Α’ 266), αντικαθίσταται ως εξής:  «γ**)** Η χρηματική κατάθεση σε τράπεζα σε ευρώ ή/και σε ξένο νόμισμα στο όνομα δύο ή περισσοτέρων δικαιούχων από κοινού καθώς και οι κοινοί λογαριασμοί λοιπών χρηματοπιστωτικών προϊόντων της ημεδαπής ή της αλλοδαπής, ανεξάρτητα από την κατοικία των συνδικαιούχων, μετά το θάνατο οποιουδήποτε εξ αυτών για όλους τους επιζώντες συνδικαιούχους, στους οποίους περιέρχεται αυτοδίκαια, και μέχρι τον τελευταίο από αυτούς.  Η απαλλαγή της παρούσας περίπτωσης δεν ισχύει για χρηματικές καταθέσεις και λογαριασμούς που τηρούνται σε μη συνεργάσιμα στο φορολογικό τομέα κράτη και σε κράτη που δεν έχουν συνάψει και δεν εφαρμόζουν με την Ελλάδα σύμβαση διοικητικής συνδρομής στο φορολογικό τομέα ή δεν έχουν υπογράψει και δεν εφαρμόζουν με την Ελλάδα την Κοινή Σύμβαση Συμβουλίου της Ευρώπης – ΟΟΣΑ για αμοιβαία διοικητική συνδρομή σε φορολογικά θέματα.»  2. Η παρ. 1 εφαρμόζεται για υποθέσεις με χρόνο γένεσης φορολογικής υποχρέωσης από τη δημοσίευση του νόμου στην Εφημερίδα της Κυβερνήσεως και εφεξής. | Αντικαθίσταται η περ. γ΄ της παρ. 2 του άρθρου 25 του Κώδικα Διατάξεων Φορολογίας Κληρονομιών, Δωρεών, Γονικών Παροχών και Κερδών από Τυχερά Παίγνια, (ο οποίος κυρώθηκε με το πρώτο άρθρο του ν. 2961/2001, Α’ 266), η οποία έχει ως εξής:  «γ) Η χρηματική κατάθεση σε τράπεζα σε ανοικτό λογαριασμό στο όνομα  δύο ή περισσοτέρων από κοινού (Compte Joint, Joint Account) κατά τις  διατάξεις του ν. 5638/1932 (ΦΕΚ 307 Α΄), στην οποία έχει τεθεί ο πρόσθετος όρος ότι με το θάνατο οποιουδήποτε δικαιούχου η κατάθεση και ο λογαριασμός αυτής περιέρχεται αυτοδίκαια στους λοιπούς επιζώντες μέχρι τον τελευταίο από αυτούς. Η απαλλαγή αυτή ισχύει και σε κοινούς λογαριασμούς με προθεσμία ή ταμιευτηρίου με προειδοποίηση και σε κοινούς λογαριασμούς σε συνάλλαγμα ή σε συνάλλαγμα και δραχμές με προθεσμία ή ταμιευτηρίου με προειδοποίηση μόνιμων κατοίκων της αλλοδαπής ή αυτών με συνδικαιούχους μόνιμους κατοίκους της ημεδαπής.  Αντίθετα η απαλλαγή αυτή δεν επεκτείνεται στους κληρονόμους του  τελευταίου απομείναντος δικαιούχου.  Οι διατάξεις αυτές εφαρμόζονται ανάλογα και σε μερίδα αμοιβαίου  κεφαλαίου.» |
| **Άρθρο 58**  **Ρυθμίσεις καταβολής του φόρου εισοδήματος για το φορολογικό έτος 2021 -– Προσθήκη παρ. 76 και 77 στο άρθρο 72 του ν. 4172/2013**  Στο τέλος του άρθρου 72 του ν. 4172/2013 (Α` 167) προστίθενται παρ. 76 και 77 ως εξής:  «76. Η καταβολή του φόρου εισοδήματος των νομικών προσώπων και των νομικών οντοτήτων για τα εισοδήματα του φορολογικού έτους 2021, με εξαίρεση τα νομικά πρόσωπα και τις νομικές οντότητες που έχουν λυθεί ή έχουν τεθεί υπό εκκαθάριση, πραγματοποιείται σε οκτώ (8) ισόποσες μηνιαίες δόσεις, από τις οποίες η πρώτη καταβάλλεται μέχρι την τελευταία εργάσιμη ημέρα του επόμενου μήνα από την καταληκτική ημερομηνία υποβολής της δήλωσης, με βάση τις διατάξεις της παρ. 2 του άρθρου 68 του παρόντος νόμου και οι υπόλοιπες επτά (7) μέχρι την τελευταία εργάσιμη ημέρα των επτά (7) επόμενων μηνών.  77. Η καταβολή του φόρου εισοδήματος των φυσικών προσώπων του φορολογικού έτους 2021 πραγματοποιείται σε οκτώ (8) ισόποσες μηνιαίες δόσεις, από τις οποίες η πρώτη καταβάλλεται μέχρι την τελευταία εργάσιμη ημέρα του μηνός Ιουλίου 2022 και η καθεμία από τις επόμενες μέχρι την τελευταία εργάσιμη ημέρα των επτά (7) επόμενων μηνών. Η καταβολή του φόρου που προσδιορίζεται από δηλώσεις φορολογούμενων που συμμετέχουν σε νομικά πρόσωπα και νομικές οντότητες που τηρούν απλογραφικά βιβλία γίνεται σε έξι (6) ισόποσες μηνιαίες δόσεις, από τις οποίες η πρώτη καταβάλλεται την τελευταία εργάσιμη ημέρα του μηνός Σεπτεμβρίου 2022 και η καθεμία από τις επόμενες μέχρι την τελευταία εργάσιμη ημέρα των πέντε επόμενων μηνών.» | **Νέες διατάξεις** |
| **Άρθρο 59**  **Βεβαίωση και είσπραξη του ελλείμματος της Νέας Οικειοθελούς Παροχής του άρθρου 7ου**  **του Νέου Συνυποσχετικού** - **Προσθήκη άρθρου 56 Α στον ν. 4607/2019**  1. Στον ν. 4607/2019 (Α’65) προστίθεται άρθρο 56 Α ως εξής:  «Άρθρο 56Α  Βεβαίωση και είσπραξη του ελλείμματος της Νέας Οικειοθελούς Παροχής του άρθρου 7ου  του Νέου Συνυποσχετικού  1. Για τη βεβαίωση και την είσπραξη του ελλείμματος της Νέας Οικειοθελούς Παροχής του άρθρου 7ου του Νέου Συνυποσχετικού της Ελληνικού Δημοσίου με τη Ναυτιλιακή Κοινότητα, το οποίο κυρώθηκε και έχει ισχύ νόμου με το άρθρο 56 του ν. 4607/2019 (Α’65), εφαρμόζονται αναλόγως οι διατάξεις των άρθρων 5, 30, 32 παρ. 2 και 3, 37, 42, 45 και 63Β του Κώδικα Φορολογικής Διαδικασίας (ν. 4174/2013, Α’ 170).  2. Αρμόδια φορολογική αρχή για την έκδοση της πράξης διοικητικού προσδιορισμού του ελλείμματος και την είσπραξη αυτού ορίζεται η Δ.Ο.Υ. Πλοίων Πειραιά.  3. Οι οφειλές που προκύπτουν από την εφαρμογή του παρόντος δεν υπάγονται σε ρύθμιση τμηματικής καταβολής.»  2. Η παρ. 1 εφαρμόζεται από την έναρξη ισχύος του άρθρου 56 του ν. 4607/2019. | **Νέα διάταξη** |
| **Άρθρο 60**  **Αναστολή φορολόγησης δωρεών υπό όρους για την ΕΑΝΕΠ - Προσθήκη στην παρ. 11 άρθρου 18 του ν. 4690/2020**  Στην παρ. 11 του άρθρου 18 του ν. 4690/2020 (Α’ 104), μετά το τρίτο εδάφιο προστίθενται νέα εδάφια και η παρ. 11 διαμορφώνεται ως εξής:  «11. Τα κίνητρα της παρ. 1 του [άρθρου 62](https://www.taxheaven.gr/laws/view/index/law/3982/year/2011/article/62) του ν. [3982/2011](https://www.taxheaven.gr/laws/law/index/law/321) επεκτείνονται και στις συμβάσεις μεταβίβασης δικαιώματος επιφάνειας, καθώς και στις συμβάσεις δωρεάς κινητών πραγμάτων, υπό την προϋπόθεση ότι πρόκειται για δωρεές που αφορούν στην υλοποίηση του συγκεκριμένου έργου της δημιουργίας του τεχνολογικού πάρκου. Κάθε σύμβαση μεταβίβασης δικαιώματος επιφάνειας, αγοραπωλησίας και δωρεάς κινητών (χρημάτων) και ακινήτων προς την ΕΑΝΕΠ για τη διασφάλιση της ανάπτυξης του Επιχειρηματικού Πάρκου κατά την έννοια της παρ. 1 του άρθρου 46 του ως άνω νόμου, καθώς και έκτασης εντός του Επιχειρηματικού Πάρκου από την ΕΑΝΕΠ ή από επιχείρηση που έχει εγκατασταθεί ή μετεγκατασταθεί εντός του Επιχειρηματικού Πάρκου, απαλλάσσεται από τον φόρο μεταβίβασης και τον φόρο δωρεάς, αντιστοίχως. Επιπλέον, το συνολικό ποσό της δωρεάς, σύμφωνα με την παρούσα, εκπίπτει από το φορολογητέο εισόδημα του δωρητή, αναλογικά, ανά κατηγορία δηλωθέντος εισοδήματος, του φορολογικού έτους εντός του οποίο πραγματοποιήθηκε η δωρεά. Τα εισπραττόμενα ποσά των χρηματικών δωρεών από την ΕΑΝΕΠ μέχρι και την 31.12.2025, δεν αποτελούν στοιχείο των ακαθαρίστων εσόδων της για φορολογικούς σκοπούς, αλλά εμφανίζονται σε διακεκριμένο λογαριασμό αποθεματικού. Από την 01.01.2026 και μετά, το ως άνω σχηματισμένο αποθεματικό θα μεταφέρεται τμηματικά και για μία πενταετία για φορολογικούς σκοπούς στα ακαθάριστα έσοδα της ΕΑΝΕΠ κατά ποσοστό είκοσι τοις εκατό (20%) κατ’ έτος. Σε περίπτωση που μέχρι την 31.12.2025 το έργο δεν έχει ολοκληρωθεί, το σύνολο του σχηματισμένου αποθεματικού θα μεταφερθεί για φορολογικούς σκοπούς στα ακαθάριστα έσοδα της ΕΑΝΕΠ κατά τον χρόνο εκείνο. Με κοινή απόφαση του Υπουργού Οικονομικών και του Διοικητή της Ανεξάρτητης Αρχής Δημοσίων Εσόδων δύνανται να καθορίζονται οι λεπτομέρειες και κάθε άλλο θέμα για την εφαρμογή της παρούσας.» | Τροποποιείται η παρ. 11 του άρθρου 18 του ν. 4690/2020, η οποία έχει ως εξής:  «11. Τα κίνητρα της παρ. 1 του άρθρου 62 του ν. 3982/ 2011 επεκτείνονται και στις συμβάσεις μεταβίβασης δικαιώματος επιφάνειας, καθώς και στις συμβάσεις δωρεάς κινητών πραγμάτων, υπό την προϋπόθεση ότι πρόκειται για δωρεές που αφορούν στην υλοποίηση του συγκεκριμένου έργου της δημιουργίας του τεχνολογικού πάρκου. Κάθε σύμβαση μεταβίβασης δικαιώματος επιφάνειας, αγοραπωλησίας και δωρεάς κινητών (χρημάτων) και ακινήτων προς την ΕΑΝΕΠ για τη διασφάλιση της ανάπτυξης του Επιχειρηματικού Πάρκου κατά την έννοια της παρ. 1 του άρθρου 46 του ως άνω νόμου, καθώς και έκτασης εντός του Επιχειρηματικού Πάρκου από την ΕΑΝΕΠ ή από επιχείρηση που έχει εγκατασταθεί ή μετεγκατασταθεί εντός του Επιχειρηματικού Πάρκου, απαλλάσσεται από τον φόρο μεταβίβασης και τον φόρο δωρεάς, αντιστοίχως. Επιπλέον, το συνολικό ποσό της δωρεάς, σύμφωνα με την παρούσα, εκπίπτει από το φορολογητέο εισόδημα του δωρητή, αναλογικά, ανά κατηγορία δηλωθέντος εισοδήματος, του φορολογικού έτους εντός του οποίο πραγματοποιήθηκε η δωρεά. Με κοινή απόφαση του Υπουργού Οικονομικών και του Διοικητή της Ανεξάρτητης Αρχής Δημοσίων Εσόδων μπορεί να καθορίζεται κάθε ειδικότερο ζήτημα για την εφαρμογή της παρούσας.». |
| **Άρθρο 61**  **Κίνητρα για εταιρείες ειδικού σκοπού διαχείρισης οικογενειακής περιουσίας – Τροποποίηση άρθρου 71Η ν. 4172/2013**  1. Το πρώτο εδάφιο της παρ. 2 του άρθρου 71Η του ν. 4172/2013 (Α’ 167) αντικαθίσταται και η παρ. 2 του άρθρου 71Η διαμορφώνεται ως εξής:  «2. Αποκλειστικός σκοπός των εταιρειών ειδικού σκοπού διαχείρισης οικογενειακής περιουσίας είναι η διοίκηση και διαχείριση των περιουσιακών στοιχείων και επενδύσεων, που κατέχουν είτε άμεσα είτε έμμεσα, μέσω νομικών προσώπων ή νομικών οντοτήτων, τα φυσικά πρόσωπα της παρ.1 και τα μέλη των οικογενειών τους, καθώς και η διαχείριση των δαπανών, που πραγματοποιούνται από τα φυσικά πρόσωπα της παρ.1 και τα μέλη των οικογενειών τους για την κάλυψη των αναγκών τους και του κόστους της εν γένει διαβίωσής τους και των φιλανθρωπικών και πολιτιστικών δράσεών τους.  Στις εταιρείες ειδικού σκοπού διαχείρισης οικογενειακής περιουσίας μπορούν να συμμετέχουν μέλη της οικογένειας, καθώς και νομικά πρόσωπα ή νομικές οντότητες στις οποίες συμμετέχουν κατά πλειοψηφία τα φυσικά πρόσωπα της παρ. 1 ή/και μέλη της οικογένειας αυτών.  Για την παροχή των υπηρεσιών των εταιρειών ειδικού σκοπού διαχείρισης οικογενειακής περιουσίας απασχολούνται εργαζόμενοι διαφόρων ειδικοτήτων ή αυτές δύναται να ανατίθεται σε τρίτα πρόσωπα, ανεξάρτητα από το κράτος στο οποίο είναι εγκατεστημένα, υπό την επιφύλαξη της περ. ιγ) του άρθρου 23. Φυσικά πρόσωπα μέλη της εταιρείας ειδικού σκοπού διαχείρισης οικογενειακής περιουσίας δεν μπορεί να είναι και εργαζόμενοι σε αυτή.»  2. Οι διατάξεις της παρ. 1 εφαρμόζονται από το φορολογικό έτος 2021 και εφεξής. | «2. Αποκλειστικός σκοπός των εταιρειών ειδικού σκοπού διαχείρισης οικογενειακής περιουσίας είναι να παρέχουν υποστήριξη στα φυσικά πρόσωπα της παρ. 1 και στα μέλη των οικογενειών τους κατά τη διοίκηση και διαχείριση των περιουσιακών στοιχείων και επενδύσεών τους, που κατέχουν είτε άμεσα είτε έμμεσα, μέσω νομικών προσώπων ή νομικών οντοτήτων. Στις εταιρείες ειδικού σκοπού διαχείρισης οικογενειακής περιουσίας μπορούν να συμμετέχουν μέλη της οικογένειας, καθώς και νομικά πρόσωπα ή νομικές οντότητες στις οποίες συμμετέχουν τα φυσικά πρόσωπα της παρ. 1 ή/και μέλη της οικογένειας αυτών. Για την παροχή των υπηρεσιών των εταιρειών ειδικού σκοπού διαχείρισης οικογενειακής περιουσίας απασχολούνται εργαζόμενοι διαφόρων ειδικοτήτων ή αυτές δύναται να ανατίθεται σε τρίτα πρόσωπα, ανεξάρτητα από το κράτος στο οποίο είναι εγκατεστημένα, υπό την επιφύλαξη της περ. ιγ) του άρθρου 23. Φυσικά πρόσωπα μέλη της εταιρείας ειδικού σκοπού διαχείρισης οικογενειακής περιουσίας δεν μπορεί να είναι και εργαζόμενοι σε αυτή.» |

|  |  |
| --- | --- |
| **Άρθρο 62**  **Ρύθμιση για τις συμβάσεις του άρθρου 5Β του ν. 3986/2011 – Προσθήκη εδαφίου η΄ στην παρ. 4 του άρθρου 5Β του ν. 3986/2011**  1. Στο τέλος της παρ. 4 του άρθρου 5Β του ν. 3986/2011 (Α΄ 152) προστίθεται εδάφιο η΄ ως εξής:  «η) Κατά παρέκκλιση κάθε ειδικής ή γενικής διάταξης, για την καταβολή και προκαταβολή στο ΤΑΙΠΕΔ των οριζόμενων δυνάμει της παρούσας ποσών, δεν απαιτείται η υποβολή ισόποσης ή άλλης εγγύησης από το ΤΑΙΠΕΔ.».  2. Η ισχύς της παρ. 1 του παρόντος άρχεται από 05.06.2021.  **Άρθρο 63**  **Παράταση καταληκτικής ημερομηνίας σύγκλησης Γενικής Συνέλευσης των αστικών συνεταιρισμών και παράταση της θητείας των διοικητικών και εποπτικών συμβουλίων αστικών συνεταιρισμών – Τροποποίηση παρ. 2 άρθρου 5 του ν. 1667/1986**  Στην παρ. 2 του άρθρου 5 του ν. 1667/1986 (Α’ 196): α) το τέταρτο εδάφιο τροποποιείται έτσι ώστε η διενέργεια Γενικής Συνέλευσης από απόσταση να είναι δυνατή μετά από απόφαση του Διοικητικού Συμβουλίου, β) στο έκτο εδάφιο η λέξη «μεριδιούχοι» αντικαθίσταται με τις λέξεις «Τα μέλη του συνεταιρισμού» γ) μετά το έκτο εδάφιο προστίθενται πέντε νέα εδάφια, δ) στο έβδομο εδάφιο η ημεροχρονολογία «31η.1.2021» αντικαθίσταται από την ημεροχρονολογία «30η.06.2022», και η παρ. 2 του άρθρου 5 διαμορφώνεται ως εξής:  «2. Η Γενική Συνέλευση συνέρχεται σε τακτική συνεδρίαση μία φορά το έτος ύστερα από πρόσκληση του Διοικητικού Συμβουλίου και μέσα σε έξι (6) μήνες από τη λήξη της διαχειριστικής χρήσης.  Το καταστατικό μπορεί να προβλέπει δυνατότητα σύγκλησης της Γενικής Συνέλευσης δύο φορές το έτος.  Ειδικά για τη διαχειριστική χρήση του 2019, η σύγκληση της τακτικής Γενικής Συνέλευσης των αστικών συνεταιρισμών δύναται να πραγματοποιηθεί έως τις 30.9.2020, η δε θητεία των διοικητικών και εποπτικών συμβουλίων παρατείνεται μέχρι τη σύγκληση της συνέλευσης αυτής.  Η πρόσκληση της Γενικής Συνέλευσης μπορεί να προβλέπει τη δυνατότητα συμμετοχής στη Γενική Συνέλευση από απόσταση με οπτικοακουστικά ή άλλα ηλεκτρονικά μέσα, χωρίς τη φυσική παρουσία των μελών του συνεταιρισμού στον τόπο διεξαγωγής της, έπειτα από απόφαση του Διοικητικού Συμβουλίου.  Στην περίπτωση αυτή, ο συνεταιρισμός λαμβάνει επαρκή μέτρα ώστε:  α) να είναι σε θέση να διασφαλίσει την ταυτότητα του συμμετέχοντος προσώπου, τη συμμετοχή αποκλειστικά των προσώπων που δικαιούνται να συμμετέχουν ή να παρίστανται στη γενική συνέλευση και την ασφάλεια της ηλεκτρονικής σύνδεσης,  β) να παρέχεται η δυνατότητα στον συμμετέχοντα να παρακολουθεί, με ηλεκτρονικά ή οπτικοακουστικά μέσα, τη διεξαγωγή της συνέλευσης και να απευθύνεται στη συνέλευση, προφορικά ή εγγράφως, κατά τη διάρκεια της συνέλευσης από απόσταση, καθώς και να ψηφίζει επί των θεμάτων της ημερήσιας διάταξης και  γ) να είναι δυνατή η ακριβής καταγραφή της ψήφου του συμμετέχοντος από απόσταση.  Τα μέλη του συνεταιρισμού που συμμετέχουν στη γενική συνέλευση από απόσταση λαμβάνονται υπόψη για το σχηματισμό της απαρτίας και πλειοψηφίας όπως ακριβώς οι παρόντες. Σε κάθε περίπτωση κάθε μέλος του συνεταιρισμού μπορεί να αξιώσει να διεξαχθεί η συνεδρίαση με τηλεδιάσκεψη ως προς αυτόν, αν κατοικεί σε άλλη χώρα από εκείνη όπου λαμβάνει χώρα η συνέλευση ή αν υπάρχει άλλος σπουδαίος λόγος, ιδίως ασθένεια, αναπηρία ή επιδημία.  Η πρόσκληση της Γενικής Συνέλευσης μπορεί να προβλέπει τη δυνατότητα συμμετοχής στην ψηφοφορία από απόσταση, δια αλληλογραφίας ή με ηλεκτρονικά μέσα, διεξαγόμενης πριν από τη συνέλευση, έπειτα από απόφαση του Διοικητικού Συμβουλίου. Στην περίπτωση αυτή τα θέματα και τα ψηφοδέλτια διατίθενται και η συμπλήρωσή τους γίνεται ηλεκτρονικά μέσω διαδικτύου ή σε έντυπη μορφή στην έδρα του αστικού συνεταιρισμού. Τα μέλη του συνεταιρισμού που ψηφίζουν δια αλληλογραφίας ή με ηλεκτρονικά μέσα υπολογίζονται για το σχηματισμό της απαρτίας και της πλειοψηφίας, εφόσον οι σχετικές ψήφοι έχουν παραληφθεί από τον αστικό συνεταιρισμό το αργότερο είκοσι τέσσερις (24) ώρες πριν από την έναρξη της συνεδρίασης. Στις παραπάνω περιπτώσεις, ο αστικός συνεταιρισμός υιοθετεί διαδικασίες για τη συμμετοχή στη Γενική Συνέλευση από απόσταση, τη διασφάλιση της ταυτότητας του συμμετέχοντος προσώπου και της προέλευσης της ψήφου, καθώς και την ασφάλεια της ηλεκτρονικής ή άλλης σύνδεσης.  Ειδικά για τη διαχειριστική χρήση του 2020, η σύγκληση της τακτικής Γενικής Συνέλευσης των αστικών συνεταιρισμών δύναται να πραγματοποιηθεί έως την 30η.06.2022, η δε θητεία των διοικητικών και εποπτικών συμβουλίων που έληξε ή λήγει πριν τις 30.06.2022, παρατείνεται έως τη σύγκληση της συνέλευσης αυτής, έπειτα από απόφαση του Διοικητικού Συμβουλίου, κατά παρέκκλιση του τελευταίου εδαφίου της παρ. 1 του άρθρου 7 και ανεξαρτήτως σχετικής πρόβλεψης στο καταστατικό. Η ως άνω γενική συνέλευση μπορεί να διενεργείται και με οπτικοακουστικά ή άλλα ηλεκτρονικά μέσα, χωρίς τη φυσική παρουσία του μεριδιούχου στον τόπο διεξαγωγής της, ανεξαρτήτως σχετικής πρόβλεψης στο καταστατικό με την υποχρέωση λήψης επαρκών μέτρων, ώστε να εκπληρώνονται τα οριζόμενα στις περ. α’ έως και γ’.». | Τροποποιείται η παρ. 4 του άρθρου 5Β του ν. 3986/2011, το οποίο έχει ως εξής:  «Άρθρο 5Β  Ωρίμανση συμβάσεων στρατηγικής σημασίας  1. Το Ταμείο είναι αρμόδιο για την ωρίμανση Συμβάσεων του Αναπτυξιακού Προγράμματος Συμβάσεων Στρατηγικής Σημασίας του άρθρου 126 του ν. 4799/2021 (Α` 78), τη διενέργεια διαγωνιστικών διαδικασιών για την ανάθεση αυτών και την παρακολούθηση της εκτέλεσης των συμβάσεων που ανατίθενται στο πλαίσιο των διαδικασιών αυτών, σύμφωνα με το άρθρο 130 του ίδιου νόμου. Κατά τη διενέργεια των εν λόγω διαγωνιστικών διαδικασιών, το Ταμείο λειτουργεί ως Διενεργούσα τον διαγωνισμό Αρχή για λογαριασμό του δικαιούχου του Προγράμματος, εκτελεί όλες τις αναγκαίες ενέργειες για την ομαλή εξέλιξη της διαγωνιστικής διαδικασίας και προβαίνει στην κατακύρωση της σύμβασης, καθώς και σε όλες τις αναγκαίες ενέργειες μέχρι την πλήρωση των τυχόν προβλεπομένων αιρέσεων. Η σύμβαση υπογράφεται από τον δικαιούχο του Προγράμματος, ο οποίος αποτελεί και την Αναθέτουσα Αρχή.  Για την επιτέλεση του σκοπού της περ. β) της παρ. 1 του άρθρου 1 και την άσκηση των αρμοδιοτήτων του παρόντος άρθρου, δημιουργείται στο Ταμείο, ως διακριτός λειτουργικός κλάδος δραστηριότητας αυτού, Μονάδα Συμβάσεων Στρατηγικής Σημασίας, η οποία λειτουργεί ως διακριτή λογιστική μονάδα.  2. Το Ταμείο διενεργεί την ωρίμανση των Συμβάσεων του Προγράμματος της παρ. 1, τη διενέργεια των σχετικών διαγωνιστικών διαδικασιών και την παρακολούθηση της εκτέλεσης των συμβάσεων που ανατίθενται στο πλαίσιο αυτών, σύμφωνα με τις προβλέψεις του παρόντος άρθρου, των άρθρων 125 έως 131 του ν. 4799/2021 και των όρων της σύμβασης της περ. α) της παρ. 3. Για την άσκηση των αρμοδιοτήτων αυτών το Ταμείο ενεργεί κατ` εντολή, για λογαριασμό και στο όνομα του δικαιούχου του Προγράμματος ή/και ύστερα από έγκριση του ανωτέρω δικαιούχου και υπέχει έναντι τρίτων αστική ευθύνη για πράξεις ή παραλείψεις κατά την άσκηση των αρμοδιοτήτων του, μόνο για δόλο ή βαρεία αμέλεια.  3. α) Για την άσκηση των αρμοδιοτήτων της παρ. 1 υπογράφεται μεταξύ του Ταμείου και του δικαιούχου του Προγράμματος σύμβαση, με την οποία τίθενται οι ελάχιστοι υποχρεωτικοί όροι που προβλέπονται στην παρ. 4. Με τη σύμβαση αυτήν εξειδικεύεται περαιτέρω το περιεχόμενο της αρμοδιότητας που ανατίθεται στο Ταμείο, καθορίζεται η αμοιβή του Ταμείου για τις υπηρεσίες που παρέχει, προβλέπονται οι ειδικότερες υποχρεώσεις και τα δικαιώματα των συμβαλλομένων μερών, καθώς και οι σχετικές προθεσμίες για την εκπλήρωση των υποχρεώσεών τους. Με την ίδια σύμβαση μπορεί να ρυθμίζεται και κάθε άλλη αναγκαία λεπτομέρεια για την άσκηση της αρμοδιότητας του Ταμείου.  β) Σε περίπτωση που η Σύμβαση του Προγράμματος είναι αρμοδιότητας των Οργανισμών Τοπικής Αυτοδιοίκησης (Ο.Τ.Α.), σύμφωνα με το άρθρο 126 του ν. 4799/2021, η σύμβαση της περ. α) υπογράφεται από τον οικείο Περιφερειάρχη ή τον οικείο Δήμαρχο.  4. Για την εκτέλεση της σύμβασης που προβλέπεται στην περ. α) της παρ. 3:  α) Το αρμόδιο για την υπογραφή της σύμβασης όργανο υποχρεούται να:  αα) παρέχει στο Ταμείο όλες τις αναγκαίες για την άσκηση της αρμοδιότητάς του πληροφορίες, μελέτες και έγγραφα, που του ζητούνται και να ανταποκρίνεται εντός του χρονοδιαγράμματος και των εν γένει προθεσμιών που συμφωνούνται με το Ταμείο, ως προς τα ζητήματα που είναι κρίσιμα για την πρόοδο της Σύμβασης και  αβ) εγκρίνει, μέσα σε προθεσμία ενός (1) μηνός από την παραλαβή πλήρους και εμπεριστατωμένης εισήγησης του Ταμείου, άλλως να απορρίπτει ρητά και αιτιολογημένα εντός της ίδιας προθεσμίας τη σχετική εισήγηση για:  i) τον προϋπολογισμό του αντικειμένου που ανατίθεται στο Ταμείο και τις τυχόν τροποποιήσεις του,  ii) τη μελέτη σκοπιμότητας του έργου, και  iii) τη διακήρυξη διαγωνισμού για την ανάθεση της σύμβασης.  Σε περίπτωση παρέλευσης άπρακτης της ανωτέρω μηνιαίας προθεσμίας, οι σχετικές με τα ανωτέρω ζητήματα εισηγήσεις του Ταμείου θεωρείται ότι έχουν αυτοδικαίως εγκριθεί.  Σε περίπτωση ρητής απόρριψης των εισηγήσεων του Ταμείου από το αρμόδιο για την υπογραφή της σύμβασης όργανο εφαρμόζονται τα άρθρα 128 και 129 του ν. 4799/2021 (Α` 78), για την αξιολόγηση και αναθεώρηση της Σύμβασης.  β) Το Ταμείο υποχρεούται σε:  αα) άρτια, πλήρη και σύμφωνη προς τους κανόνες της σύγχρονης επιστήμης και τέχνης άσκηση της αρμοδιό-τητάς του στο πλαίσιο εκτέλεσης της σύμβασης, εντός του χρονοδιαγράμματος και των εν γένει προθεσμιών που προβλέπεται σε αυτήν,  ββ) πλήρη και εμπεριστατωμένη υποβολή εισηγήσεων στο αρμόδιο για την υπογραφή της σύμβασης όργανο, για τα ζητήματα της υποπερ. αβ) της περ. α), και  γγ) έγκαιρη και τακτική έγγραφη ενημέρωση του αρμόδιου για την υπογραφή της σύμβασης οργάνου και του εποπτεύοντος Υπουργού, σχετικά με την πρόοδο της ωρίμανσης της Σύμβασης, της διαγωνιστικής διαδικασίας ή την εκτέλεση της σύμβασης.  γ) Το συνολικό κόστος των αρμοδιοτήτων ωρίμανσης των συμβάσεων, διενέργειας των συναφών διαγωνιστικών διαδικασιών και παρακολούθησης της εκτέλεσης των συμβάσεων που ανατίθενται στο Ταμείο με τη σύμβαση της περ. α) της παρ. 3, καλύπτονται πλήρως από τον δικαιούχο του Προγράμματος, σύμφωνα με τον εγκεκριμένο προϋπολογισμό του αντικειμένου που ανατίθεται στο Ταμείο και τις τυχόν τροποποιήσεις του. Με την επιφύλαξη των περιπτώσεων που ορίζονται στις περ. δ) και ε), προκαταβάλλεται στο Ταμείο από τον δικαιούχο του Προγράμματος το ογδόντα τοις εκατό (80%) του προϋπολογισμού, που αφορά τις δαπάνες για την ωρί-μανση της σύμβασης, τη διενέργεια της διαγωνιστικής διαδικασίας ή την παρακολούθηση της εκτέλεσης της σύμβασης και το πενήντα τοις εκατό (50%) των λειτουργικών εξόδων, που αναμένεται να έχει το Ταμείο για την άσκηση των αρμοδιοτήτων αυτών κατά τα προβλεπόμενα στη σύμβαση της παρ. 3. Με την ολοκλήρωση των συμφωνημένων υπηρεσιών εξοφλείται στο Ταμείο το υπόλοιπο οφειλόμενο ποσό.  δ) Για συμβάσεις που χρηματοδοτούνται από πόρους του Ευρωπαϊκού Μηχανισμού Ανάκαμψης «Next Generation EU» και του εντασσόμενου σε αυτόν Ταμείου Ανάκαμψης και Σταθερότητας υπογράφεται σύμβαση μεταξύ του Ταμείου και του Ταμείου Ανάκαμψης, εκπροσωπούμενου από τον Υπουργό Οικονομικών, που προβλέπει ότι προκαταβάλλεται στο Ταμείο ποσό μέχρι δέκα εκατομμύρια (10.000.000) ευρώ έναντι της παροχής υπηρεσιών ωρίμανσης συμβάσεων, διενέργειας διαγωνιστικών διαδικασιών ή παρακολούθησης της εκτέλεσης συμβάσεων, που θα ανατεθούν στο Ταμείο από τους δικαιούχους των Προγραμμάτων. Το ποσό αυτό παρακρατείται έναντι των δικαιούχων των Προγραμμάτων από το Ταμείο Ανάκαμψης και συμψηφίζεται με οφειλές τους προς το Ταμείο, μέχρι του ποσού που ορίζεται ανά σύμβαση, που ανατίθεται στο Ταμείο της παρ. 3.  ε) Εκτός των ανωτέρω, με την επιφύλαξη των κανόνων κρατικών ενισχύσεων, το Ταμείο δύναται να λαμβάνει χρηματοδότηση για την παροχή των ανωτέρω υπηρεσιών από το Πρόγραμμα «Τεχνική Βοήθεια και Υποστήριξη Δικαιούχων» του Εταιρικού Συμφώνου Περιφερειακής Ανάπτυξης (Ε.Σ.Π.Α.) 2021- 2027, προκειμένου να ωριμάζει Συμβάσεις, που δύνανται να χρηματοδοτηθούν από πόρους του προγράμματος Ε.Σ.Π.Α.  Κατά την εκτέλεση της σύμβασης της περ. α) της παρ. 3, το Ταμείο ευθύνεται αποκλειστικά και μόνον έναντι του δικαιούχου του Προγράμματος για θέματα της αρμοδιότητάς του και υπέχει έναντι τρίτων αστική ευθύνη για πράξεις ή παραλείψεις κατά την άσκηση των αρμοδιοτήτων του, μόνο για δόλο ή βαρεία αμέλεια.  Κάθε ευθύνη του Ταμείου από τη σύμβαση, που συναρτάται με τα ζητήματα της περ. β) αποσβέννυται με την αντίστοιχη ρητή ή σιωπηρή έγκριση του αρμόδιου για την υπογραφή της σύμβασης οργάνου.  5. Ο συνολικός προϋπολογισμός των συμβάσεων της περ. α) της παρ. 3 μπορεί, ύστερα από συμφωνία των συμβαλλομένων μερών, να προσαυξάνεται έως μισή μονάδα τοις εκατό (0,5%) επί του Προϋπολογισμού της Σύμβασης Στρατηγικής Σημασίας, όπως ορίζεται στον ν. 4799/2021, για την κάλυψη των αναγκαίων λειτουργικών δαπανών του Ταμείου που συνάπτονται με την παροχή των υπηρεσιών του σε εκτέλεση των συμβάσεων αυτών.  6. Κατά την ωρίμανση μιας σύμβασης, τη διενέργεια της διαγωνιστικής διαδικασίας ή την παρακολούθηση της εκτέλεσης μιας σύμβασης εφαρμόζονται αναλόγως τα άρθρα 10 έως 17 του παρόντος νόμου.  Τροποποιείται η παρ. 2 του άρθρου 5 του ν. 1667/1986, η οποία έχει ως εξής:  2. Η Γενική Συνέλευση συνέρχεται σε τακτική συνεδρίαση μία (1) φορά το έτος ύστερα από πρόσκληση του Διοικητικού Συμβουλίου και μέσα σε έξι (6) μήνες από τη λήξη της διαχειριστικής χρήσης.  Το καταστατικό μπορεί να προβλέπει δυνατότητα σύγκλησης της Γενικής Συνέλευσης δύο (2) φορές το έτος.  Ειδικά για τη διαχειριστική χρήση του 2019, η σύγκληση της τακτικής Γενικής Συνέλευσης των αστικών συνεταιρισμών δύναται να πραγματοποιηθεί έως τις 30.9.2020, η δε θητεία των διοικητικών και εποπτικών συμβουλίων παρατείνεται μέχρι τη σύγκληση της συνέλευσης αυτής.  Η ως άνω Γενική Συνέλευση μπορεί να διενεργείται και με οπτικοακουστικά ή άλλα ηλεκτρονικά μέσα, χωρίς τη φυσική παρουσία του μεριδιούχου στον τόπο διεξαγωγής της, ανεξαρτήτως σχετικής πρόβλεψης στο καταστατικό.  Στην περίπτωση αυτήν, ο συνεταιρισμός λαμβάνει επαρκή μέτρα ώστε:  α) να είναι σε θέση να διασφαλίσει την ταυτότητα του συμμετέχοντος προσώπου, τη συμμετοχή αποκλειστικά των προσώπων που δικαιούνται να συμμετέχουν ή να παρίστανται στη Γενική Συνέλευση και την ασφάλεια της ηλεκτρονικής σύνδεσης,  β) να παρέχεται η δυνατότητα στον συμμετέχοντα να παρακολουθεί, με ηλεκτρονικά ή οπτικοακουστικά μέσα, τη διεξαγωγή της Συνέλευσης και να απευθύνεται στη Συνέλευση, προφορικά ή εγγράφως, κατά τη διάρκεια της Συνέλευσης από απόσταση, καθώς και να ψηφίζει επί των θεμάτων της ημερήσιας διάταξης και  γ) να είναι δυνατή η ακριβής καταγραφή της ψήφου του συμμετέχοντος από απόσταση.  Οι μεριδιούχοι που συμμετέχουν στη Γενική Συνέλευση από απόσταση λαμβάνονται υπόψη για τον σχηματισμό της απαρτίας και πλειοψηφίας, όπως ακριβώς οι παρόντες.  Ειδικά για τη διαχειριστική χρήση του 2020, η σύγκληση της τακτικής Γενικής Συνέλευσης των αστικών συνεταιρισμών δύναται να πραγματοποιηθεί έως την 31η.12.2021, η δε θητεία των διοικητικών και εποπτικών συμβουλίων, που έληξε ή λήγει πριν τις 31.12.2021, παρατείνεται έως τη σύγκληση της Συνέλευσης αυτής, έπειτα από απόφαση του Διοικητικού Συμβουλίου, κατά παρέκκλιση του τελευταίου εδαφίου της παρ. 1 του άρθρου 7 και ανεξαρτήτως σχετικής πρόβλεψης στο καταστατικό. Η ως άνω Γενική Συνέλευση μπορεί να διενεργείται και με οπτικοακουστικά ή άλλα ηλεκτρονικά μέσα, χωρίς τη φυσική παρουσία του μεριδιούχου στον τόπο διεξαγωγής της, ανεξαρτήτως σχετικής πρόβλεψης στο καταστατικό με την υποχρέωση λήψης επαρκών μέτρων, ώστε να εκπληρώνονται τα οριζόμενα στις περ. α` έως και γ`.». |
| **Άρθρο 64**  **Διαδικασία διαιτησίας – Αμοιβή γραμματέα - Διάθεση- Τροποποίηση άρθρου 6 του ν. 1816/1988**  Στο άρθρο 6 του ν. 1816/1988 (Α΄ 251): α) η παρ. 2 αντικαθίσταται, β) προστίθενται παρ. 3, 4, 5, 6, 7, 8, 9, 10, 11, 12 και 13 και το άρθρο 6 διαμορφώνεται ως εξής:  1. Αν μοναδικός διαιτητής - επιδιαιτητής είναι δικαστικός λειτουργός ως γραμματέας προσλαμβάνεται δικαστικός υπάλληλος. Σε περίπτωση διεθνούς διαιτησίας ως γραμματέας μπορεί να προσληφθεί άλλο πρόσωπο αν η σύνθεση της διαιτησίας επιβάλλει ειδικές γνώσεις. Σε κάθε περίπτωση κατά την οποία για καθήκοντα γραμματέως προσλαμβάνεται δικαστικός υπάλληλος, εφαρμόζονται ανάλογα οι διατάξεις του άρθρου 871 Α παρ. 3 έως 7 του Κώδικα Πολιτικής Δικονομίας. Η αμοιβή του δικαστικού υπαλλήλου που εκτελεί χρέη γραμματέα περιλαμβάνεται στα έξοδα διεξαγωγής της διαιτησίας και είναι το 15% της αμοιβής του μοναδικού διαιτητή ή του επιδιαιτητή. Στον γραμματέα της διαιτησίας καταβάλλεται ποσοστό της παραπάνω αμοιβής ίσο με το σαράντα τοις εκατό (40%) αυτής. Το υπόλοιπο ποσοστό της αμοιβής καταβάλλεται σε ειδικό λογαριασμό του Ταμείου Αρωγής Υπαλλήλων αρμοδιότητας Υπουργείου Δικαιοσύνης, που συνιστάται με τον παρόντα νόμο και στον οποίο περιέρχονται τα καταβαλλόμενα στο Ταμείο Αρωγής ποσοστά από τις αμοιβές των γραμματέων διαιτησιών. Τα κεφάλαια του ειδικού αυτού λογαριασμού διατίθενται για τους ακόλουθους σκοπούς:  α) Για την παροχή έκτακτης χρηματικής ενίσχυσης σε δικαστικούς υπαλλήλους ή στις οικογένειές τους, σε περίπτωση θανάτου ή για την αντιμετώπιση δαπανών ασθένειας ή ατυχήματος αυτών ή των προστατευόμενων μελών της οικογένειάς τους, εφ` όσον οι δαπάνες αυτές δεν καλύπτονται από το Δημόσιο ή από οποιονδήποτε φορέα υποχρεωτικής ασφάλισης.  β) Για την ίδρυση και λειτουργία εντευκτηρίων, κατασκηνώσεων και παιδικών σταθμών των δικαστικών υπαλλήλων. Η διαχείριση του ειδικού αυτού λογαριασμού ασκείται από το εκάστοτε διοικητικό συμβούλιο του Ταμείου Αρωγής Υπαλλήλων αρμοδιότητας Υπουργείου Δικαιοσύνης.  «2. Οι διατάξεις των άρθρων 871Α, εκτός από τις διατάξεις των παραγράφων 1, 2 και 8, και 882 Α παρ. 1 και 3 του ΚΠολΔ, καθώς και οι διατάξεις της προηγούμενης παραγράφου του παρόντος άρθρου εφαρμόζονται αναλόγως και όταν, σε εθνικές και διεθνείς διαιτησίες, καθώς και σε διαιτησίες που διέπονται από ειδικές διατάξεις, διαιτητής ή επιδιαιτητής ορίζεται σύμφωνα με την ισχύουσα νομοθεσία, λειτουργός του Νομικού Συμβουλίου του Κράτους (Ν.Σ.Κ.). Στις περιπτώσεις αυτές, ο λειτουργός του Ν.Σ.Κ. λαμβάνει από το ποσό της αμοιβής ποσοστό 35%, ενώ ποσοστό 25% αυτής κατατίθεται σε τραπεζικό λογαριασμό στην Τράπεζα της Ελλάδος με τίτλο «έσοδα Νομικού Συμβουλίου του Κράτους από αμοιβές διαιτησιών» και το υπόλοιπο ποσοστό 40% κατατίθεται στον έντοκο λογαριασμό που τηρείται στην Εθνική Τράπεζα της Ελλάδος από τον Πρόεδρο του Ν.Σ.Κ., τα οποία κατανέμονται ή διατίθενται σύμφωνα με τις διατάξεις των παραγράφων 7 και 8 του παρόντος άρθρου. Οι διατάξεις των προηγουμένων εδαφίων εφαρμόζονται και στην περίπτωση, που ο λειτουργός του Ν.Σ.Κ. δεν έχει την ιδιότητα του μέλους του Ν.Σ.Κ. για οιονδήποτε λόγο κατά το χρόνο που του καταβάλλεται η αμοιβή του ως διαιτητή ή επιδιαιτητή.  3. Εάν το αντικείμενο της διαφοράς είναι αποτιμητό σε χρήμα, η κατάθεση των κατά την προηγούμενη παράγραφο ποσών, είναι προϋπόθεση για την κατάθεση της διαιτητικής απόφασης, σύμφωνα με το άρθρο 893 ΚΠολΔ, και την περιαφή του τύπου της εκτέλεσης.  4. Στο Γραφείο Προέδρου του Ν.Σ.Κ. τηρείται ειδικό βιβλίο, σε έγχαρτη ή ηλεκτρονική μορφή για όλες τις διαιτησίες, στις οποίες ορίζεται ως διαιτητής ή επιδιαιτητής λειτουργός του Ν.Σ.Κ., καθώς και χωριστός φάκελος για κάθε διαιτησία. Στο ειδικό βιβλίο καταχωρίζονται, με βάση τα στοιχεία του τηρούμενου φακέλου κάθε διαιτησίας, το ονοματεπώνυμο του λειτουργού του Ν.Σ.Κ. και των λοιπών διαιτητών, ο αριθμός του πρακτικού γνωμοδότησης της Ολομέλειας του Ν.Σ.Κ. και της οικείας υπουργικής απόφασης ή του πρακτικού του διαιτητικού δικαστηρίου για τον ορισμό του λειτουργού του Ν.Σ.Κ., τα στοιχεία των διαδίκων, το ύψος της αμοιβής του λειτουργού ως διαιτητή ή επιδιαιτητή, η ημερομηνία και τα ποσά των καταθέσεων της παρακράτησης ποσοστών 25% και 40% επί της αμοιβής στους τραπεζικούς λογαριασμούς που τηρούνται στην Τράπεζα της Ελλάδος και στην Εθνική Τράπεζα της Ελλάδος, αντίστοιχα.  5. Ο λειτουργός του Ν.Σ.Κ. που ορίστηκε διαιτητής ή επιδιαιτητής υποχρεούται να γνωστοποιεί στο Γραφείο Προέδρου του Ν.Σ.Κ., σε έγχαρτη ή ηλεκτρονική μορφή, τη διαιτητική απόφαση ή απόσπασμα αυτής ή το οικείο πρακτικό του διαιτητικού δικαστηρίου, που αναφέρει τα κατά την προηγούμενη παράγραφο στοιχεία, εντός ευλόγου χρόνου από την έκδοσή τους, καθώς και αντίγραφο της απόδειξης της κατάθεσης των ποσών που παρακρατήθηκαν εντός ευλόγου χρόνου από τη διενέργειά της.  6. Όργανο διαχείρισης και ελέγχου των λογαριασμών, που τηρούνται στην Τράπεζα της Ελλάδος και στην Εθνική Τράπεζα της Ελλάδος, είναι τριμελής επιτροπή, καλούμενη εφεξής «Επιτροπή», η οποία έχει ως μέλη α) τον εκάστοτε Πρόεδρο του Ν.Σ.Κ., με αναπληρωτή του τον αρχαιότερο Αντιπρόεδρο του Ν.Σ.Κ., β) έναν Αντιπρόεδρο του Ν.Σ.Κ. και γ) ένα Νομικό Σύμβουλο του Κράτους, που ορίζονται με απόφαση του Προέδρου του Ν.Σ.Κ., μαζί με τους αναπληρωτές τους, για τριετή θητεία, που μπορεί να ανανεωθεί μία φορά. Χρέη Γραμματέα της Επιτροπής ασκεί ο Γραμματέας του Ν.Σ.Κ. ή ο αναπληρωτής του.  Η Επιτροπή, εκπροσωπούμενη από τον Πρόεδρο του Ν.Σ.Κ, νομιμοποιείται ως διάδικος για τη δικαστική επιδίωξη της καταβολής των αποδιδόμενων στους παραπάνω λογαριασμούς χρηματικών ποσών έναντι κάθε υπόχρεου προς απόδοση.  Αρμόδιο όργανο για την παροχή εντολών κίνησης των λογαριασμών προς την Τράπεζα της Ελλάδος και την Εθνική Τράπεζα ορίζεται ο Πρόεδρος του Ν.Σ.Κ., ο οποίος ενεργεί, μέσω των αρμοδίων οργάνων του Ν.Σ.Κ., τις πληρωμές μετά από σχετική απόφαση της Επιτροπής.  7. Ο λογαριασμός, που τηρείται στην Τράπεζα της Ελλάδος με τίτλο «έσοδα Νομικού Συμβουλίου του Κράτους από αμοιβές διαιτησιών» και πιστώνεται με το παρακρατούμενο ποσοστό 25% επί των αμοιβών των διαιτητών ή επιδιαιτητών λειτουργών του Ν.Σ.Κ., χρεώνεται με εντολή του Προέδρου του Ν.Σ.Κ. προς την Τράπεζα Ελλάδος για κάλυψη δαπανών που συνδέονται με τις αρμοδιότητες και υποχρεώσεις του Ν.Σ.Κ., όπως δαπανών για την υποστήριξη, τον εκσυγχρονισμό και την αναβάθμιση πληροφοριακών συστημάτων, την προμήθεια συγγραμμάτων, τη συμμετοχή στη δαπάνη για πρόσβαση σε τράπεζες νομικών πληροφοριών μετά από απόφαση της Επιτροπής και σχετική εισήγηση του Γραφείου Μελετών, Επιστημονικών Δραστηριοτήτων και Δημοσίων Σχέσεων της Γραμματείας του Ν.Σ.Κ. και του Τμήματος Πληροφορικής και Υποστήριξης Συστημάτων του Ν.Σ.Κ.  8. Τον Ιανουάριο κάθε τρίτου έτους, η Επιτροπή αποφασίζει την κατανομή του συνόλου των ποσών, που είναι κατατεθειμένα στον έντοκο λογαριασμό που τηρείται στην Εθνική Τράπεζα της Ελλάδος και αντιστοιχούν στην παρακράτηση ποσοστού 40% επί των αμοιβών των διαιτητών, καθώς και των τόκων των δύο προηγουμένων ετών στους λειτουργούς του Ν.Σ.Κ. που υπηρέτησαν σε αυτό κατά την εν λόγω διετία, ανάλογα με τη διάρκεια της υπηρεσίας τους κατά τη διετία αυτή.  Αντί της κατανομής, το ποσοστό του 40% μπορεί, με απόφαση της Διοικητικής Ολομέλειας του Ν.Σ.Κ., μετά από εισήγηση της Επιτροπής, να διατίθεται, εν όλω ή εν μέρει, για την επιμόρφωση των λειτουργών του Ν.Σ.Κ., ιδίως για τη συμμετοχή τους σε σεμινάρια, συνέδρια, ημερίδες στην Ελλάδα και στην αλλοδαπή, στους τομείς ενδιαφέροντος του Δημοσίου.  9. Οι λογαριασμοί που τηρούνται στην Τράπεζα της Ελλάδος και στην Εθνική Τράπεζα της Ελλάδος ελέγχονται από την Επιτροπή οποτεδήποτε και, σε κάθε περίπτωση, υποχρεωτικά σε ετήσια βάση, λαμβάνοντας υπόψη τα στοιχεία του ειδικού βιβλίου της παραγράφου 4. Για το πόρισμα του ελέγχου η Επιτροπή ενημερώνει τη Διοικητική Ολομέλεια του Ν.Σ.Κ. έως το τέλος του πρώτου τριμήνου κάθε ημερολογιακού έτους.  10. Με απόφαση του Υπουργού Οικονομικών, η οποία εκδίδεται μετά από αίτημα του Προέδρου του Ν.Σ.Κ., ανοίγεται στην Τράπεζα της Ελλάδος λογαριασμός με τίτλο «έσοδα του Νομικού Συμβουλίου του Κράτους από διαιτησίες» και καθορίζεται κάθε λεπτομέρεια για την κίνηση του λογαριασμού αυτού.  11. Με απόφαση του Προέδρου του Ν.Σ.Κ. καθορίζονται οι λεπτομέρειες για τη συγκρότηση, τη λειτουργία και τη διαδικασία άσκησης των αρμοδιοτήτων της Επιτροπής της παραγράφου 6.»  12. Οι διατάξεις του παρόντος άρθρου εφαρμόζονται στις διαιτησίες, στις οποίες ο διορισμός του λειτουργού του Ν.Σ.Κ., ως διαιτητή ή επιδιαιτητή, γίνεται μετά την έναρξη ισχύος του.  13. Οι διατάξεις του παρόντος, ως απολύτως ειδικές για τα θέματα που ρυθμίζουν, κατισχύουν κάθε άλλης, γενικής ή ειδικής, διάταξης νόμου, κάθε όρου ή ρήτρας σύμβασης και κάθε κανόνα διεξαγωγής διαιτησιών από εθνικά ή διεθνή κέντρα διαιτησίας.  **Άρθρο 65**  **Έκτακτες ρυθμίσεις για την παραχώρηση απλής χρήσης αιγιαλού και παραλίας αποκλειστικά για το έτος 2022, λόγω πανδημίας και έκτακτων συνθηκών**  1. Μέχρι τις 31.10.2022, στα όμορα προς τον αιγιαλό και την παραλία, λιμνοθάλασσα, λίμνη ή πλεύσιμο ποταμό, ενοικιαζόμενα επιπλωμένα δωμάτια διαμερίσματα της υποπερ. γγ’ της περ. β’ της παρ. 2 του άρθρου 1 του ν. 4276/2014 (Α’ 155), τα οποία λειτουργούν νόμιμα, μπορεί να παραχωρείται με αντάλλαγμα η απλή χρήση αιγιαλού, παραλίας, όχθης ή παρόχθιας ζώνης, χωρίς δημοπρασία, τηρουμένων των περιορισμών και προϋποθέσεων των παρ. 3, 4, 5 περ. α’, 6, 7, 8, 9, 10, 11 και 12 του άρθρου 13 του ν. 2971/2001 (Α’ 285).  2. Εξαιρετικά για το έτος 2022 το αντάλλαγμα για τις παραχωρήσεις των άρθρων 13 και 13Α του ν. 2971/2001, όπως αυτό ρυθμίζεται στην παρ. 7 του άρθρου 15 του ιδίου νόμου, αποδίδεται κατά εβδομήντα τοις εκατό (70%) στον οικείο ο.τ.α. και κατά τριάντα τοις εκατό (30%) στο Δημόσιο.  3. Για το έτος 2022 το ύψος του καταβαλλόμενου ανταλλάγματος καθορίζεται σε ποσοστό εξήντα πέντε τοις εκατό (65%) του υπολογισθέντος ανταλλάγματος, σύμφωνα με τις προϋποθέσεις του άρθρου 7 της υπό στοιχεία 47458ΕΞ2020/15.5.2020 κοινής απόφασης των Υπουργών Οικονομικών, Περιβάλλοντος και Ενέργειας και Εσωτερικών (Β’ 1864).  **Άρθρο 66**  **Παράταση της προθεσμίας υποβολής αίτησης για αδειοδότηση παραχώρησης χρήσης υφισταμένων άνευ αδείας ή καθ’ υπέρβαση αυτής κατασκευών - Τροποποίηση παρ. 1α και 2γ άρθρου 14Α του ν. 2971/2001**  1. Στο πρώτο εδάφιο της περ. α) της παρ. 1 του άρθρου 14Α του ν. 2971/2001 (Α’ 285), η φράση «μέσα σε τρία (3) έτη από την έναρξη ισχύος του παρόντος» αντικαθίσταται από τη φράση «η οποία υποβάλλεται έως τις 23.4.2024» και η περ. α) της παρ. 1 διαμορφώνεται ως εξής:  «1. α) Έργα των άρθρων 12, 12Α και των παρ. 1, 2 και 3 του άρθρου 14 που έχουν κατασκευαστεί μέχρι τις 28.7.2011 στον αιγιαλό, την παραλία, την όχθη, την παρόχθια ζώνη, το υδάτινο στοιχείο, τον πυθμένα και το υπέδαφος του βυθού της θάλασσας, λιμνοθάλασσας, λίμνης και κοίτης πλεύσιμου ποταμού χωρίς να υφίσταται απόφαση παραχώρησης της χρήσης, ανεξαρτήτως της έκδοσης πρωτοκόλλου κατεδάφισης μέχρι την έναρξη ισχύος του παρόντος άρθρου, μπορούν να λάβουν παραχώρηση χρήσης με αιτιολογημένη απόφαση του αρμοδίου οργάνου του Υπουργείου Οικονομικών, εκτός από εκείνα που προβλέπονται στο άρθρο 86 του ν. 4504/2017, ύστερα από αίτηση του ενδιαφερομένου προς την αρμόδια Κτηματική Υπηρεσία, η οποία υποβάλλεται έως 23/4/2024. Στη ρύθμιση του προηγούμενου εδαφίου περιλαμβάνονται ξενοδοχειακές μονάδες, που έχουν κατασκευαστεί από το Δημόσιο, τον Ε.Ο.Τ. ή για λογαριασμό του ή των οποίων το Δημόσιο ή ο Ε.Ο.Τ. είχαν τη διαχείριση ή έργα που είναι ουσιωδώς απαραίτητα για τη λειτουργία των εν λόγω ξενοδοχειακών μονάδων του Ε.Ο.Τ.. Επίσης, υπάγονται και οι αυθαίρετες κατασκευές που εξυπηρετούν τη λειτουργία των μονάδων υδατοκαλλιέργειας, για τις οποίες έχει γίνει υπαγωγή στις διατάξεις είτε του άρθρου 121 του ν. 4495/2017 είτε της περ. α’ της παρ. 19 του άρθρου 23 του ν. 4178/2013 (Α’ 174).  Η ρύθμιση του πρώτου εδαφίου της παρούσας δεν εφαρμόζεται για κατοικίες κάθε είδους, καταστήματα κάθε είδους, συμπεριλαμβανόμενων εμπορικών και υγειονομικού ενδιαφέροντος, με τα παραρτήματα και προσαρτήματά τους, κάμπινγκ, τουριστικά καταλύματα γενικά και ξενοδοχειακές μονάδες, εκτός των αναφερομένων στο προηγούμενο εδάφιο, καθώς και για τους τουριστικούς λιμένες του ν. 2160/1993. Για την αδειοδότηση ακολουθείται η διαδικασία των παρ. 6 επ. του άρθρου 14, με εξαίρεση την εγγυητική επιστολή της περ. στ’, επιπλέον δε, υποβάλλονται από τον αιτούντα οπωσδήποτε φωτογραφίες και χάρτης της ευρύτερης περιοχής με την ακριβή θέση του έργου και δημόσια έγγραφα και αεροφωτογραφίες συνοδευόμενες από υπεύθυνη δήλωση του μηχανικού, από τα οποία να προκύπτει ο χρόνος κατασκευής και η έκταση των προς παραχώρηση της χρήσης ή εξαίρεση από την κατεδάφιση έργων, καθώς και κάθε άλλο πρόσφορο αποδεικτικό μέσο, ρητώς εξαιρουμένων των μαρτύρων και του όρκου.».  2. Στο πρώτο εδάφιο της περ. γ) της παρ. 2 του άρθρου 14Α του ν. 2971/2001 (Α’ 285), η λέξη «διετής» διαγράφεται και στο δεύτερο εδάφιο της περ. γ) της παρ. 2 του άρθρου 14Α του ν. 2971/2001 (Α’ 285), η λέξη «διετούς» διαγράφεται και η περ. γ) της παρ. 2 διαμορφώνεται ως εξής:  «γ) Η αποκλειστική προθεσμία της παραγράφου 1, καθώς και η αναστολή των μέτρων της περίπτωσης β΄, αναστέλλουν την παραγραφή των απαιτήσεων και δικαιωμάτων του Ελληνικού Δημοσίου, καθώς και την παραγραφή των ποινικών αδικημάτων που σχετίζονται με την κατασκευή και χρήση των έργων και εγκαταστάσεων του παρόντος και την αναγκαστική είσπραξη των επιβληθέντων προστίμων και αποζημιώσεων. Κατά τη διάρκεια της ανωτέρω αποκλειστικής προθεσμίας και κατά το διάστημα που εκκρεμεί η απόφαση επί της υποβληθείσας αίτησης για παραχώρηση της χρήσης, αναστέλλεται η πρόοδος των ποινικών διαδικασιών που σχετίζονται με την κατασκευή και χρήση των έργων και εγκαταστάσεων του παρόντος. Αν απορριφθεί για οποιονδήποτε λόγο η αίτηση παραχώρησης της χρήσης, τότε λαμβάνονται και εκτελούνται όλα τα μέτρα, η έκδοση των οποίων είχε ανασταλεί.»  **Άρθρο 67**  **Καταργούμενες διατάξεις**  Από την έναρξη ισχύος του άρθρου 67 καταργείται η με αριθμό 2/31233/Α0024/2001 κοινή απόφαση των Υπουργών Δικαιοσύνης και Οικονομικών (Β΄ 707).  **ΜΕΡΟΣ ΣΤ΄**  **Άρθρο 68**  **Έναρξη ισχύος**  Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επιμέρους διατάξεις του. | Τροποποιείται το άρθρο 6 του ν. 1816/1988, το οποίο έχει ως εξής:  1. Αν μοναδικός διαιτητής - επιδιαιτητής είναι δικαστικός λειτουργός  ως γραμματέας προσλαμβάνεται δικαστικός υπάλληλος. Σε περίπτωση  διεθνούς διαιτησίας ως γραμματέας μπορεί να προσληφθεί άλλο πρόσωπο αν  η σύνθεση της διαιτησιας επιβάλλει ειδικές γνώσεις. Σε κάθε περίπτωση  κατά την οποία για καθήκοντα γραμματέως προσλαμβάνεται δικαστικός  υπάλληλος, εφαρμόζονται ανάλογα οι διατάξεις του άρθρου 871 Α παρ. 3  έως 7 του Κώδικα Πολιτικής Δικονομίας. Η αμοιβή του δικαστικού  υπαλλήλου που εκτελεί χρέη γραμματέα περιλαμβάνεται στα έξοδα  διεξαγωγής της διαιτησίας και είναι το 15% της αμοιβής του μοναδικού  διαιτητή ή του επιδιαιτητή".  Στον γραμματέα της διαιτησίας καταβάλλεται ποσοστό της παραπάνω αμοιβής  ίσο με το σαράντα τοις εκατό (40% ) αυτής. Το υπόλοιπο ποσοστό της αμοιβής  καταβάλλεται σε ειδικό λογαριασμό του Ταμείου Αρωγής Υπαλλήλων αρμοδιότητας  Υπουργείου Δικαιοσύνης, που συνιστάται με τον παρόντα νόμο και στον  οποίο περιέρχονται τα καταβαλλόμενα στο Ταμείο Αρωγής ποσοστά από τις  αμοιβές των γραμματέων διαιτησιών.  Τα κεφάλαια του ειδικού αυτού λογαριασμού διατίθενται για τους  ακόλουθους σκοπούς:  α) Για την παροχή έκτακτης χρηματικής ενίσχυσης σε δικαστικούς  υπαλλήλους ή στις οικογένειές τους, σε περίπτωση θανάτου ή για την  αντιμετώπιση δαπανών ασθένειας ή ατυχήματος αυτών ή των  προστατευόμενων μελών της οικογένειάς τους, εφ` όσον οι δαπάνες αυτές  δεν καλύπτονται από το Δημόσιο ή από οποιονδήποτε φορέα υποχρεωτικής  ασφάλισης.  "β) Για την ίδρυση και λειτουργία εντευκτηρίων, κατασκηνώσεων και  παιδικών σταθμών των δικαστικών υπαλλήλων".  Η διαχείριση του ειδικού αυτού λογαριασμού ασκείται από το εκάστοτε  διοικητικό συμβούλιο του Ταμείου Αρωγής Υπαλλήλων αρμοδιότητας  Υπουργείου Δικαιοσύνης.  " 2. Οι διατάξεις των άρθρων 871 Α και 882 Α του Κώδικα πολιτικής  Δικονομίας, καθώς και οι διατάξεις των προηγούμενων παραγράφων του  πορόντος άρθρου εφαρμόζονται αναλόγως και στο κύριο προσωπικό του  Νομικού Συμβουλίου του Κράτους. Το Ελληνικό Δημόσιο όμως, τα νομικά  πρόσωπά δημοσιου δικάιου και τα νομικά πρόσωπα τόυ δημόσιου τομέα  μπορούν να ορίζουν τά μέλη του Νομικού Συμβουλίου του Κράτους και ως  διαιτητές, σε κάθε περιπτωση, κατά παρέκκλιση από τη διάταξη του άρθρου  871 Α παρ. 2 εδάφιο α".  Σε ειδικό λογαριασμό, χωριστό από το λογαριασμό του άρθρου 4,που  συνιστάται επίσης στο ΤΑ.Χ.ΔΙ.Κ., καταχωρίζονται τα ποσοστά αμοιβών  διαιτησίας τα προερχόμενα από τα μέλη του κύριου προσωπικού του Νομικού  Συμβουλίου του Κράτους. Τα κεφάλαια αυτά διατίθενται για την παροχή  έκτακτης χρηματικής ενίσχυσης σε μέλη του κύριου προσωπικού του Νομικού  Συμβουλίου του Κράτους ή στις οικογένειές τους σε περίπτωση θανάτου ή  ασθενείας αυτών ή των προστατευομένων μελών της οικογένειάς τους για  την αντιμετώπιση δαπανών που δεν καλύπτονται από το Δημόσιο ή από  οποιονδήποτε φορέα υποχρεωτικής ασφάλισης, καθώς και για την ίδρυση  και λειτουργία εντευκτηρίων και την έκδοση επιστημονικών μελετών και  νομικών περιοδικών. Η διαχείριση του ειδικού αυτού λογαριασμού  ασκείται από επιτροπή στην οποία μετέχει ο πρόεδρος του ΤΑ.Χ.ΔΙ.Κ., ο  Πρόεδρος του Νομικού Συμβουλίου του Κράτους, ένας σύμβουλος, ένας  πάρεδρος και ένας δικαστικός αντιπρόσωπος Α` τάξης, που θα ορίζονται  με θητεία δύο ετών από τον Υπουργό Δικαιοσύνης".  "Τα κεφάλαια του ειδικού λογαριασμού της παραγράφου αυτής διατίθενται  και για την προμήθεία νομικών βιβλίων, περιοδικών και ηλεκτρονικών  υπολογιστών στο Νομικό Σύμβούλιο του Κράτους."  Τροποποιούνται η περ. α) της παρ. 1 και η περ. γ) της παρ. 2 του άρθρου 14Α του ν. 2971/2001, οι οποίες έχουν ως εξής:  «1. α) Έργα των άρθρων 12, 12Α και των παρ. 1, 2 και 3 του άρθρου 14 που έχουν κατασκευαστεί μέχρι τις 28.7.2011 στον αιγιαλό, την παραλία, την όχθη, την παρόχθια ζώνη, το υδάτινο στοιχείο, τον πυθμένα και το υπέδαφος του βυθού της θάλασσας, λιμνοθάλασσας, λίμνης και κοίτης πλεύσιμου ποταμού χωρίς να υφίστα-ται απόφαση παραχώρησης της χρήσης, ανεξαρτήτως της έκδοσης πρωτοκόλλου κατεδάφισης μέχρι την έναρξη ισχύος του παρόντος άρθρου, μπορούν να λάβουν παραχώρηση χρήσης με αιτιολογημένη απόφαση του αρμοδίου οργάνου του Υπουργείου Οικονομικών, εκτός από εκείνα που προβλέπονται στο άρθρο 86 του ν. 4504/2017, ύστερα από αίτηση του ενδιαφερομένου προς την αρμόδια Κτηματική Υπηρεσία μέσα σε τρία (3) έτη από την έναρξη ισχύος του παρόντος. Στη ρύθμιση του προηγούμενου εδαφίου περιλαμβάνονται ξενοδοχειακές μονάδες, που έχουν κατασκευαστεί από το Δημόσιο, τον Ε.Ο.Τ. ή για λογαριασμό του ή των οποίων το Δημόσιο ή ο Ε.Ο.Τ. είχαν τη διαχείριση ή έργα που είναι ουσιωδώς απαραίτητα για τη λειτουργία των εν λόγω ξενοδοχειακών μονάδων του Ε.Ο.Τ.. Επίσης, υπάγονται και οι αυθαίρετες κατασκευές που εξυπηρετούν τη λειτουργία των μονάδων υδατοκαλλιέργειας, για τις οποίες έχει γίνει υπαγωγή στις διατάξεις είτε του άρθρου 121 του ν. 4495/2017 είτε της περ. α` της παρ. 19 του άρθρου 23 του ν. 4178/2013 (Α` 174).  Η ρύθμιση του πρώτου εδαφίου της παρούσας δεν εφαρμόζεται για κατοικίες κάθε είδους, καταστήματα κάθε είδους, συμπεριλαμβανόμενων εμπορικών και υγειονομικού ενδιαφέροντος, με τα παραρτήματα και προσαρτήματά τους, κάμπινγκ, τουριστικά καταλύματα γενικά και ξενοδοχειακές μονάδες, εκτός των αναφερο-μένων στο προηγούμενο εδάφιο, καθώς και για τους τουριστικούς λιμένες του ν. 2160/1993. Για την αδειοδότηση ακολουθείται η διαδικασία των παρ. 6 επ. του άρθρου 14, με εξαίρεση την εγγυητική επιστολή της περ. στ`, επιπλέον δε, υποβάλλονται από τον αιτούντα οπωσδήποτε φωτογραφίες και χάρτης της ευρύτερης περιοχής με την ακριβή θέση του έργου και δημόσια έγγραφα και αεροφωτογραφίες συνοδευόμενες από υπεύθυνη δήλωση του μηχανικού, από τα οποία να προκύπτει ο χρόνος κατασκευής και η έκταση των προς παραχώρηση της χρήσης ή εξαίρεση από την κατεδάφιση έργων, καθώς και κάθε άλλο πρόσφορο αποδεικτικό μέσο, ρητώς εξαιρουμένων των μαρτύρων και του όρκου.  γ) Η διετής αποκλειστική προθεσμία της παραγράφου 1, καθώς και η αναστολή των μέτρων της περίπτωσης β΄, αναστέλλουν την παραγραφή των απαιτήσεων και δικαιωμάτων του Ελληνικού Δημοσίου, καθώς και την παραγραφή των ποινικών αδικημάτων που σχετίζονται με την κατασκευή και χρήση των έργων και εγκαταστάσεων του παρόντος και την αναγκαστική είσπραξη των επιβληθέντων προστίμων και αποζημιώσεων. Κατά τη διάρκεια της ανωτέρω διετούς αποκλειστικής προθεσμίας και κατά το διάστημα που εκκρεμεί η απόφαση επί της υποβληθείσας αίτησης για παραχώρηση της χρήσης, αναστέλλεται η πρόοδος των ποινικών διαδικασιών που σχετίζονται με την κατασκευή και χρήση των έργων και εγκαταστάσεων του παρόντος. Αν απορριφθεί για οποιονδήποτε λόγο η αίτηση παραχώρηση της χρήσης, τότε λαμβάνονται και εκτελούνται όλα τα μέτρα, η έκδοση των οποίων είχε ανασταλεί. |

|  |  |  |
| --- | --- | --- |
| 30. | Κατάργηση διατάξεων | |
| *Διατάξεις αξιολογούμενης ρύθμισης που προβλέπουν κατάργηση* | *Καταργούμενες διατάξεις* |
| **Άρθρο 39**  **Τελικές – Καταργούμενες διατάξεις**  1. Με την έκδοση των αποφάσεων που προβλέπονται στην παρ. 6 του άρθρου 4 του ν. 2969/2001, όπως τροποποιείται από το άρθρο 35 του παρόντος, καταργούνται οι σχετικές διατάξεις του άρθρου 4, των παρ. 1 και 2 του άρθρου 18 , της παρ.1 του άρθρου 21 και των άρθρων 43, 44 και 47 του β.δ. της 25ης.12.1917 (Α΄301).  2. Από την έναρξη ισχύος του παρόντος καταργούνται οι διατάξεις των παρ. 148 και 149 του άρθρου 2 της Δ6Α/1015213/ΕΞ2013/13 ΑΥΟ (Β΄130). | Με την έκδοση της κανονιστικής πράξης της παρ. 6 του άρθρου 4 του ν. 2969/2001, όπως αυτή τροποποιείται από την παρ. 2 του άρθρου 9, καταργούνται οι σχετικές διατάξεις του β.δ. της 25ης.12.1917 (Α΄301) ήτοι:  α) του άρθρου 4 περί της διαδικασίας σφράγισης και των εξαιρέσεων σφράγισης μηχανημάτων που είναι κατάλληλα για την παραγωγή οινοπνεύματος,  β) των παρ. 1 και 2 του άρθρου 18 περί σφράγισης μηχανημάτων και τοποθέτησης μηχανικών μετρητών  γ) της παρ. 1 του άρθρου 21 περί ελέγχου μετρητών  δ) των άρθρων 43 και 44 περί μηχανικών μετρητών και άλλων μέσων μετρήσεως οινοπνεύματος  ε) του άρθρου 47 περί της ειδικής σφραγίδος για τη σφράγιση μηχανημάτων παραγωγής οινοπνεύματος.  Περαιτέρω από την έναρξη ισχύος του παρόντος καταργούνται οι διατάξεις των παρ. 148 και 149 του άρθρου 2 της Δ6Α/1015213/ΕΞ2013/13 ΑΥΟ (Β΄130) με τις οποίες είχαν μεταβιβαστεί στον Γενικό Γραμματέα Δημοσίων Εσόδων (νυν Διοικητή Α.Α.Δ.Ε.) αρμοδιότητες για την έκδοση κανονιστικών πράξεων περί:  «148) Δυνατότητας απόσταξης και άλλων καρπών ή φρούτων, σύμφωνα με τα οριζόμενα υποπαρ. 2 της παρ. Ε΄ του άρθρου 7 του ν. 2969/2001 (υποπαρ. 2 της παρ. Ε΄ του άρθρου 7 του ν. 2969/2001).  149) Καθορισμού των λεπτομερειών σχετικά με την εφαρμογή της παραγράφου Ε΄ του άρθρου 7 του ν. 2969/2001 (υποπαρ. 12 της παρ. Ε΄ του άρθρου 7 του ν. 2969/2001).». |
| **Άρθρο 67**  **Καταργούμενες διατάξεις**  Από την έναρξη ισχύος του άρθρου 68 καταργείται η με αριθμό 2/31233/Α0024/2001 κοινή απόφαση των Υπουργών Δικαιοσύνης και Οικονομικών (Β΄ 707). | Η με αριθμό 2/31233/Α0024/2001 κοινή απόφαση των Υπουργών Δικαιοσύνης και Οικονομικών (Β΄ 707). |

Η. Έκθεση εφαρμογής της ρύθμισης

|  |  |  |  |  |  |  |
| --- | --- | --- | --- | --- | --- | --- |
| 31. | Συναρμοδιότητα Υπουργείων / υπηρεσιών / φορέων | | | | | |
| Σχετική διάταξη αξιολογούμενης ρύθμισης | | Συναρμόδια Υπουργεία –  Συναρμόδιες υπηρεσίες / φορείς | | Αντικείμενο συναρμοδιότητας | |
| **Άρθρα 27- 33** | | * Υπουργείο Οικονομικών   Γενική Γραμματεία Φορολογικής Πολιτικής και Δημόσιας Περιουσίας  Διεύθυνση Φορολογικής Πολιτικής   * Ανεξάρτητη Αρχή Δημοσίων Εσόδων (Α.Α.Δ.Ε.)   Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α.  Τμήμα Β΄ Φορολογίας Αλκοολούχων Προϊόντων | | * Εισήγηση και έγκριση προτεινόμενων ρυθμίσεων | |
| **Άρθρα 34 -36** | | * Υπουργείο Οικονομικών   Γενική Γραμματεία Φορολογικής Πολιτικής και Δημόσιας Περιουσίας  Διεύθυνση Φορολογικής Πολιτικής  Ανεξάρτητη Αρχή Δημοσίων Εσόδων (Α.Α.Δ.Ε.)  1. Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α.  Τμήμα Β΄ Φορολογίας Αλκοολούχων Προϊόντων  2. Γενική Διεύθυνση Γενικού Χημείου του Κράτους  Διεύθυνση Αλκοόλης και Τροφίμων   * Τμήμα Α΄Αλκοόλης και Ποτών με Αλκοόλη | | * Εισήγηση και έγκριση προτεινόμενων ρυθμίσεων | |
| **Άρθρο 37** | | * Υπουργείο Οικονομικών   Γενική Γραμματεία Φορολογικής Πολιτικής και Δημόσιας Περιουσίας  Διεύθυνση Φορολογικής Πολιτικής – Τμήμα Α’   * Ανεξάρτητη Αρχή Δημοσίων Εσόδων (Α.Α.Δ.Ε.) * Γεν. Διεύθυνση Τελωνείων & Ε.Φ.Κ – Διεύθυνση Ε.Φ.Κ & Φ.Π.Α – Τμήμα Ε’ * Γενική Διεύθυνση Φορολογικής Διοίκησης * Διεύθυνση Εφαρμογής έμμεσης φορολογίας – Τμήμα Δ’ | | * Εισήγηση και έγκριση προτεινόμενων ρυθμίσεων | |
| **Άρθρα 40- 49** | | * Υπουργείο Οικονομικών   Γενική Γραμματεία Φορολογικής Πολιτικής και Δημόσιας Περιουσίας  Διεύθυνση Φορολογικής Πολιτικής   * Ανεξάρτητη Αρχή Δημοσίων Εσόδων (Α.Α.Δ.Ε.)   Γενική Διεύθυνση Φορολογικής Διοίκησης  Διεύθυνση Εφαρμογής Κεφαλαίου & Π4περιουσιολογίου | | * Εισήγηση και έγκριση προτεινόμενων ρυθμίσεων |
| **Άρθρο 50** | | * Υπουργείο Οικονομικών   Γενική Γραμματεία Φορολογικής Πολιτικής και Δημόσιας Περιουσίας   * Υπουργείο Αγροτικής Ανάπτυξης και Τροφίμων * Ανεξάρτητη Αρχή Δημοσίων Εσόδων (Α.Α.Δ.Ε.) * Γενική Διεύθυνση Τελωνείων και Ε.Φ.Κ.   Διεύθυνση Ειδικών Φόρων Κατανάλωσης και Φ.Π.Α. | | Έκδοση κοινής απόφασης για τον καθορισμό των δικαιούχων επιστροφής προσώπων, ο προσδιορισμός κριτηρίων για τις ποσότητες πετρελαίου κινητήρων για τις οποίες υπολογίζεται η επιστροφή του ειδικού φόρου κατανάλωσης. |
| **Άρθρα 51-61** | | * Υπουργείο Οικονομικών   Γενική Γραμματεία Φορολογικής Πολιτικής και Δημόσιας Περιουσίας   * Διεύθυνση Φορολογικής Πολιτικής   σε συνεργασία με :   * Ανεξάρτητη Αρχή Δημοσίων Εσόδων (Α.Α.Δ.Ε.)   1. Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α.  2. Γενική Διεύθυνση Φορολογικής Διοίκησης   * Διεύθυνση Εφαρμογής Άμεσης Φορολογίας * Διεύθυνση Εφαρμογής Έμμεσης φορολογίας | | * Εισήγηση και έγκριση προτεινόμενων ρυθμίσεων |

|  |  |  |  |  |  |
| --- | --- | --- | --- | --- | --- |
| 32. | Έκδοση κανονιστικών πράξεων και εγκυκλίων | | | | |
|  | ΜΕΡΟΣ Β’ | | | | |
| Εξουσιοδοτική διάταξη | Είδος πράξης | Αρμόδιο ή επισπεύδον Υπουργείο ή υπηρεσία | Αντικείμενο | Χρονοδιάγραμμα *(ενδεικτική ή αποκλειστική προθεσμία)* |
| Άρθρο 26 παρ. 1 | ΚΥΑ | Υπ. Οικονομικών | Καθορισμός των διαδικασιών, των προϋποθέσεων, των προσφερόμενων λειτουργιών και εφαρμογών και των τεχνικών λεπτομερειών, οι οποίες αποτελούν τις λειτουργικές προδιαγραφές της ηλεκτρονικής πλατφόρμας |  |
| Άρθρο 26 παρ. 2 |  | Υπ. Οικονομικών | Καθορισμός των διαδικασιών πληρωμής της συνεισφοράς του δημοσίου, του οργάνου που είναι αρμόδιο να αποφασίζει, καθώς και κάθε άλλου ειδικότερου θέματος σχετικά με τη συνεισφορά του Δημοσίου |  |
| **ΜΕΡΟΣ Γ ‘ - ΜΕΡΟΣ Δ’** | | | | |

|  |  |  |  |  |
| --- | --- | --- | --- | --- |
| Εξουσιοδοτική διάταξη | Είδος πράξης | Αρμόδιο ή επισπεύδον Υπουργείο ή υπηρεσία | Αντικείμενο | Χρονοδιάγραμμα *(ενδεικτική ή αποκλειστική προθεσμία)* |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Άρθρο 27**  Παρ. 6 του άρθρου 82 του ν. 2960/2001 | Έκδοση απόφασης του Υπουργού Οικονομικών κατόπιν εισήγησης του Διοικητή της Α.Α.Δ.Ε. | | | * Υφυπουργός Οικονομικών * Α.Α.Δ.Ε.   Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α. | | | Ο καθορισμός της διαδικασίας βεβαίωσης και είσπραξης του Ειδικού Φόρου Κατανάλωσης, αλλά και των λεπτομερειών για την εφαρμογή του άρθρου 82, σχετικά με τον τρόπο υπολογισμού του ειδικού φόρου κατανάλωσης που αναλογεί στο παραγόμενο από τους μικρούς αποσταγματοποιούς (διήμερους) προϊόν. | | Με την ψήφιση του σχεδίου νόμου εκκίνηση επεξεργασίας της απόφασης. | | |
| **Άρθρο 33**  Παρ. 5 του άρθρου 93Γ του ν. 2960/2001 | Έκδοση απόφασης Υπουργού Οικονομικών | | | * Υφυπουργός Οικονομικών * Α.Α.Δ.Ε.   Γενική Διεύθυνση Τελωνείων και Ε.Φ.Κ. | | | Καθορισμός των λεπτομερειών για την εφαρμογή του άρθρου 93Γ και, ειδικότερα, των διαδικασιών για την έκδοση του πιστοποιητικού Ανεξάρτητων Μικρών Παραγωγών, οι οποίοι αποστέλλουν αλκοολούχα προϊόντα σε άλλα κράτη μέλη της Ε.Ε. τα οποία εφαρμόζουν μειωμένους συντελεστές Ε.Φ.Κ., ανάλογα με την ετήσια παραγωγή τους. | | Με την ψήφιση του σχεδίου νόμου εκκίνηση επεξεργασίας της απόφασης. | | |
| **Άρθρο 34**  Παρ. 6 του άρθρου 4 του ν.2969/2001 όπως τροποποιείται | Έκδοση απόφασης Υπουργού Οικονομικών κατόπιν εισήγησης Διοικητή Α.Α.Δ.Ε. | | | * Υφυπουργός Οικονομικών * Διοικητής Α.Α. Δ.Ε. | | | Καθορισμός του τύπου των σφραγίδων, της διαδικασίας σφράγισης αποσφράγισης των αποστακτικών μηχανημάτων και του είδους των μηχανικών μετρητών | | Με την ψήφιση του σχεδίου νόμου εκκίνηση επεξεργασίας της απόφασης. | | |
| **Άρθρο 35**  Υποπαρ.12 παρ. Ε άρθρου 7 ν.2969/2001 όπως τροποποιείται | Έκδοση απόφασης Υπουργού Οικονομικών κατόπιν εισήγησης Διοικητή Α.Α.Δ.Ε. | * Υφυπουργός Οικονομικών | | | | | | Καθορισμός του διμήνου απόσταξης, της απόδοσης των πρώτων υλών σε αιθυλική αλκοόλη, των δικαιολογητικών και διατυπώσεων για τη χορήγηση των αδειών απόσταξης και κάθε άλλου σχετικού ζητήματος για την εφαρμογή της παρ. Ε του άρθρου 7 του ν.2969/2001 | | Με την ψήφιση του σχεδίου νόμου εκκίνηση επεξεργασίας της απόφασης. | |
| **Άρθρο 37**  Παρ. 2 του άρθρου 27 του του ν. 2859/2000 | Έκδοση απόφασης Υπουργού Οικονομικών | | * Υφυπουργός Οικονομικών * Α.Α.Δ.Ε. | | | | | Διαδικασία απαλλαγής Φ.Π.Α. των εισαγωγών αγαθών, παραδόσεων αγαθών και παροχών υπηρεσιών στην Ευρωπαϊκή Επιτροπή ή σε οργανισμό ή φορέα της Ε.Ε., για αντιμετώπιση των αναγκών που προκύπτουν, στο πλαίσιο αντιμετώπιση της πανδημίας του κορωνοϊού COVID-19, σύμφωνα με όσα ορίζονται στην περ. κ΄ της παρ. 1 του άρθρου 27 του Κώδικα Φ.Π.Α.. | | Με την ψήφιση του σχεδίου νόμου εκκίνηση επεξεργασίας της απόφασης. | |
| **Άρθρα 40- 49**  Άρθρο 6  ν. 4174/2013 | Απόφαση Διοικητή ΑΑΔΕ | | Α.Α.Δ.Ε.  Γενική Διεύθυνση Φορολογικής Διοίκησης | | | | | Τύπος και περιεχόμενο δήλωσης ΕΝ.Φ.Ι.Α. -πράξη προσδιορισμού φόρου | | Με την ψήφιση του σχεδίου νόμου εκκίνηση επεξεργασίας της απόφασης. | |
| **Άρθρα 40- 49,**  **51, 52, 55, 56, 57, 58** | Εγκύκλιος | | Α.Α.Δ.Ε. -Γενική Διεύθυνση Φορολογικής Διοίκησης  και κατά περίπτωση  -Γενική Διεύθυνση Τελωνείων και Ε.Φ.Κ. | | | | | Κοινοποίηση διατάξεων | | Με την ψήφιση του σχεδίου νόμου εκκίνηση έκδοσης της εγκυκλίου. | |
| **Άρθρο 50**  Άρθρο 78, παρ. 4Β ν.2960/2001 | Έκδοση κοινής απόφασης του Υπουργού Οικονομικών Υπουργού Αγροτικής Ανάπτυξης και Τροφίμων και του Διοικητή της Α.Α.Δ.Ε. Κοινή απόφαση | | Α.Α.Δ.Ε.  Γενική Διεύθυνση Τελωνείων και Ε.Φ.Κ.  Διεύθυνση Ειδικών Φόρων Κατανάλωσης και Φ.Π.Α. | | | | | Καθορισμός των όρων, προϋποθέσεων και της διαδικασίας επιστροφής του ειδικού φόρου κατανάλωσης, του χρόνου επιστροφής, των δικαιούχων επιστροφής προσώπων, των κριτηρίων για τον προσδιορισμό των ποσοτήτων πετρελαίου κινητήρων για τις οποίες υπολογίζεται η επιστροφή του ειδικού φόρου κατανάλωσης, της αρμόδιας για την επιστροφή του ειδικού φόρου κατανάλωσης αρχής, του τρόπου ελέγχου της νόμιμης χρήσης του πετρελαίου κινητήρων για το οποίο χορηγείται επιστροφή του φόρου καθώς και κάθε σχετικού θέματος για την εφαρμογή του σχετικού άρθρου. | | Με την ψήφιση του σχεδίου νόμου εκκίνηση επεξεργασίας της απόφασης. | |
| **Άρθρο 60**  τελευταίο εδάφιο της παρ. 11 του άρθρου 18 του ν. 4690/2020 | Έκδοση κοινής απόφασης του Υπουργού Οικονομικών και του Διοικητή της Α.Α.Δ.Ε. | | * Α.Α.Δ.Ε.   Γενική Διεύθυνση Φορολογικής Διοίκησης | | | | | Ο καθορισμός των λεπτομερειών και κάθε άλλου θέματος για την εφαρμογή της παρ. 11 του άρθρου 18 του ν. 4690/2020. | | Δυνητική η έκδοση της απόφασης. | |
| ΜΕΡΟΣ Ε’ | | | | | | | | | | | |
| Άρθρο 64 παρ. 10 | Υπουργική απόφαση | | | | Οικονομικών | Άνοιγμα στην Τράπεζα της Ελλάδος λογαριασμού με τίτλο «έσοδα του Νομικού Συμβουλίου του Κράτους από διαιτησίες» | | | | |  |
| Άρθρο 64 παρ. 11 | Απόφαση | | | | Πρόεδρος Ν.Σ.Κ. | Καθορίζονται οι λεπτομέρειες για τη συγκρότηση, τη λειτουργία και τη διαδικασία άσκησης των αρμοδιοτήτων της Επιτροπής της παραγράφου 6. | | | | |  |

|  |
| --- |
| Ανάγκη σύστασης νέου νομικού προσώπου, ανώνυμης εταιρίας ή δημόσιας υπηρεσίας |
| 33. | Ποιες διατάξεις της αξιολογούμενης ρύθμισης προβλέπουν τη σύσταση νέου νομικού προσώπου, ανώνυμης εταιρίας ή δημόσιας υπηρεσίας; |
|  | Δεν προβλέπεται, από καμία ρύθμιση του παρόντος νόμου σύσταση, νέου νομικού προσώπου, ανώνυμης εταιρίας ή δημόσιας υπηρεσίας. |

Αθήνα, 14 Μαρτίου 2022

**ΟΙ ΥΠΟΥΡΓΟΙ**

|  |  |  |  |  |
| --- | --- | --- | --- | --- |
| **ΟΙΚΟΝΟΜΙΚΩΝ** | | **ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ** | | **ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |
| ΧΡΗΣΤΟΣ ΣΤΑΪΚΟΥΡΑΣ | | ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ | | ΝΙΚΗ ΚΕΡΑΜΕΩΣ |
| **ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ** | | **ΥΓΕΙΑΣ** | | **ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ** |
| ΚΩΝΣΤΑΝΤΙΝΟΣ ΧΑΤΖΗΔΑΚΗΣ | | ΑΘΑΝΑΣΙΟΣ ΠΛΕΥΡΗΣ | | ΚΩΝΣΤΑΝΤΙΝΟΣ ΣΚΡΕΚΑΣ |
| **ΠΡΟΣΤΑΣΙΑΣ ΤΟΥ ΠΟΛΙΤΗ** | | **ΠΟΛΙΤΙΣΜΟΥ ΚΑΙ**  **ΑΘΛΗΤΙΣΜΟΥ** | | **ΔΙΚΑΙΟΣΥΝΗΣ** |
| ΠΑΝΑΓΙΩΤΗΣ ΘΕΟΔΩΡΙΚΑΚΟΣ | | ΣΤΥΛΙΑΝΗ ΜΕΝΔΩΝΗ | | ΚΩΝΣΤΑΝΤΙΝΟΣ ΤΣΙΑΡΑΣ |
| **ΕΣΩΤΕΡΙΚΩΝ** | | **ΥΠΟΔΟΜΩΝ ΚΑΙ ΜΕΤΑΦΟΡΩΝ** | | **ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ** |
| ΜΑΥΡΟΥΔΗΣ ΒΟΡΙΔΗΣ | | ΚΩΝΣΤΑΝΤΙΝΟΣ ΚΑΡΑΜΑΝΛΗΣ | | ΙΩΑΝΝΗΣ ΠΛΑΚΙΩΤΑΚΗΣ |
|  | |  | |  |
|  |  | |
| **ΑΓΡΟΤΙΚΗΣ ΑΝΑΠΤΥΞΗΣ**  **ΚΑΙ ΤΡΟΦΙΜΩΝ** | | **ΤΟΥΡΙΣΜΟΥ** | | **ΕΠΙΚΡΑΤΕΙΑΣ** | |
| ΓΕΩΡΓΙΟΣ ΓΕΩΡΓΑΝΤΑΣ | | ΒΑΣΙΛΕΙΟΣ ΚΙΚΙΛΙΑΣ | | ΚΥΡΙΑΚΟΣ ΠΙΕΡΡΑΚΑΚΗΣ | |
|  | | **ΟΙ ΑΝΑΠΛΗΡΩΤΕΣ ΥΠΟΥΡΓΟΙ** | |  |
| **ΟΙΚΟΝΟΜΙΚΩΝ** | | **ΕΞΩΤΕΡΙΚΩΝ** | | **ΕΣΩΤΕΡΙΚΩΝ** |
| ΘΕΟΔΩΡΟΣ ΣΚΥΛΑΚΑΚΗΣ | | ΜΙΛΤΙΑΔΗΣ ΒΑΡΒΙΤΣΙΩΤΗΣ | | ΣΤΥΛΙΑΝΟΣ ΠΕΤΣΑΣ |
|  | |  | |  |
|  | |  | |
|  | |  | |

1. Τομέας νομοθέτησης επί θεμάτων Υπουργείου Παιδείας & Θρησκευμάτων και Υπουργείου Πολιτισμού & Αθλητισμού. [↑](#footnote-ref-1)
2. Τομέας νομοθέτησης επί θεμάτων Υπουργείου Εθνικής Άμυνας και Υπουργείου Εξωτερικών. [↑](#footnote-ref-2)
3. Τομέας νομοθέτησης επί θεμάτων Υπουργείου Οικονομικών. [↑](#footnote-ref-3)
4. Τομέας νομοθέτησης επί θεμάτων Υπουργείου Εργασίας και Κοινωνικών Υποθέσεων και Υπουργείου Υγείας. [↑](#footnote-ref-4)
5. Τομέας νομοθέτησης επί θεμάτων Υπουργείου Εσωτερικών, Υπουργείου Ψηφιακής Διακυβέρνησης, Υπουργείου Προστασίας του Πολίτη και Υπουργείου Δικαιοσύνης. [↑](#footnote-ref-5)
6. Τομέας νομοθέτησης επί θεμάτων Υπουργείου Ανάπτυξης & Επενδύσεων, Υπουργείου Περιβάλλοντος & Ενέργειας, Υπουργείου Υποδομών & Μεταφορών, Υπουργείου Ναυτιλίας & Νησιωτικής Πολιτικής, Υπουργείου Αγροτικής Ανάπτυξης & Τροφίμων και Υπουργείου Τουρισμού. [↑](#footnote-ref-6)
7. Για την ενδεικτική παράθεση δεικτών αξιοποιήθηκαν οι βάσεις δεδομένων του ΟΟΣΑ (<https://data.oecd.org/Greece.htm>) και της ΕΛΣΤΑΤ (<http://www.statistics.gr/>). [↑](#footnote-ref-7)